
PROIECTUL „FII GENIAL”: 


O șansă în plus pentru persoanele 
aflate în căutarea unui loc de muncă 


Proiect cofinţat din Fondul Social European prin Programul 
Operaţional Sectorial Dezvoltarea Resurselor Umane 2007-2013. 
«Investește în oameni!» 

Proiectul a început la 1 noiembrie 2010 și se desfășoară pe o 
perioadă de 24 de luni, până la data de 31 octombrie 2012. 

Obiectivul general al proiectului îl constituie „Promovarea şi 
implementarea unui pachet integrat de servicii de informare, de 
formare profesională şi de consultanţă/asistenţă în vederea iniţierii unei 
multor persoane aparţinând grupului ţintă pe piaţa muncii. 

„Proiectul se adresează persoanelor aflate în căutarea unui loc de 
muncă din regiunea Bucureşti-Ilfov, indiferent de gen, vârstă, categorie 
socială, convingeri politice sau religioase, respectând astfel principiul 
egalității de şanse. Persoanele aflate în căutarea unui loc de muncă pot 
completa începând de astăzi formularul de înscriere de pe site-ul 
proiectului — www.fii-genial.ro. Dintre aplicanţi va fi selectat un număr 
de 120 de persoane care vor beneficia de cursuri acreditate, iar 40 de 
persoane vor beneficia de consultanţă gratuită în vederea demarării 
unei afaceri.” — Marian Rujoiu 


Cui se adresează proiectul? 


Proiectul FII GENIAL! se adresează persoanelor din regiunea 
București-llfov aflate în căutarea unui loc de muncă, ţinându-se cont de 
principiul egalităţii de șanse, membrii grupului ţintă putând participa 
indiferent de gen, vârstă, categorie socială, convingeri politice sau 
religioase. 

Din grupul ţintă pot face parte, cu valoare de exemplu, următoarele 
categorii de persoane: 

O persoane în căutarea unui loc de muncă 

O persoane inactive 

O șomeri 

O șomeri de lungă durată 

O șomeri peste 45 ani 
O șomeri tineri 
O șomeri de lungă durată tineri 


Calendarul proiectului 


Etapa 1 - 1 nov 2010 — 1 oct 2012: Campanie de promovare în 
regiunea Bucuresti-Ilfov pentru un număr de 500 de persoane prin 
intermediul unei cărți stucturate pe 3 secţiuni : 


e Secţiunea I- “Angajat sau angajator?” 
e Secţiunea II — “Angajat” 
e Secţiunea III — “Persoană independentă” 


Etapa 2 — 1 august 2011 — 30 aprilie 2012: 120 de persoane parte 
a grupului ţintă vor beneficia de un curs de formare acreditat de către 
CNFPA. 


Etapa 3 — 1 august 2011 — 30 aprilie 2012: 

O Furnizarea de servicii de consultanţă pentru începerea unei 
activităţi independente sau pentru iniţierea unei afaceri pentru 40 de 
persoane aparţinând grupului ţintă. 

O Consultanţa online se va realiza prin intermediul unui help-desk 
ce va fi structurat pe patru mari paliere: 

e juridic, 

e financiar, 

e marketing, 

e management, 


O Se va acorda feed-back participanţilor atât în format text cât și 
în format audio-video 


Rezultate 

O persoane informate: 500 

O curs de formare acreditat de către Consiliul Naţional de Formare 
Profesională a Adulţilor - 120 beneficiari 

O servicii de consultanță pentru începerea unei activităţi 
independente sau pentru iniţierea unei afaceri - 40 beneficiari 

SECŢIUNEA 1 (angajat sau angajator) 


CUM POȚI DEVENI REGIZORUL PROPRIULUI VIITOR? 


În acest articol îmi propun să dezvălui câteva căi simple prin care 
poţi atinge excelența. Mai jos sunt instrumente practice prin care 
fiecare dintre noi poate deveni regizorul vieţii sale. Putem aştepta să ni 
se atribuie un rol de către cunoscuţi, familie, de către o întâmplare sau 
putem decide noi să regizăm rolul pe care-l vom juca în marele film 
numit „Viitorul Meu”. 


Jocul este un cuvânt care ne duce cu gândul la copii. Ei se joacă 
pentru a-şi alunga plictiseala. Ei nu au încă un job, nu au griji care să-i 
macine, nu au rate la bancă şi nu cunosc înţelesul profund al unor 
cuvinte precum: criză, nepăsare, şantaj, şomaj etc. 


Cu toţii ne aducem aminte cu plăcere de perioada când ne jucam, 
probabil fiecare dintre noi având jocul nostru preferat. Interesant este 
însă că oamenii nu încetează să se joace niciodată. Ne jucăm 
permanent. Jocurile au de obicei anumite reguli şi urmăresc anumite 
obiective. Probabili sunteţi puţin nedumeriţi: Cum adică ne jucăm? Noi 
suntem oameni mari. 


Pe măsură ce creştem ne jucăm tot mai mult. Jucăm şi ieşim 
câştigători sau jucăm şi ieşim pierzători. La primul nivel se află jocurile 
pe care le acceptăm şi le recunoaştem ca fiind jocuri: jucăm fotbal, 
jucăm la loto, la pariuri sportive, ne jucăm în viaţa de cuplu (acele jocuri 
mici şi drăguţe), ne jucăm cu copiii noştri sau ai rudelor noastre. 


Apoi urmează un al doilea nivel al jocurilor pe care noi le jucăm 
permanent. Acestea sunt atât jocurile oamenilor mari, cât şi jocurile 
copiilor. De exemplu, jucăm un rol al supărării sau jucăm un joc al 
plictiselii. Mai tot timpul încercăm să atragem pe cineva în el. De 
exemplu, copiii joacă foarte des jocul nemulțumirii. Ei joacă foarte bine 
acest joc. De obicei, ei joacă acest rol pentru a obţine ceva. Ne atrag şi 
pe noi în el, fie că vrem, fie că nu. Scopul jocului lor este să obţină ceva: 
o îngheţată, o ciocolată, mâncare, o îmbrăţişare sau atenţie. Sunt 
experţi în asemenea jocuri, iar experienţa ne spune că sunt foarte buni 
jucători, ei de cele mai multe ori câştigându-le. 

Oamenii mari joacă şi ei acest joc al supărării. Se antrenează în 
familie, apoi urmează viaţa de cuplu, apoi jucăm cu copiii noştri. Şi noi 
încercăm să jucăm jocul supărării cu copiii noştri. Uneori, aceasta este 
singura cale prin care putem câştiga. Suntem experţi în a ne juca. Ca 
orice joc, acesta de multe ori are câştigători, iar nouă ne place să 
câştigăm şi luptăm din puteri să-l câştigăm. 


La nivelul următor apare categoria de jocuri pe care nu le 
recunoaştem a fi jocuri. Pe acestea le numim: fel de a fi, situaţie, 
problemă, provocare, obiectiv etc. Ceea ce noi facem zi de zi, fie că 
acceptăm sau nu, sunt tot jocuri. Aş vrea să luăm câteva exemple pentru 
a înţelege mai bine. 


Jocul Plictiselii 


Este jocul pe care foarte mulţi dintre noi îl joacă. Regulile lui sunt 
destul de precise. Nimic nu trebuie să te bucure, nimic nu trebuie să te 
facă să zâmbeşti. Permanent găseşti motive pentru care poţi să rămâi 
plictisit. Este un joc foarte uşor. Uneori încercăm să ne găsim parteneri 
de joc şi-i invităm şi pe ei să joace acest joc. Simţim că pierdem atunci 
când nu ne găsim oameni care să joace şi ei acest joc. Când cineva 
refuză să joace acest joc găsim în acest lucru un motiv de a continua să 
jucăm jocul plictiselii. Atragem oameni în joc. Iniţial aceştia vor încerca 
să ne facă să renunţăm la acest joc al plictiselii. Unii reuşesc să ne scoată 
din acest joc, alţii însă intră şi ei şi-l joacă alături de noi. Satisfacţia este 
maximă atunci pentru că avem parteneri de joacă. Fiecare dintre noi 
este un mic expert în a juca acest joc al plictiselii. La un moment dat 
devine a doua natură a noastră. Începem să vedem în jucarea acestui 
joc o înţelepciune profundă, o filosofie de viaţă. 


Jocul Victimizării 


Acest al doilea joc este un joc la fel de interesant. Este jocul care îţi 
asigură confortul psihic. Pe măsură ce joci acest joc devii un expert 
veritabil. Ce poate fi mai comod decât identificarea unor răufăcători? 
Acesta este un joc pe care noi, românii, îl putem juca foarte bine. 
Regulile lui sunt simple şi uşor de înţeles, iar fiecare eveniment este o 
ocazie de a-ţi demonstra măiestria. Regula de bază este simplă: reuşesc 
să-mi găsesc un rol de victimă în această situaţie. Fie că cineva are o 
realizare sau un eşec, scopul meu în acest joc este să-mi găsesc un rol 
de victimă. Când am găsit răspunsul, mă liniştesc şi am satisfacţie 
maximă. Este jocul care te prinde foarte uşor pentru că poţi identifica 
diverse căi prin care poţi avea satisfacţie zilnică. Te hrăneşti din fiecare 

eveniment situaţie sau problemă. Jocul victimizării este un joc pe care 
merită să-l joci dintr-un motiv foarte simplu: poţi câştiga în fiecare zi. 
Cu cât vei câştiga mai mult, cu atât vei fi mai motivat să-l continui. După 
cum observați, victimizarea este un joc ce are reguli, poate fi jucat de 
oricine şi câştigat de oricine. 


Asemenea Jocului Plictiselii şi Jocului Victimizării, mai sunt jocuri în 
care putem intra: Jocul Neputinţei, Jocul „Nimic nu-mi convine”, Jocul 
lresponsabilităţii, Jocul Dezorganizării, Jocul Vulgarităţii, Jocul 
Pesimistului. Acestea sunt jocurile Eşecului. Dacă joci oricare dintre 
aceste jocuri îţi asiguri mari şanse pentru insucces. Nu o să ai realizări 
deosebite, în cel mai bun caz poţi să scapi de un eventual eşec. Pe 
modelul celor două jocuri de mai sus puteţi descoperi regulile şi 
beneficiile lor. Evident, uneori poţi juca Jocul Plictiselii, nu este însă 
obligatoriu să-l câştigi, trebuie să fii foarte bun pentru a-l juca 
permanent şi să-ţi modelezi comportamentul în fiecare zi. 


Jocurile Succesului 

Mai sunt o mulţime de alte jocuri pe care le poţi juca. Oamenii de 
succes, oamenii fericiţi nu joacă jocurile de mai sus. Sunt momente în 
care ei le încercă, însă refuză să le joace. Mai mult de atât, experienţa 
noastră şi istoria ne arată că ei aleg să joace alte jocuri. Să nu credem 
că oamenii de succes sunt persoane care nu se lasă prinşi în jocuri. Şi ei 
joacă, numai că ei au alte jocuri preferate. Printre jocurile de succes 
menţionez: Jocul Provocărilor, Jocul Optimistului, Jocul Disciplinei, Jocul 
Efortului, Jocul Inovaţiei, Jocul Responsabilităţii, Jocul Excelenței, Jocul 
Sensului, Jocul Medierii, Jocul Obiectivelor. Jocul Soluției, Jocul 
Antreprenorului, Jocul „Lucrului bine făcut”, Jocul Perfecţionării etc. 


După cum observăm, sunt foarte multe jocuri pe care le putem juca. 
Sunt mulţi oameni care le joacă. Probabilitatea de a câştiga aceste jocuri 
este similară cu jocurile din prima categorie. Şi aici sunt reguli şi beneficii 
totodată. La fel ca în primul caz, nu este obligatoriu să câştigi. 


Când joacă două echipe de fotbal există trei variante: câştigă echipa 
A, câştigă echipa B sau este scor egal. Eu, Marian Rujoiu, nu pot câştiga 
şi nici nu pot pierde dacă nu sunt în niciuna dintre echipe. Pot câştiga 
numai într-un anumit caz, acela în care fac parte dintr-o echipă. Vreau 
să subliniez un lucru foarte simplu: şansa de a câştiga un joc este egală 
cu zero atunci când nu joci acel joc. Să luăm un exemplu, şi anume Jocul 
Efortului. 

Jocul Efortului 

Jocul Efortului este un joc foarte greu. Nu-l poate juca oricine dintr- 
un motiv foarte simplu: nu are un câştig imediat. Este jocul unde trebuie 
să depui efort şi poate dura luni sau chiar ani până a-l câştiga. Dacă în 
simplul joc al plictiselii regulile erau foarte simple şi câştigurile imediate, 
jocul efortului este unul cu miză îndepărtată de cele mai multe ori. Şi, 
ca orice joc, poţi să-l joci, însă nu-i obligatoriu să-l câştigi. Am ales 
exemplificarea acestui joc drept joc al succesului tocmai din acest motiv, 
anume că este foarte greu. Multe jocuri pot fi inutile dacă nu joci şi 
acest joc în paralel. 


Efortul nu este singurul joc prin care poţi atinge excelența, de multe 
ori însă el devine o condiţie. Chiar şi oamenii cu talent spun că e nevoie 
de efort pentru ca performanţele lor să fie vizibile. Exemplul cel mai 
clar este al jucătorilor sportivi. Oricât talent ar avea aceştia, fără efort 
nu pot câştiga medalii. Putem să nu fim de acord cu procentul 99% 
transpiraţie şi 1% talent pentru a avea succes, însă orice procent am 
avansa, categoric vom aloca un procent ridicat efortului. Întrebarea este 
simplă: vrei să joci jocul efortului? Jocul efortului poate fi şi el un joc 
plăcut. Nu este obligatoriu să-l jucăm permanent, însă, ca probabilitate, 
cu cât îl vom juca mai mult, cu atât şansele de a realiza ceea ce ne-am 
propus cresc. 

Până la urmă ţine de alegerea fiecăruia ce jocuri este dispus să 
joace. Pentru cei care au o minimă disponibilitate de a încerca jocul 
efortului voi explica pe scurt şi de ce este important acest joc pentru a 
atinge excelența. 


Există niveluri ale competenţei, capacitatea de a face un anumit 
lucru. În funcţie de cât de bine faci un anumit lucru poţi fi considerat 
competent sau incompetent. La fel, dacă discutăm din punct de vedere 
al abilităţilor, tot la competenţă ajungem. Putem să ne cramponăm în 
diferenţa dintre competenţă şi abilitate. Acestea, însă, de cele mai 
multe ori se confundă. Când mă refer la competenţă, mă refer inclusiv 
la abilitatea de a face un anumit lucru. 


Voi descrie nivelurile competenţei prin prisma unui exemplu, acela 
al şofatului 

Treapta | — Incompetenţa Inconştientă 

Exemplul oamenilor din triburi care nu au văzut niciodată o maşină 
sau un şofer. Aceştia nu trebuie să depună niciun efort, nu trebuie să 
se organizeze în niciun fel. Ei nici măcar nu ştiu că nu ştiu să şofeze. 


Treapta II — Incompetenţa Conştientă 

Vin în vizită la trib oameni cu o maşină. Ei îşi dau seama că nu ştiu 
să şofeze. Ei sunt conştienţi că nu deţin competenţa de a şofa. Ei nu 
deţin măiestria de a şofa, iar la prima vedere vor observa o mulţime de 
butoane despre care nu ştiu la ce folosesc. Dacă se vor urca la volan şi 
vor încerca să conducă, îşi vor da seama că este nevoie de efort pentru 
a învăţa. 


Treapta III —- Competența Conştientă 

Competența conştientă este este atunci când un om din trib începe 
şcoala de şoferi. El conduce şi devine conştient de competențele sale. 
El va fi conştient că, spre deosebire de colegii de trib, este mult mai 
competent în a şofa. El este conştient că are anumite competenţe. 
Competența poate fi mai mare sau mai mică. El este însă conştient că 
poate să conducă. El depune un efort mai mare sau mai mic pentru a 
învăţa. „Nimeni nu s-a născut învăţat” este o zicală care are mai mult 
înţeles decât oricând. El poate renunţa sau poate persevera până 
deprinde pe deplin competențele şofatului. El este conştient acum că 
are anumite competenţe. El dă examenul şi totuşi nu este un şofer 
excelent. Poate fi cel mult unul bun în unele cazuri. 


Treapta IV — Competența Inconştientă 

Această treaptă este cea a exerciţiilor. El exersează ce a învăţat. De 
fiecare dată când conduce depune un efort pentru a deveni mai bun. 
Este nevoie de mult efort şi perseverenţă. El deprinde o îndemânare şi 
devine din ce în ce mai competent. După o sută de ore de condus 
competenţa lui conştientă se transformă într-una inconştientă. El nu se 
mai gândeşte acum că trebuie să bage în viteză sau că trebuie să pună 
frână sau că trebuie să semnalizeze. Toate aceste lucruri devin pentru 
el intuitive. El nu se mai gândeşte la competențele pe care le are, ci le 
foloseşte intuitiv. A fost nevoie de mult efort, multe repetiţii şi mult 
exerciţiu pentru a ajunge în acest punct. 

Treapta V — Excelenţa Competenţei 


Mulţi dintre oameni rămân la treapta a III-a. Ei nu reuşesc să treacă 
la „asimilarea competenţei”. Alţi oameni, conştient sau nu, trec la 
competenţa inconştientă. Ei trec la această etapă fie că şi-au propus, 
fie că nu. Uneori trecem mai repede la această etapă întrucât „ni se 
potriveşte” şofatul. Avem în noi o energie şi o încredere care ne trec 
rapid la treapta a IV-a, anume competenţa inconștientă. Locul cel mai 
comod este aici, pe treapta a IV-a. Am scăpat de stres şi am deprins 
competenţe pe care le folosim inconştient. Intrebarea firească ar fi 
următoarea: „Şi ce... nu-i de-ajuns?” Răspunsul este simplu: poate fi de 
ajuns! Nu ai atins însă excelența. Excelenţa înseamnă să mergi mai 
departe. Excelenţa înseamnă să „redevii” conştient de competențele 
tale şi să le antrenezi. Să le antrenezi permanent şi să le îmbunătăţeşti. 
Este treapta în care oamenii buni devin foarte buni. Pentru exemplul 
de mai sus cu şofatul, putem spune că mulţi oameni pot conduce bine, 
însă foarte puţini devin piloţi de curse. Piloții de curse sunt aceia care 
au ales să se antreneze şi să-şi exercite abilităţile. Adevăratul efort abia 
acum apare. Este cazul tuturor celor care au făcut performanţă. Aceştia 
au ales să-şi îmbunătăţească competențele, chiar dacă acestea au 
devenit inconştiente. Este cazul piloților şi al tuturor sportivilor în 
general. Ei mai fac ceva în plus. Exersează pentru menţinere, astfel că 
efortul lor are un dublu rol, acela de a menţine şi acela de îmbunătăţi. 
Această treaptă a excelenţei se aplică în orice domeniu: în afaceri, în 
teatru şi film, în pictură sau în carieră. 


Revenim acum la jocul efortului. Pentru a atinge excelența 
observăm că a juca jocul efortului devine aproape obligatoriu. Vrei 
excelenţă? Este simplu: înainte de toate trebuie să joci jocul efortului. 
Avem de-a face un cerc nu vicios, ci virtuos, în care efortul naşte 
excelența, iar pentru menţinerea excelenţei este nevoie de efort. 
Premiul în jocul efortului este excelența, iar miza este succesul, aşa cum 
îl înţelege fiecare. 


Poţi alege să joci jocul plictiselii, al victimizării sau jocul efortului. 
Fiecare joc implică avantajele sau dezavantajele lui. Nu te aştepta însă 
să participi la un concurs de maraton şi să ieşi pe locul întâi la săritura 
cu prăjina. Joci jocul plictiselii, câştigi plictiseală şi tristeţe. Joci jocul 
victimizării şi câştigi statutul de victimă. Joci jocul efortului şi câştigi 
Excelenţă. Nu ai cum să joci jocul plictiselii şi să câştigi energie, ci numai 
în cazuri cu totul întâmplătoare, care nu sunt rezultatul jocului tău, ci 
al întâmplării. 

De exemplu, dacă întâmplător joci jocul plictiselii şi vrei să schimbi 
ceva, poţi alege să joci jocul sensului. Dacă vrei energie de lucru, trebuie 
să încetezi să mai joci jocul pesimistului, şi să joci jocul optimistului. 
Dacă eşti dezorganizat, poţi alege să joci jocul obiectivelor şi poţi câştiga 
o direcţie sau o focalizare mai bună. 


Putem aduce o mie de critici acestui mod de a privi lucrurile, anume 
ca joc. Poate că este prea realist sau „suprarealist” că trăim într-o lume 
a jocurilor. Poate aşa şi este. Privind însă în jurul nostru, observăm că 
cei care au jucat jocul antreprenorului au deschis o afacere care merge 
mai bine sau mai rău, observăm că cei care au jucat rolul optimiştilor 
au câştigat mai mult decât cei care au jucat rolul pesimiştilor. Vă propun 
măcar pentru o vreme să încercaţi să jucaţi un joc nou, poate fi un joc 
al bucuriei, al optimistului sau al efortului. Am o convingere, anume că 
fiecare poate alege ce fel de joc vrea să joace şi poate spune totodată 
stop unui joc ce nu-i aduce nimic bun. 


Eu cel mai adesea joc jocul provocărilor, al efortului, al 
optimistului. Au fost şi situaţii în care am jucat Jocul Neputinţei sau al 
Victimizării. Pe măsură ce jucam mai mult aceste jocuri, era mai greu 
să ies din ele, pentru că mă obişnuiam cu ele. N-am reuşit să rezolv 
nimic bun jucând aceste jocuri. Când am decis să ies din ele şi să joc 
Jocul Soluţiilor sau Jocul Responsabilităţii, au apărut rezultatele. În final, 
depinde ce vrem şi ce riscuri suntem dispuşi să ne asumăm. Este un joc 
prea mare pentru tine sau prea greu? Este în regulă! Trebuie numai să 
fii conştient că nu poţi câştiga un joc decât dacă joci jocul respectiv. 


Testează şi oferă-mi feedbackul tău pe managerQtraininguri.ro . 
Dacă ai nevoie de sfaturi şi ţi-ai propus să joci un joc şi ai nevoie de mai 
multe indicaţii, te voi sprijini. Resursa cea mai importantă eşti chiar tu, 
care alegi să joci un anumit joc şi eşti dispus să depui un efort în acest 
sens. Mi-ar plăcea să primesc feedbackul, fie că joci deja aceste jocuri 
şi funcţionează, fie că ai decis să încerci un joc nou. 


Pentru cei care vor să aprofundeze aceste jocuri vă recomand 
Jocurile Experţilor în Afaceri, o carte excelentă scrisă de Michael Hall. 


Scris de Marian Rujoiu și Raluca Rujoiu 

CUM SĂ-ȚI OFERI CEEA CE MERIȚI? — DECALOGUL AUTOÎMPLINIRII! 


Ne comportăm ca și cum am trăi mii de ani! În sine, fiecare zi nu 
înseamnă foarte mult, însă adunate, aceste zile reprezintă chiar viaţa 
noastră. Cotidianul, problemele mărunte ne prind în malaxorul lor de 
parcă am fi teleghidaţi! Timpul nu poate fi recuperat, el trece, fiecare 
moment este unic! Ne bucurăm de viaţă prea puţin și amânăm mult 
prea mult lucrurile cu adevărat importante pentru noi! 


Fie că ai 18, 20, 45, 55 sau 65 de ani, niciodată nu este prea târziu. 
Cu cât mai devreme, cu atât mai bine. Cu siguranţă pe patul de moarte 
nu-ţi vei fi dorit să fi petrecut mai mult timp la birou. Este bine să avem 
o carieră care ne oferă satisfacţii emoţionale și financiare! Este frumos 
să fim în căutarea succesului, însă totul capătă sens numai în momentul 
în care ne acordăm nouă atenţia cuvenită. Mulţi oameni își fac din bani 
un scop și consideră că atunci când o să-i aibă o să fie cu adevărat 
fericiţi! Realitatea ne contrazice, banii sunt numai o necesitate pentru 
satisfacerea unor nevoi, fericirea însă vine din interior, din ceea ce 
simţim, din ceea ce facem zi de zi, din savurarea fiecărui moment. Mulţi 
oameni așteaptă să ajungă la 50 sau 60 de ani pentru a realiza că nu și- 
au acordat lor suficientă atenţie și abia atunci încep să aducă un 
echilibru în viaţa lor. 


Avem facturi de plătit, chirii, rate etc., nu putem face abstracţie de 
aceste lucruri! Trebuie să facem ceva în acest sens, trebuie să avem o 
sursă de venit! În momentul în care trăim doar pentru a plăti facturi, 
lucrurile se complică. Plecăm teleghidaţi la serviciu, așteptăm să se 
termine programul, intrăm din nou în trafic, ne enervăm, ajungem 
acasă, ne uităm la știri, ne salutăm familia pe scurt, mâncăm în grabă, 
apoi ne uităm la un film și ne culcăm. A doua zi ne trezim din nou 
posomorâţi și o luăm din nou de la capăt. O dată pe an încercăm printr- 
un concediu să ajungem la un echilibru, este însă mult prea puţin! 


Câte zile din viaţa ta arată așa? Întreb din nou: Câte zile din viaţa 
ta sunt teleghidate, parcă trase la Xerox? 


Este paradoxal, acordăm mai multă atenţie facturilor, părerilor 
celorlalţi, bârfelor, traficului! Un lucru îl facem bine, și anume să ne 
scuzăm că nu avem timp pentru noi. Acest talent numit ”scuzenie” este 
arma noastră finală, atât faţă de noi, cât și faţă de ceilalţi. Suntem 

buni, ne scuzăm, ne victimizăm și ne reluăm fiecare zi monotonă de la 
capăt. Nu ne oferim minţii noastre nici măcar o oportunitate, nu 
încercăm să ne dăm nici măcar o șansă, iar dacă dăm o șansă, este una 
a amânării! Amânăm și ne scuzăm ca și cum am trăi mii de ani! Probabil 
ai înţeles și simţi că ai doar o viaţă! Uită-te în urmă, poate totuși vezi și 
lucruri bune, iar în acest caz este minunat! 


Te gândești cumva să îţi oferi șansa de a-ţi oferi mai mult? Ai putea 
să-ţi permiţi să strălucești? Da, este greu, iar scuzenia sub pretextul 
lipsei de timp duce la amânare, la lipsă de atenţie! Ne scuzăm, ca și cum 
ar fi vorba de altcineva! Provoacă-te și adu lucruri bune în viaţa ta! 
Prima întrebare ar fi: Care sunt lucrurile bune în viaţa ta și ce poţi 
aduce bun în plus! 


Sunt grădinari străluciți, care au grjă de răsaduri, smulg buruienile 
sufocante și le udă! Grădinarii speciali vor vorbi cu seminţele, cu 
răsadurile și se vor preocupa zilnic de creșterea florilor! Pentru ei este 
o artă. Grădinarii vor smulge orice buruiană care ar putea face rău 
plantelor, vor sădi noi soiuri și le vor crește apoi! Sunt mulţi grădinari 
fericiţi, ei în permanenţă se ocupă de grădina lor, de trandafiri, de lalele, 
ghiocei, crizanteme etc. Secretul constă în atenţie, implicare, smulgerea 
buruienilor, pregătirea și întreţinerea solului și hrănirea florilor! 
Grădinile cu flori sunt impresionante, te relaxează , te binedispun și îţi 
oferă energie! 


Cum arată grădina minţii tale? Cum sunt gândurile și experienţele 
tale? Ce faci în acest sens? Sunt în grădina minţii tale mai multe buruieni 
decât flori? Au sufocat oare buruienile frumoasele flori sau poate nu 
mai sunt nici măcar flori? Buruienile pot reprezenta grijile, stresul și 
lucrurile neimportante, chiar sufocante! Poate amânăm smulgerea 
buruienilor! Putem ajunge în stadiul în care ne putem convinge că noi 
nu creștem flori, ci buruieni sufocante! Ne uităm la ele ce mari și 
frumoase cresc, le admirăm și contemplăm! Aceste buruieni sunt 
frumoase, atât de frumoase încât le arătăm și celorlalţi, ba chiar 
încercăm să-i convingem și pe ei să planteze asemenea buruieni! 
Încearcă pentru câteva clipe să te gândești la viaţa ta, la flori și la 
buruieni! Oare florile tale ce mai fac, sunt culcate la pământ? Nici nu 
ne mai amintim bine de ele! Poate că mai sunt pe undeva, însă efortul 
este prea mare pentru a avea o grădină a minţii minunată! 

Poate totuși simţi și-ţi imaginezi că ai putea face mai mult pentru 
tine, poate poţi să devii cea mai importantă persoană din viaţa ta! Mai 
jos găsești 10 căi pe care le poţi urma, doar dacă simţi că ţi se potrivesc 
și îţi dorești acest lucru! S-au scris milioane de pagini pe această temă, 
va fi greu să surprind totul pe scurt, consideră, te rog, aceste căi drept 
un prim pas pe care-l poţi face tu în relaţia ta cu tine! 


Cele 10 căi 


Hrănește-ţi grădina minţii cu informaţii/cunoștinţe sau experienţe 
plăcute. Poţi începe să mai citești. Dacă ar fi să-ţi recomand o carte cu 
care să începi aceasta ar fi Robin Sharma — „Călugărul care și-a vândut 
Ferrariul”, publicată la editura Vidia (www.vidia.ro ). Poate nu ai un 
Ferrari și nu trebuie să vinzi nimic după ce citești cartea! Cartea îţi oferă 
mai mult, vei găsi în ea obiceiuri și ritualuri care te pot face mai fericit, 
mai împlinit! Urmează-le timp de 21 de zile! 


Reflectează timp de douăzeci și una de zile asupra a ceea ce faci 
zilnic. Seara, timp de cinci minute, fă o retrospectivă cu lucrurile pe care 
le-ai făcut și pune-ţi câteva întrebări: Ce am făcut astăzi? Ce am făcut 
pentru mine? Ce aș putea aduce bun în viața mea? Cu ce anume am 
hrănit grădina minţii mele? Ce seminţe noi am plantat? Ce am făcut 
pentru ceilalţi, ce aș putea face mai bun? Nu sunt neapărat importante 
răspunsurile, cât sunt întrebările! întrebările, în primul rând, ne vor face 
conștienți că a mai trecut o zi din viaţa noastră, o zi irepetabilă în care 
am făcut, gândit și simţit anumite lucruri! Incercaţi 21 de zile, iar apoi 
dacă vă simţiţi confortabil continuaţi acest demers! Va fi un demers în 
care vă cunoașteţi mai bine și o modalitate prin care puteţi păstra ce 
este bun în viaţă și elimina ce este rău. 

Simplifică-ţi viaţa și bucură-te de fiecare clipă. Bucură-te când vezi 
un copil râzând, bucură-te când simţi ceva bun, când râzi sau când vezi 
un lucru bun! Bucură-te când vezi oameni fericiţi, bucură-te de o 
discuţie, de o ceașcă de ceai sau de orice alt lucru mărunt! Dacă nu ești 
capabil/ă să te bucuri de lucrurile mici, paradoxal, va fi greu sau 
imposibil să te bucuri de lucrurile mari! Viaţa te pune în fel și fel de 
situaţii, unele poate mai puţin așteptate și lipsite de sens! Privește totul 
prin lentila bucuriei și savurează fiecare clipă timp de 21 de zile. 

leși din starea de confort! Provoacă-te! Nu facem multe lucruri 
pentru că ne este mai confortabil și mai comod să nu le facem! Fă lucruri 
pe care ai fost tentat să le faci, dar nu le-ai făcut, încearcă să-ţi învingi 
temerile și încearcă lucruri noi! Experimentează și îmbunătăţește-ţi 
grădina minţii cu noi experienţe! Oferă-ţi ocazia să faci lucruri pe care 

nu le faci de obicei pentru că ești prins în malaxorul cotidianului! 
Gândește-te în fiecare zi la un lucru nou pe care l-ai face! Nu este nevoie 
neapărat să fie lucruri extraordinare, poţi să încerci și lucruri simple, 
precum a gusta o nouă băutură, a vizita un loc nou sau un muzeu, fă-ţi 
o coafură diferită! Mergi la conferinţe sau întâlniri atipice, 
experimentează terapii complementare! Fă acele lucruri pe care le-ai 
amânat! Sunt o mulţime de lucruri care pot fi făcute cu bani puţini sau 
chiar fără niciun ban! Trebuie să investești în primul rând măcar câteva 
minute în fiecare zi! Cu siguranţă va fi o investiţie profitabilă! Ceașca 
sufletului este plină de rutină, prejudecăţi și griji! Dacă vei încerca să 
torni în ea, va fi în zadar, fără efect! Mai întâi golește această ceașcă, 
măcar pentru o vreme, și pune în ea numai lucruri minunate, pune 
lucrurile pe care le meriţi! 

Scoate buruienile din grădina minţii tale! Buruienile, pot fi 
„prieteni” care te storc de energie sau oameni care îţi spun că nu poţi! 
Cele mai importante buruieni sunt de fapt gândurile tale negative, pe 
care le alimentezi constant! Aceste senimente sunt derivate ale 
victimizării și neputinței! Acestea sunt jocuri ale minţii tale care te rod 
în fiecare zi! Poţi să devii atât de bun/ă în a te victimiza, încât ajungi în 
punctul în care îţi faci un mod de viaţă din acest lucru! Imaginează-ţi că 
ai ajuns la finalul vieţii tale și întreabă-te: aș fi putut face altceva? M-a 
făcut fericit acest rol al victimei? Atât am putut? 

Udă și îngrijește ceea ce ai bun! Dă o atenţie sporită hobbyurilor 
tale și pune-ţi în practică abilităţile și talentele! Pune aceste lucruri atât 
în slujba ta, cât și a celorlalţi! Gândește-te la misiunea ta, la rolul tău în 
viaţa ta și a celorlalţi. Einstein spunea că ce faci pentru tine este trecător, 
însă ce faci pentru ceilalţi rămâne pentru eternitate! Dezvoltă-te pe tine 
ajutându-i pe ceilalţi, oferă-le curaj, energie și sprijin! Fă puţină mișcare, 
ai grijă la alimentaţie! Oferă-ţi atenţie ţie, familiei și celor din jurul tău! 
Dezvăluie potenţialul din tine și permite-ţi să strălucești! Schimbarea și 
strălucirea vin din interior și sunt de durată! 

Vizualizează un viitor luminos! Forţa vizualizării îţi oferă energie 
pozitivă și rezultate! Proiectează-ţi, asemenea unui film, cum arată 
viitorul tău! Proiectează imagini pozitive și luminoase! Încearcă să te 
vezi pe tine plin de energie, de încredere, de gânduri pozitive! Încearcă 
să te vizualizezi având un sentiment de împlinire și autorealizare! 
Proiectează și vizualizează rezultatul. Vizualizează în detalii cât mai 
precise, cu sunete, imagini și lumini! Pe măsură ce vei vizualiza, vei avea 
o imagine mai frumoasă a viitorului! Surpriza va fi că, pe măsură ce vei 
repeta acest proces, îţi va fi din ce în ce mai clar ce ai de făcut pentru a 
ajunge acolo. Atunci când cunoști destinaţia, vei identifica o mulţime 
de căi pentru a ajunge acolo! Vei realiza astfel care sunt lucrurile cu 

adevărat importante pentru tine și vei face ceva în acest sens! Va fi 
asemenea unui soare care îţi luminează drumul! Rezultatele vor fi 
magnifice, vei observa schimbări după câteva zile! O să-ţi placă atât de 
mult când vei vedea rezultatele astfel încât vei folosi forţa vizualizări în 
multe alte aspecte ale vieţii tale! 


Adu în viaţa ta, în gândurile, sentimentele și acţiunile tale energie 
pozitivă! Adu în biroul sau în casa ta flori care-ţi plac! Aprinde beţișoare 
parfumate! Citește o carte bună, evită știrile negative, stai de vorbă cu 
oameni fericiţi și împliniţi! Adu în fiecare zi din viaţa ta cel puţin un lucru 
pozitiv! Poţi să încerci să folosești și mantre pentru a fi mai energizat și 
pozitiv! Mantra, repetată în fiecare zi timp de câteva minute, generează 
sentimente plăcute. Poţi alege una din următoarele mantre: „Sunt 
energizat, bucuros și fericit!”, „Mă simt din ce în ce mai puternic și mai 
capabil”, „Fiecare celulă a corpului meu este o celulă a împlinirii, a 
energiei și a succesului! Simt cum puterea vine din interior! Sunt un izvor 
de energie și iubire”. Alege una sau două din ele, rostește-le în gând sau 
cu voce tare minute în șir! Alege și momente în care este liniște, poţi 
însă să profiţi și de timpii morţi din trafic, atunci când aștepți pe cineva 
etc.! Vei simţi rezultate deosebite după trei-patru zile și, pe măsură ce 
avansezi spre a 21-a zi, vei simţi puterea mantrelor! 

Revenind cu picioarele pe pâmânt ne putem gândi la facturile pe 
care trebuie să le plătim! Poate ar fi interesantă o călătorie în Tibet, 
până ajungem acolo, avem facturi de plătit, rate, telefoane etc.! Poate 
unele dintre ele sunt inutile, neaducând nimic bun în viaţa noastră, însă 
este o altă discuţie! Până ajungem acolo avem un serviciu, fie ca 
angajat, fie ca angajator! Vestea bună este că fiecare dintre cele 8 căi 
de mai sus poate fi aplicată și la job! Nu ne oprește nimic să 
transformăm mersul la serviciu în momente de bucurie, de împlinire, 
de a încerca lucruri noi! Meditează asupra fiecărei căi și vei găsi căi 
precise pentru a transforma ceea ce faci în lucruri pozitive! Locul de 
muncă este un loc în care te poţi cunoaște mai bine, un loc în care te 
poţi dezvolta sau poţi ajuta alţi oameni! Este un loc în care te poţi 
bucura sau unde poţi vizualiza! Este posibil să existe anumite 
constrângeri, totuși nimic nu te oprește să schimbi locul de muncă cu 
prima ocazie! Timpul petrecut la serviciu poate fi un lucru plăcut 
rămânându-ţi ca alternativă chiar transformarea hobbyului într-o 
afacere! 

Ţine un jurnal cu însemnări! Scrie în el despre progresul pe care-l 
înregistrezi, poţi scrie în el gândurile care ţi-au trecut prin minte sau 
sentimentele pe care le-ai încercat. Notează-ţi pe scurt! Poţi să scrii 
orice în el, inclusiv despre lucrurile pe care le apreciezi sau pentru care 
ești recunoscător. Am pierdut poate ani, prinși în malaxor. A urma aceste 

căi 21 de zile poate reprezenta pasul către o viaţă fericită și una 
împlinită! Este important să fii puţin focalizat pe aceste căi în această 
perioadă, câștigul însă va fi nemăsurat! Doar 21 de zile! Alternativ la 
varianta clasică de a scrie într-o agendă sau caiet, poţi să folosești 
calculatorul sau chiar un blog! Permite-ţi să strălucești și bucură-te de 
viaţă! 


Cu siguranţă aceste 10 căi nu sunt limitative, mai sunt multe lucruri 
de spus, de imaginat, de simţit sau de văzut! Fiecare își poate găsi 
propria cale, propriul ritm și poate motiva alţi oameni să aducă în viaţa 
lor bunăstare, echilibru și împliniri! Urmează cele 10 căi timp de 21 de 
zile, timpul minim necesar ca o acţiune să devină un obicei! Poţi 
continua acest obicei și după! Eu îmi doresc din inimă să-ţi formezi 
obiceiul de a străluci mai mult, de a te simţi mai bine și de a obţine tot 
ce-ţi dorești! 


Cu energie pozitivă, 
Marian Rujoiu și Dan Lambescu 

DE CE APARE EŞECUL SAU CUM SĂ EŞUEZI CU SUCCES! 


Dacă nu eşti foarte interesat de cum poţi obţine succesul, acest 
articol te va învăţa cum să eşuezi cu succes. 


O sa găseşti mai jos FORMULA EŞECULUI! Poate nu toţi ne dorim 
succesul cu tot dinadinsul, poate ne putem mulţumi doar cu evitarea 
eşecului! Vei vedea mai jos cum trebuie să te comporţi pentru a 
înregistra eşec! Evident, vei transpune apoi intuitiv cum trebuie să te 
comporţi pentru a evita eşecul! 


De sute de ani, oamenii încearcă să afle care este formula 
succesului. Au curs mii de pagini pe marginea acestui subiect şi o să se 
mai scrie în continuare. Fiecare autor are o metodă, pe care o prezintă 
ca miraculoasă, aduce argumente şi dovezi în acest sens. În acest articol 
nu ne vom ocupa de acest lucru, evident şi eu am o părere în acest sens, 
la fel ca şi tine de altfel. Aici, voi prezenta două căi sigure prin care tu 
să poţi înregistra eşec după eşec! Oare aplici deja această formulă? Te 
invit să parcurgi rândurile următoare, urmând ca la final să tragi singur 
concluziile! 


Prima regulă a eşecului: Fii consecvent şi repetă-ţi greşelile! 


a. De câte ori greşeşti consolează-te cu gândul că a greşi este cât 
se poate de omeneşte. 

b. Începe rapid prin a da vina pe ceilalţi, pe context, pe situaţie sau 
pe complexitatea problemei. 

c. Fii obiectiv şi nu-ţi asuma niciun fel de responsabilitate! Până la 
urmă, dacă stai bine să te gândeşti nici măcar nu ai greşit, ci a fost doar 
o situaţie dificilă! 

d. Nu încerca nici un moment să afli de ce ai greşit, încearcă să uiţi, 
fii un om tare, care trece cu succes peste greşelile sale! 

e. Stai de vorbă cu tine sincer şi descoperă astfel cum că nici nu 
puteau ieşi lucrurile mai bune de atât, pentru că nu depinde de tine! 

f. Convinge-te că tu ai fost singurul care a acţionat raţional, toţi 
ceilalţi au procedat greşit, fără să mai aducem vorba de context, care a 
fost complet defavorabil! 

g. Acum că te-ai liniştit, felicită-te pentru prestaţia ta. 

h. Nu te gândi nicio clipă că ai fi putut face ca lucrurile să iasă mai 
bine! 

i. Nu-ţi asuma nicio vină sau vreo responsabilitate. 

j. Orice om serios este şi consecvent! Încearcă să ţii minte acest eşec 
şi data viitoare când ai ocazia procedează la fel, ştii bine doar că ai făcut 
cel mai bun lucru posibil şi data trecută! 

k. Trebuie să ai viziune şi să ai puterea să repeţi aceeaşi acţiune 
sperând că de data asta vei avea rezultate mai bune! 

|. Nu schimba nimic, procedează la fel, lasă-te convins de viziunea 
ta care-ţi spune că de data asta lucrurile vor ieşi mai bine! 

m. Luptă până la capăt, chiar dacă a doua oară lucrurile ies prost! 
Tu din nou ai făcut tot posibilul! 

n. NU cumva sa îţi pui întrebarea: Eu ce puteam face sau ce puteam 
schimba pentru ca lucrurile să iasă bine de această dată? Întrebările 
de acest gen sunt superficiale şi nerealiste, sunt mai mult pentru filozofi, 
nu pentru tine! 

o. Dă dovadă de perseverenţă şi acţionează la fel şi a treia oara! 

p. Ai o mentalitate de învingător şi de om care nu renunţă, dacă nu 
a ieşit nici prima oară, nici a doua oară, sunt şanse mari să iasă a treia 
oară! 

r. Procedează la fel şi a treia oară şi a patra oară şi felicită-te din nou. 
Ai trecut cu succes peste aceeaşi greşeală de trei ori! 

s. Întreabă-te: Cine ar fi putut rezista la fel de mult ca şi tine! 


A doua regulă a eşecului: Succesul de cele mai multe ori este 
destinaţia către eşec! 


a. De ce să trăieşti cu iluzia succesului, când eşecul este mai concret 
şi mai la îndemână? 

b. Tocmai ai făcut ceva şi ai avut succes! Fii mândru de tine! Nu te 
întreba nicio clipă De ce am avut succes? Nu te gândi nicio clipă ce 
anume din tine a contribuit la realizarea acestui succes! 

c. Fii plin de tine, chiar puţin arogant, doar ai reuşit! 

d. Nu te întreba cum ai putea face să ai succes din nou! 

e. Nu profita de ocazie să afli care-ţi sunt punctele forte! 

f. Nu-ţi aprecia succesul, ar însemna să te lauzi singur, iar acest lucru 
nu-i frumos! 

g. Nu te plasa pe tine în situaţie, pentru a afla ce anume din context 
te-a ajutat să reuşeşti. 

h. Eventual, consideră o excepţie ceea ce ţi s-a întâmplat, nu încerca 
să tragi nicio concluzie! 

j. Dacă ai o zi mai bună, în care eşti eficient şi ai spor, nu te întreba 
Ce anume ai făcut ca acea zi să fie bună? 

i. Dacă ai o altă zi în care lucrurile merg ca unse, nu te bucura de 
acest lucru, pentru că urmează cu siguranţă să se întâmple ceva rău! 

k. Dacă nu s-a întâmplat încă nimic rău, tu ai răbdare, e doar o 
problemă de timp să apară ceva rău! 

|. Ştii foarte bine că dacă lucrurile merg prea bine ceva este în 
neregulă. Intră rapid în panică şi schimbă metoda! 

m. Nu încerca să menţii „starea de succes” pentru că este mai 
important eşecul care te aşteaptă din moment în moment! 


După cum observi mai sus, ai două căi sigure de a eşua cu succes. 
Aplicându-le constant, vei devenii un campion al EŞECULUI! Reţine 
aşadar că există o manieră unică de a repeta o greşeală şi aplic-o cu 
măiestrie, iar pe de altă parte te sfătuiesc să nu înveţi nimic din 
succesele pe care le ai, pentru că acestea sunt pur întâmplătoare! 
Comportă-te aşa dacă vrei să ai eşec şi invers dacă vrei să eviţi eşecul - 
acesta putând fi primul pas către succes! 


Scris de Marian Rujoiu și Cristina Raţiu 


PROIECT FII GENIAL 


PAG. 27 JOCUL OPTIMISTULUI 


JOCUL OPTIMISTULUI 


Putem să fim mai mult sau mai puţin optimiști. Putem să fim mai 
degrabă pesimiști. Sunt mai ușor de găsit și motivele pentru a fi 
pesimist. 


Fiecare dintre noi se angajează într-un joc, fie al optimistului, fie al 
pesimistului. Jucând rolul pesimistului este mai ușor dar, încet-încet, 
vom vedea viaţa din ce în ce mai gri, la un moment dat chiar în negru. 
Poţi să alegi să joci rolul pesimistului și vei avea câteva șanse de a-ţi 
ruina semnificativ viitorul. Acum depinde de fiecare ce-și dorește! 


Nu este obligatoriu să fim cu toţii de acord. Putem, însă, toţi să 
constatăm „dezavantajele” pe care le aduce cu sine o atitudine 
pesimistă. O listă scurtă a dezavantajelor imediate este următoarea: 


Pesimistul: 

renunţă mai ușor 

are energie mai puţină 

riscă prea puţin 

este de prea multe ori trist 

identifică mai greu oportunităţile din jur 
are mai puţini prieteni și este evitat adeseori 
zâmbește mai puţin 

nu caută talentul din fiecare om 

nu caută nici talentul său 

nu are încredere în forţele proprii 

este mai „stresat” 


Știu că fiecare dintre dumneavoastră, când citiţi aceste rânduri, 
găsiţi și argumente pentru care merită să fii pesimist. Aveţi dreptate, 
este mai ușor să fii pesimist. Vă puteţi complace în situaţii aparent fără 
ieșire, daţi vina pe situaţie, pe context etc. Într-adevăr, e mai ușor să fii 
pesimist. 


Să fii optimist nu-i tocmai ușor, pentru că aveţi datoria să căutaţi 
soluţii permanent, să vă păstraţi umorul, să credeţi în puterile 
dumneavoastră, să credeţi și să simţiţi că puteţi primi și oferi mai mult. 

Este mai greu să fiţi optimist, este însă mai plăcut. Simțţi că trăiești, 
simţi că poţi să zbori, eşti mai fericit. Te bucuri mai mult, te bucuri de 
ce ţi se întâmplă. 


Atunci când dai o dată cu un zar, probabilitatea de a da 6 este de 
16.66%, iar dacă dai de trei ori probabilitatea de a da o dată 6 este de 
50%. Prin urmare, optimistul este orientat spre a arunca de trei ori cu 
zarul. Un pesimist se gândește că probabilitatea este mică dacă aruncă 
o dată cu zarul, deci nu ar mai avea nici un sens să facă asta. In cel mai 
bun caz, încearcă o dată. 


Vreau să simţiţi că merită să fiţi mai optimisti, pentru că este 
important să înţelegeţi că veţi câștiga foarte multe lucruri. 


Evenimentele mici, negative trebuie să le priviţi ca pe ușoare 
obstacole care pot fi depășite. Trebuie însă să vizualizaţi rezultatul, 
succesul și satisfacția ascunse la mijloc sau la final. Chiar și un eșec poate 
fi privit ca o experienţă de învăţare. Optimismul te protejează și îţi 
crește imunitatea, uneori chiar și cea fiziologică. Sunt studii care 
demonstrează acest lucru. Cu siguranţă însă vă va crește imunitatea în 
faţa evenimentelor negative. 


Sunteţi ceea ce gândiţi! Aveţi grijă ce gândiţi, pentru că gândurile 
dumneavoastră pot deveni vorbe, iar vorbele devin fapte. S-au făcut 
mii de experimente care demonstrează că modul în care gândiţi vă 
influenţează viaţa. Optimismul este asemenea unui magnet care atrage 
lucrurile bune în viaţa dumneavoastră. Nu de puţine ori observăm că 
oamenii optimiști au mai mult succes. De ce oare? Știm încă puţine 
lucruri despre cum funcţionează creierul, cunoaștem însă mai mult 
efectele pentru că ne este mai ușor să le observăm. 


Vă propun să încercaţi o vreme să jucaţi rolul optimistului. Veţi 
vedea rapid rezultate. Viaţa personală și profesională vi se pot schimba 
radical. Pentru început, puteţi face câteva lucruri simple, cum ar fi: 

e ori de câte ori întâlniți un obstacol, zâmbiţi și acţionaţi 

e încercaţi, ori de câte ori aveţi o problemă, să găsiți un lucru bun 
în mijlocul acelui rău 

e jucaţi-vă cu imaginaţia dumneavoastră. Imaginaţi-vă că sunteți 
o fire optimistă. Imaginaţi-vă pe dumneavoastră o persoană optimistă 
căreia i se întâmplă lucruri minunate. 

Henry Ford spunea: Dacă tu crezi că nu poţi, ai dreptate; dacă tu 
crezi că poţi, din nou, ai dreptate. Puteţi să aveţi încredere în 
dumneavoastră? Puteţi să credeţi că vi se pot întâmpla lucruri bune? 
Acesta este cel mai frumos cadou pe care vi-l puteţi face. Să jucaţi o 
vreme jocul optimistului. Renunţaţi la văicăreli și acţionaţi! Bucuraţi-vă 
de viaţă și experimentați un comportament optimist! Merită din plin! 


Sper că acest mic articol a reușit să vă pună puţin pe gânduri. Sper 
să simţiţi că se poate mai mult, sper să simţiţi că merită încercat. 
Optimismul vă va aduce în viaţă zâmbet, fericire și bucurii, nu vă costă 
nimic să încercaţi. 


Zâmbiţi, urmează o nouă zi plină de experienţe de învăţare și de 
lucruri bune! 


Scris de Marian Rujoiu și Alina Rujoiu 

JOCUL PERSEVERENȚEI 
Vrei mai mult? 


Am scris în nenumărate rânduri despre a privi viaţa ca pe un joc. 
Am enunțat și două categorii de jocuri, și anume Jocul Succesului și 
Jocul Insuccesului. 


Cum fac unii oameni de reușesc, iar alţii nu? Sau cum fac unii 
oameni de pierd mai puţin sau mai mult? Fiecare dintre noi are dreptul 
moral de a-și alege modul în care vrea să trăiască. Poţi să ai un job de 
execuţie, să aștepți salariul la sfârșitul lunii, să trăiești liniștit zeci de ani. 
Poţi să alegi să trăiești într-o casă și să ai câţiva copii care îţi vor bucura 
serile și weekendurile. Nimic rău în a trăi în acest fel, ba, din contră, 
sunt foarte multe motive pentru a alege un asemenea stil de viaţă. 


Există însă și o altă categorie de oameni, în care mă regăsesc și eu, 
anume a acelora care aleg să joace jocul perseverenţei. Perseverenţă 
înseamnă să te bucuri de fiecare pas pe care îl faci, să trăiești fiecare 
clipă și în același timp să-ţi dorești mai mult. Alege să lupţi! Alege să-ţi 
aperi drepturile și să câștigi mai mult! Vrei un salariu mai mare, vrei 
copii care să meargă la cele mai bune școli, vrei să vezi cât mai multe 
locuri de pe planetă? Vrei recunoaștere socială? 


În acest al doilea caz unul dintre ingredientele succesului este 
perseverenţa. Perseverenţa apare atunci când majoritatea oamenilor 
se opresc, dar tu continui. Continui să lupţi, continui să depui un efort, 
continui să fii optimist, continui tot ce poate fi continuat. Zâmbești, 
inspiri adânc și mergi mai departe. Pe măsură ce vei merge mai departe, 
vei avea mai multe motive de a te bucura și de a te simţi împlinit. 
Trebuie să recunoaștem că acest joc al perseverenţei este unul unde nu 
ai garanţia rezultatului, ai însă o probabilitate mai mare de a reuși decât 
oamenii obișnuiți. 


p Încurajează-te permanent și lasă-i pe ceilalţi să te încurajeze. 
Indepărtează-i de lângă tine pe cei care nu-ţi acordă credit și care parcă 
au trecut în fișa postului să te descurajeze permanent. Surprinzător, de 
foarte multe ori cei care te descurajează sunt prietenii. 


Scriind articolul de faţă mi-am adus aminte o parabolă drăguță. 

Trei iepuraşi se plimbau prin pădure. La un moment dat, 
unul dintre ei cade într-o groapă destul de adâncă. Cei doi 
iepurasi de pe margine au început să strige: 

- Vai, acolo o să rămâi, nu o să reușești niciodată! 

_ lepurașul căzut în groapă începu să se căznească să iasă. 
Incepu să se zbată și să se agaţe de margini în dorinţa disperată 
de a ieși din groapă. Cei doi iepurași rămași la suprafaţă 
niciodată nu mai văzuseră un asemenea necaz și erau siguri că 
ijepurașul căzut nu o să reușească niciodată, astfel că au început 
să-i spună iepurașului: 

- Nu o să reusesti niciodată! 

Pe măsură ce iepurașul încerca mai mult, ei repetau același 
lucru, se agitau și mai tare și îi spuneau că nu o sa reușească 
niciodată! 

După zeci de minute în șir de strigături și încercări, iepurasul 
reuși să iasă. 

O așa grozăvie iepurașii nu mai văzuseră până atunci și-l 
întrebară: 

- Vai, iepurașule, dar cum ai reușit? 

- Am reușit! 

- Ai reușit, dar cum? 

- Am reușit! 

- Măi, iepurașule, tu nu înţelegi ce spunem? 

- Am reușit și vă mulţumesc pentru încurajări, fără voi nu aș 
fi reușit niciodată! 

lepurașul nostru cel căzut în groapă era surd. El nu auzise 
cuvintele nicio clipă și a intrepretat strigătele și agitația de pe 
marginea gropii drept încurajări. lepurașul nostru nu ar fi reușit 
niciodată dacă ar fi auzit descurajările de pe margine: 


Morala: Trebuie să fii surd atunci când ceilalţi te 
descurajează și să interepretezi orice gest ca pe o încurajare și 
să continui să perseverezi în a-ţi atinge obiectivele. 


Fiecare dintre noi simte că merită mai mult. Trebuie să elimini orice 
sabotor din viaţa ta și din gândurile tale. Perseverenţa îţi va da energia, 
energia îţi va da optimismul, optimismul îţi va da bucuria, iar bucuria 
îţi va arata drumul. După ce vei ști drumul, poţi să fii perseverent, intri 
în acest cerc virtuos, care este aproape un perpetuuum mobile. Poţi 

alege să fii iepurașul de pe margine sau poţi să alegi rolul celui care 
dorește mai mult. Poţi să vrei mai mult de la viaţa personală, de la viaţa 
profesională, poţi să-ţi faci o viaţă mai colorată, mai plăcută și cu 
satisfacţii infinite. Poţi să simţi că ai puterea de a face acest lucru și alege 
să faci un prim pas. Când ceva nu funcţionează, perseverenţa nu 
înseamnă să continui, ci să încerci altceva. Dacă tu crezi că poţi, ai 
dreptate, dacă tu crezi că nu poţi, din noi ai dreptate! 


Zâmbește și alege să fii regizorul propriului viitor! 


:) 


Scris de Marian Rujoiu 

EXERCIȚIU PRACTIC DE RESPONSABILITATE 


Succesul fiecăruia dintre noi depinde în mare măsură de fiecare în 
parte. Invăţând din experienţa oamenilor de succes, observăm că 
printre multe alte ingrediente se află responsabilitatea. 


Eşti responsabil nu numai pentru ceea ce faci, ci şi pentru ceea ce 
eşti. Succesul, voinţa, devotamentul, energia, prieteniile, afacerile etc. 
- totul intră în responsabilitatea ta. Indiferent cum ai fi, este 
responsabilitatea ta. Reţine trei lucruri simple: 


- eşti responsabil pentru ceea ce ai fost; 
- eşti responsabil pentru ceea ce eşti; 
- eşti responsabil pentru ceea ce vei fi. 


Unii dintre voi ar putea juca Jocul Neasumării sau Jocul Victimizării 
şi nu vor fi de acord în niciun chip cu cele trei lucruri spuse mai sus. Sunt 
convins că poţi găsi o mie de motive pentru care nu eşti responsabil nici 
pentru ceea ce ai fost, nici pentru ceea ce vei fi. Este şi acesta un joc. 
Putem să ne lamentăm şi să rămânem în această situaţie. Vestea 
proastă este că, adoptând o asemenea atitudine, când vom vorbi peste 
ani, probabilitatea ca viaţa ta să fie mai bună decât astăzi este extrem 
de mică. O asemenea atitudine nu va atrage succesul. Oportunităţile 
parcă s-au vorbit şi te ocolesc, la fel şi lucrurile bune. Este o vorbă veche: 
o veste proastă nu vine niciodată singură. Cam aşa este şi în acest caz. 
Cu cât fugi mai mult de responsabilitate, cu cât te victimizezi mai mult, 
cu atât mai mult lucrurile vor merge mai rău. Este o alegere! 


Putem aştepta destinul sau şansa pentru a ne „lumina” viitorul sau 
putem prelua noi iniţiativa. Fiecare dintre noi poate fi prin sine „farul” 
cu care poate vedea oportunităţile şi lucrurile bune din viaţă. Să ne 
închipuim că suntem într-o cameră întunecată şi căutăm un obiect, pe 
care o să-l numesc Voința. La un moment dat ne putem enerva pentru 
că nu găsim Voința. Ne putem supăra şi începem să ne văităm că nu l- 
am găsit. De asemenea, putem spune că nu-i vina noastră că nu am 
găsit Voința în niciun colţişor al camerei, mai ales că era întuneric. 

Poţi însă să faci altceva înainte să te victimizezi şi să te enervezi. 
Încearcă să te gândeşti ce ai fi putut face pentru a găsi Voința. Dai vina 
pe întuneric, pe lipsa de timp sau pe dezordinea din cameră. Poţi face 
altceva - poţi să aprinzi lumina. Având lumină poţi găsi ceea ce cauţi 
mult mai uşor. Cel mai probabil vei găsi şi Voința în acea cameră. 

îndemnul meu este să aprinzi lumina. Metaforic vorbind, lumina 
este în cazul nostru Responsabilitatea. Fiind mai responsabil pentru 
ceea ce eşti şi ceea ce urmează să fii, ai o viaţa în care nu mai bâjbâi 
prin întuneric. 


Eşti o persoană ghinionistă sau una norocoasă? 

Eşti o persoană care un job bun sau nu? 

Eşti o persoană care are prieteni de încredere sau nu? 

Eşti o om care are o afacere de succes sau nu? 

Eşti o persoană care are maşina pe care şi-o doreşte sau nu? 
Eşti o persoană împăcată cu ceea ce face sau nu? 

Eşti o persoană care îi inspiră pe ceilalţi sau nu? 


Lista poate continua. Vreau să subliniez un lucru simplu: eşti ceea 
ce eşti datorită alegerilor pe care le faci! Fiecare alegere îţi poate 
schimba viaţa în bine. Chiar şi atunci când nu alegi, de fapt ai ales să nu 
alegi. Fiecare alegere îţi influenţează prezentul şi viitorul, al tău şi al 
celorlalţi. Întrebarea nepusă în acest articol până acum este 
următoarea: 


Eşti pregătit să-ţi asumi responsabilitatea sau nu? 


Asumarea responsabilităţii îţi poate ghida acţiunile. Asumându-ţi 
responsabilitatea, atât pentru eşecul, cât şi pentru succesul tău, poţi 
învăţa şi îţi poţi schimba viitorul. Nu ai cum să schimbi viitorul fără să- 
ţi asumi responsabilitatea prezentului. Asumarea trecutului şi 
prezentului este punctul de plecare pentru viitor. 


O asemenea atitudine, mai ales pentru noi ca popor, este greu de 
acceptat. Suntem puternic antrenați să aruncăm vina pe ceilalţi, să 
fugim de responsabilitate. Ne place să vorbim prea mult „în principiu” 
şi prea puţin „concret”. Mass-media este foarte reticentă în a promova 
modele pe care merită să le urmezi, zona politică suferă o decădere tot 
mai mare, iar oamenii, ori de câte ori observă o idee bună, caută o mie 
de motive pentru care ea nu ar merge. Cu alte cuvinte, contextul nu 
este unul favorabil, iar Jocul Responsabilităţii devine greu de jucat. 


Spuneam că sunt Jocuri ale Succesului şi Jocuri ale Insuccesului. 
Responsabilitatea este un joc al Succesului. Este privirea într-o oglindă 

curată în care îţi asumi exact ceea ce eşti. O întrebare simplă pe care ai 
putea să o pui ca cititor este: „Şi cum pot juca acest joc al 
Responsabilităţii?”. Pot demonstra matematic că acest joc merită jucat, 
mai pot aduce şi mii de argumente pentru a te face să înţelegi 
importanţa lui. Mai trebuie însă ceva, trebuie să CONŞTIENTIZEZI! A 
conştientiza importanţa şi necesitatea acestui joc nu este un demers 
teoretic, nici un demers fizic şi nici măcar unul psihologic. Cu sau fără 
ajutorul meu trebuie să SIMŢI Responsabilitatea. Asumarea 
Responsabilităţii este un sentiment. 


A-ţi asuma Responsabilitatea pentru ceea ce faci şi pentru ceea ce 
eşti este un demers uşor de înţeles şi poate reprezenta un punct de 
cotitură în viaţa fiecăruia dintre noi. Am auzit oameni spunând: „Am 
înțeles că până la urmă sunt responsabil pentru ceea ce mi se întâmplă. 
Pot să mă mint, să dau vina pe context sau pe ceilalţi, până la urmă însă 
am conştientizat că pentru a schimba ceva în viaţa mea trebuie să îmi 
asum ceea ce sunt, inclusiv ceea ce urmează”. 


Sunt însă oameni care nu vor să-şi asume responsabilitatea, aşa este 
firea lor şi nu fac nimic în acest sens. Mulţi dintre ei nu pot fi convinşi 
niciodată. Sunt cazuri însă când aceşti oameni conştientizează brusc şi- 
şi spun: gata am înţeles şi am simţit că eu sunt responsabil pentru ceea 
ce mi se întâmplă! 


Îţi propun un exerciţiu simplu care să te ajute să fii mai responsabil 
decât eşti acum. 

Citeşte rândurile de mai jos numai în cazul în care ai două minute 
libere şi vrei să mai faci un mic pas în asumarea Responsabilităţii. 
Trebuie doar să citeşti şi să încerci să simţi ceea ce spui, fie că eşti de 
acord, fie că nu. Este o adaptare după exerciţiul „Muntele de Cristal” 
folosit în NLP pentru a înţelege pattern-urile de limbaj utilizate de Milton 
Erickson. Este important să citeşti cuvânt cu cuvânt rândurile de mai 
jos. 


Exerciţiu 

„Eşti un om responsabil, uneori mai mult, alteori mai puţin. Ţi-aduci 
aminte de întâmplări din trecut şi înţelegi că uneori ai fi putut face mai 
multe, alteori mai puţine. Te voi ruga să-ţi imaginezi anumite lucruri... 
şi nu contează dacă tu simţi că nu-ţi poţi imagina aceste lucruri. Poate 
gândurile tale vor rătăci puţin (poate te vei gândi la altceva), iar tu poţi 

să citeşti cu voce tare, în şoaptă sau în gând, dar nici asta nu contează, 
căci cuvintele citite vor continua să te relaxeze... şi nu are nicio 
importanţă dacă nu înţelegi unele cuvintele, deoarece foarte curând te 
vei simţi mai relaxat/ă decât te-ai simţit vreodată... 


Poţi vedea în faţa ta o potecă naturală. Urmând poteca, miroşi 
parfumul dulce al florilor în timp ce ajungi la o poartă. Intri într-o 
grădină şi observi pe lateral o cărăruie pietruită pe care tu te hotărăşti 
să o explorezi. Cărarea şerpuieşte prin grădină, printre florile minunate, 
printre tufe şi alte plante... În scurt timp ajungi la colţul unui gard viu. 
Când îl ocoleşti, vezi în faţa ta un munte minunat. Este multicolor şi 
seamănă cu un cristal imens. Te apropii de el şi vezi că are o mulţime 
de trepte naturale - responsabilitate, voinţă, asumare, iar tu te hotărăşti 
să le urci. Păşind pe prima treaptă, observi că, la bază, muntele are 
culoarea roşu. Este un roşu puternic aprins şi observi, în acelaşi timp, 
că într-o parte a muntelui cresc flori roşii, iar în partea cealaltă se 
găseşte un cireş încărcat cu cireşe roşii strălucitoare. Eşti relaxat, 
responsabil şi plin de viaţă. Florile roşii degajă un miros îmbătător şi te 
gândeşti să culegi o cireaşă. Când muşti din ea, sucul dulce îţi umple 
gura... Mai urci câteva trepte pe Muntele de Cristal şi zăreşti sub 
picioare o culoare portocaliu strălucitor... Se pare că ai ajuns într-o 
livadă cu portocali, fiindcă toţi pomii din jurul tău sunt încărcaţi cu 
portocale îmbietoare. Ţi-ar plăcea poate să ai un viitor strălucitor şi 
poate că ţi-ai dori să bei nişte suc de portocale... direct dintr-o 
portocală... Acum urci alte câteva trepte şi ajungi la un nivel în care vezi 
mult galben. Peste tot se zăresc flori galbene... înalte, scunde, mari şi 
mici... în lateral curge un pârâiaş şi decizi să te răcoreşti în undele lui... 
te scalzi la umbra unui lămâi şi aroma puternică şi proaspătă de lămâie 
te revigorează şi mai mult... După alte câteva trepte, ajungi în mijlocul 
unui verde luxuriant. Este plin de energie, tu te simţi mai puternic, mai 
relaxat şi mai plin de responsabilitate. Parcă ai fi într-o junglă tropicală. 
Din sutele de copaci zboară păsări şi animalele tale favorite îţi ies în cale 
şi te salută... Urci la următorul nivel şi totul în jurul tău este a/bastru. 
Niciodată nu ai văzut un albastru mai frumos... şi niciodată nu ai simţit 
atâta bucurie. Într-o parte a muntelui, poţi vedea marea şi câţiva delfini 
care se joacă în apa limpede, albăstruie. Zâmbeşti, eşti tu şi lumea, alegi 
să te scalzi în marea albastră, poţi înota şi te poţi juca cu delfinii pentru 
un timp... Revenind pe munte, urci mai departe şi în jurul tău totul se 
preschimbă în violet... parcă te-ai găsit şi regăsit pe un munte gigantic... 
lumina se reflectă din piatră şi totul scânteiază în jur... În cele din urmă 
ajungi în vârful muntelui şi totul devine alb... orbitor de alb. 

Toate gândurile şi visele tale favorite se află aici... îngeri, zâne, nori, 
raze de soare... orice doreşti se află aici... totul fiind scăldat într-o lumină 
albă, strălucitoare... Acum te bucuri de Muntele de Cristal. Aici, pe 
Muntele de Cristal, eşti pregătit/ă şi receptiv/ă pentru tot ceea ce îţi voi 
spune în mod pozitiv, înălţător, armonios... şi tot ce citeşti bun pentru 
tine pe acest munte este acceptat de tine şi de subconştientul tău. 


Eşti o persoană care conştientizează că este responsabilă pentru 
ceea ce face şi pentru ceea ce este. Culorile prezentului şi ale viitorului 
sunt luminoase. Priveşti către trecut şi îl vezi asemenea unui film. Auzi 
vocile prietenilor tăi care te-au sprijinit şi te-au ajutat. Ţi-aduci aminte 
de copilărie, când te jucai şi erai lipsit de griji. Lumina trecutului este 
tot mai strălucitoare, iar în minte îţi vin imagini. Unele nu sunt foarte 
colorate. Vezi aceste imagini ca într-un album şi sunt din ce în ce mai 
colorate şi mai intense. Eşti acum pe vârful muntelui de cristal unde eşti 
fericit şi încărcat de energie. Totul în jurul tău străluceşte, albul este cel 
care luminează totul în jurul tău. Simţi că ai toate resursele pentru a 
reuşi. Şi mai ştii că poţi hotărî în numele tău. Ceea ce eşti este o 
consecinţă a acţiunilor tale, iar acţiunile tale sunt alegerile tale, iar 
alegerile tale sunt ceea ce eşti. Ştii că eşti responsabil pentru ceea ce 
eşti şi pentru ceea ce vei putea fi. Dispui de voinţă, energie, 
responsabilitate, încredere, bunăvoință, sprijin, abilităţi cheie, instruire. 
Pe muntele de cristal ai găsit un cufăr cu resurse infinite, ai totul pentru 
a putea reuşi şi eşti bucuros. Este un cufăr plin cu resurse. ÎI deschizi şi 
iei din el Încredere şi imediat ce ai luat-o simţi că ai încredere tot mai 
multă în tine, apoi bagi mâna şi iei Responsabilitate. Acum te simţi mai 
responsabil, mai puternic, mai plin de încredere. Accepţi ceea ce eşti şi 
ce urmează să fii. Acceptarea este însoţită de sentimentul că toate 
acţiunile din prezent îţi pot schimba viitorul. Zâmbeşti, parcă te-ai găsit 
şi regăsit pe un munte gigantic unde lumina se reflectă din piatră şi totul 
scânteiază în jur. Totul în jurul tău este alb. 


Toate gândurile şi visele tale favorite se află aici... îngeri, zâne, nori, 
raze de soare, asumare... orice doreşti se află aici... totul fiind scăldat 
într-o lumină albă, strălucitoare... Acum te bucuri de Muntele de Cristal 
şi priveşti în viitor. Eşti pe vârful muntelui de cristal şi vezi foarte 
departe. In dreapta ta este cufărul plin de resurse de unde tu tocmai ai 
luat din el încrederea şi responsabilitatea. Închizi ochii şi-ţi imaginezi 
viitorul. Îţi apar în minte o serie de imagini. Eşti pe muntele de cristal, 
iar lumina albă strălucitoare luminează imaginile care îţi apar în minte. 
Te imaginezi pe tine în viitor drept un om responsabil şi conştient că 

este regizorul propriului tău viitor. Te vizualizezi pe tine în acest fel din 
ce în ce mai clar, iar acum te simţi din ce în ce mai responsabil şi din ce 
în ce mai relaxat. Sunt multe lucruri pe care le poţi face pe muntele de 
cristal. Ai urcat, ai ajuns sus, acum este momentul să-l părăseşti cel 
puţin pentru o vreme. Îi mulţumeşti muntelui de cristal... iar tu ştii deja 
că poţi reveni pe acest munte oricând îţi doreşti. 


Acum zâmbeşte şi respiră adânc, iar când vei termina de citit vei fi 
în plină formă şi perfect sănătos/sănătoasă, cu toate simţurile ascuţite. 
Şi vei fi cu totul în măsură să petreci o zi plină de vigoare, eficacitate, 
energie, optimism, entuziasm şi bucurie pentru a trăi cu zâmbetul pe 
buze. Eşti mai responsabil şi acum trebuie să revenim la starea iniţială. 
Inspiri adânc şi ai o senzaţie de bine, acest exerciţiu este la final. Inspiri 
şi mai adânc, iar senzaţia de bine urcă tot mai mult în tine şi ai 
conştientizat că asumarea responsabilităţii face parte din tine. 


Ce poți face acum? 

Poţi să fii sau nu de acord cu exerciţiul de mai sus. Poate că exerciţiul 
a avut un impact mai mare sau mai mic asupra ta. Poate culorile 
muntelui te-au bucurat. Poţi să mai citeşti o dată acest exerciţiu. Poţi 


să-l şi printezi, este mai uşor de citit. Ai putea să-l oferi şi prietenilor/ 
prietenelor tale. 


Scris de Marian Rujoiu și Dan Lambescu 

LENTILA BUCURIEI 


Sunt lucruri care ne bucură mai mult, altele mai puţin. Cele mai 
multe lucruri sau evenimente sunt cele care ne rămân indiferente. Poţi 
să citești acest articol și să fii și mai relaxat și să conștientizezi că poţi să 
te bucuri de viaţă mai mult decât de obicei. 


Sunt multe lucruri care ne bucură. În aparenţă nouă ne plac și ne 
este indiferent dacă altora le par mai ciudate. Ne poate bucura un 
zâmbet, ne poate bucura un joc de cărţi, ne poate bucura o melodie 
frumoasă sau un joc de șah. Fiecare cu micile lui nebunii sau micile 
plăceri, sunt ale fiecăruia dintre noi. Aceste mici bucurii ne fac viaţa mai 
frumoasă. Sunt și multe lucruri pe care ni le dorim. Pe mulţi dintre noi, 
lucrurile pe care nu le avem, dar ni le dorim, ne fac nefericiţi. Sunt 
lucruri care nu pot fi schimbate, însă sunt și multe lucruri care se pot 
schimba. Ce-ţi propun nu este nici să te schimbi, nici să rămâi la fel. Îţi 
propun să schimbi puţin unghiul din care privești lucrurile care-ţi sunt 
indiferente. Rutina zilnică, nu degeaba se numește rutină, te macină cel 
mai mult. îti propun ca fiecare lucru care ţi se întâmplă să-l privești prin 
lentila bucuriei. Poţi să-l privești și cu puţin umor pentru că te va bucura 
și mai mult și vei avea o stare de spirit pozitivă. Bucură-te de fiecare 
lucru care ţi se întâmplă chiar și atunci când el face parte din rutina 
zilnică! Bucură-te când vezi un copil râzând sau când mergi la un film! 
Bucură-te când bei un suc! Un suc costă un dolar, iar milioane de 
oameni trăiesc în lume cu mai puţin de un dolar pe zi! Bucură-te când 
auzi că unui prieten i s-a întâmplat ceva bun! Bucură-te din suflet și 
spune-i acest lucru. Bucură-te de momentul în care cineva te strânge 
în braţe! Trăiește din plin clipa! Bucură-te de lumina soarelui și de 
răsărit, bucură-te de verdele din jurul tău! Admiră-te pe tine de câte ori 
faci un lucru bun! Nu-i de ajuns să muncești, trebuie să te și bucuri că 
ai ocazia să muncești, sunt milioane de oameni care nu-și găsesc un loc 
de muncă. Bucură-te dimineaţa pentru că urmează o nouă zi în care tu 
te poţi bucura de fiecare clipă, sute de oameni se culcă seara, iar 
dimineaţa nu se mai trezesc! Bucură-te că ai prieteni, poate unii dintre 
ei chiar merită statutul de prieteni! Bucură-te când vezi pe cineva 
zâmbind, cu siguranţă există un motiv pentru care se bucură. Ajungi 
seara acasă, gandește-te la lucrurile care te-au bucurat. Încearcă să vezi 
prin lentila bucuriei fiecare lucru care ţi se întâmplă. Poţi să simţi că 
merită să te bucuri. Invidia omoară bucuria. Bucură-te de binele altuia 
și încearcă să înveţi de la el! Bucură-te că ai de la cine învăţa! 

Te mai poţi bucura de ceva permanent. Poţi să te bucuri că ai 
posibilitatea să te bucuri permanent de fiecare lucru. În plus, puteai să 
nu te naști. Bucură-te că exiști, că respiri, că vezi și că simţi! Lucrurile 
care-ţi sunt indiferente sunt lucrurile care te pot bucura, trebuie numai 
să accepţi ca aceste lucruri să te bucure. Folosește lentila bucuriei și 
zâmbește, iar din când în când folosește lentila umorului. Amuză-te că 
lucrurile sunt într-un fel, și nu altfel. Uneori nu este bine să iei lucrurile 
prea în serios. Înainte de a lua lucrurile în serios, zâmbește! Oamenii, 
de multe ori, se iau prea în serios și devin ridicoli. Bucură-te de viaţă și 
de slujbă! 


Vestea bună este că poţi folosi lentila bucuriei gratis. Câștigi bună 
dispoziţie, o stare de spirit mai bună. Și, cum un lucru rău nu vine 
niciodată singur, la fel nici un lucru bun nu vine niciodată singur. O 
bucurie va aduce cu ea o altă bucurie, iar un zâmbet va aduce alt 
zâmbet. Trăiește clipa și bucură-te! Poţi să simţi acum și să vezi că și 
lucrurile mici pot fi motive de bucurie. Încearcă acest lucru de câteva 
ori și încet-încet te vei obișnui. Poate că te întrebi ce rost are? Are un 
rost, și anume acela de a fi fericit în primul rând cu ceea ce ai și să vrei 
ceea ce ai. Poţi să vrei și ceea ce nu ai, însă, înainte de toate bucură-te 
de ceea ce ai. 


Scris de Marian Rujoiu 

LIFE COACHING - ESTE BINE SĂ FACI CEEA CE FACI? 


Dedic acest articol unui prieten foarte bun, Bogdänel, care mi-a dat 
şi ideea acestui articol. Atunci când vorbim de management personal, 
fiecare dintre noi ne gândim la o mai bună organizare a noastră. Vreau 
să merg însă, mai departe de Time management şi prioritizare, aş dori 
să discut despre substanța managementului personal, cumva despre 
ceea ce defineşte autenticitatea unui om, corelată cu performanţa lui. 
Acest articol este mai mult un demers intelectual şi practic în acelaşi 
timp, în sensul că pot fi picioare care te conduc pe un drum, capul însă 
tu trebuie să fii, pentru a auzi, a simţi şi a vedea. 


Cine sunt eu? 


Suntem de obicei experţi în a ne da cu părerea despre ceilalţi şi 
despre ceea ce fac ceilalţi. Ne place să criticăm mult şi mai puţin să 
apreciem meritele celorlalţi. Când vine vorba de noi, tendinţa este de 
a ne evalua nerealist. Sunt într-adevăr persoane care se autoevaluează 
foarte dur, acestea mergând mai degrabă pe o pantă a lipsei de 
încredere în forţele proprii. Revenind însă, care sunt punctele tale tari 
şi care sunt punctele tale slabe? Chiar dacă pare uşor, mulţi dintre noi 
preferăm să ne minţim singuri, raportându-ne prea mult la valorile 
sociale, la părerile celor din jur. Astfel, oamenii ajung să creadă că sunt 
buni organizatori, chiar dacă n-au excelat niciodată în acest domeniu, 
se cred experţi în cate un domeniu, chiar dacă nu sunt, şi lista poate 
continua. 


Din nefericire, oamenii care cred acest lucru nu au nici o vină. 
Presiunea socială este atât de mare şi apare astfel următoarea confuzie 
între: 


Cum sunt eu? < > Cum aş vrea să fiu? 


Totuşi, până la urmă, care este problema în a-ţi urmări obiectivele 
şi în a-ţi proiecta imaginea a ceea ce vrei să fii? Chiar consider că este 
un lucru excelent să ştii exact ceea ce vrei să fii. GREŞEALA apare însă 
în următorul punct: atunci cand oamenii vor să fie într-un anumit fel 
care nu-i definesc. 


Apar, astfel, cazuri de oameni care după un an, doi sau 10 ani fac 
anumite lucruri. Dacă-i întrebi acum, îţi vor spune că fac exact ce şi-au 

dorit. După 10 ani însă, aceşti oameni ajung des la concluzia: locul meu 
nu este aici, nu vreau să fac acest lucru toată viaţa, locul meu nu este 
aici, m-am săturat, eu nu asta mi-am dorit etc. Probabil, fiecare dintre 
noi cunoaştem asemenea persoane şi sunt foarte mulţi oameni care 
ajung în situaţia aceasta, fiind ceva de speriat. Ca un corolar, reţineţi: 
nu-i nici o problemă să tinzi să fii într-un anumit fel, să fii privit într-un 
anumit fel, să ai un anumit job sau să ai un anumit comportament 
social. 


Întrebarea magică pe care tu trebui să ţi-o pui este următoarea: 
chiar îmi doresc acest lucru cu adevărat? 


Ne place să credem că ne-ar plăcea să facem un anumit lucru. 
Discrepanţa apare atunci când acest lucru nu ne reprezintă. De 
exemplu, ar putea să-ți placă ideea de a fi şeful unei echipe. Îţi doreşti 
acest lucru, însă acest lucru este cel care te reprezintă? Aici apare 
diferenţa între ceea ce ţi-ar plăcea ca idee şi ti-ar plăcea cu adevărat, 
diferenţă care pe cât este de fină, pe atât este de importantă. Fiind 
cinstit cu tine, coborând din lumea ideilor în lumea realităţii, câştigi 
foarte mult: scapi de stres, scapi de bătaie de cap, economiseşti timp 
(chiar ani de zile) etc.! 


Bun... şi următoarea întrebare din partea ta ar putea fi: De unde 
ştiu ce mi se potriveşte? Fără prea multe discuţii, răspunsul ar fi că ţi 
se potriveşte ceea ce te defineşte cu adevărat! Ai putea întreba însă: 
de unde ştiu ce mă defineşte cu adevărat? 


Frumoasă întrebare, am şi răspunsuri frumoase la această 
întrebare. Dacă găseşti răspunsul acestei întrebări, atunci vei putea face 
rapid o conexiune între „ceea ce-mi doresc” şi „ceea ce mă defineşte”. 


Scurt ghid în a afla ce te defineşte. 

Răspunzând la următoarele întrebări vei afla cu adevărat ce te 
defineşte. Ce-l defineşte pe un om, nu-l defineşte pe celălalt, astfel că 
răspunsurile trebuie să fie personale, unice şi sincere în acelaşi timp. 


1. Când ai avut ultima realizare? Ce abilitate de-a ta te-a ajutat să 
ai acea realizare? 

2. Ce faci întotdeauna cu o plăcere deosebită? 

3. Ce-ţi doreai să faci când atunci când erai mic? 

4. Care sunt acele lucruri pe care le faci mai uşor decât ceilalţi 
oameni? 

5. Ce autor îţi place şi de ce? Ce simţi atunci când îl citeşti şi ce 
gânduri îţi vin în minte? 

6. Dacă ai avea o baghetă magică şi ai putea să schimbi lumea, ce 
ai schimba la ea, astfel încât să ţi se potrivească? 

7. Cu ce anume nu sunt de acord ceilalţi la tine, de cele mai multe ori? 

8. Îţi place să lucrezi singur sau să lucrezi alături de cineva? 

9. Dacă faci o comparaţie între activităţile pe care le făceai acum 
doi ani şi cele pe care le faci acum, care ar fi diferenţa? Când ţi-a plăcut 
mai mult şi de ce anume crezi acest lucru? 

10. Preferi să lucrezi direct cu oamenii sau preferi mediul online, 
sau poate lucrul cu documente şi strategii etc.? Care dintre aceste trei 
lucruri le faci mai bine? 

11. În dezvoltarea ta, îţi place să înveţi de la ceilalţi sau îţi place să 
înveţi singur? 

12. Îţi este uşor să vorbeşti cu oamenii? 


Lista de întrebări poate continua. În principiu, trebuie să dai 
răspunsuri sincere, urmând ca apoi să ajungi la anumite trăsături, 
abilităţi, comportamente şi talente. 


Răspunde la întrebările de mai sus! Este important să le pui pe 
hârtie, va fi un prim pas. O să ajungi la concluzia că te definesc 
talentele tale, iar răspunsurile de mai sus te vor ajuta să găseşti repere 
în identificarea talentelor tale. 


Mai jos ai exemple de talente pe care le poţi avea. Lista poate fi 
completată cu încă alte sute de talente. 


Amplificator: Vezi potenţialul în ceilalţi şi ştii cum să-l amplifici. 
Comunicare: Îţi place să explici, să descrii. 

Cuceritor: Doreşti cu orice preţ să câştigi oamenii de partea ta. 
Empatie: Poţi simţi cu uşurinţă stările emotive ale celor din jur. 
Focalizare: Încotro mă îndrept? Ai o abilitate deosebită de a-ţi 
stabili obiectivele. 

Importanţa: Vrei să fii „recunoscut”, să fii auzit. 


Inovaţie: Eşti fascinat de idei şi concepte (noul, provocatorul, 
ineditul). 

Intelect: Îţi place să ai o activitate mentală constantă. 
Împlinire: Nevoie constantă de obţinere a succesului. 
Leadership: Vrei să preiei controlul pentru că simţi că vei avea 
rezultate. 

Mediator: Cauţi întotdeauna să ajungi la un consens. 
Ordine: Totul în jurul tău trebuie să fie disciplinat şi organizat. 
Organizare: Care este cea mai bună cale de a rezolva 
lucrurile? — începi organizarea. 

Perfecţionist: Excelenţa, şi nu media, este unitatea ta de 
măsură. 

Pozitivism: Vezi partea plină a paharului. 

Responsabilitate: Scuzele nu sunt de ajuns când nu ai reuşit 
un lucru. 

Siguranţa de sine: Încrederea pe care o ai în forţele proprii. 
Soluţionare: Îţi plac soluţiile. 

Spirit de echipă: Vrei să-i faci pe oameni să facă parte dintr- 
un grup. 

Strateg: Cauţi cea mai bună cale de a merge mai departe. Ai 
viziune. 


Atenţie! Tendinţa de a-ţi revendica foarte multe talente este mare. 
Încearcă să le alegi pe acelea care ţi se potrivesc cel mai mult. Alege 
maxim 3-5 talente în care tu excelezi şi care te definesc cu adevărat. 
Aceste talente pe care tu le vei identifica vor reprezenta ceea ce te 
defineşte pe tine. Confirmă talentele alese de tine, cu răspunsurile date 
mai sus? 


Eşti pe drumul cel bun. Acest lucru te va ajuta. Sunt convins, însă, 
că măcar puţin te va pune pe gânduri. Reîntorcând-ne la problema de 
mai sus, anume la ce ar trebui să fac pentru a ma defini, răspunsul este 
simplu: trebuie să-ţi foloseşti talentele în ceea ce faci. În ce măsură 
talentele tale se regăsesc în ceea ce faci acum? 

- Dacă răspunsul tău este „în mică măsură”, probabil nu eşti pe 
drumul cel bun şi tu simţi acest lucru. 

- Dacă răspunsul tău este „în oarecare măsură”, atunci probabil, din 
nou, simţi că lipseşte ceva. 

- Dacă răspunsul tău este „în foarte mare măsură”, probabil este o 
activitate care într-adevăr îţi place, care te defineşte şi care te 
reprezintă! 


Scris de Marian Rujoiu 

NU POȚI FACE LUCRURI MARI AVÂND AŞTEPTĂRI MICI! 


Să ştii că e valabil şi invers, adică poţi face lucruri mari doar având 
aşteptări mari! Dacă ne uităm în istorie, în inventică, în fizică sau în 
chimie, observăm că lucrurile bune, lucrurile mari au ceva în comun, şi 
anume faptul că iniţiatorii lor au avut aşteptări mari! Uneori aşteptările 
lor au depăşit cu mult probabilitatea şi plauzibilul, astfel încât în jurul 
lor se auzea: acest lucru nu este posibil, nu merită efortul, oricum nu 
iese, sau o încurajare seacă de genul „dacă tu crezi... poţi încerca!” 


Să luăm un exemplu mai recent! Probabil tu, care citeşti aceste 
rânduri, ai folosit măcar odată Google! Acesta a fost un proiect în care 
au crezut doi studenţi. Aceşti doi studenţi au găsit numai uşi închise, 
chiar la marile companii, lideri de piaţă în IT (nu le menţionez numele 
pentru a nu face antireclamă). Aceşti doi tineri au crezut în ideea lor şi 
au avut încredere în ideea lor! Faptul că ei nu au renunţat a făcut posibil 
ca cel mai mare motor de căutare să fie folosit de milioane de oameni! 
Când vrei să afli ceva, cel mai probabil vei alege să tastezi în Google 
cuvântul şi să dai search! Acesta este un proiect mare, un rezultat mare, 
pentru că ei au avut aşteptări mari! 


Asemenea exemple le vei întâlni la tot pasul, în familie sau în cercul 
de prieteni. Cei care au avut aşteptări mari au putut face lucruri mari. 
Micile aşteptări sunt ceea ce frânează mintea, frânează creativitatea şi 
obligă creierul la a gândi şi acţiona pe o plajă îngustă! 


Aceste aşteptări mari sunt rezultatul unei gândiri pozitive, că 
lucrurile pot fi mai bune, că lucrurile sunt posibile, iar primul pas către 
reuşită este gândirea unui lucru. Dacă tu poţi gândi că poţi reuşi un lucru 
acela este primul pas către reuşită. Ceea ce spun este dovedit ştiinţific 
prin experimente, mai ales pe marginea medicamentului Placebo! 
Gândirea ta îţi poata da forţă să schimbi lucrurile, să te schimbi pe tine, 
să ajungi mai departe să ai succes. Ne place sau nu, această mentalitate 
a făcut diferenţa între oamenii care au avut succes şi oamenii care nu 
au avut succes, face diferenţa între angajat şi angajator, între condus şi 
conducător, între reuşită şi nereușită! 

De multe ori, ne întrebăm: cum oare a reuşit X sau Y, mai ales că nu 
pare aşa inteligent? Răspunsul e foarte simplu: a crezut în ideea lui! 
Acest lucru este valabil în politică, afaceri sau viaţa personală. Realizări, 
lucruri mari poţi avea şi în viaţa personală, trebuie doar să crezi în 
puterile tale şi să ai aşteptări mari! 


Conştient sau inconştient, această metodă cei mai mulţi dintre noi 
am testat-o. Eu sunt unul dintre aceia care au testat-o! Întotdeauna am 
reuşit, am reuşit să-mi împlinesc visele! Acum doresc, de exemplu, ca 
Extreme Training, compania pe care o conduc, să ajungă lider de piaţă 
în domeniul trainingului deschis în România. Am acest gând de vreo doi 
ani. Am reuşit să ajung în primii 5. Probabil în maxim 2 ani o să ajung 
primul. Nu vreau să supăr pe nimeni, însă aceasta este aşteptarea pe 
care o am! 


Aşteptările mari dau sens acţiunilor tale, dau naştere la o viziune 
cu care poţi face ceva, găseşti soluţii mult mai repede, iar oportunităţile 
le vezi mai uşor. Sunt oameni care şi-au vândut casa pentru a-şi 
deschide o afacere. Este uşor să spunem că aceştia sunt nişte speculanţi 
sau nişte oportunişti! Insă, câţi dintre noi suntem dispuşi să renunţăm 
la tot ce avem pentru a investi într-o idee pe care o avem. Probabil 
puţini! 


Nu vreau să dezvolt o teorie, nici să fac filosofie, vreau doar să 
îndrăzniţi să speraţi mai mult, să cereţi mai mult, să credeţi mai mult în 
puterile voastre. 


Să spunem că tragi cu arcul sau cu puşca. 


La 20 m distanţă ai o serie de ţinte: una la 1 metru distanţă de sol, 
a doua la 2 metri, a treia la 3 metri, a patra la 4 metri şi a 10 - la 10 m. 
Nu va fi imposibil să atingi ţinta situată la înălţimea de 10 m dacă îţi 
propui acest lucru, însă va fi aproape imposibil să o atingi pe cea de la 
10 m, ţintind la cea de 1 m Ţintind la 1 metru înălţime, poţi nimeri din 
greşeală puţin mai sus sau puţin mai jos, însă ţintind la 10, poţi atinge 
8, 9 sau 10. E simplu, logic, plauzibil şi testabil! Felul cum te poziţionezi 
faţă de ţintă poate asigura atingerea ei. Ca să reuşeşti să tinteşti la 10 
m înălţime trebuie să poziţionezi arcul altfel! Dacă îl poziţionezi în jos, 
va fi greu ca săgeata ta să ajungă sus! 

Prin urmare, îndrăzneşte să vezi ţinte la înălţime, îndrăzneşte să vrei 
mai mult, îndrăzneşte să vrei mai bine. Aşteptările tale vor fi primul 
indicator al reuşitei tale. Aş putea continua cu exemple, cu metafore ca 
exemple, însă te îndemn să meditezi 5 minute la acest lucru! Astfel că 
acum îţi pasez ţie mingea, rămâne să te hotărăşti cât de sus vrei să o 
arunci, cât de departe vrei să ţinteşti. 


Reţine: Doar având aşteptări mari poţi face lucruri mari! 


Scris de Marian Rujoiu 

PUTEREA FEEDBACKULUI 
Ce este feedbackul? 


Feedbackul este un instrument folosit permanent, indiferent de 
domeniu, atât în viaţa personală cât şi în viaţa profesională. Vom învăţa 
împreună cum trebuie folosit feedbackul pentru a avea rezultate şi cum 
nu trebuie folosit, astfel încât să nu se transforme într-un bumerang ce 
se poate întoarce împotriva noastră. 


Pentru clarificarea termenului, vă prezint definiţia ce figurează în 
Dicţionarul Explicativ al Limbii Române: FEEDBACK - retroacţiune care 
se manifestă la nivelul a diferite sisteme (biologice, tehnice etc.) în 
scopul menţinerii stabilităţii şi echilibrului lor faţă de influenţe 
exterioare; retroacţiune inversă, conexiune inversă, cauzalitate inelară, 
lanţ cauzal închis. 


După cum vedem, feedbackul este o reacţie cu scopul menţinerii 
echilibrului! 


De cele mai multe ori spunem că dăm feedback atunci când ne 
expunem părerea despre un anumit lucru. Până aici nimic mai adevărat. 
Când cineva îşi expune părerea, spunându-ne dacă am făcut bine sau 
nu am făcut bine, nu mai este feedback. lată un exemplu: 


ÎNTREBARE: Ce părere ai despre acest tricou? 
RĂSPUNS GREŞIT: Cred că ai făcut o alegere bună! 


Aparent avem de-a face cu feedback, în care interlocutorul nostru 
ne spune părerea despre tricou! De fapt, el nu ne spune părerea despre 
tricou, ci despre alegerea celui care l-a cumpărat! 


Să mai luam două alte exemple: 


ÎNTREBARE: Cum ţi s-a părut acest curs! 

R1: Cred că putea fi făcut mai bine! 

R2: Este un curs care se adresează avansaţilor! 

R3: O să-l recomand şi altor persoane! 

R4: Mi se pare ca trainerul a facut o treabă excelentă! 

Niciunul din cele patru răspunsuri de mai sus nu poate fi considerat 
feedback! În următoarele rânduri o să vă explic şi de ce! 


Pentru a înţelege ce nu este feedbackul, să ne gândim o clipă care 
este scopul feedbackului. Feedbackul are drept scop menţinerea unui 
anumit echilibru, un răspuns la o anumită cauză, el nu trebuie să fie o 
reacţie la ceea ce a declanşat cauza, ci doar la efect! Feedback înseamnă 
a oferi celorlalţi un răspuns eficient pentru a le comunica exact ceea ce 
ne deranjează, în ce mod ne afectează sau ce dorim să facă ceilalţi. 
Trebuie să facem acest lucru fără a leza cealaltă persoană, fără a 
minimaliza apărarea, ci prin a-i face pe ceilalţi să înţeleagă că doar 
comportamentul mă deranjează sau îmi place, nu persoana. 


Feedbackul trebuie să fie o reacţie la un comportament, mai exact 
ceea ce ai simţit TU în momentul în care ai interacţionat cu fenomenul! 


Probabil în acest moment lucrurile nu vă sunt tocmai clare, vă 
întrebaţi oare: „Până la urmă, ce este acest feedback?” sau „Ce nu este 
feedbackul?” Începem cu cea de-a doua întrebare: 


Ce nu este feedbackul? 


Feedbackul nu este un sfat! Aceasta este cea mai mare greşeală 
care se face. Mulţi dintre noi credem că dăm feedback atunci când dăm 
sfaturi! Ce-i drept, ne place să dăm sfaturi. Foarte frumos! Insă trebuie 
să înţelegem că acest lucru nu reprezintă un feedback, întrucât nu 
reprezintă o reacţie, fiind o teoretizare pe marginea unei situaţii, şi nici 
nu atinge scopul feedbackului, anume reglarea şi echilibrul sistemului. 
lată un exemplu: 


ÎNTREBARE: Ce părere ai despre această carte? 
RĂSPUNS GREŞIT: Cred că ar trebui să o scrii din noul! 


Feedback: Mi s-a părut o carte incompletă, nu am reuşit să o 
înţeleg! 


Sau 


ÎNTREBARE: Cum ţi se pare această maşină? 
RĂSPUNS GREŞIT: Cred că ar trebui să mai încerci şi alte variante! 


Feedback: Raportul preţ-calitate nu mi se pare ca fiind unul bun. 
Nu mi se pare aşa frumoasă! 

Sau 


ÎNTREBARE: Cum ţi se pare acest demers? 

RĂSPUNS GREŞIT: Eu în locul tău nu aş fi făcut aşa ceva! Aş fi început 
mai degrabă cu... 

Feedback: Acest demers nu mi se pare interesant! 


Toate răspunsurile de mai sus nu intră în sfera feedbackului, ele 
sunt sfaturi şi nimic mai mult! Putem afirma că indirect ne-am spus 
părerea, însă feedbackul nu înseamnă a ne spune indirect părerea 
despre ceva, ci trebuie să descriem ce am simţit noi despre lucrul 
respectiv sau despre acţiunea respectivă. Acesta este primul păcat al 
feedbackului, anume să dăm sfaturi. Există o vorba mai veche: nu da 
sfaturi cui nu-ţi cere! Trebuie să ai capacitatea să descrii ce părere ai 
despre acel lucru, ce simţi în legătură cu acel lucru, şi nu ce ar trebui să 
facă persoana respectivă. Dacă persoana respectivă vă cere un sfat sau 
vă întreabă cum aţi fi procedat dumneavoastră, atunci îi puteţi spune 
acest lucru. Pentru un individ, nimic nu este mai neplăcut decât să 
primească un sfat atunci când el ar fi vrut să primească feedback! 


Feedbackul nu este sondare psihologică. Aceasta e o altă greşeală, 
când facem pe experţii, nefiind nici momentul şi nici cazul! De cele mai 
multe ori vom cădea în păcatul psihologului amator, acela care vede 
dincolo de lucruri. Să nu uităm că interlocutorul nu ne-a cerut să-i 
descifrăm intenţiile sau motivaţia, ci vrea de la noi doar un feedback. 
lată câteva exemple: 


ÎNTREBARE: Ce părere ai despre acest tablou? 
RĂSPUNS GREŞIT: Probabil autorul lui este destul de tânăr! 
Feedback: Îmi place acest tablou, mă binedispune! 


Sau 
ÎNTREBARE: Cum ţi se pare acest raport de evaluare? 
RĂSPUNS GREŞIT: Cred că ţi-ai dat toata silinţa să iasă o treabă 


bună! 
Feedback: Mi se pare un raport complet şi obiectiv! 

Ce-i drept, va fi greu să rezistăm acestor tentaţii, de a căuta în 
spatele fenomenului, însă feedback înseamnă a avea o reacţie în 
legătură cu fenomenul respectiv. După cum veţi sesiza în relaţiile de mai 
sus, în răspuns nu putem observa care este legătura directă dintre cel 
care dă răspunsul şi asupra cărui lucru trebuie să se pronunţe el. 
Gândiţi-vă doar o clipă, cel care v-a întrebat ceva v-a întrebat despre 
intenţia lui, despre ce l-a determinat pe el să facă un anumit lucru. 
Revedeţi întrebările şi o să observați cum stau lucrurile. 


Feedbackul nu este nici critică, nici laudă! Dacă vrei să critici pe 
cineva, poţi să faci liniştit acest lucru, însă nu te consola cu gândul că i- 
ai dat doar un feedback. Critica şi lauda sunt două fenomene foarte des 
întâlnite, însă nu trebuie confundate cu feedbackul. Să luăm câteva 
exemple: 


Să presupunem că cineva trebuia să predea un raport acum două 
zile 

RĂSPUNS GREŞIT: Trebuia să-mi aduci raportul tău acum două zile! 

Feedback: Aşteptam raportul tău acum două zile. 


Sau când cineva vorbeşte pe un ton ridicat: 

RĂSPUNS GREŞIT: Eşti un nesimţit, nu te interesează ce spun şi 
ceilalţi! 

Feedback: Atunci când vorbeşti pe un ton ridicat, nu reuşesc să mai 
înţeleg nimic. 


Îţi poţi da seama foarte uşor că nu vei obţine efectul scontat prin 
răspunsurile de mai sus, ba, din contră, lucrurile se pot agrava! 


De unde vinde puterea feedbackului? 

Puterea feedbackului vine din faptul că el poate redresa, menţine 
o stare bună sau schimba un comportament. Feedbackul îi permite 
celuilalt să primească un răspuns vizavi de acţiunea lui. Feedbackul este 
constructiv când face referire numai la acţiunea în sine şi nimic altceva. 
Dacă într-adevăr vrei ca o persoana să ştie ce părere ai în legătură cu 
un anumit lucru, descrie acea stare pe care ai avut-o în momentul în 
care ai interacţionat cu lucrul respectiv! 

De exemplu, reclamele sunt făcute pe principiul feedbackului. 
Acestea sunt acţiuni care vor să declanșeze în tine o pofta, o senzaţie, 

un sentiment. Feedbackul rostit ar trebui să fie: „Aş mânca ciocolată 
când văd această reclamă!” sau „M-a făcut curios această reclamă!” sau 
„Nu am reuşit să înţeleg această reclamă!” Toate aceste afirmaţii descriu 
o reacţie a ta în momentul când ai interacţionat cu fenomenul respectiv. 
De exemplu, dacă-i spui producătorului reclamei că ţi se pare o reclamă 
bună, acesta va fi încântat, însă el nu a primit un feedback, el trebuie 
să afle ce ai simţit tu când ai văzut acea reclamă. Cu alte cuvinte, 
feedbackul trebuie să fie descriptiv, nu evaluativ! 


Efectul de bumerang al feedbackului? A da un sfat, a face o sondare 
sau a critica un comportament nu este eficient. Acest lucru poate deveni 
eficient în cazuri foarte rare, însă ele nu permit individului să afle care 
este părerea ta despre un anumit lucru. Cu alte cuvinte, dacă te trezeşti 
că o să critici atunci când ţi s-a cerut doar un feedback, e foarte uşor ca 
celălalt să se aşeze pe poziţie conflictuală. Să nu fii mirat atunci, că tu 
doar i-ai spus adevărul, pentru că nu i-ai spus adevărul! 


Fineţea feedbackului stă în a face diferenţa dintre persoană şi 
acţiune. Paradoxal, confuzia se face foarte des, cu toate că sunt două 
lucruri total diferite. Prin urmare, feedbackul trebuie să fie răspuns la 
un comportament, nu la persoana care are comportamentul respectiv, 
trebuie să fie raportat la obiectul discuţiei (masa, casa, maşina, sucul 
etc.), nu la posesorul sau viitorul posesor al acestuia. Adică, dacă nu îţi 
place maşina cuiva, feedback nu înseamnă că posesorul ei nu are gusturi 
bune, ci doar că nu este pe gustul tău! 


Un feedback dat niciodată nu va putea fi contracarat, pentru că 
nimeni nu poate să-ţi spună că ţi-a plăcut atunci când nu ţi-a plăcut, 
nimeni nu poate să-şi spună că tu eşti trist atunci când te-a făcut fericit. 
Cu alte cuvinte, atunci când descrii o stare a ta (de supărare, de regret, 
de aşteptare, de încântare, de enervare etc.), partenerul tău de discuţie 
va avea o viziune exactă asupra a ceea ce simţi. Odată ce a primit acest 
răspuns, este decizia lui ce face mai departe. Puteţi hotărî chiar 
împreună ce ar fi de făcut, însă fenomenul numit feedback se încheie 
aici, odată cu descrierea reacției tale, cu descrierea stării tale! 


Foarte important de menţionat în finalul acestui articol este că 
atunci când primeşti un feedback, spune doar „Mulţumesc!”. Nu 
trebuie nici să te cerţi, nici să contrazici, nici să dai feedback la 
feedback! 

DESPRE PUTEREA GÂNDULUI 


Astăzi vom vorbi despre puterea gândului, despre cum ceea ce 
gândim ne influenţează viaţa de zi cu zi. Prin viaţă de zi cu zi înţelegem 
job, familie, relaţiile cu prietenii. A gândi înseamnă a imagina, a vă 
imagina că puteţi să... Inainte de a face orice lucru, vă veţi gândi. Vă 
veţi gândi la modul: „Aș putea să merg să fac cumpărături”; ei bine, vă 
imaginaţi cum ar fi să mergeţi. Dacă aveţi o senzaţie plăcută, veţi merge, 
dacă aveţi o senzaţie extrem de neplăcută, veţi face totul astfel încât să 
evitaţi această situaţie. 


De cele mai multe ori, lucrurile devin realitate după ce noi le 
gândim. In momentul în care putem să ne imaginăm că suntem capabili 
să facem un anumit lucru, acel lucru devine realitate atunci când noi l- 
am făcut. Ceea ce gândim influenţează fiecare lucru pe care îl facem. 
De exemplu, atunci când aveţi un prieten/o prietenă, viitor soţ/soţie, 
aţi avut și situaţii în care v-aţi spus: „Știi, nu pot să mă văd cu el, nu pot 
să mă imaginez cu el în viitor” Din cauza acestui blocaj mental — de a 
nu vă putea imagina pe dumneavoastră într-o anumită situaţie — cel mai 
probabil în momentul în care vă veţi afla în situaţia respectivă, nu veţi 
face faţă. 


Lucrurile devin realitate după ce sunt gândite. Gândul provoacă 
ceea ce urmează. De exemplu, vă imaginaţi pe dumneavoastră ca un 
om de succes, vizualizaţi acest lucru, cum ar fi să fiţi un om de succes, 
și vă imaginaţi, probabil, că ar fi frumos. 


Mulţi oameni nu pot să se imagineze pe ei ca având succes, pur și 
simplu nu pot. În acel moment, de cele mai multe ori, acea persoană 
nici nu va fi o persoană care va avea succes. Probabil vă întrebaţi care 
e legătura cu realitatea. Poate sunt simple coincidenţe sau pur și simplu 
nu ies lucrurile așa cum presupune această putere a gândului. Lucrurile 
sunt extrem de simple. ln momentul în care noi ne gândim o dată la un 
lucru, a doua oară, a treia, a patra oară, în mintea noastră se creează 
anumite sinapse care ne modelează modul de a gândi. În momentul în 
care vă gândiţi, vă imaginaţi pe dumneavoastră ca alergând pe un teren, 
de exemplu, citind o carte sau vă imaginaţi într-un club sau la o coadă 
la administraţie publică. Când vă imaginaţi, în realitate se întâmplă la 
fel. Acest lucru s-a demonstrat prin experimente, în sensul că au fost 
conectaţi sportivi la anumite aparate și au fost puși să-și imagineze că 
sunt într-o competiţie și că aleargă, să se imagineze pe ei în competiţia 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 54 


respectivă. La fel, s-a organizat o competiţie și a fost din nou măsurată 
activitatea cerebrală. Mintea noastră nu face foarte mare distincţie 
între a imagina și a face efectiv lucrul respectiv. 


Practic, acest antrenament mental, de a ne imagina pe noi într-o 
anumită situaţie, ne ajută la a vedea mai ușor oportunităţile. 
Oportunităţile există peste tot în jurul nostru, unii le văd mai mult, alţii 
mai puţin. Drept urmare, este esenţial să puteţi să vă vizualizaţi pe 
dumneavoastră într-o anumită situaţie. Ce înseamnă acest „a vizualiza”? 
Să vă vizualizaţi, să simţiţi că sunteţi în situaţia respectivă. Cu cât vă 
veţi gândi mai mult la situaţia respectivă, cu atât probabilitatea să se 
întâmple acel lucru crește. 


De exemplu, aveţi examen pentru școala de șoferi și vă imaginaţi 
pe dumneavoastră ca făcând o greșeală foarte mare. Vă imaginaţi la 
volan și vă gândiţi că veţi face o greșeală foarte mare, nu veţi fi atent la 
semafor, nu veţi vedea un pieton. În acest caz, vă programaţi pe 
dumneavoastră să reacţionaţi într-un anumit fel, într-un anumit 
moment. Adică, dacă ne-am programat pe noi, am putea să ne 
imaginăm că mă sui la volan, mă imaginez pe mine că văd semnele de 
circulaţie, schimb corespunzător vitezele ș.a.m.d. Dacă noi am putut să 
facem mental această operaţiune, cu siguranţă o vom putea face și fizic 
atunci când ajungem în situaţia respectivă. 


Practic, această forţă a vizualizării este un antrenament mental 
pe care îl puteţi face în mod gratuit. Vă perfecţionaţi de fiecare dată 
când faceţi acest antrenament mental. Vizualizaţi, lăsaţi-vă visele să 
devină realitate. Nu degeaba se spune „mi-am văzut visul cu ochii”. 
Acest lucru înseamnă că, înainte de a se întâmpla în realitate, visaţi, vă 
doreaţi acel lucru și vă imaginaţi că este posibil, într-o măsură mai mare 
sau mai mică, dar vă imaginaţi că ar fi posibil. 


În momentul în care putem să ne imaginăm pe noi într-o anumită 
situaţie, reacţionând într-un anumit fel, ne putem imagina pe noi ca pe 
acele persoane care văd oportunităţile din jurul lor, cu siguranţă că și 
în realitate se va întâmpla acest lucru. Există o vorbă veche care spune: 
ai grijă ce gândești pentru că gândurile tale vor deveni vorbe, ai grijă ce 
vorbești pentru că vorbele tale devin fapte. Așa este. Sau cum spunea 
Henry Ford: dacă tu crezi că poţi, poţi, dacă tu crezi că nu poţi, nu poți. 

Prin urmare, bucuraţi-vă, bucuraţi-vă de viaţă, zâmbiţi ori de câte 
ori aveţi ocazia și vizualizaţi-vă pe dumneavoastră ca pe o persoană 
bucuroasă. Puteţi să vă imaginaţi ca pe o persoană care se bucură, care 
se bucură de viaţă, se bucură de prieteni, se bucură de fiecare lucru din 
viaţa lui. Puteţi să vă imaginaţi ca fiind o persoană care se bucură de 
absolut tot ce se întâmplă? Acesta este primul pas — să vă puteţi 
imagina. Cu siguranţă, în momentul în care veţi avea contact cu 
realitatea în legătură cu acele lucruri, automat veţi avea o reacţie, în 
consecinţă, vă veţi bucura. 


Bucuraţi-vă, zâmbiţi, pentru că merită! în plus, acest antrenament 
mental de a vă vizualiza într-o anumită situaţie este un antrenament 
mental cu rezultate imediate. Acest antrenament mental este în mod 
gratuit și frumuseţea lui constă în faptul că puterea gândului este 
nemărginită, libertatea lui este totală, vă puteţi imagina că orice este 
posibil. 


Practic, imaginaţia este o lume în care orice este posibil. Cu toate 
acestea, sunt persoane care nu pot să-și imagineze anumite lucruri. În 
momentul în care puteţi să vă imaginaţi, de cele mai multe ori dorinţa 
dumneavoastră este îndeplinită. E un fel de baghetă. Dacă nu puteţi să 
vă imaginaţi că veţi reuși absolut deloc, în acel moment lucrurile vor 
merge extrem, extrem de greu. 


Prin urmare, îndrăzniţi, visaţi, pentru că merită! Bucuraţi-vă de 
viaţă, bucuraţi-vă de slujbă și lăsaţi-vă dorinţele, lăsaţi-vă visele să 
devină realitate. Trebuie doar să le lăsaţi. Mult succes! 


Scris de Marian Rujoiu 

EXERCIȚIU — CUM SĂ-ȚI DECLANŞEZI O STARE DE BINE 


Sunt fel şi fel de metode destul de simple prin care poţi să-ţi 
declanșezi o stare de bine. Richard Bandler este un vârf de lance atunci 
când vorbim despre a rezolva lucrurile rapid în maniere foarte simple. 


Richard Bandler era foarte interesat de o metodă folosită de un 
șaman pentru declanșarea stărilor de bine, astfel că indiferent cât a 
insistat Bandler, șamanul nu i-a împărtășit secretul. Legenda spune că 
Richard Bandler a smuls cu forţa secretul ţinându-l pe șaman deasupra 
unei prăpăstii, până când acesta i-a împărtășit secretul. 


Atunci când ne simţim bine sau rău, avem anumite senzaţii în corpul 
nostru. Teama o simţim în piept, bucuria în stomac sau într-un alt mod 
propriu fiecărui om. Oamenilor, de exemplu, atunci când sunt nevoiţi 
să ţină o prezentare, teama le inundă tot corpul ca un fluid, sau simt 
cum le coboară din piept în picioare sau într-un alt fel. 


Dacă ar fi să ne gândim la guvernarea ţării, e mai puţin important 
de dezbătut de ce suntem în situaţia în care suntem, cel mai important 
lucru ar trebui să fie găsirea unor soluţii rapide. De multe ori, 
problemele nu se rezolvă de la sine, doar cunoscând cauza. Astfel, și 
metoda lui Bandler se bazează pe găsirea unei soluţii rapide care să aibă 
un efect imediat. 


Problemă de rezolvat: ai o stare apatică, lipsită de motivaţie, sau 
eşti lipsit de energie etc. 


Cauzele unor asemenea probleme sunt simple de cele mai multe 
ori - facturi, rate la bancă, șefi sau colegi nesuferiţi etc. Pentru a rezolva 
asemenea probleme. primul lucru pe care-l poţi face este să-ţi 
declanșezi o stare de bine care să te ajute să te mobilizezi și să-ţi 
recapeţi energia. Tehnica e simplă, cu o singură condiţie: să vrei într- 
adevăr să-ţi schimbi starea și să parcurgi exerciţiul până la capăt. 


Exerciţiu - Cum să te simţi mai bine (o vreme) 


Pasul 1 — identifică un moment (o situaţie) în care te-ai simţit 
excelent. Încearcă să faci o „călătorie” în acel moment. Observă ce 

simţeai în acel moment, ce vedeai, ce auzeai. Fă acest pas în acel 
moment și încearcă să retrăieşti momentul. 


Pasul 2 — concentrează-te asupra senzaţiilor din corp, încearcă să 
respiri la fel, să simţi la fel. Poate vezi și o imagine mare sau o imagine 
mică la o anumită distanţă în raport cu corpul tău. Poţi încerca să închizi 
și ochii dacă te ajută și poţi vedea şi intensifica culorile imaginii dacă te 
simţi confortabil. Vedeţi, auziţi și simţiţi la fel. 


Pasul 3 — observă senzaţia din corp, unde este şi încearcă să o 
descrii (culoare, densitate, mărime, formă, statică sau în mişcare etc.). 
Poate este în piept, poate într-un anume loc în stomac. Dacă te 
concentrezi, vei vedea că are și o anumită culoare, poate alb, roșu, 
verde, galben sau orice altă culoare. Găseşte această senzaţie în corp, 
simte ce mărime și ce formă are. 

Pasul 4 - dacă te vei mai concentra puţin, vei observa că această 
senzaţie are o anumită mișcare. Dă-i voie să se miște și observă în ce 
sens se mișcă. Observă dacă se rotește pe orizontală sau pe verticală. 
Acum este momentul-cheie, intensifică senzaţia şi roteşte-o în tot 
corpul în sensul pe care l-ai găsit, cu viteză din ce în ce mai mare şi din 
ce în ce mai intensă. Roteşte-o pentru început în cercuri mici, apoi în 
cercuri mai mari și din ce în ce mai mari, până când vei simţi că acea 
senzaţie ţi-a inundat tot corpul. Permite acestei senzaţii să inunde tot 
corpul, fiecare celulă, începând de la cap până în vârful degetelor de la 
picioare. Acest proces poţi să-l faci timp de 1-4 minute până când simţi 
că tot corpul tău este plin de acea senzaţie plăcută, de o anumită 
culoare și de o anumită densitate. 


Pasul 5 - gândește-te acum ce vei face în viitor (o zi, două, 
săptămâni) şi roteşte în continuare această senzaţie! Poate te gândeşti 
la viaţa personală sau poate la cea profesională, poate la o vacanţă sau 
poate la un proiect pe care-l aveţi în desfășurare. 


Pasul 6 - fii surprins acum că te simţi mai bine :) Lasă această 
senzaţie să meargă cu tine în viitor. Acum te simţi mai bine, poate 
zâmbești sau poate te gândești că este mult prea simplu. Bucură-te de 
senzaţia pe care o ai. Acum poţi să porţi această stare de bine cu tine și 
poţi să alegi dacă vei repeta acest exerciţiu. Poţi să-l repeţi acum sau 
peste câteva ore. Observă efectul magic al acestui exerciţiu și fii 
conștient de cât este de ușor să te simţi mai bine. 

Sper că acest exerciţiu a avut asupra ta un impact pozitiv. Dacă ai 
ales să nu faci acest exerciţiu este posibil chiar să nu vrei să te simţi mai 
bine, ceea ce nu-i un lucru neapărat rău. Este alegerea ta. 


Închei spunându-vă o maximă care îmi place foarte mult: „Fiecare 
om este ceea ce este datorită alegerilor pe care le face” 


Scris de Marian Rujoiu 

CUM SĂ RECUNOȘTI ŞI SĂ TE FEREȘTI 
DE CELE 7 TIPURI DE VAMPIRI SOCIALI? 


Vampirii sociali sunt peste tot, uneori sunt deghizați chiar în 
prieteni. Ce fac vampirii de obicei? Lasă fără energie și fără sânge 
victimele. De obicei aceștia acţionează pentru a-și transforma victimele 
tot în vampiri asemenea lor. Vampirii, așa cum îi știm din povești, din 
mituri sau din filme, seamănă foarte mult cu vampirii sociali din zilele 
noastre, numai că cei din zilele noastre sunt cu mult mai mulţi și 
acţionează mult mai rafinat. 


Dacă vampirii mitici sugeau sângele victimelor până când victimele 
rămâneau fără vlagă și se transformau apoi în vampiri, vampirii 
moderni, vampirii de astăzi își secătuiesc victimele de energie. Energia 
este un dar preţios oferit omului. Energia ne ajută să acţionăm, să ne 
bucurăm, să muncim, să mergem, să avem rezultate, să iubim, să 
scriem, să învăţăm, să ne ajutăm semenii, să ne ajutăm pe noi, să 
zâmbim etc. Energia ne dă ocazia să facem tot ce-i plăcut și bine pentru 
noi și semenii noștri. 


Acest subiect nu este unul comod pentru că poate deja intuiţi ce 
sunt de fapt vampirii sociali și poate cineva apropiat vouă sau chiar 
dumneavoastră aţi putea fi uneori, însă nu-i niciodată târziu să vă oferiţi 
ocazia de a deveni mai buni. Acest articol va fi însă util în primul rând 
oamenilor care vor să identifice vampirii sociali din jur și să se ferească 
de ei. Mai departe voi face o descriere a acestora și o clasificare, pentru 
a fi mai eficienţi în lupta cu ei, urmând ca apoi să dau câteva indicaţii 
despre cum ne putem feri de ei. 


Vampirul neputinței 

Acest vampir social suge energia celor din jur spunându-le că nu or 
să reușească niciodată. Dacă întâlnește un om care și-a propus să 
realizeze ceva, face tot posibilul pentru a-l seca de energie. Îi repetă la 
nesfârșit că nu va reuși niciodată, că este prea greu, că este imposibil 
sau că este nerealist. Va încerca să-l convingă pe toate căile că trăiește 
cu capul în nori, că nu este racordat la realitate. Asemenea vampirilor, 
acesta încearcă să-și convingă victima să devină una asemenea lui, adică 
o persoană lipsită de energie și de încredere în forţele proprii. Vedem, 
așadar, cât de rafinat acţionează acest vampir. Recunoaștem rapid acest 
vampir întrucât nu a realizat mai nimic niciodată și ca urmare nu 

permite celor din jurul lor să realizeze ceva, fie că este vorba de viaţa 
personală, fie că este vorba de viaţa profesională. 


Vampirul invidei 

Acest vampir atacă acei oameni care au deja realizări. El încearcă 
să-i convingă pe cei care au realizat ceva că este cu totul întâmplător, 
puteau să eșueze la fel de bine. El spune fie că au realizat pe căi 
necinstite, fie că au avut un noroc care nu va ţine mult. Acești vampiri 
invidiază oamenii care au un mic business sau unul mare, îi invidiază pe 
cei care au acumulat ceva material, ajungându-se până la invidii mai 
rafinate cum ar fi: invidiază familiile care sunt fericite, care au copii 
fericiţi. Acești vampiri sociali cufundaţi în nimicnicia lor invidiază tot ce 
este bun în lume. Asemenea vampirilor neputinței, nici ei nu reușesc 
să aibă nimic bun în viaţă din simplul motiv că aceste gânduri negative 
nu vor atrage nimic bun în viaţa lor. Cu cât vor gândi mai murdar, cu atât 
viaţa lor va fi mai murdară. Este o lege simplă care funcţionează în tot 
universul. Primești ceea ce oferi! Ei vor oferi doar invidie și gelozie, vor 
fi permanent nefericiţi și au un scop precis în a ataca semenii și prietenii 
lor care au succes și sunt fericiţi. Ei încearcă să intre în viaţa lor să 
distrugă tot ce este bun, iar dacă nu reușesc încearcă în cercul lor social 
să facă acest lucru. Izolat, aceștia au și reușite, lucru care-i motivează 
să continue demersul lor absurd. 


Vampirul greșelii 

Acest vampir stă la pândă zile, luni, săptămâni în șir pândind greșeli. 
Pe acest vampir îl vom întâlni la tot pasul, la serviciu, în familii, în diferite 
cercuri sociale. Vei recunoaște ușor acest vampir întrucât vei observa 
că este fericit când găsește victime care au făcut greșeli. Atunci 
acţionează cu brutalitate având în același timp o licărire ciudată în 
priviri, bucuros că în sfârșit ai greșit. Imediat ce identifică o greșeală, ei 
sar asupra victimei secătuind-o de energie. Ei extrapolează greșeala 
reducând sensul vieţii persoanei în cauză la greșeala respectivă. Acest 
vampir are avantajul că poate identifica concret o problemă. Scopul 
acestui vampir este de a distruge încrederea în sine a persoanei și de a 
arăta celor din jur acest caz. Cu cât va identifica mai multe victime, cu 
atât se va hrăni mai mult și va deveni mai puternic. Acesta suge energia 
victimelor mergând până la a distruge o carieră sau o viaţă personală. 
La fel ca și ceilalţi vampiri, încearcă sa câștige adepţi din rândul 
victimelor. De obicei, pe acești vampiri îi vei reunoaște ușor pentru că 
nu încearcă să facă nimic deosebit cu viaţa lor. Teama de a greși este 
atât de mare pentru ei că vor accepta să facă numai acele lucruri care 

presupun un grad de risc foarte scăzut. Uneori acești vampiri merg până 
acolo și creează un mediu în care victimele pot să greșească - într-un 
anumit fel de a spune, ei întind capacane. 


Vampirul conflictelor 

În acest caz avem de-a face cu un vampir rafinat. În forma lui cea 
mai simplă el intră în conflict cu diferiţi oameni secătuindu-i de energie. 
Forma periculoasă a acestor vampiri sociali este devastatoare când 
generează conflicte între oameni. El dezvoltă strategii prin care reușește 
să pună două persoane în conflict sau două grupuri. Merge oarecum și 
după principiul „dezbină și stăpânește”. Pe parcurs va interveni discret 
în conflict, ajutând fiecare parte. Scopul lui nu este să câștige o anumită 
parte, ci să genereze acel conflict imens care va reuși să devasteze 
ambele părţi. Uneori, după ce a provocat conflictul, încearcă să joace 
rolul salvatorului, încercând să medieze conflictul între cele două părţi, 
când de fapt scopul lui real este să se asigure că acel conflict va continua 
până la final. Acești vampiri vor deveni mai puternici pe măsură ce 
generează mai multe conflicte. Uneori, generând un conflict, urmăresc 
atingerea unui scop mai egoist pentru ei (acumulare materială, avansare 
în carieră etc.). 


Vampirul binelui 

Această specie de vampiri este destul de greu de identificat. Ei joacă 
rolul salvatorilor de obicei și se deosebesc cu greu de salvatorii 
autentici. Acești vampiri simulează că doresc binele semenilor sau al 
societăţii, când de fapt această atitudine o folosesc doar pentru a 
deschide uși. Aceștia sunt un fel de diavoli care umblă cu icoane în 
mână. Acești vampiri sunt cei care lucrează cu o agendă ascunsă, au 
planuri bine puse la punct, efectele fiind cu atât mai devastatoare cu 
cât apar mai tarziu. Acești vampiri nu au o inimă cu adevărat curată, ei 
căutând victime inocente cu ajutorul cărora să-și pună planul în aplicare. 
Când întâlnești un salvator încearcă să gândești mai mult în perspectivă, 
să vezi care sunt consecinţele acţiunilor propuse peste un an sau mai 
mult, cere detalii și cercetează aspecte în aparenţă neimportante. În 
plus, poţi verfica informaţiile prezentate de aceștia pentru a te asigura 
dacă ai de-a face cu un salvator autentic sau cu un vampir deghizat. 


Vampirul aroganţei 

Această specie de vampiri sociali se consideră atotștiutori. Ei 
minimizează orice efort, se consideră superiori și au un sentiment plăcut 
când cei din jurul lor se simt triști, neplăcuţi sau neputincioși. Vampirul 

aroganţei pretinde că are toate răspunsurile din lume, singurele opinii 
adevărate fiind ale lui. El este centrul universului! li lipsește măsura, 
respectul și bunul simţ. Seacă de energie pe cei din jurul lui prin 
atitudinea sa, prin minimizarea oricărui efort depus de cei din jur, nimic 
nefiindu-i pe plac. În esenţă acest vampir îţi ascunde slăbiciunile și 
neputinţa. 


Vampirul victimizării 

Aceasta este o specie de vampiri rafinaţi. Ei caută atenţie 
permanent și se victimizează. Ei vor să se înconjoare de salvatori, însă 
nu vor permite nimănui să-i salveze cu adevărat pentru că rolul de 
victimă este unul pe care-l vor juca toată viaţa în unele cazuri. Acești 
vampiri acuză societatea, acuză colegii sau partenerii de viaţă de situaţia 
în care se află. Aceștia se plâng în permanenţă dând vina pe soartă 
pentru situaţia în care se află. Dând vina pe soartă ei au scuza de a nu 
ieși din această situaţie. Ei strâng continuu dovezi că sunt victime. Ei își 
sug de energie potenţialii salvatori, scopul lor fiind acela de a strânge 
adepţi. Vampirii victimizării nu se simt responsabili de situaţia în care 
se află și asemenea vampirilor invidei vor încerca să distrugă armonia 
acolo unde o identifică. Ei joacă rolul de victimă nu doar în cercuri 
sociale, ei intervin chiar la serviciu sau în cupluri fericite. Sunt fericiţi 
dacă fac parte dintr-o dramă unde joacă rolul principal. La cel mai mic 
semn că pot fi salvaţi, fug și își caută alt salvator. Cerșesc o fericire și o 
atenţie care nu folosesc la nimic, nici pentru ei, nici pentru alţii, doar 
seacă de energie victimele. Acești vampiri sociali sunt deosebit de 
periculoși întrucât apelează la ce-i mai bun în oameni, și anume dorinţa 
acestora de a ajuta. Aceste victime sunt fericite dacă găsesc foarte mulţi 
salvatori și cu cât vor avea mai mulţi, cu atât vor crede mai mult că sunt 
într-adevăr victime. 


8. Vampirul lipitoare 


Acest al optulea tip de vampir l-am introdus ca urmare a sugestiei 
unui cititor al articolului. Mi-a explicat și într-adevăr este un tip de 
vampir care merită menţionat. Acest vampir te sufocă, îţi ia timpul și 
atenţia. Te inundă cu problemele lui și nu-ţi mai dă drumul. Este diferit 
de vampirul victimizării, acesta doar se plânge și se victimizează pe când 
vampirul lipitoare se ţine după tine, te caută și se hrănește cu energia 
ta. Nu oferă la schimb mare lucru și te obosește teribil! Poate să vrea 
banii tăi uneori, imaginea ta sau poate doar timpul tău, însă este 
suficient și numai timpul. lată cum l-a descris persoana care mi-a 
sugerat această categorie: „Lipitoarea nu acceptă orice victimă ca 

vampirul (cel puţin așa văd eu). Vampirul se hrănește cu energia oricui 
sau a tuturor din jurul lui. Lipitoarea îşi alege potenţialele ţinte. Vine 
încet în apropierea ta și de regulă prin recomandări. Nu-și permite să 
se prindă de un picior slab. Cu cât mai gras, cu cât are pielea mai fină... 
cu atât mai bine. Doar n-o să muncească să-ţi niveleze crăpăturile din 
călcâie. Și nu mă refer la gras = salariu mare = dividende sau bani, la 
orice ai mult tu și ea poate lua... Și trebuie să ia de la tine pentru că... 
ea nu poate. Odată venită lângă tine, îţi va face complimente. Va încerca 
să te flateze... «Uite de ce te-am ales pe tine» și va începe pregătirea 
locului pentru plasarea ventuzei. De acum încolo veți fi împreună, la 
masă, la serviciu, în concediu, la școală.” 


CUM NE APĂRĂM? 

S-ar putea expune soluţii separate pentru fiecare specie, în esenţă 
toate au un numitor comun. Acești vampiri sug energia celor din jur, 
întind capcane și caută să convertească alţi oameni. Fiecare dintre acești 
vampiri a făcut din stilul său un mod de viaţă, o credinţă de nestrămutat. 
Modul lor de a fi și de a acţiona ascunde lipsa unor valori, ascunde 
slăbiciuni și semne ale unei neputinţe de a se racorda social. Aceste 
specii de vampiri sociali pot fi rezultatul unui dezechilibru emoţional 
sau al unor tulburări comportamentale. Vampirii sociali, sau energetici 
cum mai sunt numiţi, au devenit astfel ca urmare a convertirii lor de 
către alţi vampiri. 


Ca în cazul oricărui lucru de care dorim să ne apărăm, este nevoie 
în primul rând să recunoaștem pericolul. Să identificăm corect atunci 
când avem de-a face cu un vampir social și să nu reacţionăm imediat. 
Atenţie, acești vampiri nu se vor mulţumi să vă retrageţi, vă vor urmări 
până intraţi în acord cu ei. Prin urmare, pașii apărării sunt următorii: 


1. Identificăm corect vampirul cu care avem de-a face. 

2. Nu reacţionăm imediat. 

3. Încercăm o retragere elegantă (de preferat să ne retragem cu 
mult înainte de a ne prinde în jocul lor). 

4. Dacă suntem totuși prinși în jocul acestor vampiri sociali, este 
inutil să încercăm să ne luptăm cu ei. Trebuie numai să ducem o luptă 
cu noi pentru a ne păstra cumpătul, valorile și direcţiile de acţiune 
stabilite iniţial și să ieșim din joc pe cât posibil de repede. 

5. Limitează pe cât posibil timpul petrecut cu acești vampiri. 

6. Construiește-ţi o aură și imaginează-ţi că nimic nu poate trece 
prin ea. Nimic rău nu va intra, la fel cum nimic pozitiv din ceea ce ai nu 

va ieși. Vizualizează această aură, zâmbește și fii optimist. Este un 
remediu bun care va îndepărta vampirii. 


7. Poţi încerca folosindu-te de respiraţie, atunci când un asemenea 
vampir se năspustește asupra ta să-ţi sugă energia. Inspiră profund de 
5-6 ori, gândește-te la lucrurile cu adevărat importante pentru tine și 
fii fericit/ă că nu te-a prins în capcană. 

8. Nu-i contrazice, dar nici nu te pune de acord cu ei. Încearcă să 
adopţi o poziţie neutră pe cât posibil. Este cea mai sigură atitudine care 
va bloca vampirul social să devină extrem de violent. 

9. Păstrează distanţa faţă de acești vampiri, de cel puţin câţiva metri, 
nu-i lăsa să intre în spaţiul tău intim. Nu le face favoruri, dar nici nu 
încerca să-i distrugi. Încercând să te lupţi cu ei, aceștia vor deveni mai 
puternici. 

10. Dezvoltă-te, perfecţionează-te și crezi în puterile tale și în 
potenţialul celor din jurul tău. 


Doresc să menţionez că sunt aspecte negative și aspecte pozitive în 
comportamentul acestor vampiri. Poate sunt și victime reale sau critici 
pertinenţi de exemplu. Problema apare când acestea sunt puse în slujba 
răului și vampirii devin tot mai răi, tot mai agresivi, tot mai nimicitori 
cu semenii lor. Aceste specii de vampiri nu apar neapărat doar prin 
formele enunțate, pot fi și combinaţii între două sau mai multe tipuri 
de vampiri sau alte tipologii la care eu nu m-am gândit. 


Această clasificare a vampirilor a vizat persoanele care și-au făcut 
un mod de viaţă din această abordare, persoanele care se hrănesc cu 
energia celor din jur! Aceste tipuri de vampiri nu se referă la cazuri 
izolate sau comportamente ocazionale. Fiecare dintre noi la un moment 
dat poate avea ceva dintr-un anumit vampir, este însă un drum foarte 
lung până la „vampir de profesie” și încadrarea lui în această categorie. 
Prin urmare, nu-i cazul să-ţi faci griji dacă uneori reacţionezi asemenea 
unui vampir, este natural! Întreabă-te numai cât de des te comporţi 
asemenea unui vampir și atunci o să obţii răspunsul corect! 


Acești vampiri sociali pot fi salvaţi, cu greu însă. Necesită timp, 
perseverenţă, diplomaţie și răbdare. Poate în viitor voi expune și 
metode de convertire a acestor vampiri în oameni. 


Ce faci dacă ești unul din acești vampiri? Ai varianta de a continua, 
convins fiind că nu vei aduce nimic bun în viaţa ta, sau poate vei 

conștientiza că poţi și meriţi mai mult! Poţi să iubești, să ierţi, să 
zâmbești, să-ţi faci un rost în viaţă. Soluţii există, sunt mai aproape decât 
îţi închipui. 


Închei cu speranţa că v-a fost utilă această abordare. Sper ca de 
acum să vă feriţi mai mult de acești vampiri sociali și să vă ţineţi la 
distanţă. Vampirii care nu vor fi pregătiţi să renunţe la acest mod de a 
fi cu siguranţă vor nega cele scrise. Este în regulă, va veni un timp când 
veţi fi pregătiţi cu adevărat. Îndrăzniţi să visaţi și să speraţi! Fiţi mai 
toleranţi și iubiţi-i mai mult pe cei de lângă voi și tot ce este bun în voi. 
Voi fi bucuros să primesc feedbackul vostru pe e-mail 
(manager Qtraininguri.ro ) sau printr-un comentariu. 


Scris de Marian Rujoiu 

CUM SĂ MODELEZI VAMPIRI SOCIALI DIN VIAȚA TA? 


Am scris articolul cu: „Cum recunoști și te feresti de cele 8 tipuri de 
vampiri sociali!” A fost un subiect comentat și am primit o mulţime de 
e-mailuri. Din momentul publicării au fost ore în care doar răspundeam 
întrebărilor venite pe marginea lui. Articolul îl puteţi vedea accesând 
acest link: http://www.traininguri.ro/ro/cum-sa-recunosti-si-sa-te- 


feresti-de-cele-7-tipuri-de-vampiri-sociali 


Vampirii sociali, cei care ne seacă de energie, i-am împărţit în 
următoarele categorii, iniţial 7, apoi am mai adăugat una: 


1. Vampirul neputinței 
2. Vampirul invidiei 

3. Vampirul greșelii 

4. Vampirul conflictelor 
5. Vampirul binelui 

6. Vampirul aroganţei 
7. Vampirul victimizării 
8. Vampirul lipitoare 


Articolul prezintă și un scurt îndrumar: „Cum să te ferești de aceștia”. 
E-mailurile și comentariile primite s-au împărţit în mai multe tabere: 


Tabăra 1: „Totuși sunt mulţi, noi ce facem?” Pe scurt, răspunsul meu 
a fost: „Luptăm și ne ferim de ei, altfel ne vom transforma în vampirul 
victimizării, luând ca principală scuză faptul că sunt prea mulți. În 
același timp, vom juca și rolul vampirului neputinței, spunând că e prea 
greu. Până la urmă noi alegem!” 


Tabăra 2: Persoanele care au înţeles, ca urmare a parcurgerii acestui 
subiect, mai multe lucruri despre ei și despre cei din jur. Au înţeles de 
ce rămâneau fără energie în preajma acestor vampiri, au învăţat cum 
să-i recunoască și cum să se ferească de ei. În această categorie au intrat 
cei mai mulţi cititori. 


Tabăra 3: Persoane care nu au fost în asentimentul subiectului 
abordat! Poate erau doar vampiri și nu erau pregătiţi să renunţe la acest 
mod de viaţă. Recunosc, această tabără a fost una destul de mică. Având 

în vedere francheţea subiectului, mă așteptam la mult mai mulţi în 
această categorie, însă au fost surprinzător de puţini. 


Tabăra 4: Reprezintă și motivul pentru care am decis să scriu o a 
doua parte la acest articol. Acești oameni sunt cu adevărat preocupaţi 
de acest subiect, iar întrebarea lor nu este cum să se ferească de ei, ci 
cum să facă dacă trăiesc cu unul dintre aceștia (soţ/ie, prieten/ă, 
partener de viaţă etc.). Eu, în articol, prezentasem soluţii despre cum 
să ne ferim de ei! Evident, această tabără ar vrea soluţii pentru a 
convieţui cu ei, și nu pentru a fugi. Problema ridicată este cât se poate 
de serioasă. Să te ferești de un rău este o soluţie naturală și imediată! 
În medicină, uneori ne trezim bolnavi și dorim un tratament. Uneori cei 
dragi se îmbolnăvesc și ultimul lucru pe care-l vom face este să fugim, 
vom încerca să-i ajutăm, să-i ducem la cei mai buni medici. Așa este și 
în acest caz, ne interesează soluţii pentru a-i face să scape de acest stil 
de viaţă. Îi iubim pe acești oameni, însă simţim că prin schimbarea lor 
relaţia noastră ar fi mai plină de energie, mai armonioasă, mai benefică 
ambelor părţi. Am analizat mult această situaţie și mi-am dat seama că 
este o problemă foarte serioasă, motiv pentru care ar merita soluţii și 
sfaturi serioase. Eu o să expun o parte din aceste soluţii și, bineînţeles, 
cu ajutorul vostru, vom mări această paletă de sfaturi! 


Mai jos aveţi „trusa de prim ajutor” atunci când partenerii voștri de 
viaţă sunt vampiri sociali. Conţine 5 indicaţii care permit schimbarea 
comportamentelor celor din jur sau cel puţin asigură premise sau 
puncte de plecare pe care le putem lua în considerare: 


1. la o decizie categorică: lupţi să-l schimbi sau pui punct și fiecare 
își vede de viaţă. Este o decizie grea, însă trebuie asumată! A pune punct 
poate însemna multă suferinţă, iar a încerca să schimbi presupune efort, 
fără o garanţie absolută privind reușita! Acesta este primul pas! 

2. Trage aer în piept şi exersează tu pentru 7-14 zile cel puţin 
schimbarea pe care ţi-o doresti. Dacă ar fi să-l citez pe Ghandi, aş 
spune: „Fii tu schimbarea pe care vrei să o vezi în lume”, A te schimba 
nu înseamnă a te situa la polul opus, ci pur și simplu poţi oferi un 
exemplu. Ai nevoie în primul rând să gândești pozitiv. Îţi pot fi utile o 
serie de resurse precum: 

a. Vizionează filmul „The Secret” (http://www.thesecret.tv/) 

b. Citeşte „Ghidul Tips & Tricks pentru a fi mai fericit”. Se poate 
descărca gratuit de aici: (http://www.traininguri.ro/ro/ghid-tips-tricks- 
pentru-a-fi-mai-fericit/ 

c. Participă la evenimente, cursuri, conferinţe, citește și înconjoară- 
te de oameni care îţi pot oferi energie pozitivă, încredere, succes. 
Oferă-ţi ţie acele experienţe care îţi dau ocazia să devii tu schimbarea 
pe care o vrei de la partener/parteneră. 


d. Nu fă caz din acest lucru faţă de partener. Acţionează și 
comportă-te direct. Nu-i reproșa nimic, nu fă caz din atitudinea ta. Tu 
doar oferă-ţi experienţe plăcute și vei vedea curând transformări la tine. 
Relaxează-te, nu te chinui să măsori progresul sau schimbările, ele vor 
veni pur și simplu. 

3. După ce ai trecut de faza 2, îmbunătățeste-ţi relaţia cu 
partenerul/partenera. Învață să faci faţă cu brio conversaţiilor dificile. 
In acest fel vei elimina din tensiunile inerente unei vieţi de cuplu. |ţi 
recomand să citești cel puţin acest articol și să încerci să-l pui în aplicare: 
http://www.marian-rujoiu.ro/conversatii-dificile-si-solutii/ Cu puţin 
exerciţiu vei reuși cu siguranţă! Atât acest sfat cât și cele anterioare, 
dincolo de a-ţi folosi în relaţia de cuplu, te pot ajuta în general pentru 
a deveni o persoană echilibrată, pozitivă, armonioasă, ce construiește 
relaţii de durată. 

4. Odată ce ţi-ai îmbunătăţit relaţia, treci la pasul următor. Nu 
încerca să-l convingi prin argumente că lucrurile pot sta diferit, ci oferă- 
i acum un spectru de experienţe din care să înţeleagă că poate aborda 
și altfel lucrurile. Pentru a modifica o convingere sau un fel de a fi al 
unui om trebuie să influenţezi experienţele pe care acesta le are. Profită 
de orice ocazie pentru a-i adăuga experienţele care pot declanșa 
schimbări/îmbunătăţiri. Aici va fi necesar ca în funcţie de vampir să 
identifici experienţele potrivite. De exemplu, vampirului neputinței 
demonstrează-i că a reușit chiar și atunci când a crezut că nu-i posibil! 
Sau poţi să-i prezinţi diferite cazuri în care premisele reușitei erau mici, 
însă persoana a reușit. Te poţi gândi de asemenea la filme pe care să le 
vizionaţi împreună acasă sau la cinematograf sau provoacă-l să facă 
ceva ce nu a făcut niciodată, pentru că era considerat imposibil. Poate 
fi vorba de schiat, patinat sau orice îi este mai la îndemână. Acestea 
sunt doar câteva exemple pentru vampirul neputinței. 

Se va particulariza de la caz la caz, de la vampir la vampir. Poţi să 
faci o listă cu experienţele pe care te-ai gândit să i le oferi, mi-o poţi 
trimite pe managerQtraininguri.ro și-ţi voi oferi feedbackul meu. 
Modificarea registrului de exerienţe ar putea fi construită plecând de 
la următoarele principii: 


Aplică elegant (nu agresa și nici nu brusca partenerul/partenera) 


Pornește mai întâi încet și apoi mărește intensitatea (nu-l sufoca 
cu „noile” experienţe. O experienţă nouă la câteva zile este de ajuns. 

Perseverează și fă din acest lucru ceva plăcut, pentru tine, pentru 
el/ea sau pentru cuplu. Va fi o ocazie frumoasă să spargeţi o eventuală 
monotonie instalată în cuplu 

Oamenii se schimbă cu greu și o știm de pe propria piele. Statistic, 
pentru schimbarea unui comportament este necesar să faci un lucru 
nou de cel puţin 21 de ori pentru ca acesta să devină obișnuinţă. 
Schimbarea poate să apară dintr-odată, însă cel mai probil va apărea 
treptat, în câteva săptămâni sau chiar luni de zile 

5. În acest pas vei începe să devii mai persuasiv/ă. Vei începe să 
lucrezi direct la problemă. Pașii de mai sus reprezintă pregătirea 
terenului, la fel cum pregătești terenul pentru semănat. Ai amenajat, 
ai muncit și ai creat un mediu propice. Acum vei începe să semeni, apoi 
să îngrijești pentru a culege roadele. Pentru acest pas îţi recomand 
aprofundarea tehnicilor NLP (Programare Nerolingvistică). Vei deveni 
mai flexibil/ă, mai echilibrat/ă și mai apt/ă să declanșezi schimbări 
esenţiale. Îţi recomand cărţi de NLP Editura Vidia: www.vidia.ro sau 
Editura Curtea Veche (www.curteaveche.ro). Dacă nu te-ai decis cu ce 


să începi și ai mai multe variante, îmi dai un e-mail și te voi sprijini. Mai 
poţi accesa un curs de Persuasiune și Influenţare, detaliile le găsești aici: 


și pian un curs de negociere: http://www. traininguri. ro/ro/curs- 
tehnici-de-negociere/ Principiile sunt simple, necesită însă antrenament 
pentru o bună punere în aplicare: 


1. accepţi păreri chiar dacă nu ești de acord; 

2. cresti toleranța fără să te victimizezi; 

4. îi accepți punctul de vedere pentru câteva momente urmând apoi 
să redirecţionezi; 

5. faci un raport bun: respiraţie, ton, intonaţie, poziţie etc.; 

6. nu ataci poziţia lui, intri pe aceeași lungime de undă, iar apoi îl 
ghidezi. 


Aceștia sunt 5 pași pe care ţi-i recomand. După ce ai ajuns la pasul 
5, reiei ciclul și-l adaptezi situaţiei. Te schimbi, îţi oferi experienţe 
plăcute, aplanezi conflicte, îi oferi experienţe și convingi. Practic, vei 
combina toţi acești pași. Poate te uiţi la cele scrise și te gândești că e 
greu! Felicitări! În acest caz este posibil ca tu să fii vampirul, și nu 
partenerul. Dacă într-adevăr vrei să schimbi ceva, poţi depune efort și 
vei genera rezultate excelente. 

Estimez că rezultatele or să apară, însă poate te îndoiești și preferi 
să nu mai începi acest drum. Dacă ţi se pare prea greu, te poţi opri 
sperând ca lucrurile să se schimbe de la sine: nu este exclus să se 
întâmple așa, însă este puţin probabil. Alegând pariul efortului și al 
perseverenţei, dacă te vei uita mai atent vei constata că tot ceea ce faci 
va contribui în primul rând la fericirea ta, la binele tău și la dezvoltarea 
ta personală! 


Scris de Marian Rujoiu 

DESPRE CONCEDIERE 


Da, mi s-a întâmplat și mie, am simţit pe pielea mea cum este să fii 
chemat într-o vineri după-amiază, cu trei zile înainte de concediu, în 
biroul șefului și să ţi se spună un „pa” voalat, să se ridice umerii 
nonșalant, iar privirile să spună compătimitor „asta e viaţa”. Motivul 
evenimentului inopinat nu are sens să fie dezbătut acum. Experienţa în 
sine, însă, merită să fie comentată. 


Primul impact. 

Trebuie să recunosc că șutul primit a fost cam cu elan, iar impactul 
zdravăn. Evident, au început să se nască gânduri de genul: ce fac mai 
departe (cu atât mai mult cu cât lucram într-o industrie de nișă), cum 
mă va afecta pe mine criza, cât de repede îmi voi găsi job, ce impact va 
avea asupra mea experienţa concedierii, cât de repede mă voi „ridica”, 
dacă am greșit eu... și lista poate continua. 


Gândurile de după primul impact. Primele reacţii nu m-au 
transformat într-un munte de optimism, din contră. Totuși, glasul raţiunii 
și-a făcut loc, făcându-mă să înţeleg că în situaţia dată nu avea sens să- 
mi pun singură piedică printr-o gândire nagativistă. Mi-am amintit cum, 
într-una din frunzărelile de pe net, am dat peste un articol în care Erik 
Kish vorbea despre o perspectivă mai puţin uzuală a concedierii. 


Această perspectivă se poate naște odată cu modul optimist în care 
putem alege să vedem lucrurile. Dacă am putea să vedem partea plină 
a paharului, să redescoperim motivații personale cheie, sau dacă ne- 
am întrece pe sine prin antrenarea unor energii noi, de adaptare la 
schimbare, scenariul descris de el nu ar mai părea paradoxal și 
improbabil de realizat: 


„Cel puţin 20 de oameni au venit și mi-au mulțumit că i-am dat 
afară. Când cineva te dă afară, îţi creează oportunităţi pe care nu le 
vezi. Oamenii văd în datul afară un dezastru. Este o oportunitate. Eu îmi 
doresc câteodată să mă dea cineva afară” - a declarat, joi, 
vicepreședintele Rompetrol Eric Kish, la a treia ediție a seminarului PR 
Forum. — bloombiz.ro 


Am încercat încet-încet să fac din concediere provocarea despre 
care vorbea Erik Kish și să văd experienţa ca fiind una pozitivă. Citisem 

pe un blog de self development (dumblittleman.com) cum rezistenţa 
creierului la schimbare se face prin construirea unei reţele neuronale, 
alimentată de gânduri și sentimente noi, care ajuta procesului de 
familiarizare cu evenimentul în cauză. 


Pentru că acele reţele neuronale sunt nou formate, modul de 
comportare, gândire sau trăire, va fi încet şi dificil. In timp, însă, prin 
repetiţie, vor deveni un mod natural de gândire. 


Aceste tehnici de „antrenare” a creierului nu sunt deloc facile și, 
cum tot doream să le experimentez, mi-am propus să încerc să le 
asociez cu beneficiile gândirii optimiste. Am văzut părţile bune ale 
problemei. 


Și ce ar putea să fie benefic atunci când îţi pierzi locul de muncă? 
Primul lucru la care mă gândesc este timpul. Timp pentru noi, timp 
pentru a descoperi cărţi, cum este cea a lui Tom Hodgkinson, „Cum am 
ales libertatea” — mic tratat pentru o viaţă fără griji, pentru a scăpa de 
agitația unei zile de muncă, timp pentru a sări peste trezitul de 
dimineaţă devreme, timp pentru a gândi ce vrem să facem mai 
departe... timp mai mult, măcar pentru o vreme. 


Schimbări acceptate 

Fără job și cu timp berechet de aplicat, am început în forţă căutarea 
unui alt job. Evident, în același domeniu și pe aceeași poziţie, doar 
asta îmi era cel mai la îndemână, nu? M-am gândit totuși dacă mi-ar 
plăcea să fac și altceva și dacă sunt cu adevărat convinsă că acesta de 
până acum este drumul pe care vreau să merg mai departe. 


Am alungat însă repede această idee... părea a fi mult prea greu de 
digerat și asta pentru că lucram de ceva timp în industria IT, 
acumulasem experienţă și se câștigau bani frumoși. 


Importanţa timpului 

Pentru că angajatorii nu s-au aruncat să mă contacteze imediat ce 
am depus CV-ul, am avut timp și să gândesc, să mă ascult, să-mi dau 
seama ce vreau să fac cu adevărat și care sunt înclinațiile și punctele 
mele forte. Oare mă folosisem până acum de ele în alegerile pe care 
le-am facut? 

Mereu am invidiat oamenii care își fac cu pasiune meseria. Eu m- 
am numărat printre ei? Dacă nu pot răspunde cu un „da” hotărât, de 
ce să nu privesc această schimbare forţată ca pe un pas spre „mai 
bine”? Am ales acest subiect ca topic principal în discuţiile cu prietenii, 
familia și, nu în ultimul rând, cu persoane avizate. 


Treptat, s-a conturat un sens și am găsit un punct de pornire, 
înțelegând că fiecăruia dintre noi îi este natural și la îndemână un ceva 
anume. Cât eram de conștientă de atuurile personale și în ce măsură 
mă ghideseră până acum în alegerile profesionale făcute? 


Abia acum realizez că lucrurile nu trebuie schimbate radical și cum 
pașii mărunți mă lasă să mă apropii mai încet, este drept, dar mai sigur 
de ceea ce încerc să găsesc. De ce să nu ne oferim timpul de care avem 
nevoie ca să înţelegem ce vrem să facem de fapt? Timp să 
experimentăm mai ales, să acţionăm, să vedem ce ne place și ce nu. 


Pornim în viaţă de mici, învăţaţi că trebuie să știm ce vrem să ne 
facem când suntem mari. Răspunsuri ca medic, avocat, învăţătoare 
primesc înapoi mângâieri tandre pe creștet. Câţi dintre noi însă urmăm 
aceste vise și ce facem dacă, mari fiind, găsim dificultate în a descoperi 
acea ocupaţie? 


Dacă analizăm evenimentele profesionale mai importante din viaţa 
noastră, realizăm că puţini suntem cei care au devenit la maturitate 
oglinda viselor din copilărie. O mare parte din întâmplările care ne-au 
marcat sunt produsul unei anumite conjuncturi, a unei intersecţii de 
drumuri și fapte, de cele mai multe ori neplanificate. Detașându-ne de 
concepţia implacabilă a unui „dat”, vedem ca într-o piesă de teatru cum, 
în acele momente decisive, au fost prezenţi actorii — noi sau persoane 
care ne-au influenţat, scena — locul întâlnirii și scenariul — toate faptele 
și întâmplările care ne-au adus în acel moment și loc. 

Navigăm într-o reţea de oportunităţi, întâlniri, despărţiri, eșecuri 
sau realizări. De noi depinde însă să stabilim impactul fiecărei 
experienţe asupra traiectoriei pe care vrem să o urmăm în viaţă, la un 
moment dat. O concediere poate fi - de ce nu? - un punct propice de 
schimbare în carieră, așa cum o promovare poate fi confirmarea unui 
job care nu ne place, indiferent de poziţia pe care o ocupăm. 


Scris de Alina Buzatu 

CUM AFLI CARE ÎȚI ESTE VOCAȚIA? 


Observ tot mai mulţi oameni care se învârt între a se simţi bine cu 
ceea ce fac și a se simţi dezamăgiţi de ceea ce fac. Și aici sunt mai multe 
aspecte de luat în calcul. Spre exemplu, poţi face ceva ce iniţial nu-ţi 
face plăcere, ulterior începând să-ţi aducă satisfacţie. Asta e 
descoperirea de sine sau găsirea valorilor interioare. O a doua variantă 
este în felul următor: începi să faci ceea ce crezi că-ţi face plăcere și 
ajungi la o concluzie din următoarele două: fie iubești ceea ce considerai 
că-ţi place iniţial, fie ajungi la concluzia că ceea ce faci acum nu este 
tocmai cel mai potrivit lucru pentru tine. 


Sintetizând cele de mai sus ajungem la o concluzie foarte simplă, și 
anume că pentru a-ţi descoperi vocaţia e necesar să faci alegeri. Alegi 
o alternativă în detrimentul alteia. De cele mai multe ori, asta provoacă 
frustrări în rândul oamenilor, pentru că nu știu cum să se comporte cu 
situaţia curentă. 


Spre exemplu, alegi să mergi la Facultatea de Matematică și 
Informatică, deși ai o pasiune și pentru istorie. Incepi să crezi că 
domeniul matematic este cel care te pasionează, iar istoria rămâne 
prăfuită într-o cutie a amintirilor. Pe măsură ce începi să dai examene 
la Facultatea de Matematică începi să-ţi pui întrebări: „Oare nu era mai 
bine să fi mers la Istorie?” Derulându-se tot mai mult sesiunea, 
frustrările se acumulează și ești extrem de dezamăgit: „Cu siguranţă era 
mult mai bine la Istorie. Ce greșeală am făcut!” În mintea ta se formează 
deja concluzia că ar fi fost mult mai bine la Istorie, prin prisma faptului 
că ai primit ceea ce nu te așteptai din partea Facultăţii de Matematică 
și Informatică. Deși nu ai idee cum ar fi fost experienţa la Facultatea de 
Istorie, ești foarte convins că ar fi fost mai frumos decât la Matematică. 


Acest fapt reflectă tendinţa tot mai mare de schimbare a oamenilor. 
Lucrurile evoluează cu viteză, ceea ce în urmă cu 10 ani făceau 100 de 
oameni acum face un singur om cu un calculator. Cei proactivi merg în 
ritm cu schimbările și sunt deschiși oportunităţilor, făcând ei lucrurile 
să se întâmple. 


Atunci când iei o hotărâre referitor la ce facultate să urmezi sau ce 
job să urmărești e indicat să te gândești că alegerea pe care o faci este 
cea mai bună din acel moment. În exemplul de mai sus, dacă nu alegeai 

să experimentezi cum este la Facultatea de Matematică și Informatică, 
nu ajungeai la concluzia că este o facultate nepotrivită. 


De cele mai multe ori oamenii nu știu ce-și doresc, dar știu ce nu-și 
doresc. Un lucru excelent, pentru că odată ce știi ce nu-ţi dorești poţi 
afla destul de ușor ceea ce-ţi dorești. E indicat să-ţi pui întrebarea: 
„Rezultatele acestei hotărâri vor aduce mai multă sau mai puţină 
fericire?” 


Nu există o reţetă secretă pentru a-ţi descoperi vocaţia, dar sunt 
pași pe care dacă-i urmezi poţi ajunge să afli ceea ce-ţi dorești mult mai 
Ușor. 

1. În primul rând, stabilește care este cel mai important lucru pentru 
tine, adică de ce vrei să faci ceea ce urmează să faci? 

2. Construiește-ţi mental imaginea pe care vrei să o aibă și ceilalţi 
despre tine. Importanţa proiectării este fundamentală pentru atingerea 
succesului. 

3. Caută să fii proactiv, să acţionezi cât mai mult, pe planuri diferite, 
pentru a vedea ceea ce se mulează tot mai bine pe imaginea ta. 

4. Elimină gândurile negative care nu-ţi dau voie să progresezi. Nu 
te lăsa descurajat de oamenii care-ţi spun că domeniul ales de tine este 
imposibil. 

5. Caută cei mai mari lideri din domeniul în care vrei să activezi și 
află cum și ce au făcut și ei. Când vezi parcursul unei persoane îţi dai 
seama dacă vrei să urmezi sau nu un drum asemănător. 

6. Este foarte important să ceri feedback profesioniștilor din 
domeniul tău, să afli ce merge și ce nu merge, ce e nevoie să 
îmbunătăţești și să adaptezi. 


Tocmai descopeream în speech-ul unei foarte bune prietene 3 
elemente pentru care oamenii fac ceea ce fac: 


1) Pentru bani 

2) Facem ceea ce vor ceilalţi să facem pentru că părerea lor este 
foarte importantă pentru noi 

3) Facem ceea ce facem pentru că iubim ceea ce facem, ne-am 
descoperit pasiunea 

Facem ceea ce facem pentru bani, fie că este vorba de bani pentru 
supravieţuire, fie că este vorba de banii ce-ţi aduc libertatea financiară. 
Ei bine, acei bani care-ţi aduc libertatea financiară nu sunt bani pe care- 
i câștigi făcând ceea ce nu-ţi aduce satisfacţie, pentru că nu poţi construi 
un imperiu din frustrări și nemulțumiri. 


Aș vrea să vorbim puţin despre acei bani care-ţi aduc minimul 
necesar pentru a supravieţui. Sunt foarte multe persoane care se află 
în această situaţie, atât în România cât și în celelalte colţuri ale lumii. 
Oamenii aleg joburi prost plătite pentru a-și asigura minimul necesar 
pentru traiul zilnic pentru că acestea sunt cele mai accesibile. Piaţa este 
plină de astfel de joburi. 


Call-centerurile au devenit „o mare modă” pentru majoritatea 
studenţilor, la fel ca împărţirea flyerelor. Sunt studenţi care aleg și un 
internship la o companie multinațională, continuând pe aceeași ramură 
cu facultatea. Aceste internshipuri sunt net inferioare ca și număr în 
comparaţie cu prima categorie de joburi. Mai sunt stagiile de practică 
unde înveţi să faci o cafea bună pentru manager și să tragi la xerox. 


Din fericire, am avut ocazia să activez într-o companie naţională de 
telefonie și am văzut cum stau lucrurile. Am ales jobul respectiv dintr- 
o dorinţă mare de a vedea ce înseamnă să ai un job. Am învăţat extrem 
de multe lucruri, mai ales că intram în contact cu sute de oameni zilnic. 
Am avut colegi pe care i-am întâlnit în primele zile de training care 
spuneau că vor să plecăm împreună după o săptămână. Afirmăm asta 
cu vehemenţă pentru că am observat că acel job nu este ceea ce vrem. 
Ei bine, nu s-a întâmplat tocmai așa. Eu mi-am dat demisia după 
aproximativ o lună și jumătate, iar ceilalţi colegi ai mei au rămas. 


În rândul colegilor deja se instalase „confortul jobului”, nu mai conta 
dacă vin cu plăcere la muncă sau dacă simt că acel job nu este indicat 
pentru viitorul lor. Deja aveau un venit care sosea lunar, iar asta le 
conferea încrederea că este indicat să rămână încă în companie. 


Aici este o capcană extrem de mare în care pot cădea mai ales 
studenţii. Își iau un astfel de job și îl păstrează o perioadă foarte 
îndelungată pentru că percep foarte greu valoarea timpului. Timpul este 
tot ceea ce avem. Faptul că alegi să rămâi într-o companie doar pentru 
că vin niște bani mi se pare o lipsă de respect faţă de tine. 

Dacă ești în situaţia dificilă în care ești nevoit cu adevărat să ai acel 
job pentru a supravieţui, este în regulă. Poţi rămâne la acel job, iar în 
câteva ore pe zi să-ţi construiești ceva pe pasiunile tale. E adevărat că- 
ţi ia mai mult timp, dar merită efortul. Una este să aloci 10 ore pe zi 
pasiunii tale și alta e să aloci 2 ore pe zi. Măcar de-ar fi așa, dar oamenii 
se obișnuiesc cu acel job care le oferă minimul de trai, acumulează 
frustrări și încep să arunce vina pe sistem, pe guvern, pe președinte, pe 
criză și tot așa. Nu mai au convingerea de la început cum să rămână la 
acel job, dar în paralel să construiască ceva legat de pasiunea lor. 


Încep să se simtă tot mai prost, apar problemele de sănătate, 
probleme în relaţia de cuplu, în relaţiile interpersonale. Așadar, pot 
numi aceste joburi „de început” ca fiind destul de problematice pentru 
că poţi cădea foarte ușor în capcană. Dacă știi cu adevărat cine ești și 
știi ceea ce-ţi dorești nu ai cum să cazi în astfel de capcane, pentru că 
întotdeauna vei încerca să-ţi urmărești doar pasiunea. 


Legat de al doilea aspect punctat foarte bine de către prietena mea, 
și anume facem ceea ce vor ceilalţi să facem pentru că părerea lor este 
foarte importantă pentru noi, pot spune că m-am lovit și eu de acest 
lucru tot la jobul de care povesteam mai devreme. Ajunsesem într- 
un punct în care nu mai suportam nici gândul de a mai urca scările spre 
birou, vroiam atât de mult să renunţ pentru că aveam persoane lângă 
mine care își puseseră toată încrederea în mine și-mi spuneau „o să faci 
o treabă excelentă aici, ai un potenţial uriaș”. Mă descurcam foarte bine 
să fac ceea ce trebuia să fac, dar problema era că nu-mi plăcea. 


Am stat câteva zile fără să-mi dau demisia imediat ce mi-a apărut 
acest gând, dar nu știu de ce am făcut-o. Era clar că nu se poate schimba 
toată politica firmei sau orice alt lucru pentru ca acest job să fie ideal 
pentru mine. Și, mai mult decât atât, se bătea cap în cap cu câteva 
principii de viaţă de-ale mele. Atunci mi-am dat seama că ceva este în 
neregulă și că, indiferent cine mi-ar spune că fac treaba excelentă și să 
rămân acolo, eu nu voi rămâne. Și nu am rămas, chiar dacă apropiații 
insistau să rămân. 


Am decis că este mult mai important să-mi construiesc viaţa așa 
cum îmi doresc eu, să nu fac lucruri care să compromită misiunea vieţii 
mele. O singură persoană din viaţa mea a fost extrem de încântată 
pentru decizia adoptată de mine, restul se eschivau și evitau să-și dea 

cu părerea. Câţiva mi-au spus că am abandonat mult prea devreme și 
că trebuia să rămân, că trebuia să fac, că trebuia, trebuia și iar trebuia. 
Dar nu trebuie nimic din ce vor alţii, „trebuie” să faci ceea ce-ţi aduce 
satisfacţie ţie pentru a-ţi urmări visele tale, pentru a-ţi trăi viaţa ta. Cum 
un alt bărbat nu poate să facă sex cu soţia ta în locul tău, așa nici o altă 
persoană nu poate trăi viaţa ta. Viaţa trebuie trăită de tine! 


Caută să faci întotdeauna ceea ce-ţi place și cum se aprinde o mică 
scânteie exploatează acel teritoriu. Este clar că este un „greenfield” care 
are nevoie de timp și efort pentru a fi fructificat. Asumă-ţi 
responsabilitatea pentru pasiunile pe care le ai, nu te da în lături doar 
pentru faptul că vrei să fugi de decizii și responsabilitate. Atunci când 
descoperi ceea ce vrei să faci cu viaţa ta îţi asumi întreaga 
responsabilitate. Nu vor mai decide alţii pentru tine, nu vei mai face 
ceea ce intră în conflict cu principiile tale. Vei respecta întru totul cultura 
ta proprie. 


Descoperirea vocației este un lucru extrem de important pentru că 
în viaţă contează să faci doar ceea ce-ţi face plăcere, ceea ce te face să 
te simţi împlinit. Așa că, dacă-ţi descoperi vocaţia devreme, ai tot mai 
mult timp să te bucuri de incredibila experienţa pe care ţi-o oferă viaţa. 


Scris de Cristi Neacşu 

33 DE ÎNTREBĂRI DESPRE TINE - CĂLĂTORIE ÎN PREZENT! 


Am citit în nenumărate cărţi următoarea întrebare: 


„Oare pe patul de moarte îţi vei fi dorit să fi stat mai mult timp la 
birou?” 


Probabil răspunsul intuitiv pe care și-l dă fiecare este: cu siguranţă 
că nu! 


Este o întrebarea grea, însă în același timp o consider limitativă, în 
sensul în care are și petrecerea timpului la birou avantajele lui! Îţi 
asigură un loc de unde îţi câștigi anumite venituri, un loc în care te 
dezvolţi personal și profesional, un loc de unde ne plătim facturile dorite 
sau nedorite! Este totuși un context social de care putem face abstracţie 
foarte greu! 


Sfârșitul lumii este o temă care vinde, o temă pentru unii 
interesantă, iar pentru unii foarte ridicolă. Ce-mi este mie clar este că 
sfârșitul lumii va veni la un moment dat, într-o formă sau alta, cu 
transformări mai mari sau mai mici! Dacă va fi mâine sau peste 
2.000.000 de ani, nu avem de unde să știm! Sunt multe incertitudini! 
Cu toate acestea, un lucru este cert și anume că sfârșitul nostru ca 
persoane va veni la un moment dat, poate mâine, poate peste 80 de 
ani. Ne dorim să facem anumite lucruri mai repede, ne dorim de prea 
multe ori ca timpul să treacă mai repede și nu conștientizăm că fiecare 
clipă care trece ne duce cu un pas mai aproape de moartea fizică. 


Foarte mulţi oameni care au experienţa sfârșitului, fără să aibă parte 
de acesta, decid să facă ceva cu viaţa lor, alţi oameni nu fac nimic 
niciodată, iar alţi oameni trăiesc cu certitudinea nefastă că mai au, 
urmare a unei boli incurabile, doar 3 luni de trăit! 


Îţi propun un exerciţiu simplu, nu o călătorie în viitor, ci o călătorie 
în prezent. Evaluează-ţi viaţa, ca și cum ar fi sfârșitul! Evaluează ce ai 
fost până acum, ce ai făcut sau ce ai avut! Cu siguranţă este un demers 
incomod pentru că este mai simplu să nu ne asumăm ceea ce am făcut 
sau ceea ce am fost! Dacă ar fi să-ţi scrii propriul necrolog, care ar fi 
acesta? Poate întâmpini o rezistenţă, considerând inutil să-ţi faci o 
asemenea analiză, și cu cât vei opune mai multă rezistenţă cu atât mai 
mult, probabil, ai nevoie să-ţi răspunzi la întrebările de mai jos! îţi 

propun 33 întrebări care ţi-ar putea schimba viaţa. Răspunzând la ele 
ai putea să dai un sens vieţii tale și să-ţi descoperi misiunea și rostul! 


Te invit să iei o foaie de hârtie (sau să printezi acest articol) și să 
răspunzi la următoarele întrebări: 


1. Ce te-a oprit până acum cel mai mult să ai o viaţă împlinită 
(notează 3 lucruri/fapte/emoţii/etc )? 

a) 

b) 

c) 


2) Ce ai putea face de acum încolo pentru a înlătura fiecare din cele 
trei bariere? 


a) 
b) 
c) 


3. Ce ai făcut până acum pentru a învăţa, pentru a te dezvolta? 
a) 
b) 


4. Ce ai putea face în continuare pentru a te dezvolta și a învăţa mai 
mult? 


a) 
b) 


5. Ce ai făcut până acum pentru a fi mai sănătos? 
a) 
b) 


6. Ce ai putea face în continuare pentru a fi mai sănătos? 

a) 

b) 

7. Ce lucruri remarcabile ai făcut până în prezent care au adus o 


contribuţie ţie, dar mai ales celor din jur? 

a) 
b) 


8. Ce lucruri remarcabile ai putea să faci în continuare? 
a) 
b) 


9. Care sunt talentele tale folosite sau nefolosite? 
a) 
b) 


10. Cum ai putea să le pui în aplicare pentru a fi mai fericit sau mai 
împlinit? 

a) 

b) 


11. Ce lucruri bune/ fapte bune ai făcut până acum? 
a) 
b) 


12. Ce lucruri bune/ fapte bune ai putea face în continuare? 
a) 
b) 


13. Care sunt oamenii din viaţa ta cărora le ești recunoscător? 
a) 
b) 
c) 
d) 
e) 


14. Cum ai putea să-i arăţi fiecăruia dintre ei că le ești recunoscător? 
a) 
b) 
c) 
d) 
e) 

15. Dacă astăzi ai afla că mai ai doar 7 zile de trăit, care ar fi acele 5 
lucruri pe care le-ai face? 

a) 

b) 

c) 

d) 

e) 


16. Cum ai lăsat până acum să se reverse iubirea ta asupra propriei 
persoane, asupra familiei și asupra celor din jur? 


a) 
b) 
c) 
d) 
e) 


17. Cum ai putea să continui astfel încât să te simţi și mai împlinit? 
a) 
b) 
c) 
d) 


18. Care sunt cele mai importante lucruri pe care le preţuiești cel 
mai mult la tine? 


a) 
b) 
c) 
d) 
e) 


19. Cum ai putea să valorifici în viață aceste 5 lucruri pentru a te 
simți mai împlinit? 

a) 

b) 

c) 

d) 

e) 

20. Ce ai făcut până acum pentru a sparge rutina vieţii tale? 
a) 
b) 
c) 
d) 


21. Ce ai putea face în continuare pentru a ieși din starea de confort, 
pentru a-ți lărgi cercul experienţelor astfel încât să te simţi mai împlinit? 


a) 
b) 
c) 
d) 


22. Ce te face pe tine unic, diferit și special? 
a) 
b) 
c) 


23. Ce ar trebui să se întâmple pentru a fi tu mai împăcat cu tine? 
a) 
b) 
c) 


24. Cum crezi că ai putea să te bucuri mai mult făcând munca pe 
care o faci acum? 


a) 
b) 
c) 


25. Cum crezi că ai putea să aduci mai multă împlinire în viața ta? 
a) 
b) 
c) 

26. Ce te oprește acum? 
a) 
b) 
c) 


27. Cum ai putea să servești mai bine scopului vieții tale? 
a) 
b) 
c) 


28. Ce ai putea face astfel încât să simți că viața ta are un sens cu 
adevärat desăvârşit? 

a) 

b) 

c) 


29. Care sunt acele 3 lucruri care te-au oprit până acum să ai o viaţă 
mai împlinită? 

a) 

b) 

c) 


30. Care sunt lucrurile cu adevărat importante din viața ta? 
a) 
b) 
c) 


31. De ce crezi că aceste lucruri sunt importante pentru tine? 
a) 
b) 
c) 


32. Cum ai putea să faci astfel încât să dai mai multă atenție acestor 
lucruri cu adevărat importante pentru tine? 

a) 

b) 

c) 

33. Care sunt acele 3 lucruri pe care le vei face astăzi ca urmare a 
răspunsurilor pe care ţi le-ai dăruit? 

a) 

b) 

c) 


Adaugă valoare vieții tale răspunzând sincer acestor întrebări. Nu 
există răspunsuri corecte sau greșite, sunt răspunsurile tale! Este 
momentul să incluzi persoana ta în planul vieţii tale! Ţine aproape de 
tine aceste răspunsuri și recitește-le cel puţin o dată pe săptâmână! 
Acest demers simplu poate aduce în viaţa ta mai multă împlinire decât 
îţi imaginezi! Acceptă provocarea, pentru că este important ca măcar o 
dată la câţiva ani să vezi în ce măsură contezi tu pentru tine cu adevărat! 
Poţi învăţa, te poţi simţi împlinit, fericit, poţi avea succes, te poţi 
schimba, poţi să ai tot ce-ţi doreşti! 


Te rog să nu fii surprins dacă, după ce vei răspunde acestor întrebări, 
viaţa ta poate avea un sens la care nu te-ai gândit până acum! 


Permite-ţi să strălucești! 


Scris de Marian Rujoiu 

RAZBOIUL ANGAJAT-ANGAJATOR ȘI SOLUȚII 


În activitatea pe care o depun (cursuri de instruire), întâlnesc tot 
mai des războiul psihologic dintre angajat și angajator. Poate este mult 
spus război sau poate este prea puţin spus. Chiar și articolele pe care le 
scriu au o soartă similară. Dacă scriu un articol pentru a-i ajuta pe 
manageri, sar angajaţii ca arși și, la fel, dacă scriu un articol destinat 
angajaţilor, angajatorii sunt nemulţumiţi. Poate așa e natura umană sau 
poate ne caracterizează pe noi ca nație deoarece avem anumite 
convingeri care ne limitează atât ca angajaţi, cât și ca angajatori. 


Mulţi dintre angajaţi își spun în minte lucruri de genul: 
- muncesc pentru a-l îmbogăţi pe șef; 

- oricum sunt plătit prea puţin; 

- şefii sunt persoane arogante; 

- am o valoare mult prea mare pentru această companie; 
- ţara este plină de manageri incompetenţi. 


Angajatorii, pe de altă parte, își spun în minte: 

- cred că îl plătesc prea mult; 

- dacă mă port frumos, și-o ia în cap; 

- el știe doar că vrea salariul, nu și ce cheltuieli am; 

- nu muncește nici jumătate din timpul în care stă la serviciu. 


Lista poate continua pe ambele direcţii. Menţionez că nu toţi 
gândesc la fel, sunt însă și excepţii, din punctul meu de vedere. Sper ca 
aceste excepţii să devină cât de curând reguli. 


Această poziţie conflictuală generează ineficienţă, frustrare, stres 
și atmosferă neplăcută. Vreau să punctez că acest război psihologic, mai 
mult sau mai puţin declarat, are repercusiuni care nu fac fericit nici 
angajatul, nici angajatorul. Am întâlnit atât de des această situaţie, altfel 
nu aș fi scris acest articol. Am observat și situaţii în care lucrurile nu 
stăteau în acest fel, tocmai de aceea cred că lucrurile pot fi 
îmbunătăţite. 

Această situaţie seamănă foarte mult cu Triunghiul Dramatic a lui 
Stephen Karpman. Astfel, în Analiza Tranzacţională sunt identificate 3 
roluri care pot fi jucate: 

- Persecutorul 

- Victima 

- Salvatorul 


La aceste trei roluri se poate adăuga și un al patrulea rol numit 
Public! 


Ar fi multe de discutat privind această abordare, în sensul că 
seamănă foarte mult cu subiectul abordat. Aceste patru roluri sunt 
identificate constant în cadrul unui mediu de lucru conflictual. 
Interesant este că aceste roluri se schimbă permanent, în sensul că 
angajatul de exemplu poate să preia rolul de victimă, apoi de 
persecutor, de public sau poate chiar de salvator. Acest joc funcţionează 
la intensitate maximă când sunt prezenţi toţi jucătorii. Un exemplu 
poate fi sancţiunea dată de un șef (Persecutor) care conduce la 
victimizarea muncitorului (Victimă), urmând ca angajatul să caute 
printre colegi, influenţatori sau un sindicat, un sprijin (Salvator) și, 
evident, intervine Publicul, care va juca rolul de spectator. Pe măsură 
ce se amplifică jocul, rolurile se schimbă permanent, chiar şeful poate 
deveni Victimă și Publicul, de exemplu, poate deveni Salvator. Aceste 
roluri sunt caracterizate de o dinamică continuă. Am expus această 
perspectivă pentru a înţelege mai bine aceste relaţii conflictuale. 
Concluzia e simplă: în nouă din zece cazuri aceste jocuri se sfârșesc 
prost și seacă de energie pozitivă toate părţile implicate, fiind necesară 
o bună bucată de vreme pentru repornirea mecanismului. 


Cine este de vină? 

Răspunsul unanim al angajaţilor este că angajatorii/șefii sunt de 
vină, iar pe de altă parte angajatorii spun că angajaţii sunt de vină. Ne 
putem complace în această situaţie aruncând vina pe cealaltă parte, în 
realitate însă ambele părţi sunt de vină. O împărţire ideală a timpului 
este: 8 ore la serviciu, 8 ore personal și 8 ore odihnă. Sunt totuși opt 
ore pe care le petrecem la serviciu, o treime din viaţa de adult, de ce să 
nu facem nimic în acest sens? Preferăm să ne victimizăm, să ne 
învinovăţim și să ne plângem de milă. 

Există soluţii? 

Răspunsul ferm este da, există soluţii, atât pe termen scurt, cât și 
pe termen mediu sau lung. Știu că antreprenorii au în primul rând grija 
plătirii salariilor sau a cheltuielilor curente, la fel cum și angajaţii au 
cheltuielile lor legate de casă, mașină, rate, copii, telefon etc.! Este o 
relaţie angajat-angajator care se poate îmbunătăţi, fiecare parte are 
nevoile ei. Vă propun așadar să lăsăm oamenii din noi să iasă la lumină. 
Valori precum respect, excelenţă, integritate, onestitate pot fi 
îmbrăţișate de ambele părţi. Propun acest demers întrucât fiecare parte 
merită mai mult. Poţi însă să primești mai mult numai dacă ești dispus 
să oferi mai mult, dar, ce-i drept, nu-i o garanţie. 


Ce pot face angajatorii? 

1. Să înţeleagă că lucrează cu oameni care trebuie respectaţi ca 
indivizi 

2. Să manifeste mai multă deschidere faţă de propunerile 
acestora 

3. Să dezvolte potenţialul din fiecare angajat 

4. Să scape de convingerile limitatoare enunțate mai sus 

5. Să comunice mai mult cu angajaţii 

6. Să renunţe la a mai face favoruri nejustificate unora dintre 
angajaţi 

7. Să fie corecţi și să se ţină de cuvânt 

8. Să recompenseze financiar conform meritelor 

9. Să implementeze programe de motivare nonfinanciară 

10. Să sprijine personal și profesional angajaţii ori de câte ori este 
posibil 

11. Să selecteze oamenii care au valori similare companiei 


12. Să fie mai transparenţi în ceea ce privește bugetul de venituri 
și cheltuieli (măcar la modul general) 

13. Să nu jignească angajaţii 

14. În spatele fiecărui comportament, de obicei se află o intenţie 
pozitivă! Află această intenţie pozitivă și fii mai tolerant cu 
angajaţii 

15. Să vadă jumătatea plină a paharului ori de câte ori este posibil 
16. Să transforme locul de muncă într-un loc în care angajaţii vin 
cu plăcere și cu zâmbetul pe buze 

17. Să stimuleze întotdeauna performanţa și competenţa 

18. Să-și amintească destul de des că este om 

Ce pot face angajaţii 

1. Să înţeleagă că pot avea un viitor în companie dacă reușesc să 
aducă plus valoare companiei 

2. Să vorbească mai puţin și să facă mai mult 

3. Să renunţe la toate convingerile limitatoare enunțate mai sus 
4. Să folosească eficient timpul 

5. Să vorbească mai puţin pe la spate șeful sau colegii 

6. Să înţeleagă că în primul rând pentru el muncește și mai apoi 
pentru companie 

7. Să fie onest în relaţia cu șefii și colegii 

8. Să-și caute un alt loc de muncă dacă munca nu-i este apreciată 
sau să-și deschidă o afacere pe cont propriu 

9. Să încerce să găsească modalităţi plăcute pentru rezolvarea 
sarcinilor 

10. Să vadă jumătatea plină a paharului ori de câte ori este posibil 
11. În spatele fiecărui comportament, de obicei se află o intenţie 
pozitivă! Află această intenţie pozitivă și fii mai tolerant cu șeful 
sau colegii tăi 

12. Să încerce să aducă un plus valoare atmosferei și locului de 
muncă 


Ambele liste pot fi îmbunătăţite și li se pot adăuga lucruri noi. Scuza 
care ne acuză este că punem întreaga responsabilitate a 
comportamentului nostru pe cealaltă parte. Este mai comod, așa ne 
apărăm când nu putem sau nu vrem să depunem niciun efort pentru a 
face ceva pentru a îmbunătăţi situaţia. Soluţia este depunerea unui 
efort comun de ambele părţi. Să nu ne minţim spunând că vom depune 
un efort pentru cealaltă parte. Dacă suntem dispuși să facem ceva, atât 
ca angajaţi cât și ca angajatori, o facem în primul rând pentru noi. Dacă 
nu înţelegem că acest efort este benefic în primul rând pentru noi, 
efortul nostru va fi în zadar. Putem să ne bucurăm de cele 8 ore 
petrecute la serviciu cu bunele și cu relele lor. Putem să zâmbim mai 
mult, să ne bucurăm mai mult și să fim mai toleranţi. Acest război pe 
care l-am menţionat mai sus scoate ce este mai rău din noi, acoperind 
diamantul din fiecare dintre noi. Acest război este în mintea noastră, 
realitatea poate fi frumoasă. Fiecare angajat sau angajator este un 
diamant care așteaptă să strălucească. Permite-ţi să strălucești! 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 90 


Poţi să-ţi provoci șeful sau angajaţii printând acest articol și 
lipindu-l într-un loc vizibil. Așteaptă-te la orice apoi, fii pregătit să faci 
faţă situaţiei pentru că este o realitate care uneori doare, iar când vezi 
scris, doare și mai tare. Să dăm totuși o șansă celorlalţi dându-ne o 
șansă nouă, pentru că merităm mai mult. Poţi să trimiţi acest material 
prin e-mail acolo unde crezi că poate avea un efect cât de mic. Aproape 
că am luat-o ca pe o datorie de-a mea să încerc să îmbunătăţesc acest 
aspect în România, convins fiind că se poate. Am nevoie doar de 
ajutorul vostru. Acceptaţi provocarea? Poate că nu sau poate că da, 
poate nu suntem pregătiţi încă să trecem peste convingerile limitatoare 
de mai sus. 


Cu bucurie și optimism, 


Marian Rujoiu 

ANGAJAT, FREELANCER SAU ANGAJATOR — AFLĂ CE STATUT ŢI SE POTRIVEȘTE? 


Nu toţi oamenii sunt potriviţi să fie angajatori la fel cum nu toţi 
oamenii sunt potriviţi să fie angajaţi. Fiecare domeniu necesită abilităţi 
distincte care te pot ajuta să faci cu plăcere și cu rezultate ceea ce ţi-ai 
propus. Orice am alege (angajat, freelancer sau antreprenor) vom avea 
parte atât de dezavantaje, cât și de avantaje. Niciun rol nu este de dorit 
a priori, ideal este să pui în concordanţă abilităţile tale cu poziţia pe 
care vrei să ţi-o asumi! Răspunzând cu sinceritate chestionarului de mai 
jos, vei afla ce statut ţi se potrivește mai mult! Este posibil ca în oarecare 
măsură toate răspunsurile să vă caracterizeze, alegeţi însă acele variante 
care sunt mai aproape de ceea ce vă caracterizează! Aveţi întrebări cu 
trei variante din care trebuie să alegeţi una. 


1. În acest moment ești: 
a) angajat 

b) angajator 

c) freelancer 


2. Alege afirmaţia care te caracterizează cel mai mult: 
a) prefer să lucrez singur 

b) prefer să conduc echipe 

c) prefer să lucrez în echipă 


3. Știu că am procedat bine atunci când: 
a) șeful îmi confirmă 

b) simt eu astfel 

c) colegii îmi confirmă 


4. În munca pe care o depui: 

a) este prezent un hobby al tău 

b) nu este prezent un hobby al tău 
c) doar în oarecare măsură 


5. Atunci când ai de luat o decizie: 
a) analizezi riscurile în primul rând 
b) mergi pe ceea ce simţi în primul rând 

c) nu iei foarte serios în calcul riscurile 

6. În ce măsură ai încredere în abilităţile tale: 
a) în mică măsură 

b) în mare măsură 

c) în foarte mare măsură 


7. Când ai ceva de făcut, cum crezi că este cel mai eficient să 
procedezi? 


a) să lucrezi singur 
b) să lucrezi împreună cu cineva 
c) să delegi altcuiva mai priceput 


8. Cât de repede iei o decizie?: 

a) de obicei foarte repede 

b) de obicei iei deciziile fără să te grăbești 

c) de obicei iei deciziile după minuţioase analize 


9. De obicei: 

a) naști conflicte 

b) aplanezi conflicte 
c) mediezi conflicte 


10. Atunci când lucrezi în condiţii stresante, care din variantele 
următoare te caracterizează cel mai adesea? 


a) capacitatea de a coordona 
b) capacitatea de a iniţia 
c) capacitatea de a analiza 


11. Când lucrezi într-un grup, cel mai mult apreciezi: 
a) când cineva vine cu idei strălucite 

b) când tu vii cu idei strălucite 

c) când ai ocazia să-ţi faci bine treaba, în primul rând 


12. De obicei, într-un grup ești persoana care: 
a) ia iniţiativa 

b) coordonează 

c) se implică pe sarcina primită 

13. Atunci când riscurile sunt foarte mari, preferi să: 
a) ţi le asumi 

b) să renunţi la plan 

c) să amâni luarea unei decizii 


14. Care din lucrurile de mai jos ţi se reproșează cel mai des: 
a) că nu te faci înţeles 

b) că nu-ţi vezi de treaba ta 

c) că nu reușești să te focalizezi pe rezultat 


15. Consideri că cel mai mare avantaj al muncii în echipă este: 
a) faptul că fiecare are ocazia să se exprime 

b) faptul că fiecare face ce știe cel mai bine 

c) faptul că echipa este condusă de tine 


16. Cel mai mult apreciezi la oameni: 
a) talentul lor 

b) profesionalismul lor 

c) felul lor unic de a fi 


17. Dacă ai dispune de 10.000 de euro și ai fi constrâns să apelezi 
la una din variantele următoare, pe care ai alege-o? 


a) i-ai pune la bancă cu o dobândă de 15% 
b) i-ai investi în personal branding (reclame, apariţii tv) 
c) ai deschide un magazin online 


18. Dacă ai scrie o carte și ar trebui să alegi unul din următoarele 
trei titluri, pe care l-ai alege: 

a) „Nu riști, nu câștigi” 

b) „Trebuie să riscăm cu măsură” 

c) „Să riscăm cât mai puţin” 


19. Care din tipurile de venit le agreezi: 
a) bianual (sumă mare, risc mare) 

b) ocazional (sumă medie, risc mediu) 
c) lunar (sumă moderată, risc minim) 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 94 


20. Crezi că unii oameni reușesc în primul rând datorită: 
a) perseverenţei 

b) curajului 

c) profesionalismului 


21. Crezi că vei conduce o afacere în următorii 10 ani: 
a) foarte probabil 

b) probabil 

c) puţin probabil 


Interpretarea rezultatului: 
În grila de mai jos încercuiți variantele pe care le-aţi ales, apoi 
adunaţi punctajul total obţinut. 


SUBTOTALURI 


TOTAL GENERAL 

În funcţie de punctajul pe care l-ai obţinut, poţi afla unde te situezi 
pe axa angajat-freelancer-antreprenor. Cu cât ești mai aproape de cifra 
O, cu atât șansele de a fi un antreprenor strălucit cresc! Cu cât te situezi 
mai aproape de 21 puncte, cu atât ţi s-ar potrivi mai mult rolul de 
freelancer! Cu cât te apropii mai mult de 42 de puncte, cu atât rolul de 
angajat îţi este mai potrivit! 


0-14 puncte 15-28 puncte 29-42 puncte 


e Dacă ai obţinut între 29 şi 42 puncte — rolul de angajat ţi se 
potrivește cel mai mult în acest moment! Bucură-te de acest statut cu 
toate binefacerile lui! 

e Dacă ai obţinut între 15 şi 28 puncte - ești la graniţa dintre 
angajat și angajator! Ţi se potrivește statutul de freelancer, variantă pe 
care o poţi alege pentru un număr de ani, urmând ca după maxim 10 
ani să poţi alege oricând fie statutul de angajat, fie cel de angajator. 

e Dacă ai obţinut între O și 14 puncte - ai șanse mari să reușești în 
antreprenoriat! Acest rezultat nu reprezintă o garanţie că vei reuși, însă 
cu siguranţă reprezintă o premisă bună pentru a demara o afacere! 


Scris de Marian Rujoiu și Raluca Rujoiu 

SECŢIUNEA 2 (angajat) 
2.1. CV-ul 
15 ÎNTREBĂRI ŞI RĂSPUNSURI DESPRE CV 


1. Este obligatoriu ca CV-ul să aibă o singură pagină? 

R. Lungimea unui CV nu trebuie să depăşească două pagini A4. Cât 
de mult sunt completate acestea depinde de cât de multe ai făcut până 
acum. Pentru studenţi şi proaspăt absolvenţi completarea celor două 
pagini va fi foarte dificilă, deoarece nu au prea multă experienţă. Dacă 
acesta este cazul tău, o singură pagina A4 este suficientă. Cei care au 
avut o carieră bogată, pe de altă parte, vor trebui să fie selectivi cu ce 
vor trece în CV, în acest caz folosirea marginilor şi paragrafelor este 
importantă. 


2. Secţiunea legată de educaţie trebuie să fie neapărat în partea 
superioară? 

R. Dacă încă ești student sau proaspăt absolvent, cunoştinţele 
academice sunt un punct major al calificării tale şi este recomandat să 
fie plasate aproape de partea superioară a CV-ului. De asemenea, sunt 
domenii, de exemplu comunicațiile, în care se pune preţ mai mult pe 
experienţă decât pe diploma obţinută şi de aceea în asemenea situaţii 
este bine să plasezi calificările în partea de jos a paginii. 


3. Este întotdeauna nevoie să treci un obiectiv? 


R. Nu, nu este crucial. Dar un angajator va fi impresionat de 
faptul că ştii exact unde vrei să ajungi şi ce vrei să faci în viitor, mai ales 
dacă se aseamănă cu planurile lor de dezvoltare. 


4. Şi dacă nu am făcut prea multe ca să am ce să trec în CV? 


R. Acest lucru nu contează, toată lumea trebuie să plece de 
undeva. Dacă conţinutul este puţin şi răspândit, folosește formatul şi 
fonturile în aşa fel încât să arate bine pe un format A4. 


5. Trebuie trecute hobbyurile şi domeniile de interes? 
R. Nu este imperativ acest lucru, dar îi poate furniza 
angajatorului o imagine asupra personalităţii tale 

6. Trebuie incluse şi referinţele? 


R. Este recomandat să nu apară pe CV. O notă precum 
“Referinţe la cerere” este suficientă. 


7. Ce trebuie să apară pe CV-ul meu? 


R. Datele de contact, data naşterii şi naționalitatea, o 
introducere, experienţa anterioară, studiile efectuate, hobbyurile. 


8. Ce nu trebuie să apară în CV? 


R. Religia, referinţele, orientarea sexuală, de ce ai plecat de 
la ultimul loc de muncă, toate studiile terminate, o poză, minciuni. 


9. Trebuie să trec toate rezultatele examenelor susţinute? 
R. Nu, doar cele mai recente. 


10. În ce ordine trebuie completate datele? 
R. În partea superioară datele de contact, o scurtă 
introducere, experienţa profesională, educaţia, hobbyurile. 


11. Ce tip de coală să folosesc? 


R. Coală de cea mai bună calitate, dar în limita bunului simţ, 
nu exagera. 


12. În ce format să salvez CV-ul pentru a-l putea trimite pe e-mail? 

R. Ca să fii sigur că destinatarul poate citi aplicaţia ta, este 

bine să fie în format .txt. Totuşi acest format nu îţi permite să îi dai un 

format atractiv. Majoritatea companiilor au aplicaţii MS Office, aşa că 

un document Word ar trebui să fie bun. Documentele în format PDF 

ocupă mai multă memorie, dar dacă aplici pentru un post în domeniul 

design-ului şi trebuie să ai un CV mai stilizat, atunci acesta este formatul 
potrivit. 


13. Cum mă pot asigura că CV-ul meu va fi citit? 

R. CV-urile nu sunt citite la început, ele sunt scanate. Cu 
această idee în minte trebuie să-ţi construieşti CV-ul, să fie văzut dintr- 
o privire. 

E prezintă informaţia concis, evită paragrafele mari de text 
E organizează-ţi informaţia astfel încât cititorul să nu caute prea 
mult informaţiile dorite 

E foloseşte fonturi şi stiluri pentru a crea o structură vizuală a 
documentului 

E lasă suficiente spaţii libere pentru a nu crea senzaţia de 
aglomerare, dezordine 

E foloseşte un limbaj pozitiv, dar presară şi câteva cuvinte specifice 
industriei respective 

E lasă informaţiile irelevante, inutile şi neadecvate în afara CV-ului 


14. Am nevoie de mai mult de un CV? 
R. Creează-ţi un “CV nucleu” folosind ghidul “Cum să 
construieşti un CV perfect”, apoi dai o formă pentru fiecare destinatar 
în parte. 


15. Cât de departe să merg cu informaţiile pe care le trec în CV? 

R. 10 ani sunt în general suficienţi. Dacă mergi mai departe 

în trecut s-ar putea să treci informaţii irelevante sau, şi mai rău, te 
îmbătrâneşti. 

Sunt totuşi situaţii în care experienţa mai veche de 10 ani este în 
avantajul tău să apară pe CV. În acest caz, este o idee bună să treci din 
ce în ce mai puţine detalii cu cât te îndepărtezi. O altă opţiune ar fi 
aceea de a găsi o altă modalitate de a scrie experienţa mai veche de 10 
ani. 

Primele impresii 

Primele impresii sunt foarte importante. Dacă CV-ul tău nu atrage 
atenţia cititorului în primele 20-30 secunde, atunci şansele tale sunt 
minime. Angajatorul are o sută sau chiar mai multe CV-uri pe care 
trebuie să se uite în doar câteva ore pentru a face o selecţie. Asa că 
scrie experienţa profesională la începutul CV-ului, nu detalii personale 
sau legate de educaţie, decât dacă informaţiile nu sunt prea multe. 

Ce vrea cu adevărat un intervievator să ştie este de ce să te cheme 
la un interviu. Din acest motiv un cuprins scurt al abilităţilor tale şi/sau 
o listă cu cele mai importante realizări poate fi o idee bună. Asta ar 
trebui să îl facă pe angajator să te cheme la interviu — dar fii atent să nu 
exagerezi. 


O prezentare proastă 

Prezentarea CV-ului este foarte importantă. Chiar dacă tu consideri 
că limbajul folosit şi modalitatea de prezentare este bună, dacă 
intervievatorul nu găseşte informaţia dorită în timp util va trece la 
următorul CV. Ar trebui să foloseşti suficiente spaţii “goale” în CV, titluri 
apropiate şi pauze în secţiuni. 

Foloseşte întotdeauna un corector gramatical. Nu folosi niciodată 
o maşină de scris pentru că vei părea de modă veche şi depăşit. 
Foloseşte o coală A4 de calitate şi pentru CV şi pentru scrisoarea de 
intenţie. 


Lungimea CV-ului 

Este foarte bine dacă reuşeşti să nu depăşeşti două pagini A4, asta 
în cazul în care nu ţi se solicită un CV mai lung. Dacă nu reuşeşti să te 
încadrezi în două pagini înseamnă că nu ai înţeles prea bine cerinţele 
angajatorului. Aceştia nu vor să-ţi cunoască toată viaţa — doar atât cât 
să se hotărască dacă să te cheme la interviu sau nu. 


Organizarea informaţiilor în CV 

Dacă CV-ul tău nu este bine organizat, atunci cititorului o să-i fie 
greu să-l citească şi nu va fi capabil să-şi facă repede o părere despre 
tine. Nu uita că cititorul nu va petrece prea mult timp citind CV-ul — aşa 
că dacă nu găsește repede ce îl interesează nu se va chinui să caute mai 
departe. 

Paragrafe şi propoziţii prea lungi 

Acestea fac CV-ul dificil de citit — încearcă să scrii propoziţii scurte 
şi la obiect şi foloseşte liniuţele sau punctele pentru a pune în evidenţă 
titlurile subsecţiunilor. 


Prea puţine informaţii 

Mulţi oameni nu includ suficiente informaţii despre locurile de 
muncă anterioare şi experienţă, angajatorul nu are suficientă informaţie 
şi de aceea tinde să respingă aplicaţia. 


Nu eşti orientat spre rezultate 

Trebuie să spui despre realizările tale. Nu uita că CV-ul tău este 
oferta ta către angajator. Dacă nu îi spui angajatorului de ce trebuie să 
te angajeze, atunci ai eşuat. Un angajator o să vrea să te angajeze numai 
dacă descoperă beneficiile lui. Aşa că spune-i care sunt beneficiile lui 
dacă te angajează. 


CV-ul te face să araţi prea tânăr/bătrân pentru postul respectiv 

În general a fi prea tânăr/bătrân poate fi o adevărată problemă şi o 
barieră pentru avansarea ta sau chiar pentru a obţine postul. Sunt 
câteva căi pentru această problemă — dar depinde foarte mult de 
circumstanţele individuale şi de industria/postul pentru care aplici. 


Greşeli de scriere, de editare şi gramatică precară 

CV-ul tău trebuie să fie verificat cu atenţie de astfel de greşeli, 
înainte de a-l trimite către angajator. Mici erori în CV scad din valoarea 
unui CV foarte bun şi te fac să pari neinteresat sau neîngrijit — nu sunt 
tocmai calităţi pe care vrei să i le arăţi angajatorului. Cum tu nu o să 
observi astfel de erori, ar fi mai bine să rogi pe altcineva să verifice CV- 
ul de greşeli gramaticale şi de punctuație. 

Persoanele cele mai în măsură în a-ţi da sfaturi cu privire la căutarea 
joburilor sunt chiar cei care oferă joburile respective. Din nefericire, 
studiile recrutorilor şi managerilor HR pe care le găseşti sunt, de cele 
mai multe ori, rare şi vechi de câţiva ani. 


Având în vedere necesitatea acestor studii pe piaţă, editorii EJOBS 
au decis să intervieveze recrutorii şi managerii departamentelor de HR 
ale companiilor care utilizează eJobs. Am aflat pentru voi care sunt 
preferinţele de trimitere a CV-ului, formatul şi dimensiunile. lată 
rezultatele: 


Majoritatea Recrutorilor vor să primească CV-urile prin e-mail 

Destul de rar se întâmplă ca 83% dintre persoane să fie de acord 
asupra unui lucru. Această informaţie este utilă în special acelora dintre 
candidaţi care trimit CV-uri companiilor, fără legătură cu vreo ofertă de 
job. 

Totuşi, dacă vreţi să vă înscrieţi la un anumit job, cea mai bună cale 
de a trimite CV-ul este, de cele mai multe ori, trecută în descrierea 
jobului, în anunţ, aşa că urmaţi instrucţiunile de acolo. 


Recrutorii preferă CV-urile completate în ordine cronologică 

Când vine vorba despre formatul CV-urilor, 84% dintre angajatorii 
pe care i-am intervievat preferă CV-urile completate cu datele 
cronologice. Aceste CV-uri prezintă experienţa profesională de la cel 
mai recent job până la primul (trebuie completat în ordine invers 
cronologică) cu datele de început şi de sfârşit ale acestora. 

O posibilitate de a nu-şi dezvălui vârsta pentru candidaţii care 
doresc acest lucru este de a împărţi secţiunea „Experienţă profesională” 
în două: 


e Experienţa Relevantă — în cadrul căreia sunt listate doar experienţa 
şi realizările care au legătură cu jobul pentru care trimit CV-ul; 

e Istoricul locurilor de muncă — în cadrul căreia sunt listate datele 
de angajare, titlurile joburilor, numele angajatorilor şi adresele. 

Această tehnică îţi permite să incluzi datele joburilor anterioare în 
partea a doua a CV-ului. 

Angajatorii preferă, de regulă, CV-urile de o singură pagină 

Din studiul eJobs a reieşit că 53% dintre angajatori au fost de părere 
că CV-ul poate avea mai mult de o pagină, 41% au afirmat că CV-ul poate 
avea mai mult de o pagină doar dacă experienţa profesională este mai 
complexă şi doar 6% dintre angajatori au spus că nu este de dorit ca CV- 
ul să depăşească o pagină. 

În concluzie, un CV de două pagini, atunci când experienţa 
profesională a candidatului este relevantă, nu poate diminua şansele 
de a fi chemat la un interviu. 

Angajatorii sunt de părere că lungimea CV-ului trebuie să reflecte, 
în anumite limite, experienţa candidatului. 


Ce fac angajatorii cu CV-urile nesolicitate? 

Un CV nesolicitat se referă la CV-ul trimis fără referinţă la o anumită 
ofertă de job. 

Majoritatea angajatorilor păstrează şi îndosariază CV-urile primite, 
chiar dacă în perioada respectivă nu recrutează. 

38% dintre angajatorii chestionaţi au afirmat că iau în considerare 
CV-urile primite, în general, pentru posturile disponibile în cadrul 
companiei în acel moment. Dacă aceste CV-uri nu se potrivesc joburilor 
disponibile, de obicei sunt păstrate în baza de date a firmei. 

Doar 17% dintre angajatori şterg CV-urile de care nu au nevoie în 
momentul respectiv. 

Mulţi experţi în domeniul Resurselor Umane sunt de acord că 
înscrierea on-line poate fi cea mai bună cale de a-ţi exprima interesul 
de a lucra pentru o companie, chiar atunci când nu sunt oferte de 
muncă disponibile. 

1. Foloseşte un font simplu, standard, ca de exemplu: Courier, 
Times, Arial, Univers sau Futura. Simplitatea este cheia. 

2. Ca dimensiune a fontului, alege un număr între 11 și 14. 

3. Păstrează dimensiunea liniilor textului până în 65 de caractere 
(litere, spaţii şi punctuație). 

4. Nu folosi elemente grafice, sublinieri, semne pentru numerotare, 
îngroșări, înclinări sau umbriri ale caracterelor. 

5. Utilizează litere mari pentru titluri. 

6. Aliniază textul spre stânga. 

7. Poţi utiliza suplimentar linii verticale sau orizontale, dar ai grijă, 
acestea pot distrage atenţia de la conţinutul textului. 

8. Renunţă la paranteze sau acolade, chiar şi pentru numerele de 
telefon; acestea le pot face dificil de citit. 

9. Foloseşte hârtie albă şi font negru. 

10. Utilizează o imprimantă laser de calitate. 

11. Imprimă pe o singură parte a hârtiei. 

12. Nu micşora spaţiile dintre caractere. Mai bine utilizează încă o 
pagină decât să înghesui conţinutul şi să fie dificil de urmărit. 

13. Nu capsa foile unui CV. 

14. Utilizează termeni specifici pregătirii tale profesionale. De multe 
ori, angajatorii aleg CV-urile care conţin termeni tehnici. 

15. Poziţionează-ţi numele pe prima linie a CV-ului. Nu mai adăuga 
nimic pe acea linie. 

16. Trimite prin fax CV-ul, folosind setarea cea mai bună din punct 
de vedere calitativ, nu cea standard, pentru a fi mai lizibil. 

17. Nu îndoi CV-ul — aceasta poate face scanarea dificilă, implicit 
primirea neclară a CV-ului. 

18. Dacă trimiţi CV-ul prin e-mail, nu mai face distincţia între pagini, 
deoarece întregul e-mail va fi descărcat în baza lor de date ca o singură 
pagină. 

19. Nu trimite CV-ul ca ataşament al unui e-mail, decât dacă este 
specificat acest lucru în mod clar. Mulţi angajatori şterg e-mailurile 
nesolicitate ce conţin ataşamente. 

CV DE PRIMA CLASĂ 


CV-ul tău are doar câteva secunde să impresioneze sau să sfârşească 
în coşul de gunoi. 


Un CV puternic are nevoie de o fundaţie solidă. Nici o sumă de 
trucuri nu poate masca o organizare săracă. Începe cu lucrurile 
elementare. 


INFORMAŢII DE CONTACT 

Introduceţi datele de contact la începutul CV-ului. Includeţi numele 
întreg, adresa, numărul de telefon şi adresa de e-mail. Dacă ai o adresă 
de web personală, introdu şi URL-ul doar dacă acest site îţi evidenţiază 
aptitudinile sau se încadrează în obiectivele carierei tale. 


OBIECTIVE. Secţiunea obiectivelor dă angajatorului o imagine 
imediată despre cine eşti şi ce cauţi, fară să-l forţezi să studieze întregul 
CV. Dacă decizi să incluzi un obiectiv, întăreşte îmbunătățirile pe care le 
poţi aduce companiei, nu ceea ce vrei să iei. 


EXPERIENŢA 


Enumeră-ţi experienţa în ordine cronologică, începând cu cel mai 
recent job. Dacă acesta nu reprezintă cea mai impresionantă 
experienţă, aranjează lista în ordinea importanţei. Include numele 
companiei unde ai mai lucrat, adresa, postul ocupat şi perioada 
angajării. Totodată, include o scurtă descriere a realizărilor. 


NU UITA ACESTE TRUCURI (TIPS) 

Pune în evidenţă cele mai importante responsabilităţi, chiar dacă 
ele n-au fost responsabilităţile tale principale. 

Foloseşte diateza activă. Propoziţiile puternice sunt acelea în care 
un subiect operează o acţiune (diateza activă) faţă de o acţiune operând 
asupra unui subiect (diateza pasivă). „Am organizat un anumit lucru” 
creează o impresie mai puternică decât „Lucrul respectiv a fost plănuit 
de mine” 

Impresionează-ţi angajatorul cu relaţii de tip cauză-efect şi rezultate 
tangibile. Califică-ţi realizările cu procentaje (procente) şi numere 
precum „creşterea cifrei de afaceri cu 20%” şi „am avut în subordine o 
echipă formată din trei oameni”. 

Foloseşte descrieri pentru a evidenția spiritul tău de iniţiativă. 
Creează-ţi o imagine de om activ, folosind verbe puternice de genul 
„propus”, „lansat” şi „descurcat”. 


ABILITĂŢI/HOBBY-URI 

Angajaţii din ziua de azi sunt mai iniţiaţi în tehnologie ca niciodată, 
deci asigură-te că menţionezi cunoştinţele tale PC şi tehnice. Enunţă 
limbaje de programare, softuri şi sisteme de operare pe care le-ai 
folosit, la fel ca şi atestatele pe care le ai. Nu uita de limbile străine sau 
abilităţile oratorice. 

Include întotdeauna statutul de membru pe care îl ai în diverse 
organizaţii profesionale, pentru că asta denotă seriozitate în privinţa 
carierei tale. Menţionarea hobbyurilor este opţională. Enumerarea 
acestora vă poate crea o imagine de persoană deschisă pentru orice 
activitate, dar poate ridica sprâncene în egală măsură. Deci fii atent la 
ce spui (poate ar fi mai bine să ţii pasiunea pentru wrestling doar pentru 
tine!). 


EDUCAŢIE 

Enumeră mai întâi cele mai recente experienţe educaţionale şi apoi 
pe cele de muncă. Declară-ţi nivelul studiilor, perioada de studii, numele 
şi adresa facultăţii/liceului. Poţi să incluzi şi nota de licenţă /bacalaureat 
(dacă e suficient de mare). 


REFERINŢE 


Nu pierdeţi timp valoros cu referinţe. Angajatorii presupun că le vei 
procura la cerere. 


ALTE DETALII 

Fă-ţi mai multe variante ale CV-ului, fiecare croit pe tipul de job 
pentru care aplici. Scrierea mai multor CV-uri poate consuma mult timp, 
dar e un preţ mic pentru a obţine jobul pe care-l vrei 

Dacă aplici pentru un job specific, află informaţii despre acea poziţie 
şi companie. Fii atent la cerinţele jobului şi pune în evidenţă informaţiile 
care reflectă cel mai bine acele nevoi ale companiei 

Fii concis! Nu te întinde pe pagină. Fii sigur că fiecare cuvânt are 
semnificaţie 

Alege caractere uşor de citit, curate şi consistente. Nu utiliza fonturi 
netradiţionale sau prea creative 

Citeşte, corectează şi reciteşte CV-ul pentru a te asigura că e bine 
scris, clar şi concis. Refă-l dacă e cazul. Apoi roagă-ţi prietenii sau familia 
să-şi spună părerea. 

Când completezi un CV on-line, salvează o versiune de text (cu 
extensia „.txt”) ce arată bine pe orice calculator. Trimite CV-ul ca 
document ataşat şi totodată copiază-l şi ca e-mail doar pentru a fi sigur. 
CV-urile online pot cuprinde şi o mulţime de cuvinte cheie, de vreme 
ce acestea pot fi căutate cu motoare de căutare. 

Cu o doză de autoevaluare, organizare corespunzătoare şi o atentă 
alegere a cuvintelor, CV-ul tău se ridică singur la suprafaţă pe biroul 
oricărui angajator 

2.2. Scrisoarea de intenţie 


CUM SĂ-ȚI FACI O SCRISOARE DE INTENȚIE 


Reguli generale de construire: 

Scrisoarea de intenţie e bine să fie tehnoredactată, cu încadrare 
într-o pagină. 

Trebuie să fie concisă, coerentă, formată din maxim 4-5 paragrafe. 

Scrisoarea începe cu numele companiei. 

Se adresează departamentului resurse umane sau persoanei 
responsabile de angajări. 


Conţinut: 

numele tău și posibilitatea de contact — să apară vizibil (bold, 
caractere cu un font mărit); 

interesul tău pentru un anumit post/domeniu, care trebuie 
precizat explicit de la începutul scrisorii, precum și modul în care ai aflat 
că acest post e disponibil. Nu încerca să fii evaziv, pentru a ţinti mai 
multe posturi simultan; 

argumentarea intenţiei tale de a candida pentru postul respectiv; 
motivarea interesului pentru postul/domeniul de activitate vizat 
(enumeră câteva calităţi personale și câteva succese profesionale 
relevante pe domeniul ales). Folosește doar expresii pozitive, în niciun 
caz negaţii! Folosește verbe de acţiune (intenţionez, pot, vreau etc.), 
evită redundanţa și clișeele! 

declară-ţi disponibilitatea pentru un interviu; 

semnează și datează scrisoarea. 


Fii responsabil! 
Precizează clar situaţia sau problema, dând astfel dovadă că înţelegi 
nevoile celor aflaţi de cealaltă parte. 


Fii personal! 

Pe cât posibil, nu începe scrisoarea cu „Stimată Doamnă/Stimat 
Domn”, așa cum indică unele modele, și nu folosi sub nicio formă un 
model fotocopiat pe care să îl completezi cu datele tale. 

Fii concis și la obiect! 


Într-o scrisoare oficială explică situaţia în cât mai puţine cuvinte. 
Folosește un limbaj simplu, ca să reduci riscul de a nu fi înţeles. Urmează 
acești pași: 
fă o listă cu lucrurile pe care dorești să le comunici, indiferent de 
ordinea acestora; 
utilizează argumente, exemple; 
gândește-te la relevanţa fiecărei probleme pe care o expui 
renunţă la tot ce nu este relevant; 
rearanjează informaţiile într-o ordine logică, firească 


Verifică ortografia și gramatica! 

10 NU-URI ÎNTR-O SCRISOARE DE INTENȚIE 


Scrisoarea de intenţie este primul lucru pe care angajatorii îl văd 
atunci când deschid dosarul tău. Evită cele 10 greșeli curente și fă ca 
prima impresie despre tine să fie una bună și de lungă durată. 


1. NU folosi la nesfârșit pronumele „eu”! 

Scrisoarea ta de intenţie nu este o autobiografie. Accentul ar trebui 
să cadă pe felul în care îndeplinești tu nevoile angajatorului, și nu pe 
povestea vieţii tale. Evită pe cât se poate o atmosferă de egocentrism 
prin folosirea cât mai rară a acestui pronume, mai ales la începutul 
propoziţiilor tale. 


2. NU folosi o introducere slabă! 

Persoanele aflate în căutarea unui job rămân împotmolite încă de 
la început, în introducerea unei scrisori de intenţie. Rezultatul este de 
obicei o introducere slabă, neconvingătoare, care nu reușește să atragă 
atenţia cititorului. Uită-te la exemplul acesta 

Neconvingător: Vă rog, luaţi-mă și pe mine în considerare pentru 

postul de Reprezentant Vânzări. 

Călduţ: Nevoia firmei dumneavoastră de o performanţă absolută în 

domeniul vânzărilor întâlnește o excelentă completare în experienţa 

mea de 3 ani, aflat pe prima poziţie a producătorilor multimilionari. 


3. NU uita să menţionezi cele mai importante calităţi ale tale! 

O scrisoare de intenţie este o scrisoare de vânzare, care te vinde pe 
tine drept candidat. La fel ca și un CV, ar trebui să fie concisă și să ofere 
principalele motive pentru care tu ar trebui să fii chemat la interviu. 
Strategia unei scrisori de intenţie de succes include și accentuarea celor 
mai importante realizări ale tale. De exemplu: 


Aptitudini de comunicare: Cinci ani de experienţă în comunicarea 
în public și un fond solid în comunicarea scrisă la nivel executiv. 


Experienţă PC: Nivel profesionist în toate aplicaţiile MS Office și 
experienţă în dezvoltarea website și design. 

4. NU scrie prea mult, dar nici prea puţin! 


Dacă scrisoarea ta de intenţie are doar unul sau două paragrafe, 
atunci probabil că nu prea are informaţii care să te vândă în mod efectiv. 
Dacă depășește o pagină, s-ar putea să îi facă pe cititorii ei să adoarmă. 
Menţine-ţi scrisoarea concisă și respectă timpul cititorului. 


5. NU copia cuvânt cu cuvânt CV-ul tău! 


Scrisoarea ta de intenţie nu ar trebui să copieze cuvânt cu cuvânt 
ceea ce este deja în CV-ul tău. Reformulează propoziţiile scrisorii dacă 
este nevoie, pentru a evita ca citirea CV-ului să fie una plicticoasă. 
Consideră că, prin scrisoarea de intenţie, tu scrii de fapt o povestire 
scurtă, cum ar fi „Cea mai grea vânzare a mea” sau „Cea mai mare 
provocare tehnică a mea”. 


6. NU fi vag! 


Dacă aplici la o deschidere unde se face publicitate unui număr 
mare de joburi (ex: Târgul de joburi pentru studenţi), neapărat nu uita 
să treci titlul jobului pe scrisoarea ta de intenţie. Persoana care îţi citește 
scrisoarea poate că a mai citit alte sute de scrisori pentru zeci de alte 
joburi. Fii sigur că întregul conţinut al scrisorii susţine modul în care tu 
îţi propui să îndeplinești nevoile angajatorului. 


7. NU uita să individualizezi! 


Dacă aplici pentru un număr mai mare de joburi pe o poziţie 
similară, tentaţia este aceea de a trimite copiile aceleiași scrisori de 
intenţie. E bine, atâta timp cât fiecare dintre ele este individualizată. Nu 
uita să schimbi numele companiei dacă este cazul, numele jobului și 
numele persoanei de contact - dacă scrisoarea adresată domnului 
lordache ajunge la acesta cu numele domnului Pricop, sigur nu va 
rămâne impresionat. 


8. NU încheia scrisoarea într-un mod pasiv! 

Pune-ţi viitorul în propriile mâini! În loc să ceri să fii sunat, încearcă 
o propoziţie de genul: „Vă voi contacta în câteva zile pentru a răspunde 
oricăror întrebări preliminare pe care le-aţi putea avea. Intre timp, mă 
puteţi găsi la 07....” 

9. NU fi nepoliticos! 


Scrisoarea ta de intenţie ar trebui să mulţumească cititorului pentru 
timpul și atenţia acordate. 


10. NU uită să semnezi scrisoarea! 

Este ca o etichetă în lumea afacerilor (și scoate în evidenţă atenţia 
ta faţă de detalii), semnarea scrisorilor. În orice caz, dacă îţi trimiţi 
scrisoarea sau CV-ul prin e-mail, o semnătură nu este neapărat 
necesară. 

PERSONALIZAREA SCRISORILOR DE INTENȚIE 


Chiar dacă anunţul la care vrei să aplici este diferit de sectoarele de 
industrie cu care ești obișnuit, este bine ca întotdeauna să-ţi 
personalizezi scrisoarea de intenţie. Scrisorile standard îi arată 
intervievatorului că nu ești în totalitate interesat de postul respectiv, 
doar prin simplul fapt de a personaliza scrisoarea de intenţie arăţi 
interes și iniţiativă. 


Scrisoarea de intenţie variază în funcţie de tipul de job și de 
modalitatea de a aplica, de exemplu tu aplici la un anunţ, redactând o 
scrisoare către o companie care nu a făcut public anunţul. Oricare ar fi 
scopul tău, ai grijă cum te vinzi și motivele pe care le menţionezi în 
legătură cu ce poţi face pentru compania respectivă. 


Un post căruia i s-a făcut publicitate 

Fă cercetări legate de compania și de postul pentru care vrei să 
aplici, astfel încât destinatarul să fie surprins. Ai grijă să îndeplinești 
toate cerinţele postului și precizează-le separat în scrisoarea de intenţie. 

Atrage atenţia asupra calificărilor tale. Adresează scrisoarea de 
intenţie persoanei specificate în anunţ. 


Un post căruia nu i s-a făcut publicitate 

A aplica pentru un post care nu a fost făcut public este cea mai bună 
metodă de a găsi un loc de muncă. Este puţin probabil ca aplicaţia ta să 
fie o supraîncărcare a CV-urilor și scrisorilor de intenţie primite și nu va 
fi așezată într-un vraf mare de hârtii, ci, conform teoriei, va beneficia 
de mai multă atenţie. Companiei îi arăţi că ai iniţiativă. 

În introducerea scrisorii prezintă cunoștințele tale despre companie 
împreună cu o declaraţie potrivită legată de contribuţia pe care o poţi 
avea. 

Dacă este posibil, fă referire la cineva din cadrul companiei sau la 
un articol din ziar referitor la companie. 

În încheiere precizează care sunt acţiunile pe care le vei întreprinde, 
de exemplu „Vă voi contacta săptămâna viitoare pentru a discuta despre 
un posibil interviu”. 

Cerere pentru experienţa de lucru 

Experienţa de lucru este o metodă bună de a înţelege ce carieră să 
urmezi. Unele companii încurajează acest lucru și îi dau persoanei 
respective mai multe atribuţii decât să facă o cafea și să copieze 
documente. 

Sunt două metode de a lucra pentru a căpăta experienţă, 
remunerată sau neremunerată. Este mai ușor să găsești loc pentru 
munca neplătită din motive evidente; dacă este posibil, aplicantul ar 
trebui să adreseze scrisoarea unei persoane din cadrul companiei. 

Pune accent în scrisoare pe cunoștinţele/cursurile făcute la 
facultate/colegiu și de ce sunt ele relevante în sectorul pentru care 
aplici. Dacă soliciţi angajare neplătită, specifică în scrisoare, iar dacă 
soliciţi experienţă plătită, nu preciza suma dorită. 


Aceste informaţii se vor a fi doar sugestii, adaptaţi-le cerinţelor de 
moment. Mult succes! 

10 ÎNTREBĂRI ȘI RĂSPUNSURILE LOR ÎN LEGĂTURĂ CU 
SCRISOAREA DE INTENȚIE 


1. Trebuie să scriu scrisoarea de intenţie de mână? 

Scrisoarea de intenţie poate fi scrisă la calculator și printată numai 
cu cerneală neagră, în cazul în care angajatorul nu a specificat că 
dorește să fie scrisă de mână. In cazul în care dorește ca scrisoarea să 
fie scrisă de mână, ar trebui să folosești un stilou de calitate și să fii 
atent să nu faci greșeli. 


2. Cât de lungă ar trebui să fie scrisoarea de intenţie? 


Nu depăși o pagină format A4. Aranjează textul în așa fel încât să 
apară centrat în pagină. 


3. Cui mă adresez în scrisoare? 

Dacă ai numele angajatorului, adresează-te acestuia, dacă nu, 
încearcă să afli un nume pe pagina de internet a firmei sau telefonând 
și întrebând cine este șeful departamentului. Dacă nu reușești să afli, 
atunci adresează-te cu Stimată/Stimat Doamnă/Domn. 


4. Când ar trebui să trimit o scrisoare de intenţie? 
Scrisoarea de intenţie trebuie trimisă întotdeauna împreună cu CV-ul. 


5. Cum ar trebui să închei scrisoarea de intenţie? 


O scrisoare de intenţie este o scrisoare de afaceri și drept urmare 
ar trebui să se încheie cu „Cu sinceritate/Al dvs. cu stimă”. 


6. Care sunt punctele principale pe care ar trebui să le includ în 
scrisoarea de intenţie? 

Primul paragraf — menţionează pentru ce post aplici și de ce ești cel 
mai bun candidat pentru postul respectiv. 

Al doilea paragraf — oferă detalii despre cum poţi contribui tu în 
cadrul companiei și care sunt calităţile tale care te fac potrivit pentru 
postul respectiv. 

Al treilea paragraf — scrie despre ţelurile tale, legându-le de 
domeniul companiei și de postul pentru care aplici. Solicită un interviu 
cititorului atunci când dorește și comunică faptul că vei păstra legătura. 

Concentrează aceste informaţii în maxim patru paragrafe, incluzând 
o adresă de contact și semnătura. 

7. Pot trimite aceeași scrisoare de intenţie tuturor anunţurilor? 

Este preferabil să-ţi direcţionezi fiecare scrisoare în funcţie de 
anunţul pentru care aplici. Este foarte ușor pentru un angajator să 
respingă scrisorile tip. 


8. Ce trebuie să fac după ce am trimis o scrisoare de intenţie? 

Ţine minte când ai trimis scrisoarea și revino cu un telefon după 
aproximativ o săptămână. În timpul în care aștepți răspunsul de la o 
companie, continuă să aplici și la alte anunţuri. 

9. Să folosesc fonturi diferite și ce tip de hârtie să folosesc? 

Aceasta este o scrisoare formală, deci nu folosi fonturi stilate, rămâi 
la Times, Times New Roman sau Arial. Trebuie să fie cerneală neagră 
pe coală albă. Printează scrisoarea pe același tip de coală ca și la CV. 


10. Ce tip de exprimare să folosesc? 

Folosește ceva simplu, evită clișeele și frazele prea comune. 
Încearcă să nu folosești prea multe formulări de genul „pot”, „am”, 
„sunt” la începutul propoziţiilor. Limbajul trebuie să fie ferm și ușor de 
înţeles, folosește multe verbe de acţiune și evită abrevierile și 
jargoanele. 

SCRISOAREA DE RECOMANDARE 


Scrisorile de recomandare diferă în funcţie de menirea lor — spre 
exemplu de scop — şi de persoana care le trimite — de exemplu 
departamentul de resurse umane, manager direct, colegi (în mai puţine 
cazuri). 


Astfel de scrisori pot fi solicitate pentru o varietate de motive, 
inclusiv un nou post, o aplicaţie pentru o specializare sau pentru 
apartenenţa la o asociaţie profesională. 


e O scrisoare de recomandare conţine de obicei următoarele: 

eNumele complet al angajatului 

eNumele companiei 

@Titlul postului pe care îl deţine 

eDe cât timp lucrează pentru companie 

e Alte posturi deţinute în companie și perioada în care au fost 
ocupate 

eResponsabilităţile angajatului 

ePpunctele tari ale angajatului 

eCâteva dintre realizările angajatului 


Există și multe alte aspecte care pot fi incluse. 

În unele cazuri, ca dovadă de angajare, poate fi solicitată o simplă 
scrisoare cu referinţe. O scrisoare cu referințe pur și simplu 
menţionează fapte și date, fără să pomenească nimic despre punctele 
tari ale angajatului sau despre realizările sale. 


Mostră de scrisoare de recomandare: 


Dragă (Nume), 

(Numele complet al angajatului) a fost angajatul companiei (Numele 
Companiei) din noiembrie 1999 când a fost angajat/ă în postul de 
(Poziţie/Titlul postului 1). În decembrie 2000 a fost promovat/ă în 
postul de (Poziţie/Titlul postului 2) care reprezintă slujba sa actuală. 

Responsabilităţile sale ca (Poziţie/Titlul postului 1) includeau 
(Responsabilitatea 1), (Responsabilitatea 2) și (Responsabilitatea 3). 

După ce a preluat postul de  (Poziţie/Titlul postului 2), 
responsabilităţile sale de lucru s-au modificat pentru a include și 
(Responsabilitatea 4), (Responsabilitatea 5) și (Responsabilitatea 6). 

El/ Ea este un/o angajat/ă foarte devotat/ă. Punctele sale tari sunt 
evidente mai ales în abilitatea sa de învăţare, spiritul de echipă, calităţile 
de lider și respectarea termenelor limită. 

Printre realizările sale se numără: (Realizarea 1), (Realizarea 2) și 
(Realizarea 3). 

(Numele angajatului) este un (Poziţie/Titlul postului) capabil și vi-l 
recomandăm cu încredere pentru o astfel de poziţie. 

Cu respect, 

(Nume) 

(Poziţie) 

Sursa: e-Jobs 

CUM BAŢI CEL MAI BINE TOBA 
CÂND ÎȚI CAUŢI UN LOC DE MUNCĂ 


1. Relaţiile cu oamenii apropiaţi 

Ok, te afli în căutarea unui job și cred că și tu ești de acord că este 
important să știi cât mai multe direcţii și piste pentru a-ţi mări cât mai 
mult șansele de angajare. 


Haide să le luăm pe rând. În primul rând este important să faci 
cunoscut cât mai multor prieteni și cunoștințe că ești în căutarea unui 
job. Prietenii sunt primii care vor reacţiona de cele mai multe ori prompt 
la problema ta. Pentru că te cunosc, vor fi empatici și cei mai mulţi vor 
încerca să te susţină. Legat de cunoștințe, cel mai potrivit ar fi să te vezi 
personal cu cât mai mulţi. Poţi fi chiar tu cel care organizează o ieșire 
cu prietenii, foști colegi de liceu sau de facultate, foști colegi de muncă 
etc. Este un bun prilej să afli ce face fiecare și cum au evoluat pe plan 
profesional și dacă unul dintre ei știe sau poate intermedia o potenţială 
angajare pentru tine. Mie mi s-a întâmplat să aflu de jobul la care lucrez 
în prezent de la o fostă colegă de facultate, pe care am reîntâlnit-o în 
urma unei ieșiri cu colegii de studenţie. 


Oamenii reacţionează diferit. Unii sunt pasivi și se mulţumesc cu o 
ridicare de umeri, alţii vin cu soluţii concrete, alţii sunt în pană de idei, 
pentru că nu au trecut printr-o experienţă similară și nu o pot înţelege. 
Tocmai pentru că există diversitatea asta de situaţii, nu te sfii să pui 
întrebări sau să rogi, acolo unde este cazul, să-ţi fie trimisă aplicaţia 
direct la departamentul de HR, sub forma unei aplicaţii spontane. Până 
la urmă, nu ai de unde să știi de unde sare iepurele. Poate fi o idee bună 
să menţionezi în scrisoarea de intenţie că te afli în căutarea unui job și 
că ești de părere că cea mai bună metodă este să fii proactiv, tocmai 
din acest motiv vrei să abordezi lucrurile în felul acesta. 


Tu te foloseşti de toate cunoștințele pe care le ai pentru a-ţi găsi 
jobul dorit? Dacă nu, ce te oprește? 

2. Net-ul și reţelele sociale 

Te poţi folosi de internet ca să trimiţi cât mai multor oameni din 
lista ta de e-mail o cerere de ajutor. Prezintă-le succint situaţia în care 
te afli, jobul pe care îl cauţi sau, dacă nu știi sigur ce poziţie cauţi, poţi 
specifica în linii generale domeniile în care ai vrea să lucrezi și nivelul 
de experienţă pe care l-ai atins în fiecare dintre ele. Roagă-i să te aibă 
în vedere în situaţia în care se fac angajări la firma la care lucrează sau 
în cazul în care vor afla de un job care îţi poate fi cât de cât potrivit. 
Recomand să atașezi un CV la e-mailul pe care îl trimiţi. De ce nu, poţi 
pune un titlu mare și lat la statusul de pe aplicaţiile de chat, important 
este să îţi faci cunoscută situaţia. 


De ce este important acest aspect — „să baţi toba” că tu ești în 
căutare de job? Pentru că, în primul rând, este la îndemână și nu te 
costă timp sau implicare, apoi pentru că sunt mulţi angajatori care încă 
fac angajarea prin campanii informale de recrutare, neapelând la un 
departament de HR (sunt situaţii, și am întâlnit câteva, în care nu există 
departament de HR). In cazul acestor firme, angajarea se face pe bază 
de recomandare din interior și se pare că de multe ori această metodă 
a fost suficient de bună ca să nu fie nevoie de schimbarea ei prin 
campanii de HR. Este cazul meu și mai știu câteva care susţin ideea. 


De ce nu, poţi face cunoscut faptul că îţi cauţi un job în cadrul 
tuturor reţelelor sociale în care activezi. Dacă ești activ pe Facebook și 
ai reușit „să strângi” o listă de oameni/prieteni/cunoștinţe, fă cunoscut 
că îţi cauţi un job și cere recomandarea unui potenţial job. O idee ar fi 
să faci o cauză de găsire de job printre cunoscuţi, prin care să le ceri 
ajutorul. 

Simţi că te oprește ceva în afișarea publică a status-ului „caut 
job”? îţi recomand să începi cu pași mici, dar relevanţi, pentru că te 
ajută să conștientizezi că a cere ajutorul nu este un lucru de care să-ţi 
fie rușine. 


3. Reţele profesionale 

Un amic de-al meu a folosit o metodă interesantă pentru a-și găsi un 
job. În primul rând a avut o atitudine proactivă și asta l-a diferențiat mult 
de restul candidaţilor. A abordat persoane de la diferite firme către care 
își trimitea aplicaţia prin intermediul reţelelor profesionale, de exemplu 
linkedin. Cum funcţionează astfel de reţele? După cum este de așteptat, 
trebuie să completezi un profil profesional, urmând șablonul unui CV. 
Fiind o reţea profesională, poţi să îţi adaugi contacte în lista ta de prieteni, 

atâta timp cât există un element comun în cadrul profilului, dezvoltându- 
ţi în acest fel propria reţea profesională. De exemplu, persoana pe care 
vrei să o adaugi în listă a absolvit aceeași facultate ca și tine sau aţi aderat 
amândoi la un grup profesional comun de pe linkedin sau aţi fost/sunteţi 
colegi la un fost/actual loc de muncă etc. Pentru a adăuga în listă 
persoanele cu care nu ai niciun element comun, trebuie să apelezi la o 
altă persoană care are deja o legătură stabilită și te poate recomanda și 
tot așa. Ideea este simplă: cu cât ai mai multe contacte în lista de pe 
linkedin, cu atât ai acces mai repede la persoane cu care vrei să intri în 
contact. Și, aţi ghicit, de cele mai multe ori persoanele care reprezintă un 
interes real pentru tine, acela de a-ţi găsi un loc de muncă, sunt cele de 
la departamentul de HR sau team-leaderi sau project manageri, persoane 
cu funcţii de conducere. Aceste reţele sociale, cum este de exemplu 
linkedin, ușurează foarte mult munca celor de la HR și de ce nu ne-ar 
ușura-o și nouă, cei care căutăm un loc de muncă. Amicul despre care vă 
spuneam a procedat în felul următor: după ce a intrat în contact cu o 
anumită persoană vizată, îi trimitea un mesaj care includea o mică 
prezentare succintă a profilului și a locului de muncă căutat, propunându- 
le totodată o întâlnire pentru a se cunoaște și a vedea dacă pot există 
interese comune în eventualitatea unei colaborări. 


Care ar fi avantajul unei astfel de abordări? În primul rând pleci de 
la o premisă comună: atât tu cât și persoană către care te adresezi 
folosiţi aceeași reţea profesională. Apoi, ești transparent prin prisma 
relaţiilor și profilului pe care l-ai creat. În cazul cel mai bun, sunt 
persoane care îţi recomandă munca în cadrul reţelei din care faci parte 
și acest lucru nu are decât să fie o mare bilă albă pentru tine. Cu atât 
mai bine dacă te-ai înscris în anumite grupuri profesionale, conexe cu 
tipul de activitate pe care îl desfășori. 


Lucrurile sunt abordate un pic altfel, nu ești un simplu candidat, ci 
o persoană care vine cu o propunere de întâlnire, iar acest lucru poate 
face o diferenţă consistentă. Exemplul amicului de care vă spun a fost 
foarte bine întâmpinat de către oamenii de HR și mulţi l-au felicitat și l- 
au întrebat cum de s-a gândit să abordeze lucrurile altfel, altfel faţă de, 
evident, restul candidaţilor, care abordau doar atitudinea „am 
aplicat”/„aștept să fiu sunat”. 

Ce faci dacă nu știi numele persoanei de la Resurse Umane? Foarte 
simplu, îl cauţi! De cele mai multe ori, persoanele de la HR au conturi 
pe site-urile de tipul linkedin, acestea fiind o bună modalitate de a 
recruta. Așa că încearcă să incluzi în căutarea unei persoane filtre 
precum ţara, numele firmei și departamentul de HR. 

Tu folosești reţele profesionale? Dacă nu, ce te împiedică? Un nou 
profil de completat? Dacă da, contrapune în balanţă avantajele 
prezentate mai sus. 


4. Întâlniri ocazionale 

Îţi recomand, dacă poţi, să te duci la cât mai multe întâlniri la care 
știi că participă oameni din diverse medii profesionale. De exemplu, am 
reușit să merg pe bază de invitaţie la Evenimentul Coaching/Training 
2010. Mă gândeam sincer cum voi reuși să interacţionez cu oameni pe 
care îi credeam mai sofisticaţi și care îmi vor pune de la primul salut o 
carte de vizită în mână (cu atât mai mult cu cât eu nu aveam una). Cred 
că răspunsul constă în a fi cât se poate de simplu, de natural și să fii 
deschis. Dacă nu ai o carte de vizită, spune asta. Poţi argumenta că în 
prezent ești în căutarea unui loc de muncă (dacă este cazul) și că ai avut 
plăcerea cu această ocazie să nu mai iei cu tine niște cărţi de vizită 
plicticoase de la fostul loc de muncă, dar că vei răspunde la adresa de 
e-mail din cartea de vizită pentru a face, în acest fel, schimb de contacte. 


Vă dau un mic exemplu pe care l-am trăit eu. La una dintre întâlnire 
acestea, fiind în toaletă, m-am oferit să ajut o doamnă care nu-și mai 
putea scoate clama din păr. A fost un moment bun să intru în discuţie 
și să dau curs „întâlnirii”. În câteva minute am aflat că și persoana 
respectivă își căuta un job și că lucrase ani buni într-o multinațională, 
într-o poziţie de conducere. Am avut o interesantă discuţie (evident, nu 
în toaletă) despre situaţia pieţei de recrutare, despre șanse și 
oportunităţi și am primit câteva idei faine. Am trimis e-mail și mi s-a 
răspuns. 


În altă situaţie nu am făcut decât să urmăresc cum procedează alte 
persoane când doresc să se introducă singure unei alteia pe care vor să 
o cunoască din diverse motive. Am observat că imediat ce se prezintă 
se face schimbul acesta de cărți de vizită și apoi are loc o discuţie mai 
lungă sau mai scurtă, dar că sunt și persoane mai „tinere” sau mai 
„neexperimentate” care nu au foarte multe de spus, dar au în schimb 
curajul să meargă și să ceară o carte de vizită și să aducă o apreciere 
odată cu ea sau o formulă prin care să sugereze că nu își doresc acea 
carte de vizită pentru colecţia de acasă, ci pentru că îi văd utilitatea și 
apreciază persoana în cauză. 

Altă dată am participat la un eveniment de două zile organizat cu 
ocazia lansării unei şcoli vocaţionale. Una dintre prezentări a fost 
susţinută de o persoană care lucra ca și recrutor de mai bine de 5 ani 
pe piaţa din România. Nu am avut cum să cer o carte de vizită, dar am 
luat legătura cu organizatorii și am obţinut în felul acesta o adresă de 
contact. Am scris și mi s-a răspuns și chiar într-un mod concret (era 
vorba de o posibilă angajare pentru în job în Praga). 

Ce ai zice dacă de acum încolo ai fi mai atent la oamenii și situaţiile 
de viaţă cu care te întâlnești? S-ar putea foarte bine ca persoana din 
faţa ta să fie viitorul tău șef! 


Scris de Alina Buzatu 

APLICAȚII SPONTANE 


Cum ţi se pare ideea asta de a aplica spontan, fără să existe în 
prealabil un anunţ de recrutare? Crezi că este o pierdere de timp? 
Dacă da, cum te-ai simţi să fii chemat la interviu? 


Am trimis la un moment dat o aplicaţie către o firmă de recrutare 
cu subiectul „Aplicaţie spontană pentru poziţia X”. Eram perfect 
conștientă că nu am nimic de pierdut, așa că am scris în câteva rânduri 
din cadrul e-mailului care sunt domeniile de interes și am atașat un CV 
și o scrisoare de intenţie generică. Rezultatul? M-au sunat și am mers 
chiar și la interviu! 


Concluzia? Nimeni nu îţi garantează că vei lua un anume job pe care 
ţi-l doresti, dar deocamdată te afli în situaţia în care testezi diferite piste 
pentru decolare. S-ar putea să dai peste un câmp arid sau peste un JFK, 
asta o vei afla cel mai devreme doar după un prim interviu. Mi s-a 
întâmplat la un moment să dau curs unui interviu, faţă de care iniţial 
nu aveam nicio tragere de inimă. Totuși, m-am hotărât să merg. Mă 
așteptam să găsesc o firmă de apartament cu doar câţiva angajaţi. 
Surpriza a fost însă de proporţii. Sediul firmei era într-o clădire superbă, 
de genul acelora care găzduiesc ambasade, persoana de la HR a fost 
una dintre cele mai deschise persoane cu care am purtat un interviu, 
iar durata medie de colaborare dintre angajaţi și firmă era de minim 7 
ani de zile. Interesant, nu? 


Cum găsești drumul într-un domeniu necunoscut, în care vrei să 
aplici? Cum apuci taurul de coarne? 

În primul rând, evident, te adresezi firmelor din domeniu. Încearcă 
să faci un pic de cercetare pe net și să vezi care sunt jucătorii de pe 
piaţă. Fă rost de un contact și trimite-le în mod spontan aplicaţia ta. 


În perioada în care îmi doream să găsesc un job ca și trainer, ţin minte 
că am găsit pe net o statistică cu primele zece firme mari de training din 
ţară și am trimis către fiecare aplicaţia mea. Din zece firme, de la două 
am primit răspuns, unul dintre ele foarte fain și plin de încurajări. 


Mai poţi lua de asemenea în calcul clienţii companiei la care aplici 
și, atunci când este cazul, chiar și furnizorii. Încearcă să ai ochii cât mai 
deschiși și să înţelegi întreg procesul de business, precum și părţile 
implicate. Poţi găsi secţiunea „Clienţi” de cele mai multe ori pe site-ul 
de prezentare al companiei sau la secţiuni de tipul „Testimoniale”, unde 

este redat feedbackul clienţilor la adresa serviciilor și produselor oferite 
de respectiva companie. Ideea de bază este să ai o atitudine proactivă 
și să-ţi dai ocazia de a face un „brainstorming” asumat pentru a 
identifica cât mai multe metode alternative de a găsi jobul pe care îl 
cauţi și, mai ales, să te poţi diferenţia de majoritatea celor care aplică 
în mod convenţional folosind site-urile de recrutare. 


Este important să dau curs oricărui interviu? 

Eu cred că da! Indiferent de review-urile de pe site-uri cum ar fi 
„desprefirme.ro” sau de recomandările venite de la prieteni și 
cunoștințe, dacă timpul nu te obligă să fii selectiv și ești într-un proces 
de căutare de job, du-te la cât mai multe interviuri. 

Nu numai că vei câștiga o experienţă benefică, în sensul că vei fi pus 
în faţa unor situaţii noi, dar va trebui să răspunzi la întrebări la care 
poate nu te-ai gândit, vei avea de-a face cu diferiţi oameni, poate chiar 
vei exersa vorbitul unei limbi străine. Foarte important, dacă ești o 
persoană emotivă, vei reuși să-ţi stăpânești mai bine emoţiile mergând 
la interviuri. La un moment dat, fusesem la așa de multe interviuri, 
încât, întrebată fiind în discuţia de început din cadrul unui interviu dacă 
am emoţii, nu am putut să-mi stăpânesc un zâmbet. Normal că nu mai 
aveam emoţii, mersesem și la trei interviuri pe zi, ceea ca mă facea să 
mă simt foarte confortabil cu procesul de recrutare, cu discuţiile cu 
angajatorul, chiar și cu întrebările incomode. 


De asemenea, poţi afla lucruri interesante despre firmele de pe 
piaţă, vei vedea modul în care abordează lucrurile, „ce se cere”, ce 
anume ar fi bine să știi, ce răspunsuri este indicat să dai la anumite 
întrebări mai incomode. 

De exemplu, dacă ai fost concediat, poate cel mai bun răspuns este 
să argumentezi că ţi-ai pierdut locul de muncă în urma unor reduceri 
masive de costuri și disponibilizări de personal sau că s-a încheiat 
proiectul pe care lucrai și, odată cu acesta, și atribuţiile tale sau - de ce 
nu? - că a fost o colaborare pe o perioadă determinată. Dacă „nu ai un 
răspuns” pregătit pentru a justifica faptul că nu mai ești în câmpul 
muncii de ceva timp, poţi testa la interviuri reacţia oamenilor faţă de 
un răspuns sincer. 

Nu uita, totuși, că ești la un interviu ca să te vinzi și, indiferent de 
cât de amabil este omul din faţa ta, nu confunda lucrurile și nu te 
aștepta să fii înţeles pe deplin. 

Nu ai fost la interviuri cărora iniţial nu ai vrut să le dai o șansă, ca 
apoi, mergând, să fii surprins în mod plăcut? 

Când știi că trebuie să mai aștepți pentru a primi oferta de job 
dorită sau, din contră, să dai curs unei oferte sigure și concrete de job? 


Nu prea știi. După părerea mea, poţi acţiona la nivel de analiză la 
fel de bine ca și la nivel de predicţie, de estimare sau de intuiţie. Am 
fost pusă în situaţia în care am primit ofertă financiară (atenţie, trimisă 
pe e-mail!) de la o binecunoscută companie multinațională, am 
acceptat-o (atenţie, telefonic!) și mi s-a spus că „este o chestiune” de 
două săptămâni, cel mult o lună de zile, până când se vor face 
aprobările procedurale pe scara ierarhică din SUA și se va semna 
contractul de muncă. Mai erau alte două oferte la care trebuia să dau 
un răspuns. 


Am analizat situaţia și am cerut și păreri în stânga și în dreapta. Se 
contura o idee unanimă, că nu au „cum să dea ţeapă”, sunt prea mari, 
prea cunoscuţi și prea corporatiști. Am spus pas celor două oferte 
alternative de job și am făcut pauză de la aplicat o perioadă de timp, 
așteptând promisa aprobare pe scara ierarhică. La un moment dat, am 
decis să reiau procesul de căutare de job, pentru că trecuseră deja mult 


mai mult de două săptămâni. 


Nu am dat cu piciorul unor joburi de vis, dar trebuie să recunosc că, 
pe baza unei presupuse viitoare angajări, am spus pas câtorva dintre 
ele. Mai mult decât atât, am încetat să mai aplic și lucrul acesta cu 
siguranţă nu a fost unul inspirat. Acum sunt angajată la una dintre 
firmele pe care nu le-am luat în calcul în perioda în care credeam că, 
atunci când ţi se trimite o ofertă financiară și o accepţi, există „șanse” 
minime ca bugetul pentru poziţia respectivă să nu fie deja aprobat, chiar 
și în cazul unei companii mari, cu renume. Știu acum că acest lucru este 
posibil și mi-am învăţat lecţia. 


A da cioara din mână pentru pasărea de pe gard poate fi în anumite 
situaţii destul de nesăbuit și costisitor. Ce am învăţat din alegerea făcută 
este să iau în calcul și să cântăresc cât se poate de bine 
ofertele concrete și să nu mă bazez pe etichete mentale de genul „așa 
ceva nu se poate întâmpla” sau „nu s-a întâmplat până acum, nu mi se 
va întâmpla mie”. 


Tu ai trecut printr-o situaţie similară cu cea descrisă de mine? Cum 
a fost experienţa ta? 


Scris de Alina Buzatu 

RECRUTAREA PE INTERNET 


Apariţia internetului a influenţat într-un mod pozitiv procesul de 
recrutare din ţara noastră. Din ce în ce mai mulţi oameni aplică online 
şi renunţă să apeleze la anunţurile de angajare publicate în ziare. 

Care sunt totuşi motivele pentru care oamenii preferă acest tip de 
conexiune cu angajatorul şi, implicit, această modalitate de recrutare? 

În primul rând, costurile sunt mult mai scăzute în raport cu alte 
metode de selecţie a viitorilor angajaţi. Majoritatea site-urilor de acest 
gen oferă anunţuri de angajare gratuite şi, în plus, numărul ridicat de 
utilizatori de internet din România a devenit un motiv suficient de 
puternic pentru ca marile companii să apeleze la astfel de abordări în 
domeniul selectării resurselor umane. 

Rapiditatea este un alt criteriu, deoarece candidaţii pot fi contactaţi 
pentru stabilirea unui interviu chiar în aceeaşi zi în care aplică. Aceştia 
au posibilitatea să-şi creeze un CV virtual şi să-l modifice ori de câte ori 
este necesar. 


CV-ul — cheia către succes 

Să fie oare CV-ul cheia către succesul în carieră? Bineînţeles, dacă 
ştii să accentuezi etapele cu adevărat importante din evoluţia ta 
profesională. 

O să încerc să evidenţiez în primul rând greşelile frecvent întâlnite 
în CV-uri pentru a putea învăţa cum nu se procedează când ne scriem 
CV-ul. 


Fotografia 

Orice recrutor care deschide un CV se uită, fără intenţie, mai întâi 
de toate la ce fotografie ai folosit pentru a te prezenta. Caută o fotografie 
care te reprezintă cel mai bine pentru o nouă slujbă. În niciun caz nu 
alege o fotografie de grup sau dintr-o vacanţă la munte cu prietenii. 

Uneori o fotografie face cât o mie de cuvinte. Te uiţi la acea 
persoană şi ştii dacă vei parcurge în totalitate CV-ul sau dacă te vei opri. 
Poate sună a discriminare, dar aceasta este realitatea. CV-ul este o carte 
de vizită. Alege o fotografie în care eşti doar tu şi ai o ţinută decentă. În 
spatele tău să nu se vadă alte persoane şi, mai important, este 
recomandat să fie cât mai recentă. Nu ajută pe nimeni dacă ataşezi o 
fotografie din tinereţe dacă tu acum eşti la pensie. 

În eventualitatea în care nu ai o astfel de fotografie (tip buletin) este 
un semnal de alarmă că ar trebui să faci cât mai curând o schimbare în CV. 

Obiectivul 


„Să avansez în carieră”- acesta este cel mai vag şi mai pueril obiectiv 
pe care l-am citit vreodată. Doar atât? În carieră, dar şi în viaţă este 
extrem de important să ştim să ne conturăm obiectivele. Să ştim exact 
ce vrem şi să facem tot posibilul să ajungem „acolo”. „Să devin şef” nu 
este nici acesta un obiectiv clar, la fel „să am mai mulţi bani”. Toţi vrem 
bani, dar cum ajungem să-i câștigăm este adevărata enigmă pe care ar 
trebui să o elucidăm. Nu toţi suntem făcuţi să fim antreprenori. Unii 
dintre noi se potrivesc tipului de angajat și nu este nicio rușine atâta 
timp cât știm că acel statut ne aduce fericirea. Meditează şi află ce vrei 
de la viaţă. la o foaie de hârtie şi notează. Ce trebuie să faci pentru a 
ajunge în acel loc? Care sunt paşii pe care trebuie să-i urmezi? Care sunt 
obstacolele care te pot împiedica? Când ştii exact că obiectivele tale 
sunt reale, încearcă să o iei treptat. Nu ai cum să ajungi într-o funcţie 
de conducere peste noapte, mai ales dacă eşti în căutarea unui loc de 
muncă. Analizează-te şi formulează un obiectiv real şi relevant pentru 
cariera ta. Toţi suntem la fel, nu există oameni deștepţi și oameni proști, 
există doar persoane care au știut să investească cu adevărat în propria 
educaţie sau persoane care au preferat să fie conduse de val. 


Beneficii dorite 


Această secţiune poate fi una critică dacă nu ştii exact de ce anume 
ai cu adevărat nevoie. Dacă aş scrie într-un CV că vreau „maşină, laptop 
şi casă de serviciu” cred că orice recrutor ar renunţa să citească mai 
departe detaliile din acesta. Când ştim care este poziţia noastră actuală, 
ştim şi care sunt pretenţiile pe care să le solicităm. Aceste beneficii pot fi 
discutate cel mai bine într-un mod adecvat în timpul interviului. Nu te 
arunca cu capul înainte pentru că s-ar putea să te lovești fără să fie nevoie. 


Experienţă, responsabilităţi 

Experienţa este uneori cuvântul cel mai „dureros”. Fie eşti prea tânăr 
şi nu ai experienţă, fie eşti în vârstă şi ai prea multă experienţă pentru 
respectivul loc de muncă. Il pot da ca exemplu pe tatăl meu care lucrează 
de peste 40 de ani în același loc. Din păcate sau din fericire, depinde cum 
privim lucrurile, această experienţă îndelungată nu se mai aplică și în cazul 
generaţiei noastre. Există o nouă mentalitate care ne determină să ne 
schimbăm locurile de muncă mult mai des decât o făceau părinţii noştri 
acum 25 de ani. Tocmai de aceea avem nevoie de acest tip de pregătire. 
Niciodată nu se știe când suntem nevoiţi să ne schimbăm cariera, mâine 
putem să avem un job „stabi!” și poimâine să fim puși în situaţia unei 
persoane care este în căutare de noi perspective profesionale. 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 128 


Revenind la redactarea propriu-zisă, când îţi scrii experienţa începe 
cu ultimul loc de muncă pe care l-ai avut şi termină cu primul, acesta 
fiind modul în care se vizualizează la final CV-ul. Este primordial să 
observi structura de completare a site-ului pentru a evita ca în final 
experienţa să fie greșit afișată. Notează tot ce este important la un fost 
loc de muncă precum şi persoanele care ar putea să te recomande în 
cazul în care ţi se vor solicita referinţe de acest gen. Existenţa unor astfel 
de persoane este o dovadă că lucrurile au decurs bine şi foştii angajatori 
te pot recomanda fără niciun fel de probleme ulterioare. 

Uneori o secretară are mult mai multe responsabilităţi decât o cere 
fișa de post, la fel este cu orice alt fel de loc de muncă. Evidenţiază 
responsabilităţile şi arată că ai avut un rol important în acea companie. 
Dacă ai ajutat într-un fel sau altul la stimularea afacerii, menţionează 
exact modul în care ai procedat. 

Nu intra în detalii confidenţiale, nu-ţi critica foştii şefi şi nu scrie mai 
mult decât este cazul. Un CV de 10 pagini care nu spune nimic nu o să 
te ajute într-un mod pozitiv. 


Studii, cursuri 

Când vine vorba de studii îţi recomand ca liceul să fie un început. 
Recrutorii nu apreciază în mod aparte o diplomă obţinută la olimpiada 
de geografie din clasa a VI-a (poate doar dacă în prezent eşti ghid 
turistic). Ceea ce vreau de fapt să spun este să te concentrezi pe studiile 
cele mai importante şi pe cursurile care te pot ajuta să faci un pas 
înainte în carieră. 

Te sfătuiesc să cauţi pe internet cursuri care se derulează cu sprijinul 
fondurilor europene. Cu ajutorul acestora îţi poţi îmbunătăţi 
cunoștințele și nici nu vei fi nevoit să plătești taxă pentru participare. 


Limbi străine 

„Avansat”- ce înseamnă acest cuvânt pentru tine? Ai o diplomă care 
să ateste acest nivel sau chiar știi atât de bine limba respectivă? 

Vremurile s-au schimbat şi majoritatea locurilor de muncă solicită 
cunoaşterea unei limbi de circulaţie internaţională. Dacă în CV scrii că 
ştii „engleză avansat”,dar la interviu arăţi contrariul, în final ai mai mult 
de pierdut decât de câştigat. Fii sincer cu tine, respectă-ţi cunoştinţele 
şi vei fi şi tu la rândul tău respectat. 

Cunoştinţe PC 

Una dintre cunoştinţele PC destul de frecvent întâlnite este 
„Navigarea pe internet”. Adică vrei să spui că ştii să intri pe un site de 
ştiri sau pe unul de socializare? Recrutorii au nevoie de cunoştinţe 
concrete, mai ales dacă vorbim de un loc de muncă în domeniul IT. Când 
ştii că nu ai cunoştinţe, mai bine să nu scrii nimic şi să treci la 
următoarea etapă. 


Alte aptitudini, cunoştinţe relevante pentru CV 

La acest pas, ideea care ar trebui să guverneze în creierul tău este 
„relevant pentru CV-ul meu”. Dacă îţi place să mergi cu prietenii la film 
sau să faci mişcare nu ştiu în ce mod ar fi această activitate relevantă 
pentru CV-ul tău. Ca exemplu de aptitudini pe care le poţi nota aş 
menţiona: spiritul de lucru în echipă sau adaptabilitatea în diferite 
medii. De asemenea, ar fi indicat să menţionezi şi modul cum ai 
dobândit aceste aptitudini. Doar două cuvinte scrise doar de dragul unui 
CV completat mai frumos nu te vor ajuta. 


Mini-interviul 
Să fie mini-interviul momentul culminant al redactării CV-ului? 


„Unde te vezi peste 5 ani?” Ştiu că ai zâmbit amar, pentru că 
majoritatea urâm această întrebare care la prima vedere pare inutilă şi 
lipsită de sens. Totuşi, de fiecare dată ne eschivăm şi nu ştim ce să 
răspundem. Această întrebare arată de fapt dacă tu ai sau nu obiective 
care ţin de carieră. Dacă deţii controlul şi ştii cât de cât care o să fie 
drumul tău spre succesul profesional. Răspunsul „peste 5 ani voi fi la 
plajă” va stârni râsul recrutorului, dar nimic mai mult. Pregătește un 
răspuns în care să crezi cu adevărat și vei vedea că vei fi apreciat pentru 
siguranţa de care vei da dovadă. 

„Detaliaţi personalitatea dumneavoastră”. La această etapă a mini- 
interviului poţi să scrii care sunt pasiunile, calităţile tale. Cu toate că de 
obicei este ultima întrebare, pentru mulţi recrutori este extrem de 
importantă pentru că astfel îşi fac o părere şi despre tine ca om. Când 
vei fi angajat, vei petrece la muncă la fel de mult timp cât petreci alături 
de cei dragi, astfel munca va fi un fel de a doua familie pentru tine şi 
este vital pentru angajator să ştie ce fel de persoană este posibilul viitor 
membru al „familiei”. 

La finalul editării printează o variantă a CV-ului şi citeşte-o de câteva 
ori. Vei fi surprins când vei vedea câte greşeli de ortografie vei găsi, 
greşeli pe care le-ai făcut fără intenţie, dar care îţi pot afecta imaginea. 

Fii atent ca totul să fie organizat astfel încât textele să nu pară înghesuite 
sau greu de parcurs. 

Acţionează cu încredere şi aplică doar pentru jobul pe care tu îl 
consideri potrivit. Internetul s-a dezvoltat și au apărut aplicaţii 
dezvoltate special pentru locurile de muncă. Un astfel de exemplu este 
dat de motorul de căutare folderjobs.ro. Funcţionează exact pe 
principiul Google, doar că este axat strict pe locuri de muncă. Un simplu 
click și ajungi la anunţul care te interesează. Nu rezolvi nimic dacă 
abordezi forma de comunicare de genul spam şi aplici la o mie de joburi 
care nu au legătură cu experienţa ta, în speranţa că cineva te va 
contacta. Este doar o pierdere de vreme, atât pentru tine, cât și pentru 
cel care citește CV-urile. Oricât de grea ar fi criza, dacă ai încredere şi 
vrei, în mod sigur vei găsi ceea ce ţi se potriveşte. 

Fă un job din căutarea unui job! 


Cum ne îmbrăcăm la interviu? 


În orice vei face în viaţă trebuie să ştii că nu vei beneficia niciodată 
de o a doua şansă pentru o primă impresie. 

Înainte de a merge la interviu, pune-te pentru câteva minute în 
locul angajatorului. Aşadar, stai în birou şi aştepţi pe cineva la interviu. 
Când îşi face apariţia, nu-ţi vine să crezi ceea ce vezi: un bărbat cu o 
şapcă verde, într-o pereche de blugi largi şi cu diferite accesorii sau o 
femeie îmbrăcată sumar şi machiată mult prea accentuat pentru 
evenimentul respectiv. Care este prima ta părere despre o astfel de 
persoană? 

În general, un anunţ de angajare ascunde multe detalii referitor la 
felul cum să te îmbraci. Dacă în descrierea locului de muncă apare 
cuvântul „respectabil/prezentabil” este clar că nu poţi să te prezinţi 
oricum doreşti la interviu. Fiecare dintre noi avem un costum sau o 
cămaşă pe care să o purtăm la un interviu. Apoi, dacă eşti angajat şi nu 
eşti obligat să ai un anumit cod vestimentar, poţi să te îmbraci după 
gustul tău. Evită parfumurile puternice şi accesoriile prea exagerate. Un 
interviu este momentul în care ieşi în evidenţă prin calităţi, şi nu prin 
haine extravagante. 

Să nu fim totuşi prea duri şi să luăm în considerare şi pentru ce post 
s-a prezentat respectivul la interviu. Dacă acesta urmează să aibă 
contact cu persoane din afara companiei, este recomandat să aibă o 
vestimentaţie decentă. Pe de altă parte, dacă va lucra doar în faţa 
computerului, se poate trece cu vederea acest gen de vestimentaţie. 

Dacă ai dubii, îmbracă-te la costum, pentru că uneori este indicat 
să fii prea formal decât prea obişnuit. 


Luptă eficient cu stresul din timpul interviului 

Stresul este cel care poate să-ţi strice imaginea din timpul 
interviului. Mâinile îţi tremură şi gândurile parcă nu ţi le mai recunoşti. 
Gesturile sunt necontrolate şi cuvintele pe care le rosteşti nu le identifici 
cu persoana ta. Învinge-ţi emoţiile şi nu mai asocia stresul cu interviul. 

Exersează şi iar exersează. Gândeşte-te la eventualele întrebări pe 
care ţi le poate pune angajatorul şi pregăteşte căteva răspunsuri. Citeşte 
cât mai multe informaţii despre compania respectivă şi dovedeşte că 
eşti interesat de domeniul de activitate al companiei. Aşază-te în faţa 
oglinzii şi priveşte-te când vorbeşti. Păstrează o poziţie decentă şi 
ascultă-te cu atenţie. 

Dacă ai posibilitatea, înregistrează-te. Vei fi stupefiat când te vei 
asculta, dar vei avea posibilitatea să-ţi îmbunătăţeşti dicţia şi limbajul 
nonverbal înainte de întâlnirea cu recrutorul. Corpul tău „vorbeşte” 
pentru tine în timpul interviului. Zâmbeşte, nu pune întrebări 
nepotrivite şi încearcă să te împrieteneşti într-un mod natural cu 
cealaltă persoană. În niciun caz să nu pui întrebări referitor la 
remuneraţie, pentru că nu vei face o impresie bună. 

Fă tot posibilul să ajungi cu cel puţin 10 minute înainte de a începe 
interviul. O simplă întârziere se transformă de cele mai multe ori în 
sursă de stres şi, în plus, să recunoaştem faptul că o persoană punctuală 
este apreciată din primul moment. 

Dacă eşti stresat, mai mult ai de pierdut decât de câştigat. Încerci 
să spui ce trebuie, dar te pierzi şi, automat, interviul este un eşec. 
Gândeşte pozitiv şi fă tot posibilul să fii tu! Angajatorii apreciază 
sinceritatea şi în mod sigur nu vor avea pretenţii exagerate de la tine. 


Top 10 întrebări de la interviu 


Ai trecut peste pasul selectării şi ai ajuns la interviu. Ştii la ce 
întrebări să te aştepţi? Următoarele întrebări sunt cel mai des întâlnite. 


1. Ce experienţă ai în domeniu? 

2. De ce ai plecat de la ultimul loc de muncă? 
3. Ce ştii despre noi? 

4. Povesteşte-ne despre tine. 

5. Care sunt calităţile /defectele tale? 

6. Povesteşte despre un succes/eşec profesional. 
7. Unde te vezi peste 5 ani? 

8. Cum te înţelegeai cu fostul şef? 

9. Cum reuşeşti să te organizezi? 

10. De ce te-am alege pe tine? 


După editarea CV-ului, verifică următoarele: 


a) Dacă ai eliminat greşelile de ortografie. 

b) Dacă dimensiunea CV-ului este suficient de concludentă pentru 
a evidenția experienţa şi dacă nu depăşeşte limita. 

c) Dacă ai menţinut ordinea cronologică a elementelor conform 
regulilor de redactare a CV-ului. 

d) Scrisoarea de intenţie este clară şi la subiect. 

e) Denumirea CV-ului este relevantă pentru angajator. 


Angajatorii şi reţelele sociale 

Se întâmplă ca uneori angajatorii să te caute pe internet pentru a 
afla mai multe detalii despre viaţa ta din lumea on-line, dar şi despre 
cea din lumea off-line. Dacă ai activitate pe Facebook, dacă ai comentat 
la anumite articole sau ai relaţii care se pot dovedi nefavorabile pentru 
viitorul tău în acea companie sunt elemente de interes pentru 
recrutorul care te-a invitat la interviu. 

După o simplă privire asupra profilelor tale on-line îşi poate da 
seama cât timp obişnuieşti să petreci pe internet și în ce scop. 

Facebook-ul a ajuns deja a fi un CV mai puţin tradiţional. De aici se 
pot afla informaţii personale, dar şi informaţii legate de fostul loc de 
muncă. Nu toţi angajatorii obişnuiesc să practice acest „sport al 
căutării”, dar este bine să fii precaut. Aşadar, ai grijă de următoarele: 


1. Limbajul folosit la comentarii/postări trebuie să fie unul decent. 
Evită comentariile răutăcioase despre foştii tăi șefi. 

2. Fotografiile /filmuleţele publicate să nu arate particularităţi mult 
prea intime ale personalităţii tale. O fotografie, la fel ca şi în cazul CV- 
ului, poate să spună mai mult decât toate cuvintele pe care le-ai spune 
unui recrutor. 

3. Controlează postările prietenilor referitoare la persoana ta. Un 
angajator nu-şi va face o părere favorabilă dacă te va vedea alături de 
alţi prieteni în ipostaze indecente. 

4. Elimină orice discrepanţă dintre CV și profilul tău online. Astfel 
nu se va produce niciun fel de confuzie. 

5. Deschide discuţii referitoare la locurile de muncă de interes 
pentru tine. Angajatorul își va da seama că ești interesat de respectivul 
post și în acest mod poţi afla și de alte joburi disponibile. 

6. Ai grijă la ce pagini ai dat „like”. Nici ţie nu-ţi place ceea ce poate 
altuia îi place. Angajatorii caută semne care i-ar determina să se 
gândească de două ori înainte de a te angaja. 


O idee aparte când ești în căutarea unui loc de munca este CV-ul 
video. Te înregistrezi câteva minute, te prezinţi și apoi îl postezi pe 
youtube. Are un impact destul de puternic și înainte de a merge la un 
interviu real angajatorul își face o scurtă părere despre tine. Ai grijă să 
fie o părere bună! 

Un angajator te poate aborda şi prin intermediul Facebook-ului dacă 
el consideră că ai un profil interesant pentru compania sa, mai ales că, 
mai nou, firmele caută oameni pe care să-i angajeze şi să se ocupe de 
conturile lor de socializare pe internet. 

Dacă vrei să fii privat de discuţii referitoare la contul de Facebook, 
te sfătuiesc să ai grijă de confidenţialitatea ta şi să nu ai un profil public. 
Toate aceste sfaturi sunt valabile și pentru cei care au deja un loc de 
muncă. 

Orice activitate pe care o ai pe internet lasă în urma ta o amprentă 
care te poate urmări profesional. Nu-ţi face probleme prea mari, pentru 
că un recrutor profesionist știe să facă diferenţa între niște glume 
nevinovate și potenţialul pe care îl ai din punct de vedere profesional. 


Scris de Livia Dulceata 

2.3. Job tips 
FOLOSEŞTE-ȚI CALITĂŢILE! 


Dacă lucrezi foarte mult într-un singur loc de muncă sau nu lucrezi 
pentru o anumită perioadă, începi să crezi că nu mai există lucruri la 
care te pricepi, în afară de cele pe care le faci deja. 


Sunt însă atât de multe lucruri pe care le faci bine instinctiv în 
fiecare zi, încât nu le mai recunoşti ca fiind speciale. Ştiind însă că eşti 
foarte bun, devii mai încrezător şi ai curajul să încerci lucruri noi. Dar 
cum le poţi descoperi şi, mai ales, cum le poţi descrie altei persoane? 


6 LUCRURI ESENŢIALE! 


În afară de calificări şi de experienţă mai există şi alte elemente pe 
care angajatorii le apreciază foarte mult: 


1. COMUNICAREA EFICIENTĂ 

2. LUCRUL ÎN ECHIPĂ 

3. REZOLVAREA EFICIENTĂ A PROBLEMELOR 
4. INIŢIATIVA 

5. BUNA ORGANIZARE 

6. ADAPTABILITATEA 


Aceste calităţi esenţiale sunt de multe ori învăţate şi perfecţionate. 


REEVALUAREA ESTE IMPORTANTĂ! 
Verifică-ţi calităţile gândindu-te la lucrurile pe care le faci zilnic: 


1. COMUNICI EFICIENT DACĂ: 

vorbeşti clar şi la obiect; 

nu ai greutăţi în a comunica cu străinii; 

asculţi cu atenţie; 

îi convingi cu uşurinţă pe ceilalţi să adopte punctul tău de vedere; 
explici lucrurile astfel încât eşti înţeles cu uşurinţă. 


„ LUCREZI BINE ÎN ECHIPĂ DACĂ: 
te înţelegi bine cu diferite tipuri de oameni; 


N 

schimbi informaţii; 

eşti deschis la ideile celorlalţi; 
eşti loial; 

eşti flexibil şi faci compromisuri; 
îţi respecţi promisiunile; 

eşti corect când împarţi sarcinile; 


w 


. REZOLVI EFICIENT PROBLEMELE DACĂ: 

vezi care sunt problemele înainte ca ele să devină prea mari; 
studiezi dificultăţile din mai multe puncte de vedere; 

încerci să rezolvi singur problemele, nu le laşi pe seama altora; 
înveţi din propriile greşeli. 


D 


„EŞTI UN BUN ORGANIZATOR DACĂ: 


eşti capabil să îți planuieşti activitatea astfel încât lucrurile 
importante să fie rezolvate primele; 


respecţi termenele stabilite; 

poţi face mai multe lucruri în acelaşi timp; 

poţi să vizualizezi cum vor arăta lucrurile în final; 
poţi coordona oameni şi resurse. 


un 


. TE ADAPTEZI UŞOR DACĂ: 

eşti deschis la noi idei; 

nu ţi-e teamă să încerci noi metode de rezolvare a lucrurilor; 
înveţi repede; 

faci faţă schimbărilor fără probleme. 


Acum, tot ce trebuie să faci este să te gândeşti la exemple concrete. 
Au existat situaţii în care ai avut nevoie de aceste calităţi? Cum te-ai 
descurcat? 


CUM SĂ GĂSEŞTI ECHILIBRUL ÎNTRE FAMILIE ŞI CARIERĂ? 


A cui carieră este pe primul plan — a ta sau a partenerului... 
Cât de mult trebuie să îţi sacrifici cariera pentru familie şi cine face 
de obicei cel mai mare sacrificiu... 


Cum este să fii singurul părinte... 
Ce să alegi între familie şi serviciu... 

Pare imposibil la început, dar există lucruri pe care le poţi face 
pentru a găsi echilibrul între familie şi carieră. lată câteva sugestii, 
bazate pe experienţele altor persoane care s-au confruntat cu acest 
lucru înaintea ta: descoperă care sunt valorile tale şi stabileşte-ţi 
priorităţile. Încearcă să vezi care este importanţa lucrurilor din viaţa ta 
— munca, familia, prietenii, alte lucruri pe care le preţuieşti. 

lata un exerciţiu care poate să te ajute: 

Scrie cât mai multe valori îti vin în minte, alege-le pe cele mai 
importante 10 din ele, în ordine descrescătoare. Apoi, cu partenerul 
sau prietenul tău, începe să compari 10 cu 9, 9 cu 8, până la 2 cu 1. 
Chiar dacă poate părea aranjat dinainte, spune-i la fiecare comparaţie: 
„pentru a mă dedica acestui lucru ( ), voi renunţa la acesta 
(o) 

Fii atent la ce simţi că poţi să renunţi. Dacă ai dubii, încearcă să vezi 
cum ar fi să renunţi la cealaltă valoare. 

Poţi să comentezi cu celălalt alegerile, dar atuul acestui exerciţiu 
este că te ajută să îţi faci alegerile într-un mod raţional şi cerebral. 
Partenerul tău ar trebui să fie atent la încercările tale, dar să nu 
comenteze sau să se opună alegerilor tale. Dacă ai reuşi să îl faci şi pe 
celălalt să facă şi el exerciţiul, cu atât mai bine. 

În mod normal, ordinea valorilor se schimbă. Puteţi face acest 
exerciţiu în mod periodic, pentru că priorităţile se schimbă permanent. 

Stabileşte şi aderă la limitele firmei, în conformitate cu priorităţile 
pe care ţi le-ai fixat. Acest lucru ar părea că îţi limitează munca, de 
vreme ce este unul din cele mai nelimitate angajamente. Dar asta poate 
să însemne şi trasarea de limite în jurul timpului petrecut muncind 
pentru alţii, lucru care îţi exclude propriile nevoi. Cei care se gândesc 
îndeajuns de mult la ei pentru a-şi trasa nişte limite reuşesc să aibă 
cariere de succes, reducând la minimum izbucnirile, stresul şi vina. 


lată câteva moduri în care îţi poţi trasa limitele: 

1. Stabileşte un număr de ore pe care eşti dispus să le petreci la 
serviciu şi nu le depăşi decât în situaţii speciale şi care necesită într- 
adevăr ore suplimentare. 

2. Dedică-te şi altor activităţi în timpul tău liber: înscrie-te într-un 
club, o organizaţie sau aranjează-ţi întâlniri fixe cu prietenii. Aşa o să îţi 
fie greu să le laşi la o parte. 

3. Acordă-ţi timp să fii cu familia, fă ce ai adus de muncă acasă în 
timp ce ei au alte activităţi, pentru ca timpul liber să îl petreceţi 
împreună. 

4. Învață să spui NU muncii suplimentare şi altor lucruri mai puţin 
importante din viaţa ta. 

5. Încearcă să îţi rezolvi problemele cu partenerul. Comunicarea 
deschisă şi sinceră este esenţială, pentru că este o ocazie să depăşiţi 
divergenţele şi să vă concentrați pe ceea ce vă leagă. Trebuie ca ambii 
partaneri să facă compromisuri ca să existe înţelegere. 

6. Încearcă să negociezi cu partenerul a cui carieră primează la un 
anumit moment. În familie trebuie să alterneze rolurile soţului şi soţiei. 
Un sacrificiu făcut pentru celălalt poate ajuta în viitor pe amândoi. 

7. Schimbă perspectiva. Priveşte înapoi. Ai luat decizii schimbătoare, 
te-ai bazat pe atitudini de moment... Învață din greşeli şi vezi unde te 
afli la momentul actual. Gândeşte-te că în următoarea clipă nu ai mai 
fi... Ce ai mai fi făcut şi ce regreţi că s-a întâmplat sau nu? Probabil că 
multe... la iniţiativa şi fă schimbările necesare în viaţa ta. 


Nu există soluţii perfecte într-o lume plină de compromisuri şi 
angajamente... Dar dacă deciziile pe care le iei sunt făcute dintr-o 
pornire sinceră de a găsi soluţii potrivite valorilor tale, rezultatul îţi va 
aduce cel puţin mulţumire. Dacă lucrurile ies rău, măcar ai încercat şi 
acum ai ocazia să schimbi ce nu a mers. 


CE SĂ ÎNTREBI LA UN TÂRG DE JOBURI 

Ai aşteptat la coadă, te-ai apropiat de un recrutor, ţi-ai prezentat 
CV-ul şi te-ai prezentat într-un mod convingător şi comunicativ ca şi un 
angajat perfect pentru compania X. Apoi recrutorul îţi pune o întrebare 
spinoasă: „Ai vreo întrebare pentru mine?” Transpiri. Te bâlbâi. Te 
panichezi. 

Ai ratat. Companiile vor angajaţi care sunt activi şi selectivi. Şi a 
adresa intervievatorilor întrebări inteligente reprezintă un mod excelent 
de a-i face să îşi amintească de tine. lată o scurtă listă cu potenţiale 
întrebări pentru a fi adresate recrutorilor la un târg de joburi. În mod 
natural, nu vei pune toate întrebările de mai jos — nu ai decât câteva 
minute la dispoziţie. Dar această listă vă va indica direcţia cea bună şi 
vă va ajuta să evitaţi bâlbâielile şi transpiraţia. 


ÎNTREBĂRI FOCUSATE PE CEEA CE UN ANGAJATOR VĂ POATE OFERI: 
Ce vă atrage în munca în companie? 

Câţi angajaţi aveţi? 

Ce beneficii oferă compania? 

Ce oportunităţi de avansare oferă compania? 

La ce nivel speraţi să ajungă compania în următorii ani? 
Ce altceva mai pot şti despre companie? 
Cum vă pot contacta dacă mai am întrebări mai târziu? 


ÎNTREBĂRI FOCUSATE PE CEEA CE TU POŢI OFERI COMPANIEI: 
Ce fel de persoană căutaţi pentru acea poziţie? 

Ce tip de background educaţional preferaţi? 

Ce experienţă anterioară de muncă este necesară? 


Ce alte abilităţi, ca de exemplu limbi străine sau cunoştinţe PC, 
sunt căutate? 


CÂND VORBEŞTI, NU UITA SĂ: 
Fii prietenos şi deschis 
Rămâi pozitiv şi la subiect 
Vorbeşte clar şi încrezător 


Respectă întrebările de mai sus şi probabil vei auzi în curând 
întrebarea pe care o aştepţi: „Când puteţi începe?” 


Sursa: e-Jobs 

CELE 11 REGULI PENTRU O NEGOCIERE DEŞTEAPTĂ 


Atunci când există o economie puternică, cei care sunt în căutarea 
unui job nu numai că negociază cu angajatorii, dar cred că nu ar fi 
inteligent să nu o facă. Atunci când economia este şubredă, mulţi 
candidaţi cred, în mod eronat, că trebuie să accepte ceea ce le este 
oferit, sau riscă să piardă oferta. Totuşi, independent de climatul 
economic, ceea ce contează este CUM negociezi. 


Chiar dacă s-ar putea să nu obţii tot ce vrei, nu vei pierde o ofertă 
din cauza cerinţelor tale. Totuşi ofertele sunt foarte des retrase din 
cauza modului în care sunt cerute unele avantaje. Chiar dacă piaţa 
muncii este sau nu bună, există întotdeauna oportunităţi de a negocia 
un pachet salarial mai bun doar dacă ştii cum să faci acest lucru. 


Există 11 reguli generale care te vor ajuta să negociezi cea mai bună 
variantă în orice fel de climat economic, atunci când îţi schimbi jobul: 


1. FII PREGĂTIT! 

Trebuie să ai cât mai multe informaţii despre piaţa de muncă şi 
despre viitorul angajator. Această regulă este cea mai importantă. Există 
foarte multe informaţii pe Internet, la bibliotecă sau în cadrul 
asociaţiilor profesionale - apelează la ele! Timpul pe care îl petreci 
învățând cum să negociezi şi pregătindu-te pentru negociere poate 
reprezenta cea mai bună investiţie pe care o vei face. 


2. REALIZEAZĂ CĂ MODUL DE NEGOCIERE ESTE IMPORTANT! 

Atunci când negocierile se finalizează, va trebui să lucrezi cu 
persoana cu care ai negociat. Mai mult, succesul tău viitor poate 
depinde de acea persoană. Aşa că, în timp ce negociezi cea mai bună 
variantă, ai grijă ca acest lucru să nu-ţi afecteze imaginea. 


3. ÎNŢELEGE NEVOILE TALE ŞI ALE ANGAJATORULUI! 

Pentru a avea succes în acest tip de negociere, trebuie să-ţi 
examinezi priorităţile. Ce îţi doreşti de fapt? Înțelegerea nevoilor tale 
te va ajuta să-ţi alegi tipul de companie în care vrei să lucrezi. 

4. ÎNŢELEGE PARTICULARITĂŢILE FIECĂREI NEGOCIERI! 

Câteodată calităţile tale pot fi la mare căutare. Altă dată, poţi fi doar 
unul din mulţii candidaţi selectaţi de compania respectivă pentru 
interviu. Trebuie să înţelegi exact importanţa situaţiei şi ceea ce se 
doreşte de la tine. Astfel vei şti când este momentul să ceri anumite 
avantaje, pentru că acesta este un lucru extrem de important. 


5. NU MINŢI NICIODATĂ, DAR FOLOSEŞTE ADEVĂRUL CA UN 
AVANTAJ! 

Nu numai că nu este bine să minţi, dar este şi ineficient în negocieri. 
Dacă minţi într-o negociere, mai devreme sau mai târziu s-ar putea să 
fii prins. Şi dacă se întâmplă aşa, chiar dacă nu pierzi oferta, va fi în 
dezavantajul tău, iar credibilitatea ta va avea mereu de suferit. Pe de 
altă parte, nici candoarea totală nu va fi răsplătită. Nu este neapărat 
nevoie să spui tot ce ştii să faci - trebuie doar să hotărăşti ce vrei să spui 
şi să pui totul într-o lumină cât mai pozitivă. 


6. FII CÂT MAI CORECT! 

Corectitudinea este cea mai puternică armă. Trebuie să justifici 
fiecare cerere în raport cu acest element deosebit de important. De 
exemplu, dacă angajaţii companiei respective au parte de tichete de 
masă, este corect să primeşti şi tu. Înțelegerea importanţei pe care o 
joacă elementul corectitudine în arta negocierii poate face diferenţa 
între succes şi eşec. 


7. FOLOSEŞTE INCERTITUDINEA ÎN AVANTAJUL TĂU! 

Înainte de a face vreo ofertă, o companie testează de obicei care ar 
fi limita care te-ar face să accepţi jobul. Cu această informaţie, 
potenţialul angajator va şti care este pachetul minim pe care îl poate 
oferi. Dacă divulgi prea multe informaţii, este posibil să obţii mai puţin 
decât ai fi putut primi. Nu divulga salariul tău curent sau avantajele care 
te-ar face să renunţi la jobul actual. Dacă nu ştie aceste lucruri, 
angajatorul va veni cu cea mai bună ofertă. Atunci când ai de-a face cu 
agenţii de recrutare, s-ar putea să trebuiască să divulgi salariul. Şi, în 
acest caz, trebuie să prezinţi situaţia în cel mai avantajos mod cu 
putinţă. 


8. FII CREATIV! 


la în considerare valoarea întregului pachet salarial. Dacă eşti 
creativ şi ştii ce să propui, poţi obţine ceea ce vrei într-un mod care să 

fie acceptabil pentru companie. Trebuie să găseşti de asemenea 
modalităţi de a trata prin care să-ţi retragi unele cerinţe care ar putea 
fi problematice pentru companie, în schimbul altora pentru care 
compania dispune de mai multă flexibilitate. 


9. CONCENTREAZĂ-TE PE SCOPURI, NU PE A CÂŞTIGA! 

De multe ori, în negocieri, a câştiga devine mult mai important 
decât a-ţi îndeplini scopurile. Este important să nu-l faci pe viitorul tău 
şef să simtă că a pierdut. Nu ai câştigat mare lucru dacă îl îndepărtezi 
în timpul negocierilor. 


10. REALIZEAZĂ CÂND TREBUIE SĂ RENUNŢI LA TOCMEALĂ! 

Un mod sigur prin care poţi pierde tot este lăcomia. Există un 
moment în fiecare negociere când obţii tot ce ai fi putut obţine în 
situaţia respectivă. Dacă eşti perceput ca lacom şi nerezonabil, nu ai 
prea multe şanse de reuşită. Şi, chiar dacă vei fi angajat, acest lucru îţi 
va dăuna în viitor. Urmează poate cea mai importantă regulă! 


11. NU UITA CĂ ANGAJAREA PRESUPUNE O RELAŢIE PERMANENTĂ! 

Negocierile de salariu sunt doar începutul carierei tale într-o 
anumită companie. Dacă obţii prea puţin, vei fi dezavantajat cât timp 
vei lucra acolo. Dacă insişti prea mult, îţi vei strica această relaţie încă 
de la început. 

Înțelegerea acestor principii te va ajuta să negociezi în mod eficient 
termenii noului tău job. După angajare, fă-ţi datoria în mod corect şi 
caută în permanenţă noi provocări. Dacă îţi vor fi atribuite noi 
responsabilităţi şi îţi vei dezvolta calităţile, vor exista noi situaţii în care 
vei putea negocia noi avantaje. 

Sursa: e-Jobs 

MINI-GHID DE INTERVIU PENTRU CANDIDAȚI 


Sunteţi un tânăr absolvent plin de idei? Ocupaţi o poziţie ce nu vă 
mai oferă provocarea și satisfacția de care aveţi nevoie și doriţi o 
schimbare? V-aţi pierdut locul de muncă? Căutaţi un job și trebuie să 
participaţi la un interviu? Dacă da, vă aflaţi în faţa Pasului Inainte. 


Pasul Înainte, aflat în afara zonei de confort, stresează, dar în același 
timp dezvoltă, conduce spre fructul dorit, vă lasă să-l culegeţi și să vă 
bucuraţi de el. Merită să-l faceţi. Haideţi să vedem cum: 

Intrebari la care gasiti raspuns in acest articol... 


www.rauflorin.ro 


Ce faceti 
IN TIMPUL interviului ? 


Ce se evalueza prin 
FORMULARUL de interviu ? 


ÎNAINTE DE TOATE, AUTOCUNOAȘTEŢI-VĂ! 


Identificaţi-vă punctele tari: talentele, competențele tehnice, 
abilităţile soft. Descoperiţi ce puteţi face cu plăcere, continuu, fără să 
obosiţi. Descoperiţi şoselele de mare viteză din mintea dvs. și ignoraţi 
drumurile de rang inferior. 

Identificaţi ce anume vă motivează: banii, dorinţa de recunoaștere, 
dorinţa de a vă simţi util, de a însemna ceva pentru ceilalţi, dorinţa de 
împlinire profesională, pasiunea de a realiza ceva, plăcerea de a 
interacţiona etc. 

Stabiliţi cu exactitate unde vreţi să ajungeţi ca să știți pe unde o 
luaţi. 

Scrieţi valorile în care credeţi și obiectivele dvs. pe termen lung 
pentru care sunteţi dispus să investiţi talent, efort și pasiune. 

Cum selectati pozitia / compania? 


www.rauflor 


Este foarte important ca nevoile, credintele si aspiratiile Dvs. sa se supr 
puna peste nevoile si valorile companiei in care doriti sa intrati. 


lata cateva sugestii: 


m) nu acordati incredere neconditionata: verificati compatibilitatea convingerilor si aspiratiilor 
Dvs. cu valorile declarate si obiectivele companiei. Puneti cap la cap informatiile existente pe 
site-ul companiei cu imaginea reflectata in opiniile fostilor si actualilor angajati exprimate pe 
diverse retele sociale si siteuri. Nu neglijati reteaua dvs. de networking; 


a asigurati-va ca ati inteles cerintele pozitiei si ca acestea COrespund aspirațiilor Dvs.; 


u suprapuneti imaginea pozitiei - cerinte, responsabilitati - peste imaginea dvs. - talente, 
competente tehnice, abilitati soft, experienta - si stabiliti compatibilitatea cu pozitia pe care 
doriti sa aplicati. Aflati daca puteti deveni „omul potrivit la locul potrivit”; 


caracter: Oana Constantinescu 


Ce faceti INAINTE de interviu? 

Interviul nu este un favor pe care v-il face compania. Motivul pentru care 
va chema este ca Ea are nevoie de cineva care sa-i rezolve problemele. 
Are nevoie de talentul, competentele si abilitatile Dvs. 


a acordati atentia cuvenita CVului si Aplicatiei. Ele compun cartea Dvs. de vizita si pot face 
diferenta intre a fi, sau a nu fi invitat la interviu; 


) documentati-va temeinic despre companie: viziune, misiune, obiective strategice, structura, 
cultura organizationala, rezultate financiare. Daca ea vrea sa stie despre Dvs. este normal ca si 
Dvs. sa stiti despre ea. Sigur veti fi intrebat de ce ati aplicat aici. 


[E | incercati sa identificati competentele organizationale cheie ale companiei - comunicare, 


capacitatea de a lua decizii, de a executa, de a inova, leadership, etc. Analizati in ce masura 
detineti aceste competente care vor fi punctate alaturi de competenta tehnica si experienta; 


) pregatiti cu responsabilitate interviul: analizati cerintele pozitiei si stabiliti talentele, compe- 
tentele tehnice, abilitatile si experientele Dvs. anterioare care va pot transforma intr-un candidat 


de succes. Stabiliti situatii concrete in care actiunile Dvs. au generat valoare in alte companii; 


E | daca sunteti tanar absolvent, aveti multe atuuri de partea Dvs.: cunostintele teoretice, talentul, 

creativitatea, gandirea out of the box, mobilitatea, dorinta de dezvoltare, abilitatea de a comu- 
nica, disponibilitatea la efort, increderea, cunostintele IT, deschiderea fata de nou, dorinta de 
schimbare, capacitatea de adaptare... Dovediti ca sunteti destul de rapid sa stapaniti un task si 
suficient de nelinistit sa incercati continuu si altceva. 

Care sunt etapele unui interviu? 


www.rauflorin.ro 


Deschidere si prezentare intervievatori 5 min 


Întervievatorii se prezinta ca nume si pozitie in organizatie; 
Ss. ofera candidatului informatii privind structura interviului si obiectivele urmarite. 
Auto-prezentare candidat 10 min 


Candidatul isi prezinta activitatea subliniind aspectele care in opinia lui il recomanda pentru 
pozitia respectiva (competente tehnice, abilitati soft, experienta) 


Întervievatorii asculta activ. Pun intrebari de clarificare daca este cazul. 


Intrebari pe baza CV-ului 10 min 


Întorvievatorii formuleaza intrebari pe baza CV-ului candidatului pentru a obtine o imagine 
de ansamblu asupra competentelor, abilitatilor soft, experientei, motivatiei, mobilitatii, punc- 
telor tari / slabe, obiectivelor de cariera. 

Se vor acoperi toate aspectele continute de Formularul de Interviu si Cerintele pozitiei. 


Prezentarea companiei si a pozitiei vacante 10 min 
Întervievat rii prezinta candidatului detalii privind organizatia, pozitia vacanta (locul in cadri 
organizatiei, atributii, subordonare, responsabilitati, interfete), perspectivele de dezvoltare 
personala si cariera. 


Candidatul are posibilitatea sa puna intrebari suplimentare pentru a se lamuri pe deplin. 


Candidat credibil ? 


Evaluare aprofundata competente, abilitati 15 min 


Candidatul trebuie sa ofere solutii pentru situatiile specifice prezentate de intervievatori. 
Situatiile trebuie sa fie posibile, relevante, clare, concise, sa presupuna reactii, decizii si 
actiuni din partea candidatului. 

Asteptari 5 min 


Se discuta asteptarile salariale ale candidatului / data posibila de start pe noua pozitie in 
cazul selectarii / reconfirmarea interesului pentru pozitia respectiva. 


Intrebari candidat. Incheiere interviu 5 min 


Conii va fi intrebat daca are intrebari si intervievatorii vor raspunde intrebarilor 
acestuia. 


Se multumeste candidatului pentru timpul acordat si se precizeaza data si modalitatea in 
care se va oferi feedbackul cu privire la rezultat: scrisoare / telefon si scrisoare, e-mail, etc. 


Completare formular de interviu. Concluzii 15 min 


Tocca tehnici si HR vor completa Formularul de interviu si se vor pune de acord cu 
privire la punctajul acordat pe fiecare criteriu din formular, stabilind punctajul general al 
candidatului. 

Ce se evalueaza prin FORMULARUL de interviu? 


ww. rauflorin.ro 


Formularul de interviu permite abordarea unitara a procesului si calcularea 
punctajului realizat de fiecare candidat in urma evaluarii. 


Ce anume se evalueza? 


competentele tehnice ; E punctele slabe 


competentele de comportament organizational E] mobilitatea ; 
(abilitatile soft); 
nivelul de cunoastere al limbilor 


experienta; straine; 
motivarea; a obiectivele de cariera; 
punctele forte a asteptarile salariale; 


DOD 00 et 


caracter: Oana Constantinescu 


Ce faceti IN TIMPUL interviului? 


www.rauflorin.ro 


Modul recurent de gandire indica Talentul. Tradus: Raspunsul si Actiunea 
ca Prim Impuls, spun totul despre Dvs., oferind indicii clare despre modul 
natural in care sunteti construit. Asa va “citesc” intervievatorii. 


fiti Dvs. insiva. Fiti sincer. Nu cautati sa pareti altcineva. Altfel va veti pacali si veti pierde 
increderea oamenilor din fata dvs si, implicit, o sansa; 


fiti clar, concis, specific. Folositi persoana l-a singular; 
puneti accent pe punctele Dvs. forte care pot aduce valoare companiei; 


afirmati doar lucruri in care credeti. Exprimati doar disponibilitati pe care le aveti. Asumati-va 
doar angajamente pe care le puteti indeplini; 


analizati oportunitatile de dezvoltare pe care vi le ofera compania. De multe ori, se dovedesc 
mai importante decat salariul. 


DU COO E 

Ce faceti DUPA interviu? 


www .rauflorin.ro 


Trimiteti o scrisoare de multumire. 


Trimiteti o scrisoare echipei de intervievatori. Multumiti pentru oportunitatea oferita. 


Formulati-o clar si concis. Reconfirmati interesul pentru pozitia respectiva si, daca este cazul, 
faceti cunoscute punctele forte omise in timpul interviului. Drept cale de comunicare, utilizati 
adresa de e-mail a specialistului Resurse Umane responsabil de recrutarea pozitiei pe care ati 
aplicat. In mod cert scrisoarea va influenta alegerea, oferindu-va un avantaj in fata celorlalti 
candidati la fel de buni ca dvs, dar care nu s-au gandit sa utilizeze acest instrument simplu de 
feedback. 


Scris de Florin Rău 

Vreau un salariu de peste 700 de euro 


M-ar interesa cum să-mi găsesc un job plăcut, cu program normal și 
cu salariu de peste 700 de euro pe lună! 


Cam aşa suna propunerea unei prietene care activează în domeniul 
resurselor umane. Şi imediat a venit cu o a doua întrebare... plină de 
scepticism: 


Crezi că există vreun răspuns? 

Recunosc că am avut o clipă de ezitare în care mi-am spus: prea multe 
vrei! Probabil mulţi dintre voi gândiţi sau simţiţi la fel. Acest subiect m-a 
frământat cam două săptămâni! Răspunsul l-am obţinut în final, acesta 
este DA. Probabil vă gândiţi ca e simplu să spui că se poate, dar întrebarea 
logică şi de bun simţ este: cum este posibil aşa ceva sau în ce condiţii? 

Acest articol se vrea a fi un îndrumar practic pentru tine pentru a 
întruni condiţiile de mai sus. Acest lucru va fi un ghid în care te poţi regăsi, 
însă totul poate da greş dacă tu vei pretinde că nu ai niciun rost în această 
problemă şi vei arunca totul în spinarea angajatorilor! Ca de obicei, o să 
expun această soluţie în paşi cadru pe care îi poţi urma! 


1. Vreau un job plăcut! 

Sună foarte bine această expresie, şi îţi dă o stare de bine şi te 
gândeşti: ce frumos ar fi! Primul lucru pe care trebuie să-l faci este să 
lămureşti ce înseamnă pentru tine job plăcut! Aici indicatorii diferă de la 
persoană la persoană: Pentru unii dintre noi, plăcut înseamnă salariu 
mare, pentru alţii plăcut înseamnă să nu ai nicio responsabilitate, alţii, 
din contră, vor să aibă responsabilitate, pentru alţii înseamnă să aibă o 
funcţie executivă, pentru alţii - o funcţie de conducere! Lista poate 
continua la nesfârşit! Aici formula magică a jobului plăcut poate fi dată 
doar de tine şi de nimeni altcineva! Astfel că înainte de a începe marea 
căutare a unui asemenea job ia o foaie de hârtie şi descrieţi jobul! Această 
descriere trebuie să conţină cât mai multe informaţii. Scrie-le pe hârtie 
aşa cum îţi vin în minte! 


Să luăm o exemplificare paralelă foarte umană. Vrei să mănânci ceva 
foarte bun. E simplu! Dar va fi foarte greu să-ţi găteşti ceva bun dacă tu 
nu defineşti ce ţi-ar plăcea să mănânci: poate fi un grătar, poate fi un 
peşte, pot fi fructe de mare, poate fi o ciocolată sau poate fi o salată! Să 
presupunem că te duci într-un restaurant şi acolo ţi se pune un meniu în 
braţe din care tu să alegi! Prin urmare, gradul de satisfacţie poate să 
crească dacă vei alege din acel meniu ceea ce-ţi place! Va fi foarte greu 

să pui vecinul de masă să aleagă sau chelnerul! Este drept, pot face şi 
acest lucru, însă ei îţi vor spune ce este plăcut pentru ei sau vor presupune 
ce ţi-ar plăcea ţie! 


Argumentarea poate continua şi mai pot fi găsite o grămadă de 
exemple. De asemenea, pot fi găsite şi contraexemple în care oamenii s- 
au ales cu un superjob (cum îl definesc ei) sau au mâncat o supermâncare, 
fără ca ei să facă mare lucru în acest sens. Este drept că sunt şi asemenea 
cazuri, însă acestea sunt excepţii. Probabilitatea să nimereşti un job plăcut 
fără ca tu să ştii ce vrei este foarte mică. Gândiţi-vă că sunt mii de tipuri 
de joburi. Probabil ţie doar două sau trei dintre acestea ţi s-ar potrivi! 
Prin urmare, te îndemn să nu te laşi la voia întâmplării atunci când îţi cauţi 
de lucru! Pentru că aceasta este loterie curată! Poţi risca, poţi paria, însă 
hazardul nu are cum să-şi îndeplinească dorinţa ta: un job plăcut fără ca 
tu să ştii ce este acest job plăcut va fi aproape imposibil de obţinut! Spor 
în a identifica care este acel job plăcut... pentru că acest este primul pas! 


2. Vreau un program normal! 

Acest program normal este, din nou, un punct sensibil! Însă, de ce să 
nu fim sinceri: unii nu ar vrea program normal, înseamnă 8 ore, ci ar vrea 
mai degrabă 4. Sunt şi persoane care vor mai mult, au suficientă energie 
şi pot lucra până la 10-12 ore pe zi. Eu, de exemplu, nu vreau un program 
normal! Pot ajunge şi la 16 ore pe zi de muncă! Acest lucru îmi place! Nu 
pot sta, pur şi simplu! Imi place să lucrez, îmi place să aduc un plus valoare 
muncii mele ori de câte ori am ocazia! Să nu credeţi că vreau să vă conving 
să munciţi mai mult sau mai puţin! Trebuie însă să fim sinceri şi să 
recunoaştem că acest PROGRAM NORMAL este un indicator de măsurare 
individual, nefiind valabil în mod universal. Mai departe de acest indicator, 
corolarul acestui articol este: fiecare are propriile „butoane” care, odată 
apăsate, fac din jobul lui un job pe care şi-l doresc. Aceste butoane 
exprimă nu doar ce te-ar interesa pe tine sau ce ţi-ar plăcea, ci exprimă 
o prioritizare. Adică ele îţi spun ţie ce ar fi FOARTE important ca jobul tău 
să aibă. În mod practic, trebuie să iei descrierea de mai sus şi să încerci 
să o ordonezi, să faci o ierarhie cadru în ceea ce-ţi doreşti tu de la job. 
Astfel, primele 3-5 caracteristici (cele din top) vor fi butoanele, adică acele 
lucruri pe care tu vrei să le aibă jobul tău în mod OBLIGATORIU. 

Mai jos aveţi o listă a lucrurilor care motivează angajaţii şi fac din jobul 
lor un job plăcut. Studiul efectuat de Gallup International relevă 
principalele lucruri importante pentru o persoană la locul de muncă. 
Acestea sunt: 

1. Ştiu ce se aşteaptă de la mine la locul de muncă 


2. Am echipamentul şi materialele necesare pentru a-mi face corect 
munca 

3. La locul de muncă am posibilitatea să fac ce ştiu cel mai bine zi de zi 

4. Am fost lăudat pentru munca mea bine făcută 

5. Şefului meu sau altei persoane de la locul de muncă pare să-i pese 
de mine ca persoană 

6. Există cineva la locul meu de muncă care mă încurajează să mă 
dezvolt 

7. La locul meu de muncă opiniile mele contează 

8. Misiunea sau țelul companiei mele mă face să simt că munca mea 
este importantă 


Vă recomand această lucrare: „Manager contra Curentului”, Marcus 
Buckingham, Curt Coffman. Veţi găsi în ea explicaţi toţi aceşti factori! 

Concluzia este simplă: află că-şi place, află ce te motivează! Pentru 
aceasta trebuie să ai o discuţie sinceră cu tine! 


Să trecem şi la partea sensibilă: Cum obţin un salariu de 700 de euro? 


Mai jos aveţi o listă punctuală de motive pentru care ţi s-ar acorda 
un salariu de peste 700 de euro. Vedeţi, aşadar, că acest salariu de 700 
de euro nu pică din senin, ci sunt anumite motive pentru care acesta se 
acordă sau s-ar acorda: 

1. Politica salarială a firmei permite 

2. Prezenţa ta în companie reprezintă un plus valoare pentru 
companie 

3. Ai rezultate concrete, vizibile şi măsurabile în companie 


La această listă mai pot fi adăugaţi o mulţime de alţi factori! M-am 
rezumat doar la doi factori, anume: firma trebuie să vrea şi să poată, iar 
tu să meriţi aceşti bani! Fă o listă cu motivele pentru care tu meriţi 700 
de euro. Nu este de ajuns să vrei un salariu mare, ci trebuie să identifici 
motivele pentru care tu meriţi. Dacă tu nu găseşti aceste motive, este 
practic imposibil să o facă altcineva! 


Vedeţi, aşadar, că lucrurile nu sunt deloc complicate! Soluţia există, 
poate fi identificată uşor, însă aceasta este la tine! Mult spor în aplicarea 
celor trei lucruri! 


Scris de Marian Rujoiu 

2.4. Interviul 
Ai 48 de ore să ajungi la Polul Nord! 


Treceam, cu ani în urmă, printr-un lung şi complex (mi se părea mie, 
atunci) proces de selecţie, în demersul de a obţine un job pe care mi-l 
doream foarte tare. 

La un moment dat, într-o fază finală ce dura deja de peste o oră, 
intervievatorul (viitorul meu şef) mi-a propus brusc, fără nici o legatură 
cu conversaţia anterioară, următorul scenariu: „Te invit la mine în birou. 
Îţi pun în braţe drapelul cu sigla firmei şi o carte de credit AMEX Gold, 
fără limită de sumă, şi-ţi cer să înfigi steagul ăsta la Polul Nord, pe calota 
de gheaţă, în 48 de ore. Spune-mi cum reacţionezi”. 

N-o să credeţi, nu despre răspunsul meu vreau să vă vorbesc (vezi 
a doua paranteză, mai sus), ci despre rolul unei astfel de întrebări în 
cadrul unui interviu. Şi are un rol cel puţin dublu, după părerea mea. 


În primul rând să te surprindă, să chiar şocheze puţin, să te scoată 
din poezia învățată cu care ai venit de-acasă. Un recrutor cu experienţă 
va depăşi nivelul „povestirii” CV-ului şi al întrebărilor standard („unde 
te vezi peste 5 ani?” sau „Ce te recomandă pentru postul X sau Y”). Va 
dori să evalueze, dincolo de aptitudinile tehnice şi experienţa 
candidatului, şansele ca acesta să performeze cu succes în postul vizat. 

În egală măsură, un candidat bine pregătit va anticipa scenariul 
interviului şi va pregăti temeinic răspunsuri convingătoare la întrebările 
la care se aşteaptă. lar intervievatorul ştie asta şi va încerca să exfolieze 
ambalajul construit cu migală şi să afle ce e, de fapt, înăuntru. 


Modul în care răspunzi e, pe de altă parte, relevant în raport cu 
cerinţele jobului pe care ţi-l doreşti şi cu cultura organizaţiei în care te 
vei integra. Nu există răspunsuri greşite, dar există răspunsuri mai mult 
sau mai puţin compatibile cu profilul căutat de angajator / recrutor. 
Astfel, un profil dinamic şi independent (job de vânzări, spre exemplu) 
va fi demonstrat de un răspuns voluntar, angajant, de genul „lau steagul 
şi cardul şi plec la aeroport”. Un profil managerial va fi mai degrabă 
confirmat printr-un răspuns de tipul „Planific drum, haine, 
echipamente, evaluez durate şi riscuri şi apoi trec la acţiune”, în timp 
ce un profil conservator, precaut (finance, business analyst, etc), va 
analiza cu scepticism oportunitatea şi bugetul unei astfel de 
întreprinderi. Şi nu va uita să ceară PIN-ul de la card © 

În aceeaşi notă, o companie cu o pronunţată cultură 
antreprenorială, ce cultivă agresiv iniţiativa angajaţilor, va accepta mai 
greu o persoană care-şi începe răspunsul cu obiecţii şi prea multe 
întrebări ajutătoare, în timp ce o firmă mare, organizată, cu 
reglementări interne bine procedurate, va prefera probabil un acut 
spirit analitic. 


Am folosit frecvent, mai târziu, în proiectele mele de recrutare, 
acest scenariu sau altele similare, tocmai în acest dublu scop. Am primit 
o varietate năucitoare de răspunsuri, de la blocaj complet sau negare 
apriori („E imposibil!” sau „Am crezut că e un interviu serios!”) până la 
angajament total (scos laptop, căutat info linii aeriene, redactat Excel 
cu etapele călătoriei, acolo, în faţa mea!). Răspunsuri care mi-au spus 
multe despre persoana din faţa mea şi, mai ales, despre 
compatibilitatea sa cu jobul şi organizaţia vizate. 


Şi pentru că tot am început să „dau din casă” J voi continua cu 
câteva recomandări ce sper să te ajute să treci cu succes un astfel de 
test: 


1. Fii relaxat. Ştiu, nu-i uşor, mai ales pentru cei emotivi, dar e 
singurul mod în care o astfel de întrebare nu te va surprinde. 


2. Pregăteşte-te bine înainte (pe asta o ştiai, desigur, dar e foarte 
importantă). Află detalii nu doar despre job, dar şi despre companie şi 
cultura ei organizaţională. Dacă se poate chiar despre persoana 
intervievatorului! 


3. Exersează-ţi şi rafinează-ţi mesajul şi imaginea pe care vrei să le 
transmiţi, până când realmente crezi în primul şi te identifici cu a doua. 
Desigur, e mult mai uşor să faci asta când îţi sunt proprii © 


4. Atunci când ţi se propune un astfel de scenariu, transpune-te 
efectiv în el. Foloseşte-ţi imaginaţia. Dacă e să rămânem la exemplul de 
mai sus, poate n-ar fi rău să-ţi tremure un pic genunchii de frig la final 
(exagerez, desigur, dar nu foarte tare) 


5. Fii sincer! Inadvertenţele de mesaj pe care le transmiţi pe 
parcursul unui interviu sunt uşor remarcate de un recrutor / angajator 
cu experienţă şi sunt mult mai îngrijorătoare decât micile 

incompatibilităţi cu profilul candidatului ideal. Altfel spus, nu-i cazul aici 
să te dai Superman şi să promiţi c-ajungi la pol în 2 ore. Nu vei fi nici 
crezut, nici angajat! 


lar la final, pentru curioşi: Da, se poate. Se poate ajunge în 48 de 
ore la Polul Nord. Cunosc pe cineva care a făcut-o. Să obţii jobul pe care 
ţi-l doreşti nu poate fi, cred eu, mai dificil. Folosind cam aceleaşi 
calităţi... 


Scris de Dragoş Popescu 

Întrebări generale 


1. 


Vorbește-mi despre tine! 
Încearcă să răspunzi scurt în cel mult 2 minute, nu te bâlbâi! 
Nu te întoarce în copilărie, dă câteva detalii despre ce a fost în 


trecut și unde vrei să ajungi! 


Folosește introducerea din CV ca bază de început! 
Răspunde în așa fel încât să lași să se înţeleagă că ești un om 


stabil, adaptabil și pozitiv! 


2. 


locu 


Spune doar lucruri pozitive! 


Ce știi despre compania noastră? 
Arată că ţi-ai făcut temele, că știi cu ce se ocupă firma și care este 


ei pe piaţă, cunoști produsele, venitul aproximativ al companiei, 


care este reputaţia ei în cadrul industriei din care face parte, dar și în 
general, cunoști istoria companiei, imaginea, ţelurile și psihologia! 


furniz 


3. 


Arată-te interesat de noi informaţii, lasă intervievatorul să-ţi 
eze mai multe detalii despre companie! 


De ce vrei să lucrezi pentru noi? 
Nu vorbi despre ce vrei tu, vorbește despre nevoile lor și despre 


ce poţi face tu pentru ei! 


Vrei să faci parte din proiectul companiei lor. 


4. 


Vrei să rezolvi problemele companiei și îți plac provocările. 
Poţi avea o contribuţie majoră la îndeplinirea ţelurilor companiei. 


Ce ai face pentru noi? Ce poţi face pentru noi și altcineva nu 


poate? 


Prezintă experienţele anterioare care arată succesul reportat în 


rezolvarea problemelor similare cu cele pe care le-ar putea avea 


comp 


ania respectivă! 
Fii pozitiv! 

5. De ce găsești oferta noastră atractivă? Sau neatractivă? 
Enumeră 3 sau mai mulţi factori atractivi și doar un aspect 
negativ, cel mai minor, aspecte care ar putea include locaţia birourilor, 
reputaţia companiei, șansa de a lucra cu oameni de excepţie. 


6. De ce ar trebui să te angajăm? 

Datorită cunoștințelor, a experienţei, abilităţilor și calităţilor pe 
care le deţii. Fii foarte sigur și încrezător în modul de a răspunde, nu 
vag! 


7. Ce anume dorești de la un loc de muncă? 

Oportunitate de a-mi folosi calităţile și de a-mi fi recunoscute. 
Posibilitatea de a-mi îmbunătăţi cunoștințele, deoarece în viaţă 
trebuie să învăţăm continuu. 

Răspunsuri vagi cum ar fi: „îmi place să lucrez cu oamenii, îmi 
plac provocările la locul de muncă”. 

Leagă răspunsul de postul pentru care concurezi: „Sunt interesat 
să creez un soft care să vă rezolve problema”. 


8. Spune-mi părerea ta despre... (poziţia pentru care ești 
intervievat)! 


Fii concis: activităţi și rezultate dorite! 


9. Cât va dura până veţi avea o contribuţie în firma noastră? 


Foarte repede, după o scurtă perioadă de acomodare și 
orientare. 


10. Cât timp veţi sta cu noi? 
Atâta timp cât suntem de aceeași părere, contribui, 
îmbunătăţesc, cresc etc. 

Întrebări despre experienţă şi management 


11. Care este stilul tău de conducere? 

(Dacă nu te-ai gândit până acum la acest aspect, este timpul să o 
faci. Consultă tipurile de management de pe GoJobsite's). De exemplu, 
„Conducerea prin dezvoltare și antrenare”, când managerul se vede în 
primul rând ca un instructor al angajaţilor. „Uși deschise” este o idee 
bună. 


12. Eşti un conducător bun? Dă un exemplu. De ce crezi că ai 
potenţial de conducător de top? 
Răspunde concis, prezentând realizările și sarcinile avute, 
accentuează calităţile manageriale: planificarea, organizarea, controlul, 
calităţile interpersonale! Descrie trăsăturile personale relevante! 


13. Ce ai căutat când ai angajat oameni în trecut? 
Calităţi, iniţiativă, adaptabilitate. 


14. Ai concediat pe cineva? Dacă da, care au fost motivele și cum 
ai tratat subiectul? 
Ai avut experienţă și totul a decurs normal. Descrie cum ai vorbit 
cu persoana și cum i-ai explicat cu tact, dar exact unde nu a făcut faţă! 


15. Care crezi că este cea mai dificilă sarcină a unui conducător? 
Planificarea și realizarea activităţilor la timp și în bugetul alocat. 
Nu lăsa de înţeles că este o sarcină de nebiruit! 


16. Care este cea mai mare slăbiciune a unui conducător? 
Să fie onest (și termină pe o notă pozitivă). 


Întrebări legate de dinamica industriei respective 


17. Ce tendinţe importante ai văzut legat de industria în care 
activăm? 
CO Rezumă răspunsul la două sau trei tendinţe! 
Îmbogăţește exemplele cu referinţe ale companiilor importante 
de pe piaţă! 
Prezintă un punct de vedere optimist și entuziast! 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 156 


Dacă părăseşti un loc de muncă 


18. De ce pleci de la actualul loc de muncă? 

Nu mai reprezintă o provocare, este timpul să merg mai departe, 
mi-ar plăcea să lucrez în domeniul... (domeniul companiei la care vrei 
să te angajezi). Dă un răspuns grupat dacă este posibil! Ex: 
departamentul nostru se consolidează sau se restructurează. 


19. Ce părere ai că trebuie să renunţi la toate beneficiile? 
Simţi că provocările și satisfacția noului post depășesc beneficiile 
pierdute. 


20. Descrie cum crezi că este un mediu ideal de lucru 
Acolo unde oamenii sunt trataţi cât mai corect posibil. 
Nu menţiona zilele de vineri libere! 


21. Cum ai descrie firma actuală la care lucrezi? 
companie excelentă, care mi-a permis căpătarea unei experienţe 
bogate. 


Cuantificarea experienţei si a realizărilor 


22. Ai ajutat la creșterea vânzărilor, a profitului? Cum? 
Sugerează câteva ocazii, apoi oprește-te asupra uneia și detaliaz-o! 
Prezintă creșterea procentuală a profitului cu fapte și cifre! 


23. Ai contribuit la reducerea costurilor? Cum? 
La fel ca mai sus. 


24. De câţi bani poţi vorbi ca profit? 
Fii specific, relatează un anume contract cu fapte și cifre! 


25. Câţi oameni ai supervizat la vechiul loc de muncă? 
Fii specific - cu cât mai mulţi, cu atât mai bine! 

26. Îţi place să lucrezi cu acţiunile mai mult decât cu vorbele? 
Fii onest, dar pozitiv! 
Nu spune „depinde de acţiuni: ghiont ghiont, clipit clipit.” 


27. La actualul loc de muncă sau la cel anterior, ce caracteristici ți- 
au plăcut mai mult? Mai puţin? 
Rezumă răspunsul la ce poate oferi noul loc de muncă! 


28. La actualul sau fostul loc de muncă, care au fost/sunt cele mai 
importante 5 realizări? 


Te poţi referi la realizările principale trecute în CV. 


Stilul tău de lucru și obiceiurile 


29. Dacă aș vorbi cu șeful tău anterior, care ar spune el că sunt 
punctele tale forte și slabe? 
Pune accent pe abilităţi: nu pune accent pe slăbiciunile tale! Este 
întotdeauna mai sigur să identifici lipsa unei calităţi sau a experienţei 
ca un defect, decât o caracteristică personală. 


30. Poţi lucra după termene limită, sub presiune etc.? 
Da. Foarte simplu, este un mod de viaţă în afaceri. 


31. La actualul loc de muncă, ce probleme ai identificat care au 
fost iniţial trecute cu vederea? 


Fii concis și nu uita să spui cum ai rezolvat problemele! 


32. Nu crezi că te-ai simţi mai bine într-o companie mai mare? 
Domeniu diferit? 
C Depinde de post — explică succint! 
Repetă cum experienţa ta anterioară se pretează pentru postul 
pentru care candidezi în cadrul companiei! 


33. Cum rezolvi problemele într-o echipă? 

Pentru început, discuţi problemele în privat și cu tact. Dacă 
problema nu se rezolvă, atunci trebuie luate măsuri, ceea ce ar putea 
însemna eliminarea unui membru al echipei. 

34. Care a fost decizia cea mai grea pe care a trebui să o iei? 
Încearcă să rezumi răspunsul la situaţia viitorului loc de muncă! 


Nu menţiona situaţia când a trebuit să alegi între Emmy Lou și 
sora ei geamănă, Scarlet O'Hara! Sau să porţi cravata roșie sau albastră 
la interviu. 


Întrebări legate de salariu 


35. Ce salariu îţi dorești? 

Răspunde cu o întrebare, de exemplu „care este salariul unei 
poziţii similare în compania dvs.?”; 

Dacă ei nu răspund, atunci dă o cifră (cam cât crezi că valorezi). 


36. La ce sumă te aștepți, dacă îţi oferim acest post? 

Fii atent! Valoarea pe piaţă a postului respectiv ar putea fi 
răspunsul cheie, de exemplu: „Am înţeles că un post ca cel pe care-l 
oferiţi valorează cam...” 


37. Ce fel de salariu meriţi? 
Dacă ai ceva în minte... nu ezita! 


Întrebări legate de personalitate 


38. Care a fost ultima carte pe care ai citit-o? Film văzut? 
Evenimentul sportiv la care ai participat? 
Vorbește despre cărţi, sport sau filme care să reprezinte echilibrul 
în viaţa ta! 
Limitează-te la ceva clasic! 


39. Cum ţi-ai descrie personalitatea? 
Echilibrat. 
Corect, onest, de încredere, prietenos etc. 


40. Care sunt punctele tale forte? 


Prezintă cel puţin 3 care să aibă legătură cu firma angajatoare 
sau cu postul oferit! 

Leagă răspunsul de nevoile intervievatorului! „Mă văd ca o 
persoană orientată spre obiectiv...” prezintă cum în postul anterior ai 
obţinut rezultate superioare celor stabilite. 


41. Care sunt punctele tale slabe? 

Nu spune că nu ai! 

Încearcă să nu transformi caracteristicile personale în slăbiciuni, 
dar fii gata să ai unul dacă intervievatorul insistă! 

Încearcă să transformi răspunsul și întrebarea într-un punct forte: 
„Sunt genul de om căruia îi plac provocările și se implică. Unii oameni 
văd asta ca pe o întârziere, dar sunt sigur că poate fi văzută și ca un 
punct forte deoarece vreau să fiu sigur că lucrul este bine făcut”. 


Este bine să fii pregătit să răspunzi și la întrebări legate de sănătate, 
întrebări mult mai tehnice legate de calificările tale, cercetare sau locul 
de muncă actual, plus alte informaţii pe care le-ai trecut în CV. 


Sursa: e-Jobs 

CUM SĂ ÎNLĂTURI STRESUL INTERVIURILOR 


Pentru majoritatea celor care își caută un loc de muncă, cuvintele 
„stres” și „interviu” sunt sinonime. Mai întâi, aceștia sunt stresaţi cu 
privire la participarea la interviu; apoi, sunt stresaţi datorită pregătirii 
pentru interviu, iar în cele din urmă sunt stresaţi cu privire la ţinută și 
îmbrăcăminte, la ceea ce vor spune, dacă angajatorii îi vor plăcea sau 
nu și multe altele. 


Dar momentul în care stresul atinge punctul culminant este cel în 
care candidatul ajunge la interviu. Stresul are o mulţime de efecte 
asupra oamenilor — îi poate face să tremure, să intre în panică, să 
vorbească prea mult, să se agite sau să își piardă ideile. 


lată în continuare câteva tehnici simple care te pot ajuta să te 
liniștești și să te relaxezi când te simţi stresat înaintea unui interviu. 


Înainte de interviu 


Punctualitatea la un interviu este unul dintre cele mai importante 
aspecte de care trebuie să te asiguri; nu-ţi provoacă inutil situaţii de 
stres — încearcă să ajungi cu 10 minute înainte de începerea interviului. 

Dacă vei ajunge prea devreme, vei aștepta și vei fi îngrijorat, iar dacă 
vei ajunge prea târziu, va trebui să te grăbești și nu vei avea timp să îţi 
pui ideile în ordine pentru interviu. O pauză înaintea interviului, de 10 
minute, îţi va permite să îţi tragi răsuflarea și să te obișnuiești cu mediul 
— este suficient timp, fără a fi prea mult. 


Imaginează-ţi! 

Îţi poţi transforma visele în realitate — folosește-ţi imaginaţia pentru 
a-ţi păstra calmul pe parcursul unui interviu. 

Vizualizarea reprezintă o tehnică de relaxare, cu ajutorul căreia îţi 
creezi în minte imaginea unei situaţii stresante, pe care o rezolvi cu 
succes. Astfel, te pregătești psihic pentru a face faţă cât mai bine 
situaţiei reale. 

Poţi practica vizualizarea cu câteva zile, ore sau chiar câteva minute 
înainte de interviu - închide ochii, respiră adânc și imaginează-ţi discuţia 
cu angajatorul, fiind încrezător și răspunzând cu ușurință chiar și 
întrebărilor grele. 

Exersează succesul în imaginaţia ta și curând vei avea parte de el și 
în realitate. 

Relaxează-te! 


Un candidat relaxat este un candidat încrezător în propriile 
capacităţi. 
Demonstrează-i intervievatorului că ești calm, liniștit și încrezător pe 
parcursul discuţiei cu acesta și te va considera potrivit pentru job. 


lată câteva sfaturi pentru a-ţi păstra calmul pe parcursul interviului: 
Respiră rar și adânc (și, desigur, silențios)! 

Stai drept pe cât posibil și nu îţi încrucișa braţele sau picioarele, 
ţine-le relaxate! 

Vorbește rar și fă pauze dese de respiraţie! 

Zâmbește — este contagios! 


la pauze, nu intra în panică! 

Pe parcursul oricărui interviu se întâmplă ceva care nu decurge 
conform planurilor tale: fie are loc o pauză prea lungă, în care tăcerea 
devine apăsătoare, fie te bâlbâi sau nu îţi găsești cuvintele pentru a 
răspunde unei întrebări dificile. NU intra în panică — acum este 
momentul să aplici tehnicile de relaxare prezentate mai sus! 

Este mai ușor să îţi controlezi frica și panica pe măsură ce simţi că 
acestea apar, decât să te relaxezi când deja ţi-ai pierdut calmul și 
controlul asupra ideilor. Așa că ia o pauză în momentul în care simţi că 
începi să intri în panică, repetă în gând că poţi trece peste acest 
moment, răsufla adânc, concentrează-te și reia interviul. O pauză scurtă 
de numai 10 secunde poate fi exact ceea ce ai nevoie pentru a-ţi 
recâștiga calmul și controlul, iar intervievatorul cu siguranţă nici nu va 
observa acest lucru. 

MICILE AMĂNUNTE CARE ÎȚI POT SALVA INTERVIUL 


Pregătirile pentru interviu pot fi stresante și îţi pot ocupa mult timp. 
Poţi pierde zile întregi făcând cercetări asupra companiei, gândindu-te 
la răspunsurile celor mai dificile întrebări posibile și pregătindu-ţi 
portofoliul. 

Cu atât de multe de făcut, poţi uita cu ușurință detaliile practice 
care contribuie la succesul unui interviu. 

lată în continuare micile amănunte care sunt de cele mai multe ori 
omise de către candidaţi, în cadrul pregătirii acestora pentru interviu. 


Pregătirea „echipamentului” pentru interviu 

Pregătește-ţi dinainte hainele pe care le vei purta — doar nu vrei ca 
în ziua interviului să pierzi timp căutând șosetele sau o cămașă curată. 

Asigură-te (de preferat cu o zi înainte) că hainele sunt perfect curate 
și fără o cută și ai grijă și de restul ţinutei tale: manichiura îngrijită, 
pantofii lustruiţi. 

De asemenea, adună toate materialele importante într-o mapă, pentru 
a nu uita nimic — poţi include chiar și copii ale CV-ului tău și referinţe. 


Atenţie la respiraţia neplăcută! 

la o masă ușoară înainte de interviu; un prânz greu digerabil te 
poate face apatic sau leneș, pe când o masă ușoară sau o gustare te vor 
asigura că stomacul nu va începe să te roadă chiar în timpul discuţiei 
cu intervievatorul despre realizările tale profesionale. 

Dacă interviul nu are loc în a doua parte a zilei, nu te atinge de 
alimente precum ceapa și usturoiul. În orice caz, asigură-te că ai o 
dantură îngrijită și o respiraţie plăcută înainte de a intra la interviu. 


Știi cu exactitate unde trebuie să ajungi? 

Ziua interviului nu este momentul potrivit pentru a încerca o nouă 
scurtătură spre sediul companiei sau pentru a cerceta zona, dacă nu îţi 
este cunoscută. 

Asigură-te dinainte că știi cum să ajungi la interviu și, eventual, cu 
o zi înainte, fă acest drum. De asemenea, află cu precizie clădirea, etajul 
și eventual biroul unde va avea loc interviul, în cazul unei companii mari. 

Dacă ai noroc, vei fi întâmpinat de recepţionistă în momentul când 
vei intra pe ușa firmei și vei fi condus; altfel, va trebui să te descurci 
singur, așa că asigură-te că știi unde să ajungi. 

Fii „ochi și urechi” la tot ceea ce se întâmplă în jurul tău! 

Când vine vorba despre interviu, ceva mai multă atenţie nu strică. 

Poţi considera că interviul începe în momentul în care ai ajuns la 
firmă, așa că fii „ochi și urechi” la tot ce se întâmplă în jurul tău. Oricare 
din persoanele din jurul tău poate fi chiar intervievatorul, așa că fii 
foarte atent și comportă-te cât mai bine. Fii amabil și politicos cu toate 
persoanele pe care le întâlnești, începând cu paznicul de la intrare, până 
la recepţionist(a). 

Dacă intri în discuţie cu persoane necunoscute, fii cât mai agreabil 
și politicos — reţine că nu este momentul potrivit pentru a te plânge de 
„mirosul neplăcut de la intrare” sau de cât trebuie să aștepți la lift. 

În cele din urmă, dar nu mai puţin important, ţine-ţi telefonul închis 
pe parcursul întregului interviu. 


SFATURI DESPRE CUM SĂ TE ÎMBRACI LA UN INTERVIU 

Prima impresie contează! Fiind faţă în faţă cu intervievatorul, acesta 
te va scruta cu privirea din cap până în picioare, iar ceea ce va vedea 
poate fi la fel de important ca şi ceea ce vei zice. 

Ţinuta ta trebuie să fie adecvată domeniului în care lucrezi, dar fie 
că aceasta înseamnă să adopţi un look conservator, fie unul creativ, 
trebuie să arăţi ca un adevărat profesionist. Îţi poţi exprima 
personalitatea prin ţinuta pe care o adopţi, dar reţine că nu trebuie să 
te evidenţiezi prin aceasta, ci prin calităţile tale și experienţă. 


Investighează codul ţinutei adoptat de firma respectivă! 

Pentru majoritatea interviurilor, costumul de business este o ţinută 
potrivită. 
Dacă nu ești sigur dacă ar trebui sau nu să porţi un costum, poţi întreaba 
recrutorul care este codul ţinutei angajaţilor firmei respective. Totuși, 
reţine că interviul nu poate fi considerat ca o zi obișnuită de lucru în 
acea companie și trebuie să fii îmbrăcat adecvat acestei situaţii speciale. 

Chiar dacă ţinuta adoptată de angajaţii companiei este cea obișnuită 
de business sau pur și simplu nu există o ţinută obligatorie, tot trebuie 
să iei în considerare varianta costumului pentru interviu. 

De asemenea, trebuie să iei în considerare și faptul că ceilalţi 
candidaţi ar putea purta costume, iar tu ai putea fi singurul candidat 
care nu s-a îmbrăcat corespunzător. 


Regula de aur: Dacă ești în dubiu, poartă un costum — este mai bine 
să fii îmbrăcat prea formal decât prea obișnuit. 

Aspecte ale modei permise în cadrul interviurilor 


lată în continuare câteva sfaturi care te vor ajuta să faci o primă 
impresie excelentă intervievatorului, indiferent de domeniul profesiei 
tale. 


Costumele în culori conservatoare, ca de exemplu negru sau 
bleumarin, sunt o alegere sigură atât pentru bărbaţi, cât și pentru femei, 
și pot fi purtate cu cămăși uni (eventual albe), pentru un look profesionist 
și cu gust. 

Îţi poţi exprima personalitatea într-un mod subtil, prin mici detalii - 
femeile pot purta o bijuterie aleasă cu gust, iar bărbaţii o cravata 
elegantă. 


Aspecte ale modei nepermise în cadrul interviurilor 

Așa cum există anumite aspecte ale modei permise în cadrul tuturor 
interviurilor, indiferent de domeniu, există și aspecte nepermise, care ar 
trebui evitate de către toţi candidaţii, deoarece pot părea neprofesionali. 

Pentru femei, fustele scurte sau sandalele nu sunt potrivite pentru 
niciun interviu. Întotdeauna, acestea trebuie să poarte fuste aproape de 
(sau care depășesc) nivelul genunchilor, pantofi, obligatoriu cu dres. De 
asemenea, este bine să evite imprimeurile florale și ţinutele în culori 
puternice. 

În cazul bărbaţilor, costumele cu o croială nepotrivită transmit un 
mesaj necorespunzător și nu fac o impresie bună asupra angajatorilor. 
De asemenea, pentru a avea un look profesional, aceștia trebuie să evite 
cravatele în culori sau modele excentrice, pantofii sport, puloverele pe 
gât sau tricourile cu mânecă scurtă. 


Detaliile întregesc ţinuta 

Demonstrează angajatorului că esti un perfecţionist, fiind atent și la 
micile detalii. Femeile trebuie să fie atente în această direcţie, în special 
la manichiură, machiaj și geanta pe care o poartă. Unghiile trebuie să fie 
de o lungime rezonabilă, iar culoarea lacului folosit nu trebuie să fie 
stridentă. Machiajul trebuie să fie cât mai discret, iar parfumul poate 
lipsi. Geanta trebuie să se asorteze cu restul ţinutei, în special cu pantofii. 

Și bărbaţii trebuie să aibă o manichiură îngrijită. De asemenea, 
pantofii (lustruiţi) și șosetele trebuie să se asorteze cu restul ţinutei, iar 
geanta (sau mapa) trebuie să fie curată și într-o condiţie cât mai bună. 

Nu trebuie să cheltui mulţi bani pentru a avea un look profesional — 
secretul unei prime impresii excelente constă în alegerea cu grijă a 
ţinutei, fiind atent și la micile detalii. 

34 DE GREȘELI ÎN TIMPUL INTERVIULUI 
(Din rapoartele a 153 de companii) 


1. Înfăţișarea neîngrijită 
2. Lipsă de interes și de entuziasm 


3. Accentuarea aspectului financiar - interesul doar pentru cea mai 
mare ofertă 


4. Criticarea foștilor șefi 

5. Neputinţa de a te uita la intervievator în timpul conversaţiei 

6. Strângerea slabă de mână 

7. Comoditatea de a nu te duce la interviu 

8. Întârzierea la interviu 

9. Să uiţi să îţi exprimi aprecierea faţă de intervievator pentru timpul 
acordat 

10. Să nu pui întrebări despre postul oferit 

11. Să nu răspunzi clar la întrebări 


12. Sa fii arogant, foarte agresiv, plin de sine ca şi cum le-ai şti pe 
toate 

13. Să nu te exprimi clar: dicţie greșită, greșeli de gramatică 

14. Să nu știi să îţi plănuiești cariera. Lipsa obiectivelor și scopurilor 

15. Lipsă de încredere și de siguranţă. Nervozitate când ești pus în 
situaţii dificile 

16. Lipsa de implicare în diferite activităţi 


17. Să nu vrei să începi cariera de la început. Să te aștepți la prea 
mult, prea devreme 


18. Să găsești scuze și motive, să fii evaziv în privinţa aspectelor 
nefavorabile din trecutul tău 

19. Lipsa de tact 

20. Lipsa de curtoazie. Impoliteţea 

21. Lipsa de maturitate 

22. Lipsa de vitalitate 

23. Indecizia 

24. CV incomplet și neîngrijit 

25. Să obișnuieşti să pierzi timpul 

26. Să vrei joburi pentru perioade scurte de timp 

27. Lipsa de interes în compania sau domeniul respectiv 

28. 


29 


31 


Standardele morale discutabile 


. Cinismul 
30. 
„Intoleranţa. Să ai prejudecăţi 
32: 
33; 
34. 


Lenea 
Interesul redus 
Incapacitatea de a suporta criticile 


Să fii coleric, extrem de iritabil 

CUM POȚI OBȚINE JOBUL DORIT ÎN URMA INTERVIULUI 


De cele mai multe ori, atunci când vrei să obţii un job, verifici 
newsletterul eJobs, te înscrii la cele care te interesează și care ţi se 
potrivesc din punct de vedere al pregătirii tale profesionale, aștepți să 
fii contactat și... ești chemat la interviu. 


În acest punct însă, pentru tine procesul se oprește și se reia cu o 
altă înscriere, alt interviu... ce anume are în plus CV-ul tău și îţi lipsește 
în cadrul interviului pentru a obţine jobul pe care îl dorești? 


Pregătește-ţi un plan 

Munca ta începe de-abia în momentul în care un potenţial angajator 
te cheamă la un interviu. În afară de a decide ce costum să porţi și cum 
să ajungi la interviu mai devreme, trebuie neapărat să faci cercetări 
asupra companiei și asupra competiţiei sale, cu ajutorul motoarelor de 
căutare (Google, Yahoo etc.). Află ultimele știri și cât mai multe 
amănunte despre istoria companiei și despre domeniul acesteia. 

Apoi, evaluează-ţi abilităţile, experienţa și aptitudinile creative de 
soluţionare a problemelor — corespund acestea cerinţelor postului 
pentru care candidezi? Ce aptitudini ai pentru acest job, de care 
compania are în acest moment nevoie? Pregătește o listă cu idei bine 
gândite asupra modului în care vei ajuta compania să prospere, să aibă 
performanţe mai bune sau pur și simplu să realizeze venituri mai mari. 


Nu întreba ce poate compania să facă pentru tine 

Odată ce ai ajuns la interviu, uită aproape toate sfaturile pe care le- 
ai auzit cu privire la modul în care trebuie să te „vinzi” angajatorului — 
lasă-ţi calităţile să „vorbească” de la sine. 

Pune intervievatorului întrebări despre companie și despre nevoile 
acesteia, în ceea ce privește postul pentru care candidezi. Ascultă cu 
atenţie ceea ce îţi spune și încearcă să citești printre rânduri. Răspunde 
cu entuziasm, dar și cu atenţie, cum vei putea ajuta compania și cum 
poţi răspunde nevoilor acesteia. 

Spre sfârșitul interviului, poţi discuta cu intervievatorul câteva din 
ideile pe care ţi le-ai formulat cu grijă înaintea interviului. 
Intervievatorul va fi impresionat de sârguinţa ta și de sinceritatea ideilor 
tale, atâta timp cât vei evita să fii critic. 

Cere oferta 


Chiar așa: dacă îţi dorești jobul, spune acest lucru cu tact și curaj, 
fără nicio urmă de disperare în glas. 


lată în continuare trei modalităţi prin care poţi obţine oferta din 
partea angajatorului cât mai curând: 

e Vorbește ca și când deja ai obţinut jobul, despre lucrurile pe care 
de-abia aștepți să le faci de îndată ce începi lucrul acolo. 

e Întreabă când poţi începe lucrul: săptămâna următoare sau peste 
două săptămâni — punând o întrebare de acest tip, poţi obţine un 
răspuns favorabil de la angajator mai devreme decât oferta oficială. 

e Pentru cei mai curajoși, așteaptă până când interviul se apropie 
de sfârșit și fă o afirmaţie cu un impact puternic despre companie, 
postul respectiv și calificările pe care le ai — apoi cere oferta și ţine-ţi 
respiraţia pentru răspunsul final. 


După interviu, acţionează ca un adevărat profesionist 


Un interviu de succes poate fi urmat de o ofertă în doar câteva zile, 
dacă știi să acţionezi ca un adevărat profesionist. 

Mai întâi, dă un scurt telefon intervievatorului pentru a-i mulţumi 
pentru timpul acordat — dacă nu este disponibil, trimite-i un email. Apoi, 
trimite-i o scrisoare, bătută la mașina sau scrisă de mână, care să 
includă câteva idei personale, inovatoare, care ar putea ajuta compania 
să se dezvolte. Poţi include o scurtă documentaţie — orice ar putea 
convinge cât de serios dorești să contribui la succesul companiei. 

Dacă nu obţii un răspuns pentru niciuna dintre aceste încercări într- 
o săptămână, poţi suna intervievatorul sau managerul departamentului 
de HR pentru a-ţi exprima din nou entuziasmul pentru acest job; de 
asemenea, întreabă când anticipează că vor lua o decizie. Așteaptă apoi 
cu răbdare până la data respectivă și sună după alte două-trei zile 
pentru a întreba dacă firma a luat vreo decizie în legătură cu jobul. De 
fiecare dată când îi contactezi, fii politicos și profesional. 


Răspunsurile celor mai dificile întrebări în cadrul unui interviu 


Le recunoști dintr-o mie — sunt acele întrebări care parcă nu au 
răspuns. Ce poţi face? Nu te bloca, poţi da și acestor întrebări răspunsuri 
potrivite. 


Întrebarea despre viitor 


Această întrebare este formulată astfel: „Unde te vezi peste cinci 
ani?” 

Cea mai bună tactică: vorbește despre calităţile tale. Nu da prea 
multe amănunte despre planurile tale concrete de viitor în ceea ce 
privește cariera. În schimb, poţi discuta obiectivele tale profesionale și 
cum intenţionezi să le atingi. Obiective ca de exemplu perfecţionarea 
profesională sau căutarea unor noi provocări în carieră valorează foarte 
mult pentru angajatori. 


Întrebarea despre salariu 

Deși se spune că orice ai răspunde acestei întrebări este în 
dezavantajul tău, acest lucru nu este neapărat adevărat. 

Când ești întrebat la un interviu care sunt cerinţele tale salariale, 
încearcă mai întâi să eviţi cu delicateţe să răspunzi, întrebând la rândul 
tău cât este salariul pentru poziţia respectivă. 

Dacă intervievatorul insistă să-i spui o sumă, gândește-te la un 
interval în care aceasta să se încadreze, luând în considerare salariul pe 
care ţi-l dorești, salariul celui mai recent job și salariul standard pentru 
acest post. 

Această întrebare este una din cele mai importante, așa că trebuie 
să îţi pregătești un răspuns înainte de a ajunge în faţa intervievatorului. 


Întrebarea „De ce?” 

Între a fi încrezător în propriile forţe și a fi lăudăros nu este decât 
un pas. Dacă ești întrebat în cadrul unui interviu „De ce ar trebui să te 
angajez?”, trebuie să îţi prezinţi sincer, cu încredere, abilităţile tale, dar 
să eviţi să pari lăudăros. 

Pregătește-te pentru această întrebare, repetând cu voce tare în 
faţa oglinzii care sunt abilităţile și capacităţile tale profesionale. De 
exemplu: „Sunt o persoană integră”, „Sunt o persoană sociabilă și mi- 
am facut de-a lungul timpului multe relaţii în acest domeniu”, „Îmi 
urmăresc obiectivele cu convingere”. Chiar dacă la început o să îţi fie 
greu să te lauzi singur, după câteva repetiţii, vei părea sincer. 


Întrebările ciudate 

Dacă ai fi un copac, care ar fi acesta? Dar dacă ai fi o mașină? Sau 
un animal? 

În primul rând, ceea ce trebuie să faci este să nu intri în panică — ia 
o pauză și respiră adânc. Apoi, amintește-ţi că nu există un răspuns 
„corect” pentru astfel de întrebări, iar faptul că ai alege un plop sau un 
stejar nu prezintă importanţă pentru jobul pe care îl dorești. 

Intervievatorii, prin aceste întrebări, urmăresc să observe cum te 
descurci în situaţii imprevizibile și sub presiune. Nu este important ce 
fel de copac (sau mașină, sau animal) alegi, dar contează felul în care 
îţi motivezi opţiunea, astfel încât să îţi fie favorabilă. 

Așa că, alege un plop — pentru că îţi dorești să atingi culmi 
nebănuite în cariera ta, sau alege un stejar — deoarece scopul tău este 
să ajuţi compania să prindă „rădăcini”. Și nu uita — oricare ar fi alegerea 
ta, va fi foarte bună! 


Sursa: e-Jobs 

E RÂNDUL TĂU ACUM SĂ PUI ÎNTREBĂRI ANGAJATORULUI 


Spre sfârșitul interviului, angajatorul te va întreba, cu siguranţă, 
dacă ai nelămuriri sau dacă ai vreo întrebare pentru el. Aceasta este 
cea mai ușoară întrebare care ţi se poate pune în cadrul unui interviu, 
iar răspunsul tău trebuie să fie întotdeauna afirmativ. 

Punând întrebări intervievatorului, îi arăţi că ești interesat de jobul 
respectiv, că ești la curent cu postul și cu domeniul respectiv și, cel mai 
important lucru, îl poţi convinge că ești un candidat excepţional. 

Totuși, trebuie să îţi alegi cu atenţie întrebările, în funcţie de 
persoana care te intervievează. 

O întrebare excelentă pentru un recrutor poate fi nepotrivită pentru 
un manager al departamentului de HR. Doar nu vrei să pui posibilului 
tău viitor șef o întrebare care mai degrabă s-ar potrivi unui viitor coleg. 

De asemenea, sunt anumite întrebări pe care nu ar trebui să le pui 
niciodată în cadrul unui prim interviu, indiferent de persoana cu care 
ţii interviul: NU întreba despre salariu, concedii sau orice alte avantaje, 
deoarece ai putea parea mai interesat de beneficii decât de companie. 

În continuare, iată câteva întrebări valabile oricărui angajator: 


Recrutorul - persoana care cunoaște întregul proces de angajare 

Datoria recrutorului este aceea de a identifica cei mai buni candidaţi 
și, de asemenea, de a-i ajuta pas cu pas în procesul de recrutare — el 
este persoana care cunoaște întregul proces și care îţi poate da detalii 
despre companie, departament sau job. Păstrează însă pentru manager 
întrebările concrete despre job. 

lată câteva întrebări pe care i le poţi adresa recrutorului: 

e Cum aţi descrie cultura organizaţională a companiei? 

e Ce fel de angajaţi tind să exceleze în această companie? 

e Puteţi să îmi daţi câteva detalii despre procesul de recrutare? 


Managerul de Resurse Umane - viitorul tău șef 

Dacă obţii jobul, cu siguranţă vei fi supravegheat de Managerul 
angajator — acesta este persoana care cunoaște cele mai multe despre 
jobul la care te-ai înscris și cerinţele acestuia. Îi poţi pune întrebări 
specifice jobului la care te-ai înscris, ca de exemplu legate de 
responsabilităţile și provocările acestuia sau de tipul candidatului ideal 
pentru job. 

lată câteva întrebări pe care i le poţi adresa managerului angajator: 
e Care este candidatul ideal pentru acest job? 
e Care sunt cerinţele jobului? 


e Care este următoarea poziţie în cadrul ierarhiei companiei, pentru 
cineva care ocupă acest job? 


Managerul executiv - expertul în domeniu 

Senior-managerii și executivii sunt, cu siguranţă, cei mai buni 
cunoscători ai domeniului companiei. Dacă urmează să ocupi un post 
asemănător ca importanţă cu al acestora, poţi pune întrebări concrete 
despre domeniu. Ideal este ca majoritatea întrebărilor pe care le pui să 
fie în legătură cu viitorul companiei — aceasta este șansa ta să te afirmi 
ca un bun cunoscător al domeniului respectiv. 


lata câteva întrebări pe care i le poţi adresa managerului executiv: 
e Cum consideraţi că va evolua această industrie în cinci ani? 

e Care sunt avantajele companiei asupra competitorilor săi? 

e Care sunt obiectivele companiei? 


Colegul de serviciu — persoana cea mai obiectivă 


Unele interviuri vor include, de asemenea, o întâlnire cu un posibil 
viitor coleg, care este cel mai indicat pentru a-ţi da detalii despre job, 
fiind cel mai obiectiv în legătură cu provocările și mediul de lucru. Totuși, 
nu te aștepta să primești informaţii din interiorul firmei și nici nu cere 
astfel de detalii. 


lată câteva întrebări pe care i le poţi adresa potenţialului coleg de 
serviciu: 

e Cum arată o zi obișnuită în acest departament? 

e Cum aţi descrie mediul de lucru din companie? 


e Care este partea cea mai atractivă a acestui job? Care sunt 
provocările jobului? 


Sursa: e-Jobs 

INTERVIUL. TIPURI ŞI TRUCURI 


„Peste două săptămâni, sunt programat pentru un interviu de 
angajare. Ce m-ar ajuta câteva şmecherii, ca să fiu gata de asta... Este 
primul interviu, pentru care mă simt nepregătit şi chiar un pic 
descurajat. Dar am avut noroc să fiu chemat la interviul asta... Acum, 
că e aşa o perioadă de criză, trebuie să îi conving neapărat să mă 
angajeze. Pe mine, nu pe altcineva. Aş face jobul asta şi pe gratis, o 
bucată de vreme, numai să nu mai stau acasă, fără să fac nimic. Dar 
oare fac faţă? Am auzit că e foarte greu să intri la firma asta şi, dacă 
intri, apoi nu mai ai nici zi, nici noapte... Dar primul lucru pe care trebuie 
să-l fac acum este să iau interviul. Dar e nedrept, o persoană 
necunoscută, evident răuvoitoare, care nu va vrea să îţi dea şansa să 
demonstrezi cât de bun şi de util poţi fi tu companiei unde, de altfel, 
peroana respectiva este un simplu angajat, îţi va face un interviu dificil. 
Şi da, de fapt, se teme de concurenţă, se teme că, dacă tu vei fi cel ales, 
în scurtă vreme şeful cel mare o să vadă că tu eşti mult mai competent 
decât cel care te-a adus în firmă şi evident de aia o să te respingă şi o 
să-ţi facă o grămadă de mizerii, o să se comporte cu tine execrabil. Mai 
bine, nu mă duc la interviul ala, că sigur nu-l iau, că am auzit că 
recrutorul de la ei e foarte dificil şi decât să nu-l iau, mai bine nu mă 
duc. Ce să caut eu, de fapt, în compania aia? Toată lumea ştie că şi dacă 
iei interviul, nu rămâi acolo decât dacă te dai bine cu şeful sau, şi mai 
rău, ştii tu...“ 


Ce sfaturi bune ai putea primi, dacă te-ai afla în situaţia de mai sus? 
Cine te-ar putea îndruma dacă ai mai avea două săptămâni până la 
interviul care te-ar putea duce spre ocuparea unui post foarte 
important; acel post va determina o schimbare esenţială în statutul tău: 
din şomer, în angajat. Ce poţi să mai faci, în timpul acela scurt care mai 
este până când nişte persoane necunoscute, în mod prezumtiv 
împotriva ta, îţi vor hotărî soarta? 


La aceste întrebări poţi răspunde şi singur, cu o documentare 
uşoară, în momentul acesta, pe internet; îţi poţi răspunde, de 
asemenea, cu ajutorul unui consilier de carieră. Întrebările de mai sus 
sunt uneori normale, alteori exagerări ale unei reţineri evidente faţă de 
provocările unei situaţii de noutate. 


Când un angajator, din orice domeniu de activitate, şi-a arătat 
interesul pentru tine, asta înseamnă că profilul profesional pe care i l-ai 

prezentat a avut câştig de cauză în faţa a cel puţin alte câteva zeci. 
Trebuie să conştientizezi faptul că o convocare la interviu înseamnă că 
ai trecut, în termeni sportivi, de faza grupelor şi că te-ai calificat în 
şaisprezecimi. Înseamnă că scrisoarea de intenţie şi CV-ul pe care l-ai 
prezentat şi-au făcut treaba extrem de bine, că experienţa ta anterioară 
se apropie de descrierea jobului şi că profilul tău corespunde din multe 
puncte de vedere nevoilor postului pentru care ai candidat. 


Scopul exact al interviului este acela de a determina în ce măsură 
candidatul, adică tu, corespunde nevoilor angajatorului. Angajatorul a 
hotărât, pe baza informaţiilor existente în CV şi în scrisoarea de intenţie 
- eventual pe baza recomandărilor, dacă acestea au fost cerute înaintea 
interviului -, să îţi ofere ocazia de a arăta, pe viu, care este motivul 
pentru care eşti cel mai potrivit pentru poziţia respectivă. Nu uita totuşi 
că interviul poate să fie o confirmare, dar şi o negare a compatibilităţii 
profilului tău de candidat cu cel al postului scos la concurs. Candidatul 
perfect nu este aproape niciodată angajatul ideal. Ca atare, angajatorul 
va căuta să determine, la sfârşitul întrevederii cu tine, dacă tu eşti alesul, 
dacă tu eşti persoana capabilă să răspundă cât mai multora dintre 
exigenţele postului. Va încerca să stoarcă totul de la tine, să te cunoască, 
atât din punct de vedere profesional, cât şi personal, să-ţi testeze 
limitele, să-ţi identifice şi să-ţi exploateze atuurile. Va încerca să-ţi 
evalueze caracterul, experienţa de muncă şi experienţa de viaţă, 
relaţiile, capacitatea de adaptare. Confirmarea supoziţiilor celui care te- 
a chemat la interviu înseamnă pentru tine ocuparea postului dorit; 
infirmarea echivalează cu un eşec. 


Prezentarea la interviu poate determina stări de anxietate, nelinişti, 
întrebări. Dar pregătirea în vederea oricărui interviu de angajare este 
absolut necesară. A şti că nici alţii nu stau mai bine decât tine nu îţi dă 
vreo siguranţă, aşa că mai degrabă te informezi şi te antrenezi înainte. 


Marea problemă pe care eu am identificat-o, ca specialist în 
consiliere de carieră, mai ales pe piaţa muncii din România, este că, deşi 
bazele teoretice sunt mult mai accesibile tuturor, de când cu evoluţia 
internetului, experienţa necesară pentru a participa la un interviu cu 
şanse de reuşită se face mai degrabă empiric, din propriile încercări, şi 
nu din ale altuia. Tot mai multe persoane ştiu unde să găsească 
informaţii despre cum se face CV-ul, despre cum trebuie să arate 
scrisoarea de intenţie, despre cum să te prezinţi la interviu. Vivat 
Google! Defineşti termenul de căutare şi s-a rezolvat problema. Dar 

experienţa de unde o capeţi? O variantă este să mergi la mai multe 
interviuri, să faci greşelile normale şi apoi să stai să le analizezi. Dar de 
ce să analizezi greşelile tale, când poţi să le analizezi pe ale altora? Şi 
de ce neapărat să le analizezi pe ale altora, când ai putea să le analizezi 
pe ale tale, într-o ipostază virtuală? N-ar fi mai simplu să te duci la un 
training, să te pui în pielea personajului (tu, candidat la postul de ce ştii 
tu să faci mai bine) şi să te antrenezi pentru „marea provocare“? 


Ştiu principiul „teoria ca teoria, dar practica ne omoară“; pentru o 
mai bună înţelegere a celor câtorva povestioare despre „cum să te 
prezinţi la interviu“, e necesară însă o scurtă prezentare teoretică a 
conceptelor legate de interviul de angajare. 


Pleacă de la ideea că fiecare lectură a unui material de tipul acesta, 
fiecare „eşec“ pe care îl ai la un interviu de angajare, fiecare experienţă 
dobândită în „confruntarea“ cu un angajator, fie el fictiv (în cazul unui 
trainer) sau real (în cazul unui HR manager sau al unui director, patron, 
angajat), poate să fie baza unui succes viitor, poate să facă diferenţa 
între „admis“ şi „respins“ când e vorba de angajare. 


În primul rând, voi vorbi despre tipurile de interviu definite pe 
piaţă; trebuie să menţionez că, în funcţie de tipul interviului, strategia 
care trebuie abordată este diferită, nu în esenţă, ci în detalii. 


Un recrutor de la o importantă firmă de recrutare a resurselor 
umane (nu le dăm numele, din motive de reclamă) spunea, la un 
moment dat, într-o conferinţă, că pentru fiecare poziţie, de la cele mai 
puţin importante la cele de top, primeşte zeci şi chiar sute de CV-uri şi 
de scrisori de intenţie. De aceea, era mai uşor pentru el să facă recrutare 
pentru Top Management, unde lista de candidaţi este foarte scurtă, 
chiar dacă responsabilitatea recrutorului este mai mare, decât pentru 
posturi de middle management sau pentru poziţii de execuţie ale unor 
companii mari. Pentru că, spunea el, după ce sunt eliminate CV-urile 
necorespunzătoare (care nu îndeplinesc criteriile minimale — studii, 
experienţă, diferenţe vizibile între profilul candidatului şi cel al postului 
oferit, diferenţa de localitate etc.), tot rămâneau numeroase persoane 
în „lista scurtă“. Ca urmare, singura variantă este de a face o preselecție, 
este aceea de a apela la interviul prin telefon, acesta funcţionând, de 
asemenea, ca pre-interviu. Foarte mulţi candidaţi uită de acest aspect 
şi, dacă ar fi puşi în situaţia de a fi sunaţi de pe un număr necunoscut şi 
de a fi întrebaţi despre lucruri legate de cariera lor, nu ar fi capabili să 

se detaşeze de locul în care sunt prinşi (în metrou, pe stradă, la o cafea 
cu prietenii etc.) şi nu ar răspunde corespunzător situaţiei, ratând 
această etapă, fără să ştie de ce. 


Un interviu normal poate să dureze între o jumătate de oră şi o oră, 
atât timp fiind necesar unui recrutor să îşi facă o impresie despre tine. 
Niciun recrutor nu va fi extrem de fericit să descopere că, bazându-se 
exclusiv pe scrisoarea de intenţie şi pe informaţiile din CV, a pierdut 
timpul programându-te la o întâlnire. Şi atunci logica spune că, decât 
să te cheme, pierzând şi timpul tău şi pe al lui, mai bine te sună şi 
verifică multe dintre supoziţiile sale în ceea ce te priveşte. Ca urmare, 
anumite informaţii despre tine, care fie sunt sub semnul întrebării, fie 
ţin de zona care poate fi verificată şi la telefon, sunt validate încă de la 
primul contact audio. 


O poveste în acest sens am auzit-o de la o studentă de la Limbi 
străine, care şi-a depus CV-ul pe unul dintre site-urile de profil din ţară 
(cu www....jobs.ro, evident), candidând pentru postul de însoțitor de 
grup, pentru o agenţie de turism din Bucureşti. Pe scurt, descrierea 
jobului era: „student în an terminal sau absolvent de facultate, 
cunoscător de franceză şi italiană, nivel avansat, pentru slujbă part-time 
— 3-4 ore pe zi — pentru însoţire grupuri de străini în vizite la obiective 
turistice din Bucureşti; posibile deplasări de 1-3 zile, în special în 
weekend, în zone turistice din ţară. Constituie avantaj cunoaşterea unei 
a treia limbi“ Studenta A.M. a depus CV-ul, însă în acelaşi timp a depus 
CV-uri pentru multe alte poziţii: secretară, asistent director, consilier de 
vânzări etc. — posturi care cereau engleză sau franceză, specializări 
studiate de ea la Facultatea de Limbi şi Literaturi Străine — cu speranţa 
că va fi chemată la interviu. Trebuie menţionat faptul că A.M. nu avea 
nicio experienţă de lucru relevantă, nu mai fusese angajată niciodată, 
singurul avantaj personal era că, pe lângă cele două limbi studiate, 
engleză şi franceză, ştia italiană şi spaniolă la nivel conversaţional, lucru 
pe care îl precizase în CV. 


Urmarea a fost că, într-o dimineaţă, după vreo săptămână de la 
depunerea CV-ului, în jurul orei 8.30, când încă dormea pentru că 
avusese noapte de club înainte, a fost sunată de cineva care s-a 
recomandat ca fiind Adi, care are numărul de la o cunoştinţă comună, 
prietena ei, loana, care i-a spus că ea, A.M., ştie italiană şi că el are un 
client italian cu care nu se înţelege deloc, care face deja scandal prin 
firmă, pentru că şeful cu care trebuia să se întâlnească nu a venit şi, 

dacă e dispusă, să vorbească un pic cu el să îl lămurească ce vrea 
persoana respectivă. A.M. a acceptat să îl ajute pe Adi, prietenul loanei, 
deşi nu se lămurise încă cine era loana, prietena ei, şi cu atât mai mult 
Adi. După o conversaţie de circa cinci minute cu un domn care vorbea 
italiana cu un puternic accent regional, Adi revine, A.M. explicându-i, 
în rezumat, care erau problemele italianului; Adi îi spune că de fapt a 
fost un test, ca urmare a CV-ului pe care l-a depus în urmă cu ceva 
vreme şi că ar dori ca restul discuţiei să se poarte în franceză, cu condiţia 
ca ea să mai fie interesată de postul respectiv. Evident, discuţia a 
continuat în franceză, a răspuns şi la câteva întrebări în engleză, despre 
experienţa sa din timpul facultăţii, despre alte activităţi care au inclus 
limbile străine, despre pasiunea de a călători şi despre modul în care a 
ajuns să cunoască italiana şi spaniola. 


Din ceea ce mi-a povestit A.M. despre experienţa ei, am identificat 
caracteristicile unui pre-interviu trecut cu succes, urmat de stabilirea 
unui interviu faţă în faţă. Date fiind abilităţile ei lingvistice, dar şi 
calităţile ei de comunicare, A.M. a fost angajată, iniţial part-time şi 
ulterior full-time. 


Scopul trucului la care a apelat primul recrutor, Adi, a fost de a testa, 
în primul rând, calităţile lingvistice ale studentei; însă nu numai acestea 
puteau fi testate la telefon. Şi anumite detalii legate de capacitatea de 
comunicare, experienţa anterioară, motivațiile, hobbyurile care ar 
putea avea legătură cu jobul pentru care aplici, cunoştinţele generale 
legate de domeniul din care face parte acesta, dacă ştii sau nu ceva 
despre societatea şi comunitatea în care ar trebui să te integrezi sunt 
aspecte la care vă puteţi aştepta să daţi răspunsuri la un pre-interviu 
prin telefon. Uneori, acest pre-interviu poate să devină 90% din interviul 
propriu-zis, ultimul având doar rolul de a pune faţă în faţă actorii şi de 
a lămuri unele aspecte procedurale. 


Dacă eşti în situaţia de a susţine un pre-interviu telefonic, trebuie 
să ştii deja câteva lucruri: 

E Pre-interviul telefonic este la fel de important ca interviul 
propriu-zis; 

E Dacă tocmai te-a trezit din somn şi nu eşti persoana care să fie 
capabilă să comunice informaţiile esenţiale în aceste condiţii, mai bine 
roagă-l pe cel care sună să revină; 

E Dacă eşti la volan sau în tren şi nu poţi vorbi sau nu te poţi 
concentra suficient asupra subiectului, de asemenea roagă-l să revină 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 178 


sau să îţi permită ţie să revii, când vei avea cadrul corespunzător; este 
opţiunea lui să îţi dea numărul de telefon ca să suni tu sau te va suna el 
ulterior; 


E Dacă eşti într-o altă întâlnire sau dacă îţi dă mâncarea în foc, de 
asemenea, mai bine amâni convorbirea. 


Recrutorul de mai sus nu şi-a început interviul într-o manieră 
formală, pentru că, evident, intenţia lui era să testeze şi alte zone ale 
personalităţii subiectului: capacitatea de adaptare la o situaţie nouă, 
capacitatea de comunicare, nivelul lingvistic etc. Sunt însă şi interviuri 
telefonice formale, care urmăresc lămurirea anumitor aspecte ale CV- 
ului, în aşa fel încât să determine chemarea sau nu a candidatului la 
interviu. Site-ul unei cunoscute universităţi din Anglia recomandă, în 
astfel de situaţii, să îţi imaginezi că, de fapt, eşti în aceeaşi cameră cu 
interlocutorul, că îl ai în faţa ta şi că totul decurge ca la un interviu 
obişnuit; fă toate lucrurile pe care le-ai face dacă discuţia s-ar derula în 
biroul lui: aşază-te confortabil, relaxează-te, fii energic, manifestă-ţi 
entuziasmul, accentuează cuvintele. 


Tot ca resursă web, se pot identifica întrebările cele mai uzuale, în 
astfel de cazuri; ca urmare, ne putem imagina cu uşurinţă o conversaţie 
cu un astfel de interlocutor, sub forma „ascunsă“ a unui ghid de 
conversaţie pentru astfel de situaţii: 

„— Bună ziua, sunt dl. X, de la întreprinderea/societatea/instituţia 
Y. Puteţi vorbi câteva minute? 

— V-am sunat ca să vă comunicăm faptul că scrisoarea de intenţie 
şi CV-ul dvs. pe care ni le-aţi trimis pentru a candida pentru poziţia de 
ZZZ ne-au trezit interesul. 

— Am avea nevoie de câteva precizări asupra unor informaţii pe care 
scrisoarea dvs. de intenţie şi CV-ul trimise pentru ocuparea postului de 
ZZZ le cuprind. 

— În CV-ul dvs. precizaţi că sunteţi vorbitor de franceză/italiană/ 
spaniolă etc. Pot să vă rog să îmi răspundeţi la câteva întrebări în limba 
respectivă? 

— Am dori să verificăm câteva din informaţiile pe care dvs. le-aţi 
trecut în CV. 

— Cum spuneaţi că se cheamă programele de calculator în care aţi 
lucrat la cealaltă firmă? 

— Câţi ani de experienţă aveţi în domeniul acesta? 

— Cunoaşteţi situaţia actuală a întreprinderii /societăţii /instituţiei 
noastre, faţă de concurenţă? 

— Cine v-a spus aceste detalii? De unde le-aţi aflat? 

— Cunoaşteţi vreo persoană printre angajaţii întreprinderii /societăţii 
/instituţiei? 

— Cum credeţi că vă va afecta acest lucru? 

— De ce vă interesează un astfel de post? 

— Vi se pare că postul acesta este potrivit aptitudinilor dvs.? 

— Ce anume vă interesează, în primul rând, la angajarea pe acest 
post? 

— Care au fost opiniile prietenilor, când au auzit că doriţi să vă 
angajaţi la noi? 

— Care e cea mai mare provocare pe care o vedeţi în raport cu postul 
pe care noi îl oferim? 

— Spuneţi în CV că aveţi competenţe şi abilităţi sociale 
organizatorice /artistice. Daţi-ne un exemplu concret în care aceste 
abilităţi s-au manifestat. 

— Cum v-au ajutat competențele şi abilităţile sociale /organizatorice 
/artistice la care faceţi referire în CV la fostul loc de muncă?. 

— Aveţi întrebări pe care aţi dori să ni le adresaţi, înainte de a 
participa la un interviu cu noi?“ 


Întrebările pe care le-am enumerat mai sus nu sunt, evident, tot 
ceea ce poate întreba un recrutor la telefon; de aceea este foarte 
important să ai pregătite anumite răspunsuri, pentru că cele pe care le 
ştii deja îţi vor da mai mult timp de gândire şi de reacţie. 


În ultimă instanţă, telefonul îţi va permite trucul cel mai sigur pentru 
a câştiga timp de gândire, dacă întrebarea pe care recrutorul ţi-a 
adresat-o te-a pus în dificultate sau formularea la care te-ai gândit nu e 
cea mai fericită şi mai avantajoasă pentru tine: „Mă scuzaţi, vă rog tare 
mult, nu am înţeles foarte bine întrebarea, s-a întrerupt, puteţi să mai 
repetaţi încă o dată?“ Trucul ăsta e de preferat să fie păstrat pentru 
situaţii chiar grele, pentru că repetarea lui de mai multe ori pe parcursul 
aceleiaşi discuţii nu îţi va aduce beneficiul scontat: fie recrutorul va avea 
impresia că nu stă de vorbă cu persoana care trebuie, pentru că acea 
persoană care avea acel CV perfect care îl determinase să sune are de 
fapt probleme de receptare a mesajelor, fie linia telefonică nu 
funcţionează la parametri normali şi ar fi bine să închidă. 

De obicei, interviul prin telefon se încheie într-o notă amabilă, prin 
comunicarea deciziei de a fi chemaţi la interviul faţă în faţă sau prin 
comunicarea unei posibile convocări ulterioare: 

„— Vă mulțumim pentru timpul acordat şi pentru informaţiile pe care 
ni le-aţi pus la dispoziție. Dacă decizia noastră este să vă acceptăm 
candidatura, veţi fi informaţi în câteva (două, trei, cinci) zile. 

— Vă mulţumim pentru timpul acordat şi pentru informaţiile pe care 
ni le-aţi pus la dispoziţie, care au fost relevante. Ne-ar plăcea să ne 
vedem peste două/trei/cinci zile, la sediul nostru din (XZY), pentru a 
continua discuţia. Vă convine ora (XZY)?“ 

Evident, dacă primeşti primul tip de enunţ, nu ai ce face decât să 
aştepţi, dacă îl primeşti pe cel de-al doilea, ar trebui deja să te gândeşti 
cum răspunzi la unul dintre interviurile care urmează. 


Interviul de grup (denumit şi Interviu Panel) este acel interviu în 
care candidatul este confruntat cu o comisie de intervievare; mai mulţi 
interlocutori, între trei şi cinci (deşi pot să fie şi mai mulţi uneori), 
reprezentând diferite departamente ale firmei angajatoare, pot interoga 
candidatul asupra diferitelor aspecte legate de domeniul lor de 
activitate. După părerea unora, acest tip de interviu este comun în 
special domeniilor de activitate publice (universitate, autorităţi publice 
locale şi centrale, unităţi cu acţionariat majoritar de stat etc.); motivaţia 
ţine, în primul rând, de prevederi legislative, angajarea făcându-se ca 
urmare a evaluării candidaţilor de către o comisie formată din cel puţin 
trei membri şi un secretar. 


Dar şi în companiile private se apelează deseori la interviuri de grup. 
Putem vorbi de acele companii din domeniul bancar, corporaţii, firme 
aparţinând unor lanţuri de retail, supermarketuri, care recrutează un 
număr mare de personal, la perioade variabile de timp. De asemenea, 
şansa ca primul tău interviu să fie unul de grup este foarte mare, pentru 
că acest tip de abordare a recrutării este caracteristic companiilor care 
doresc să angajeze proaspăt absolvenţi de universitate sau studenţi în 
ani terminali, pentru stagii de internship plătite. Surpriza constă însă 
în faptul că nu numai recrutorii sunt mai mulţi, ci şi candidaţii pot fi mai 
numeroşi. Nu cred că la primul interviu, sau chiar la al patrulea sau al 
şaptelea, candidatul intră relaxat în sală, cu o cafeluţă şi un biscuit în 
dotare, îi eclipsează pe toţi ceilalţi şi pleacă victorios cu contractul 
semnat pe perioadă nedeterminată. Trebuie să te gândeşti că intri într- 
o sală unde, pe lângă cei trei, cinci, şapte recrutori care au sarcina de a 
selecta candidaţii ideali, mai sunt şi douăzeci sau treizeci de candidaţi 


PROIECT FII GENIAL 


PAG. 181 INTERVIUL. TIPURI ŞI TRUCURI 


care vor, de fapt, acelaşi lucru ca şi tine: să plece acasă cu un loc de 
muncă asigurat. Interviul în grup poate testa o grămadă de abilităţi ale 
candidatului. 


Să luăm pe rând, cele două cazuri de care vorbeam mai sus. 


Avem, în prima situaţie, un grup de recrutori (format din cel puţin 
trei persoane) şi un candidat. Candidatul va răspunde în faţa unei 
comisii, fiecare membru al comisiei adresând mai multe întrebări. E 
posibil ca fiecare membru al respectivei comisii să aibă un rol bine 
stabilit, să adreseze anumite întrebări, să testeze şi să observe anumite 
lucruri, interesante din punctul de vedere al angajatorului. Singura 
problemă pentru tine, candidat, într-un astfel de caz, este că habar nu 
ai care este rolul fiecăruia şi ce trebuie să scoată ei de la tine. 


Am auzit de foarte multe ori, în discuţiile pe care le-am avut cu 
studenţii şi cu colegi de facultate, că preferă interviul de grup pentru că 
decizia de angajare este comună şi mai puţin susceptibilă de a fi 
subiectivă; că decizia în grup nu este influenţată de sentimentele 
personale (simpatie sau antipatie). Într-adevăr, este un lucru 
extraordinar, o să merg acasă şi o să fiu extrem de fericit că nu am fost 
respins la interviu pentru că nu m-a plăcut directorul general, cu care 
m-am întâlnit, ci m-a respins o comisie căreia nu i-a plăcut faptul că 
aveam cămaşă roşie. 


Părerea mea, în astfel de cazuri, este că, dacă va avea de ales între 
două persoane care, din punct de vedere profesional şi din punct de 
vedere al compatibilităţii cu postul ce urmează a fi ocupat sunt egale, 
acea comisie formată din mai multe persoane va hotărî tot pe criterii 
subiective cine e „ALESUL“. Am participat de câteva ori la procese de 
recrutare, ca membru într-o comisie de angajare; de foarte multe ori, 
am auzit: 

„— Dintre cei doi, l-aş prefera pe X, pentru că mi s-a părut mai ZZZ 
decât celălalt. 

— Cred că Y este mai bun decât X, pentru că YZY. 

— Nu mi-a plăcut de Z, vorbeşte ciudat şi nu e atent.“ 


Lăsând la o parte chestiunea subiectivităţii, interviul în grup 
presupune anumite particularităţi. Voi prezenta mai jos cazuri concrete, 
unul pe care l-am găsit pe un blog specializat, pe care îl voi adăuga într- 
o traducere aproximativă, şi unul cu care m-am confruntat personal. 

Ca urmare, primul caz, al unui absolvent de studii superioare dintr- 
o ţară europeană: „Crezi că ai putea să iei un cocktail cu tine la un 
interviu şi să pleci cu slujba în buzunar? Ei bine, pentru mine a fost 
diferenţa dintre anonimat şi a ieşi din mulțime, în cadrul unui interviu 
în grup. Cum însă toată lumea avea acelaşi scop acolo, lucrul asta nu a 
fost chiar simplu. Revenind la cocktail şi la experiența mea într-un 
interviu de grup: la sfârşitul unui interviu de grup istovitor care a durat 
vreo şase ore, care a început cu şaizeci de oameni, am fost unul dintre 
cei cinci care au primit un loc de muncă. Deci: fiecare trebuia să ţină un 
discurs de trei minute; am decis să spun că pentru mine este ca un 
cocktail în care amestec toate calificările mele, toate competențele 
mele, toate aptitudinile mele şi că acest cocktail are toate atributele 
necesare pentru a ocupa cu succes postul pentru care candidam. 


De ce cred eu că a funcţionat? Pentru că, evident, discursul a fost 
memorabil, mai degrabă pentru comparaţia cu cocktailul decât pentru 
el însuşi; dar a fost, evident, memorabil. Dacă nu ieşi în evidenţă în 
timpul unui interviu în grup, te vei pierde în mulţime. Nu poţi să iei cu 
tine un cocktail, în timpul unui interviu de grup, aşa că ar trebui să te 
gândeşti cum ai putea să îi impresionezi pe cei care te intervievează. 
Am fost totalmente nepregătit pentru următoarea întrebare de 
calificare adresată de unul dintre membrii comisiei: «Care este culoarea 
ta preferată şi de ce?» Am răspuns, emoţionat şi dezorientat, încercând 
să îmi recapăt calmul şi capacitatea de a gândi lucid: «Argintiul. Îmi 
place extraordinar de tare argintiul. Chiar îmi plac lucrurile 
strălucitoare.» Mi-am dat seama mai târziu că ar fi trebuit să explic că 
am avut ceva experienţă în vânzarea de electronice şi asta m-a făcut să 
îmi placă să am pe lângă mine lucruri argintii sau cromate. 


O altă întrebare care mi-a fost adresată a fost: «Care consideri că 
este cea mai mare realizare a ta de până acum?» Mi-am dat seama, într- 
o clipă, că nu e bine să răspund ca cei de dinaintea mea: că am terminat 
liceul, că am obţinut note mari la matematică, că am intrat printre primii 
la facultate. Şi am răspuns: «Faptul că încă mai ţin legătura cu prietenii 
mei din liceu, faptul că ne vedem cel puţin o dată pe săptămână şi că 
încă ne ajutăm unii pe alții, când e cazul. Mi-am dat seama că a fost un 
răspuns potrivit, când unul dintre recrutori mi-a cerut să dau mai multe 
detalii, să povestesc mai mult despre întâlnirile noastre.“ 


Analizându-şi prestaţia până la capăt, studentul, să îi spunem John, 
mai identifică numeroase alte situaţii care l-au avantajat în timpul 

interviului pe care l-a susţinut şi l-a câştigat: faptul că, de la un anumit 
moment încolo, nu a mai avut emoţii pentru că şi-a dat seama că nu-l 
ajută; faptul că era foarte sigur pe experienţa lui profesională anterioară 
şi, ca urmare, a avut răspunsuri prompte la orice întrebare; sinceritatea 
cu care a abordat conversațiile etc. 


Ca set de reguli de aplicat într-o astfel de situaţie, John ne 
recomandă: 

— să profităm de orice ocazie pentru a ieşi în evidenţă din grup, fără 
a leza pe altcineva; 

— să prezinţi de câte ori ai ocazia atuurile tale profesionale şi 
educaţionale; 

— să ne păstrăm calmul; 

— să răspundem clar şi concis la orice întrebare adresată, dar fără 
să ne grăbim (a se vedea răspunsul de mai sus); 

— să nu încercăm să „creăm“ un personaj eroic din noi, ci să ne 
prezentăm aşa cum suntem, pentru că recrutorii cu experienţă îşi pot 
da seama de înşelăciuni şi de falsuri; 

— aveţi grijă la interacţiunile cu ceilalţi candidaţi, pentru că şi ele pot 
fi element de evaluare; 

— interviurile în grup pot dura ore întregi; menajaţi-vă forţele, fără 
însă a vă sustrage de la vreo activitate cerută; 

— uneori, interviurile în grup presupun jocuri de rol; prin acestea vi 
se testează capacitatea de a lucra în echipă şi abilitatea de a rezolva 
probleme; în astfel de situaţii, trebuie să te implici sincer şi să spui ce 
crezi; 

— dacă decizia spre care se îndreaptă grupul nu este cea pe care o 
consideraţi oportună, nu vă feriţi să vă manifestaţi opoziţia; faceţi însă 
acest lucru dând argumente şi oferind soluţii, nu doar prezentând 
obiecţii; 

— amintiţi-vă că uneori se testează capacitatea de muncă în echipă; 
dacă nu vă integrați în echipa respectivă, e posibil să pierdeţi interviul; 

— jocul de rol poate testa şi capacitatea de lucru sub presiune, 
precum şi anumite abilităţi native (intuiţia, de exemplu); trebuie deci 
să exersezi înainte cu nişte prieteni, dacă nu ai făcut când erai mic 
cursuri de actorie. 


Aş adăuga aici că nu prea există reţetă pentru succes, în cazul 
interviului în grup de tipul celui descris mai sus; mai degrabă succesul 
este dat de capacitatea de a merge pe sârma subţire care leagă 

individualitatea ta creativă de agresivitatea necesară pentru a deveni 
vizibil. Este linia călăuzitoare care se trasează între capacitatea de a lucra 
cu alţii şi cea de a acorda ideile unui grup cu ale tale. 


Cel de-al doilea caz de interviu în grup pe care îl prezint este al unui 
fost student de anul |, absolvent acum de Litere. L-am rugat, cu ceva 
vreme în urmă, să îmi povestească, pentru o broşură de prezentare a 
facultăţii, cea mai relevantă experienţă pe care a avut-o în cadrul unui 
interviu de angajare. Am primit o poveste de câteva pagini, pe care o 
voi comprima, din motive de spaţiu. 


Voi rezuma portretul studentului, la momentul în care se susţinea 
interviul, precum şi unele dintre trăsăturile relevante pentru persoană 
şi pentru job: C.M. este student în anul | la Facultatea de Litere a 
Universităţii din Bucureşti. Nu avea experienţă anterioară deosebită şi 
nici nu se remarcase în vreun domeniu de activitate. Se remarcă totuşi 
o colaborare lungă cu un radio de provincie, care emitea local în oraşul 
reşedinţă de judeţ. Cea mai mare realizare fusese un interviu realizat 
cu solistul unei trupe de muzică foarte renumite din Anglia, aflată în 
turneu în Bucureşti. Are cunoştinţe medii despre muzică şi candidează 
pentru postul de redactor la un radio bucureştean, care dorea să se 
relanseze pe piaţă; relansarea fusese anunţată printr-o campanie de 
publicitate susţinută şi se dorea împrospătarea grilei de programe şi 
aducerea de voci noi în eter. Şi acum povestea: „Am rătăcit ceva vreme 
pe lângă statuile de la Universitate. Pe de o parte, pentru că nu ştiam 
sigur care este intrarea şi, pe de alta, pentru că mă reținea ceva să merg 
să candidez pentru aşa o slujbă. Nu mă simţeam destul de bun ca să fac 
trecerea la o slujbă adevărată. Mai lucrasem înainte, ştiam ce-s alea 
butoane, ştiam ce e aia să te apuci să vorbeşti în microfon şi să nu mai 
apuci să respiri sau, mai rău, să uiţi brusc ce spuneai, să ţi se rupă şirul 
gândurilor. Acum, eram chiar nesigur pe mine. Nu mai fusesem la un 
interviu de felul asta şi aveam nişte emoţii de ziceai că o să fac infarct. 
Aşteptam, de fapt, să văd pe altcineva care intră şi care apoi iese cu o 
faţă de învingător; aşteptam confirmarea unuia din exterior care să mă 
facă să capăt convingerea că e mai bine să plec, pentru că oricum nu 
am ce căuta acolo. N-am avut noroc. Nu a ieşit nimeni. După vreo oră 
şi ceva de stat pe trotuar şi învârtit pe loc, cu CV-ul în mână (nu se făcuse 
depunere prealabilă a CV-ului), identific pe încă unul care arăta cam ca 
mine: cu părul lung, blugi, cămaşă, bocanci uşori, de vară, la trei 
kilograme unul şi, mai ales, nişte hârtii cam la fel de bine păstrate ca 
ale mele. Deci, clar, cineva din concurenţă. Mă apropii şi întreb: «Şi tu 


PROIECT FII GENIAL 


PAG. 185 INTERVIUL. TIPURI ŞI TRUCURI 


tot la Radio T, pentru interviu?» El, uitându-se ciudat la mine: «Da, tot 
la Radio T» şi eu atunci, victorios, pentru că găsisem motivaţie: «Păi să 
intrăm, atunci.» 

Am intrat, am urcat pe nişte scări înguste până undeva în podul 
clădirii unde erau birourile. Deşi ulterior am mai fost acolo şi totul mi s- 
a părut normal, atunci mi se părea că e întuneric şi că pică peretele pe 
mine. A.M. - cum am aflat mai târziu că se numea - cântăreţ cu trupă 
în spate şi ceva mai multă experienţă, mă împingea înainte, deşi nici el 
nu părea mai breaz decât mine. Am ajuns sus, ne-am înscris pe listă, 
erau deja vreo treizeci, dar deja trecuseră peste vreo douăzeci. Cald, 
transpirasem rău de tot, deşi acum cred că din cauza emoţiei. Am 
aşteptat încă vreo oră şi jumătate până mi-a venit rândul şi de cel puţin 
zece ori mi-a venit să fug de acolo. Dar, pe de altă parte, îl cunoşteam 
deja pe A.M. Făcusem front comun şi îi analizam pe cei care ieşeau. Toţi 
ni se păreau mai buni ca noi, dar niciunul nu avea curajul să zică «Eu 
plec». Aşa că am rămas. Am intrat primul, într-o cameră de 3x4 metri 
maxim, în care erau vreo cinci persoane. M.B. - despre care ştiam foarte 
multe, dată fiind notorietatea lui, fiind în acelaşi timp patronul radioului 
şi şeful redacţiei -, N.S. editor-şef, precum şi o doamnă, care ştiu că era 
acolo cu o treabă, dar despre care nu am aflat ce rol avea. După „bună 
ziua” de rigoare, M.B. mi-a strâns mâna şi mi-a zis să iau loc, N.S. mi-a 
întins mâna şi mi-a zâmbit. Eu, ca un gentleman, m-am dus să dau 
mâna şi cu doamna, ca să nu rămână ea nesalutată; doamna s-a uitat 
lung la mine, mi-a strâns mâna şi mi-a zis pe voce scăzută şi uşor 
complice, deşi era clar că o să audă toată lumea din cameră: «Să ştii 
că, de fapt, doamnele întind mâna prima dată.» Mi s-a urcat, evident, 
sângele în obraji, m-am fâstăcit, nu mai ştiam ce să fac, când a 
intervenit M.B. care a întins mâna după CV şi m-a întrebat cu voce 
blândă, dar evident foarte plictisită: «şi, ia zi, drăguță, ştii radio?“ 

Mi-au pus o grămadă de întrebări pe care nu mi le mai amintesc, în 
principiu despre cum ajunsesem eu să fac radio acasă, pentru că eram 
ca hipnotizat. Deşi cei doi vorbeau cu mine şi eu le mai şi răspundeam, 
nu am reuşit să îmi desprind privirea de la doamna respectivă, care, 
culmea, nu m-a întrebat nimic. După vreo şapte minute de întrebări, 
care mie mi s-au părut şapte ore, M.B. m-a expediat uşor: «Du-te şi fă 
proba de voce, că, altfel, văd că gramatică ştii. Dacă Gigi zice că intri, 
vii de luni la lucru, dacă nu - ne pare rău.» N-am luat proba de voce, n- 
am ajuns la radio, dar am avut cu ce să compar toate interviurile pe 
care le-am dat de atunci încoace. şi nici A.M. n-a luat interviul. Tot 
pentru că nu avea voce de radio. 

Greşeli pe care C.M. n-ar fi trebuit să le facă: 


— să meargă la interviu fără să ştie foarte clar care este profilul 
postului; 


— să îşi manifeste nesiguranța şi starea de stres exacerbată; o 
variantă ar fi fost să ceară câteva momente de păsuire, până şi-ar fi 
revenit, sau să se concentreze asupra persoanei pe care o consideră cea 
mai favorabilă, fără a neglija cursul normal al dialogului; 


— să se concentreze exclusiv asupra unei persoane; a privi în egală 
măsură pe toţi cei care sunt la masă, concentrându-se cu 
preponderență spre cel care a pus întrebarea, este regulă de bază 
pentru interviul în grup; 

— să îi fie frică şi să intre în sala de interviu dominat de emoţii şi 
transpirat; 

— să se raporteze la un alt candidat; când intri într-un interviu, 
ceilalţi sunt concurenţii tăi fireşti, şi în niciun caz nu vor să îţi devină 
aliaţi (diferenţă evidentă faţă de jocul de rol, cu mai mulţi 
contracandidaţi, unde trebuie să dai totul pentru a ieşi bine echipa, 
pentru că atunci o să ieşi şi tu bine). 


O altă experienţă interesantă e cea care urmează, de asemenea a 
unui angajat englez: „Ceea ce urmează e mai mult o «experienţă de 
interviu» decât o analiză a unui interviu; s-a întâmplat acum câţiva ani, 
când am fost intervievat pentru o poziţie de formator, de către un grup 
de trei recrutori. Unul dintre intervievatori stătea direct în faţa mea, să 
zicem la poziția orei 12.00, un altul la poziţia 9.00, în stânga mea, şi 
celălalt la dreapta mea, în poziţia orei 15.00 de pe ceas. Eu eram la 
mijloc, în centrul cadranului ceasului. Toţi membrii comisiei erau la 
aproximativ patru metri de mine. A fost clar pentru mine că fiecare 
dintre ceilalţi doi intervievatori, alții decât cel cu care vorbeam, lua 
notițe, observând şi dând calificative, ca să se asigure, fără îndoială, că 
limbajul trupului nu era în conflict cu răspunsurile mele. Am menţinut 
tot timpul contactul vizual cu persoana care îmi vorbea. Mi-au adresat 
întrebări pe rând. Nu puteam să văd persoana de la ora 15.00, când 
vorbeam cu persoana de la ora 9.00, dar eram atent şi la persoana de 
la ora 12.00. Când am fost invitat să stau jos, mi-am dat pe loc seama 
de psihologia din spatele aşezării locului unde trebuia să se ţină interviul 
şi nu le-am permis să mă domine. Am primit postul şi am trecut acest 
interviu la categoria «experienţă de viaţă». 


Este evident că poziţia de formator pentru care candida personajul 
presupunea o experienţă anterioară fix în genul acesta de evenimente; 

ca urmare, recrutorii au găsit o modalitate de a-l scoate din tipar, 
încercând să controleze situaţia şi să păstreze poziţia de avantaj pe care 
le-o dădea relaţia cu candidatul. 


Rezumând, în interviul panel candidatul este intervievat în faţa unei 
comisii; acestuia îi sunt adresate mai multe întrebări, din ariile de 
interes ale fiecăruia; deşi numărul mare de întrebări poate să pară un 
dezavantaj, în realitate tipul acesta de interviu poate evidenția 
complexitatea necesară pentru ocuparea postului dorit. 


Nu se poate vorbi de eficienţă sau ineficienţă a acestui tip de 
interviu, deşi mulţi, inclusiv eu, cu ceva timp în urmă, îl consideram a 
nu fi varianta optimă; motivul era legat de posibilitatea apariţiei unor 
confuzii, de inducerea unei stări de agitaţie şi de nervozitate în rândul 
candidatului/candidaţilor. De fapt, e vorba de scopul pe care şi l-a 
propus recrutorul când a ales un tip de interviu panel; dacă recrutorii 
consideră necesar, fiecare candidat va fi întrebat ordonat de fiecare 
membru de comisie câte ceva, apoi va fi expediat afară, în aşteptarea 
unui rezultat. Sau unul dintre membrii comisiei va fi chiar agresiv, 
ajungând să enerveze orice candidat ar avea în faţă, testând capacitatea 
de adaptare la situaţie, de exemplu. 


Alte două tipuri de interviu sunt ilustrate de povestirea următoare: 
„La jobul ăsta despre care o să povestesc acum am aplicat fără să îmi 
acord în sinea mea vreo şansă reală. Primeam oferte de muncă de la 
câteva site-uri de profil şi le verificam mai mult ca să nu spun că nu o 
făceam, nu aveam intenţii serioase. Jobul acesta mi-a sărit în ochi din 
cauza numelui companiei, îi cunoşteam foarte bine produsele. Bună 
motivaţie, nu? Am trimis CV-ul care, între noi fie vorba, nu era foarte 
atent prelucrat, însă era foarte detaliat. După cum am mai zis, nu mă 
aşteptam la cine ştie ce. În mediul meu era foarte populară concepția 
potrivit căreia la companiile mari te angajezi numai dacă ai «pile», iar 
anunţurile sunt postate pentru că aşa cer politicile impuse de afară. 
Eram deci destul de sigură că postul acela era deja dat, însă m-au sunat 
şi m-au programat la interviu. 

Îmi aduc aminte şi acum că era după-amiază şi că îmi bătea inima 
ceva de speriat. Nu mai fusesem la un interviu de multă vreme, nu ştiam 
la ce să mă aştept, nici măcar nu aveam conturat în minte un plan de 
discuţii! Am rămas în sinea mea fidelă convingerii «nu ai nicio şansă», 
aşa că am purces cu emoţii, datorate numelui companiei şi situaţiei în 
sine. La companie (avea sediul într-o clădire şmecheră de birouri) mă 

aştepta o fată atât de simpatică şi plăcută ca prezenţă, încât am şi uitat 
că am venit acolo cerând un job! Mi-a povestit un pic despre companie, 
despre cerinţele postului, am povestit şi eu ce făceam şi ce nu făceam 
la firma la care lucram, am întrebat câte ceva în plus despre companie, 
despre posibilităţile de avansare în organigramă, despre atmosfera de 
lucru şi m-am trezit stând de vorbă o oră despre te miri ce. Nu am simţit 
că sunt la interviu, m-am simţit stând la palavre cu o nouă amică. 

Nu-mi este foarte clar acum dacă m-a programat atunci pentru 
următoarea etapă a recrutării, cea a testării cunoştinţelor, sau m-a 
sunat la scurt timp pentru asta. Ştiu însă că în momentul în care am fost 
programată pentru pasul doi, am început să cred că aş putea obţine 
jobul ala. 

Etapa cu testarea cunoştinţelor a fost ceva mai formală, dar nu 
foarte. Am primit o cafea într-una din ceştile din care o beau şi acum şi 
îmi aduc aminte că i-am zâmbit colegei care mi-a dat cafeaua (care 
atunci era foarte sobră - na, mă vedea prima dată!). Am primit foile cu 
teste de specialitate, un calculator şi o urare de succes. Mi s-a pus la 
dispoziţie o oră în care să mă desfăşor. După asta am aşteptat să văd 
dacă şi ce se mai întâmplă. Am primit la câteva zile telefonul care mă 
anunţa că am trecut testul de cunoştinţe şi că sunt invitată la interviul 
final, cu directorul economic. Inutil să spun că aproape mă vedeam 
angajată. 

Interviul a decurs frumos, fără stres şi apăsare, fără interogatoriu. 
M-a surprins înfăţişarea directorului economic, o femeie care arăta, în 
plină vară, departe de imaginea pe care mi-o făcusem despre genul 
acesta de poziţie în ierarhii corporatiste. Avea (are încă) o prezență 
foarte feminină, chiar dacă avea totuşi şi ceva din sobrietatea poziţiei 
pe care o ocupa. Am avut cu ea o discuţie plăcută în care mi s-a spus ce 
a fost ok şi ce a fost mai puţin ok la testul meu, mi s-a explicat cum 
decurg procesele în compania respectivă, am fost întrebată dacă din 
domeniul meu este ceva ce aş prefera să nu fac. Am insistat un pic pe 
nişte atribuţii pe care le aveam la firma la care lucram şi îmi amintesc 
că am vorbit foarte mult la persoana întâi plural. Privind în urmă acum, 
sunt destul de sigură că acesta a fost detaliul care a făcut diferenţa - 
persoana întâi plural. Nu a fost ceva deliberat, eram cu adevărat 
implicată sufleteşte şi asta se vedea. Asta mi-a dat «notă de trecere». 

Am acceptat postul, pentru că era un uriaş pas înainte pentru mine. 
De la o afacere mică, de familie, la o multinațională. şi, uite, în felul ăsta 
am devenit corporatistă.“ 

Este vorba, după cum se vede, de interviul multiplu (interviu în şir); 
una dintre etape este similară interviului de testare a cunoştinţelor. 
După cum reiese şi din povestire, tipul acesta de interviu e caracteristic 
corporațiilor. Persoanele care participă la interviu, din partea companiei, 
sunt mai numeroase, reprezentând compartimente diferite (resurse 
umane, PR, contabilitate, direcţia economică, directorul general etc.). 
Întâlnirea are loc în aceeaşi zi sau în zile diferite şi fiecare etapă a 
interviului are loc sub coordonarea unei alte persoane. 


Deoarece dezvoltarea resursei umane şi fidelizarea acesteia e o 
politică a marilor companii, se testează de cele mai multe ori, pe lângă 
caracteristicile necesare îndeplinirii cerinţelor prevăzute în fişa postului, 
şi capacitatea de integrare în grup şi abilităţile de comunicare. 


Interviurile de testare a cunoştinţelor nu prea pot fi exersate în 
prealabil. Teste psihologice, teste de abilităţi matematice, teste de limbi 
străine se pot găsi pe internet, dar nu ştiu cât ar ajuta un candidat. Acele 
teste nu spun decât ceea ce e adevărat despre tine, care e situaţia ta în 
momentul testării. Dacă nu ştii engleza sau nu ai noţiuni de contabilitate 
sau nu ştii să lucrezi pe calculator, nu cred că ajută să exersezi; mai 
simplu e să înveţi şi apoi să aplici la o astfel de slujbă. 


Scris de Marian Crăciun 

CUM ÎMI ALEGI UN TRAINING POTRIVIT? 


Voi discuta în acest articol despre cum ar trebui să-ti alegi un 
training potrivit, mai ales atunci când este vorba despre o alegere 
individuală. Oriunde navighezi pe internet, vei da peste o sumedenie 
de traininguri cu diferite teme, diferiţi traineri, diferite locaţii şi diferite 
preţuri. Într-un articol viitor urmează să prezint despre cum ar trebui 
să aleagă o companie un training, însă acum ne vom opri la o persoană 
care doreşte să se perfecţioneze. 


Întrucât trainingurile nu au întotdeauna cele mai mici preţuri, sunt 
convins că îţi doreşti să faci o alegere bună, să consideri că banii daţi 
au meritat şi că, într-adevăr, trainingul te-a ajutat. Cum noi suntem o 
companie de training, analizăm concurenţa şi uneori suntem uimiţi de 
lucrurile care se scriu pe anumite site-uri. În acelaşi timp, culegem şi 
feedbackul celor care participă la unele traininguri. Nu mică îţi va fi 
mirarea să observi că ceea ce se scrie pe site-ul de prezentare nu prea 
are legătură cu ce se întâmplă în training. Întrucât participarea la 
training nu este un serviciu pe care-l consumi în fiecare zi, pe care-l 
cunoşti foarte bine, alegerea devine foarte greoaie, pentru că nu cunoşti 
exact ce cumperi. 


Plecând de la această premisă, aş dori să le dau câteva avertismente 
participanţilor, care au legatură atât cu trainingul în sine, cât şi cu 
alegerea făcută. 


1. Dacă vrei preponderent o acumulare de cunoştinţe, investiţia cea 
mai potrivită ar fi câteva cărţi bune, nu un training. 

2. Dacă vrei dezvoltare durabilă, lucrul intens cu persoana ta, atunci 
alege coachingul. 

3. Trainingul este un instrument ce prezintă o serie de tehnici, 
responsabilitatea practicării ulterioare revenindu-i participantului. 

4. Niciun training nu te face manager la minut, negociator la minut, 
sau te dezvoltă spunând un abracadabra. 

5. Trainingul îţi oferă startul în domeniu, oricare ar fi el, însă, fără 
un efort ulterior pentru a testa şi a pune în practică cele învăţate, 
investiţia în training este inutilă. 

6. Responsabilitatea pentru cele ce se întâmplă în training îi revine 
atât trainerului, cât şi participantului; trebuie să fie un open mind şi să 
ridici probleme pertinente. 

7. Dacă ai idei fixe la care nu eşti dispus sub nicio formă să renunţi, 
scoate-ţi un cunoscut la bere, e mai ieftin, nu trebuie să mergi la un 
training să plăteşti o taxă de participare şi să chinui 20 de oameni. 

8. Ai grijă la ce te aştepţi de la un training, pentru că s-ar putea să 
se împlinească. Dacă participi la un training plecând de la premisa că 
nu vei învăţa nimic, nu mică să-ţi fie surprinderea că aşa se va întâmpla. 
Acest lucru se datorează poziţiei mentale pesimiste, care nu dă voie 
unei procesării autentice a ceea ce se întâmplă la un training. 

9. Trainingul oferă un cadru limitat, un laborator în care sunt 
prezentate idei, testate tehnici şi dezvoltate abilităţi, având limitele lui 
- este un laborator. 

10. Participantul are acces la un volum mic de informaţie teoretică 
în stare brută, în mare parte trainingul se bazează pe aplicaţii practice; 
pentru mai multă informaţie brută se recomandă bibliografie (cel puţin 
aşa ar trebui să fie, însă acum nu garantez că toate companiile fac aşa) 

11. Aşteaptă-te să înveţi ceva practic! Dacă nu este aşa, trage-l pe 
trainer de urechi în timpul trainingului. 

12. Este de dorit ca participantul să fie deschis la nou, însă aşteaptă- 
te să găseşti în training o persoană care va face „opoziţie” permanentă 
la ceea ce spune trainerul, la ceea ce spui tu sau la ceea ce spun ceilalţi 
participanţi. Acceptă-l, dar în acelaşi timp canalizează-te asupra 
obiectivelor tale de învăţare. Nu are rost să îţi pierzi timpul. 

13. Trebuie să înţelegi că oamenii vin la un training să se 
perfecţioneze, nu să-i perfecţioneze pe ceilalţi participanţi sau pe 
trainer. Dacă este aşa, încearcă o carieră de trainer sau de profesor. 


Avertismentele pot continua. Este drept, poate am exagerat puţin, 
însă nu strică niciodată să fii puţin prevăzător şi să fii într-adevăr 
conştient de ceea ce poate oferi un training şi ce nu. Este ca şi cum ți- 
ai cumpăra o maşină şi te-ai aştepta să nu fie nevoie să o conduci. La 
fel şi în training, ţi se oferă maşina, ţi se dau instrucţiunile de folosire, 
se face şcoala de şoferi cu tine, apoi maşina te va duce la destinaţie 
doar dacă ştii să o conduci şi dacă ai învăţat suficient de bine. Este drept, 
îţi poţi lua şofer; atunci mai bine trimiţi şoferul la training J Glumeam! 


Trecând mai departe de aceste argumente, sunt 5 lucruri de care 
trebuie să ţii cont atunci când îţi alegi un furnizor de training: 

1. Tematica pusă în discuţie; îţi recomand să o citeşti şi să vezi dacă 
într-adevăr îţi este folositoare 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 192 


2. Vechimea companiei poate fi de asemenea un indicator al 
nivelului. 

3. Trainerul care va prezenta. Cine este? Ce-a mai făcut înainte? Este 
la prima experienţă? A mai ţinut traininguri? Încercă un search pe 
Google cu numele trainerului. 

4. Află ce spun clienţii companiei, de pe site-ul lor, de pe forumuri 
sau de la cunoscuţi. 

5. Un search pe Google cu numele companiei nu strică. Observă 
care este vizibilitatea companiei, care îi sunt partenerii; e posibil ca un 
marketing bun al companiei să fie un indicator al serviciilor. 


Aceste 5 motive de mai sus sunt cumulative şi interdependente. Cu 
cât aveţi mai multe informaţii despre fiecare dintre punctele de mai sus, 
cu atât puteţi lua o decizie într-adevăr în cunoştinţă de cauză. 


Scris de Marian Rujoiu 

DESPRE RECUNOAŞTEREA DIPLOMELOR ŞI CÂT DE MULT TE AJUTĂ UN TRAINING? 


Trainingul este o formă de pregătire la care apelează tot mai mult 
persoane în ultima vreme? De ce se întâmplă acest lucru? Merită să 
mergi la un training? Ce training trebuie să-ţi alegi? De cine sunt 
recunoscute diplomele? 


Este o certitudine faptul că educaţia formală acoperă doar o parte 
din pregătirea necesară unui individ cu ambiţii. Pentru a reuşi într- 
adevăr, trebui să începi să investeşti în tine, mai exact trebuie să 
investeşti în dezvoltarea ta personală, să-ţi testezi capacităţile şi să-ţi 
dezvolţi abilităţile practice! 


Un training de calitate, bine pregătit, oferă cursanților posibilitatea 
de a acumula cunoştinţe practice pe domenii specifice într-un timp 
foarte scurt, oferă posibilitatea de a interacţiona şi socializa şi constituie 
totodată un cadru în care îşi pot testa şi exersa abilităţile. 


O să fiu sincer cu dumneavoastră. Vânătoarea de diplome nu este 
o soluţie pentru cei care vor să aibă o carieră de succes. Angajatorii 
aruncă o privire pe lista de diplome a celor dornici de a se angaja, însă 
contează în primul rând ceea ce ştii să faci. Astfel la întrebarea „Ce ştii 
sa faci?” mulţi încep să ridice din umeri. Soluţia este aceea de a ne 
concentra pe anumite domenii şi de a ne dezvolta capacităţile. Revenind 
la problema diplomelor, acestea sunt un început, demonstrează pentru 
un angajator intenţionalitatea aplicantului de a se dezvolta într-un 
domeniu sau altul. Pentru a avea un job bun, pentru a putea promova 
mai apoi, trebuie să investeşti în dezvoltarea ta. 


Sunt traininguri organizate de instituţii publice care sunt fără taxa 
de participare; costurile sunt suportate de instituţiile publice (ex: ASS, 
ANSIT, ANT) iar cele organizate de instituţii private pleacă de la 30 de 
euro până la câteva sute de euro, în funcţie de companie, unele 
ajungând chiar la câteva mii. De exemplu trainingurile organizate de noi 
costă în medie 60 de euro. 


Cât valorează diplomele mele? 
De regulă, sunt două versiuni atunci când vine vorba de 


recunoaşterea diplomelor. Prima dintre ele ar fi că nu contează decât 

diplomele eliberate sub egida Ministerului Educaţiei şi Cercetării 
(diplomele eliberate de universităţi sau cele în colaborare cu Consiliul 
Naţional de de Formare Profesională a Adulţilor). A doua versiune este 
aceea care spune că orice diplomă contează. 


Ambele viziuni de mai sus suportă de o anumită deficiență şi 
anume: cine nu recunoaşte aceste diplome sau cinele le recunoaşte? 
Acest termen de „recunoscut” sau nu din păcate nu face o referire la 
situaţia practică a unei diplome. 

O diplomă o trecem într-un CV, iar despre recunoaşterea sau 
nerecunoaşterea acesteia se poate vorbi doar într-un singur moment: 
la ANGAJARE sau la PROMOVARE. Prin urmare, a discuta de 
recunoaşterea sau nerecunoaşterea unei diplome înseamnă a pune 
problema în termeni greşiţi. Este drept că de această formulă uzitează 
mai ales instituţiile publice, întrucât este singurul lucru pe care-l au 
pentru că de regulă le lipseşte calitatea (sunt şi excepţii, desigur). 


Răspunsul corect privind recunoaşterea este unul foarte simplu: o 
diplomă demonstrează INTENŢIA ta de a te perfecționa din punct de 
vedere profesional şi personal. Diploma nu certifică nici că ştii, dar nici 
că nu ştii! O să exemplific acest lucru atât din perspectiva mediului 
public, cât şi a celui privat. 


În mediul privat, un CV bun (cu multe diplome) te poate ajuta să 
ajungi mai repede în faţa potenţialului angajator. Cel mai probabil 
acesta va concluziona că eşti o persoană preocupată de dezvoltarea ta 
personală şi profesională. Marea valoare şi recunoaştere a diplomelor 
se opreşte însă când ai ajuns la un interviu, când te trezeşti cu cel puţin 
una din următoarele două întrebări: 


1. Ce ştii să faci? 
2. Ce ai învăţat la acest training, care figurează în CV-ul tău? 


O să observați anumite anunţuri care solicită posesori de CV-uri care 
au absolvit o anumită facultate. Credeţi că acea companie va angaja 
toate persoanele venite cu acele CV-uri? Ştim cu toţii că nu! Norocoşi 
sunt aceia care demonstrează că nu au făcut acea facultate degeaba, ci 
au anumite cunoştinţe sau abilităţi necesare angajatorului. În concluzie, 
diplomele sau participările te ajută să ajungi la angajator, însă diplomele 
nu te şi angajează. 

În mediul public, participarea ta la anumite cursuri sau traininguri 
este de regulă punctată la activităţi extracurriculare sau la programe de 
pregătire prestate de alţi furnizori, cum numesc ei. 


Prin urmare, dragi cursanţi, luaţi în considerare înainte de a 
participa la un training întrebarea: cât vă ajută trainingul respectiv. Dacă 
veţi considera că investiţia merită, mergeţi şi urmaţi acel training. 


Să alegi un training cerificat de MEC sau nu? 


La această întrebare voi răspunde din experienţa companiei 
Extreme Training. In momentul de față avem acreditatrea CNFPA 
(Consiliul Naţional de Formare Profesională a Adulţilor). Vă spun sincer 
că nu mă interesează să uzitez de acest lucru. Acest fenomen se 
întâmplă deoarece desfăşurarea unui training autorizat CNFPA 
înseamnă îndeplinirea unor condiţii fixate de mediul public - nu mai 
vreau să vorbesc de vârsta celor care fac evaluările. O „colaborare cu 
CNFPA” înseamnă să am traininguri de minim 72 de ore şi o programă 
care trebuie să fie autorizată de ei, plus taxe peste taxe şi hârtii peste 
hârtii. Astfel că mi s-a părut mult mai simplu să las sistemul public cu 
tot cu certificările lui şi să ofer calitate, să ofer ceea ce piaţa muncii are 
nevoie. Acesta e singurul lucru de care ţin cont, anume părerea 
cursanților şi a mediului privat despre cursurile noastre. Părerea 
personală este că aceste acreditări duc doar spre rigidizarea programei 
şi taxe în plus, nimic mai mult. Răspunsul ferm este: Alege calitatea! 


Concluzii cheie 


1. O diplomă sau un certificat atestă dorinţa ta de a te perfecționa! 


2. Dacă ai un teanc de diplome nu înseamnă neapărat că eşti o 
valoare! 


3. Un număr ridicat de diplome te poate ajuta să ajungi mai repede 
la un angajator! 


4. La un training nu trebuie să mergi pentru o diplomă, ci pentru a 
te dezvolta personal şi profesional! 


5. Alege trainingurile în conformitate cu obiectivele tale de 
dezvoltare! 


6. Alege furnizorul în funcţie de CALITATE! 


7. Participarea la anumite cursuri sau traininguri NU este un COST, 
ci o investiţie durabilă în dezvoltarea ta! 


Scris de Marian Rujoiu 

CE CAUTĂ DE FAPT ANGAJATORII? 


Sunt foarte multe anunţuri în care se caută persoane dinamice, 
perseverente, cu bune abilităţi de comunicare etc. Indiferent de profilul 
jobului, compania urmărește înainte de toate profitul. Cât ar suna de 
urât, la un nivel mai mic și angajatul dorește același lucru: să facă profit 
pentru a-și satisface nevoile sau dorinţele sale! 


Am scris articole legate de lucruri specifice referitoare la modul în 
care ar trebui să te porţi la un interviu, ce ar trebui să spui sau să nu 
spui în faţa unui angajator la un interviu. Cu acest articol vreau să merg 
puţin mai în profunzime. La un moment dat, chiar am primit o serie de 
întrebări de la un cotidian privind modul în care poţi deveni de 
neînlocuit la un loc de muncă. 


La un anumit nivel lucrurile se intersectează. Înainte de a merge la 
orice interviu trebuie să fii capabil să răspunzi la patru întrebări 
fundamentale foarte simple: 

1. În ce fel consideri că ceea ce știi să faci poate conduce la 

creșterea numărului de clienţi al companiei? 

2. În ce fel consideri că prin angajarea ta compania va reuși să 

menţină actualii clienţi? 

3. Cât consideri că ar putea crește productivitatea companiei 

prin angajarea ta? 

4. În ce fel angajarea ta poate ajuta compania să 

economisească bani? 


Sunt patru întrebări simple. Însă în același timp sunt puternice 
pentru că sunt profund legate de realitatea practică. Având în minte 
răspunsurile la aceste întrebări, orice angajare sau menţinere a unui loc 
de muncă va deveni mult mai ușoară! 


Într-un anumit fel și angajatorul este tot un angajat, al statului însă! 
La fel ca și angajatul, are de plătit anumite taxe, are anumite cheltuieli 
fixe și anumite cheltuieli variabile! Profitul este ţinta iniţială atât a 
companiilor, cât și a indivizilor! Vine apoi și dorinţa de dezvoltare sau 
dorinţa de a ajuta comunitatea, însă numai după ce ţinta iniţială 
(profitul) este îndeplinită. 

Dacă nu poţi avea răspunsuri precise la cele patru întrebări de mai 
sus, angajarea ta va fi dificilă. Nu la fel de dificilă va fi înlocuirea ta, dacă 
nu ai răspunsuri clare la întrebările de mai sus. Chiar și după ce vei fi 
angajat va fi necesar să-ţi revizuiești abilităţile și atitudinea astfel încât 
răspunsurile tale la cele patru întrebări de mai sus să fie unele 
pertinente. 


Am o întrebare: tu, ca angajat, ai plăti ratele unei mașini care nu-ţi 
aparţine, de exemplu? Cu siguranţă că nu, probabil ar fi un semn al 
nebuniei să preiei cheltuieli ale unor terţi cu care nu ai nicio legătură! 
Mergând mai departe, la fel și o companie va încerca să aibă acele 
cheltuieli care se pot dovedi a fi investiţii! Într-un fel sau altul, 
cheltuielile curente trebuie să fie în legătură directă cu plusul valoare 
care se poate reflecta în serviciile aduse clienţilor. 


Cele patru întrebări sunt o provocare! Poţi alege să le ignori! Este 
cea mai simplă și mai comodă variantă, să nu fii însă surprins că la un 
moment dat nu o să-ţi mai găsești un job sau că ești dat afară de la 
actualul job fără să înţelegi de ce. Un job înseamnă mai mult decât un 
timp de lucru, înseamnă un plus valoare pe care-l poţi aduce. 

Aducând acest plus valoare, și nu mă refer la a sta peste program, 
ci la a găsi căi strălucite de a face mai bine anumite lucruri astfel încât 
să se poată cuantifica în cifre rezultatul muncii tale, este o provocare 
pe care o poţi accepta sau nu! 


Abilităţile tale și atitudinea ta pot fi valoroase numai dacă sunt în 
legătură directă cu răspunsul la cele patru întrebări pe care le reiau mai jos: 

1. În ce fel consideri că ceea ce știi să faci poate conduce la 

creșterea numărului de clienţi al companiei? 

2. În ce fel consideri că prin angajarea ta compania va reuși să 

menţină actualii clienţi? 

3. Cât consideri că ar putea crește productivitatea companiei 

prin angajarea ta? 

4. În ce fel angajarea ta poate ajuta compania să economisească 

bani? 

Știu că nu este un articol comod, sper însă să-și dovedească 
utilitatea în activitatea fiecărei persoane care îl citește! 

Atunci când vei merge la un interviu și vei fi întrebat diferite lucruri, 
să ai în minte răspunsurile de mai sus. Degeaba ești o persoană 
inteligentă dacă nu corelezi inteligenţa ta cu răspusurile la cele 4 
întrebări! La fel și pentru a-ţi păstra un loc de muncă sau a promova, 
nu-i de ajuns să depui efort maxim sau să stai peste program, ci înainte 
de toate trebuie să corelezi activităţile tale cu răspunsurile la cele patru 
întrebări. Cu cât vei avea răspusuri mai precise pe care le poţi aplica, cu 
atât vei fi mai căutat! 


Scris de Marian Rujoiu 

7 SFATURI - CUM POATE FI DEZVOLTATĂ O RELAȚIE POZITIVĂ CU ȘEFUL? 


Relaţia pozitivă cu șeful poate fi un plus, pe termen scurt, mediu și 
lung. Poţi beneficia de măriri de salariu, promovări și - de ce nu? - deo 
atitudine prietenoasă din partea acestuia. Dacă ar fi să vorbim de o 
diferenţă între șefii din mediul privat și cei care aparţin de stat, acestea 
sunt foarte mari. 


În sectorul public, problema reclamată de marea majoritate a 
angajaţilor este „neprofesionalismul șefilor”, în sensul că se poate 
dezvolta o atitudine pozitivă cu acesta dacă îl perii și îi spui în fiecare zi 
ce frumos și deștept este. Aceasta este o cale. Depinde de fiecare în ce 
măsură poate face sau nu acest compromis. În opinia mea există și 
excepţii, astfel că sper să vă fie utile sfaturile de mai jos. 


1. Adaptare, adaptare și iar adaptare! 

În mediul privat, în relaţia cu șeful cel mai important aspect, pe 
care-l poţi îmbunătăţi rapid, este adaptarea la stilul lui de lucru. Dacă 
șeful vrea rezultate fără detalii, dă-i rezultate și nu-l mai omori cu detalii. 
Dacă șeful tău vrea să fie la curent cu fiecare pas pe care vrei să-l faci, 
ţine-l la curent permanent. Poate ai un șef care este axat pe proceduri, 
atunci trebuie să te adaptezi, cel puţin pe termen mediu. Dacă ai un șef 
care iniţiază permanent și este în căutare de noi opţiuni în permanenţă, 
oferă-i și tu opţiune tale etc. Adaptarea la stilul șefului îţi asigură 
climatul pentru ca rezultatele tale să fie apreciate, îţi asigură intrarea 
pe aceeași lungime de undă. 


2. Folosește secretele comunicării verbale și nonverbale! 

În plus, mai poţi apela la câteva tips&triks din domeniul 
nonverbalului și paraverbalului cum ar fi: încearcă să iei poziţii similare 
cu el, încearcă să vorbești cu aceeași viteză cu care vorbește el, chiar să 
folosești același ton. Mai mult de atât, încearcă să-ţi dai seama care 
sunt valorile șefului (onestitate, eficiență, randament, comunicare, 
recunoaștere etc.) și atunci vei avea cheia către sufletul lui. 


3. Respectă linia respectului! 

Șeful, fie că recunoaște sau nu, în primul rând își dorește respect 
din partea angajaţilor. Astfel că, oricât de prieten ţi s-ar părea că ești 
cu șeful tău, ia în serios sarcinile care ţi se dau și du-le cu 
responsabilitate la îndeplinire, altfel este posibil să te trezești concediat 

subit, chiar dacă aveai impresia că vă înţelegeţi foarte bine. Practic, nu 
trebuie să exagerezi dacă șeful îţi întinde o mână prietenoasă. Și la nivel 
de comunicare, din nou, ofer aceeași sugestie, anume să te adaptezi la 
stilul lui preferat de comunicare (faţă în faţă, e-mail, rapoarte scrise etc.) 


4. Comunică la timp problemele! 


Informarea șefului că nu am putea îndeplini un proiect la timp 
reprezintă o slăbiciune, în măsura în care informarea este făcută în 
ultima clipă. Dacă simţi că nu poţi duce la îndeplinire un proiect, 
avertizează din timp, spune care este stadiul și spune-i de ce timp ai 
mai avea nevoie. Sau, atunci când te blochezi într-un punct, nu aștepta 
să vină termenul de predare ca să-i transmiţi acest lucru. Informează-l 
cât de repede și cere-i ajutorul. În mod normal, un șef apreciază 
onestitatea bine intenţionată, însă cu siguranţă nu va aprecia că i-ai 
ascuns zile în șir că ești blocat în proiect. 


5. Dă-i veștile „rele” din lateralul lui! 


Totuși, dacă ești nevoit să dai o veste bună șefului, poţi să stai 
poziționat în faţa lui, însă dacă îi dai o veste mai puţin bună, dă-i vestea 
stând puţin în lateralul lui, astfel încât să nu rămână cu vestea proastă 
și cu imaginea ta laolaltă în mintea lui. Lasă-l să privească încotro își 
dorește, numai la tine nu. 


6. Fii conștient că nu-i poţi schimba mentalitatea! 


Sfaturile oferite ar trebui să funcţioneze în cazul majorităţii șefilor, 
fie ei din sectorul public sau privat. Totuși, sunt șefi care nu au abilităţi 
manageriale și se poate dovedi o muncă de Sisif încercarea de a-i 
schimba mentalitatea, astfel că trebuie să alegi: ori te adaptezi stilului 
de lucru al șefului, ori îţi cauţi un alt loc de muncă, ori aștepți să se 
schimbe șeful. Sunt anumiţi șefi care nu răspund pozitiv indiferent de 
ce ai face. De regulă, acești șefi au carenţe manageriale, astfel că mulţi 
oameni au hotărât chiar să-și deschidă o afacere sau să-și caute rapid 
un alt loc de muncă când au avut de-a face cu asemenea șefi! Dacă ești 
cumva în această categorie, iar „norocul” ţi-a scos în cale un șef cu slabe 
abilităţi manageriale și de leadership, cel mai rău lucru pe care-l poţi 
face este să te victimizezi. 


7. Alege să te adaptezi și să te perfecţionezi! 


Fiecare om este ceea ce este datorită alegerilor pe care le face, 
astfel că primul sfat pe care-l dau este să încerci să te adaptezi, este 

una din condiţiile economiei de piaţă până la urmă. Dacă-ţi propui, cu 
siguranţă vei reuși. Dacă ești interesat să dezvolţi o comunicare mai 
bună poţi să urmezi cursuri de comunicare, limbaj nonverbal sau 
negociere. În plus, poţi alege să te perfecţionezi în domeniul în care 
activezi fie prin participarea la cursuri, fie prin studiu individual. 


îndiferent de ce alegi să faci, alege să te dezvolţi personal și 
profesional pentru că aceste lucruri vor rămâne pentru totdeauna, 
indiferent de șefi sau subalterni. Cheia în a te înţelege mai bine cu șeful 
sau șefa ta este să te adaptezi stilului de lucru! Dacă nu te poţi adapta 
sau dacă nu merită și consideri că adaptarea ta ar fi de fapt o umilire, 
caută-ţi un alt șef, victimizarea nefiind o soluţie, pentru că nu conduce 
la nimic bun! 


Scris de Marian Rujoiu 

5 SFATURI - CUM POȚI AVEA REZULTATE STRĂLUCITE CA FREELANCER? 


Există o bucurie în orice statut ţi-ai alege: angajat, freelancer, șomer, 
investitor sau antreprenor. Acest articol face parte din acest pentagon 
al rolurilor urmând ca în cazul de față să mă ocup de statutul de 
freelancer! 


Ce este freelancerul? 

Freelancer, așa cum termenul o spune, nu este angajatul nimănui, 
dar nu are niciun angajat! Freelancerii de obicei sunt persoane 
pricepute într-un domeniu care au ajuns în această situaţie fie datorită 
unei conjuncturi, fie datorită unei alegeri conștiente. Freelancerul 
poate fi un trainer, un grafician, un expert IT, un instalator, un pictor, un 
cameraman, un fotograf, un copywriter, un consultant în management, 
un traducător etc. Aproape orice meserie se poate preta acestui statut, 
nu însă neapărat cu rezultate. Voi răspunde în acest articol la trei 
întrebări: 

1. Care sunt avantajele faptului de a fi freelancer? 

2. Care sunt dezavantajele acestui statut? 

3. Cum putem avea rezultate strălucite activând ca freelanceri? 


1. Care sunt avantajele faptului de a fi freelancer? 


Freelancerul este propriul său stăpân! Multe persoane au ales acest 
statut și nu renunţă la el ușor. Sunt chiar mândri că au făcut această 
alegere! Fie că ești sau te gândești să devii freelancer, este bine să 
cunoști atât avantajele, cât și dezavantajele acestui mod de a fi! 
Începem, așadar, cu avantajele: 


a) A fi freelancer este un mod de viaţă 

A fi freelancer presupune o alegere care te-ar putea face fericit. Nu 
ai șef, nu ai angajaţi! Ești liber de contract! Nu stai cu stresul plătirii unor 
salarii, nici nu trebuie să dai socolteală în faţa șefilor sau colegilor. Ai 
un domeniu în care ești specializat și-ţi poţi impune propriul ritm, 
confortabil ţie! 


b) Freelancerul este independent 
Exceptând eventuale contracte în care este angrenat, freelancerul 
are posibilitatea să-și creeze propriul program. El hotărăște căror clienţi 

se adresează, el își alege domeniul de expertiză. Probabil, din anumite 
considerente, un freelancer este mult mai independent decât o 
persoană care conduce o afacere! Își poate fixa concediile și poate 
munci doar două sau trei luni pe an! În rest se poate ocupa de pasiunile 
lui, de familie, de dezvoltare personală sau orice are chef. 


c) Freelancerul se adaptează ușor 

Dacă atunci când conduci o companie procesul de adaptare la 
schimbare este mult mai greoi întrucât include procese, oameni și 
resurse, în cazul freelancerului procesul de adaptare este unul rapid, cu 
posibile rezultate imediate. El poate decide în orice moment să-și 
schimbe strategia sau să aleagă noi domenii de specializare! Din acest 
punct de vedere, el poate fi preferabil companiilor care oferă servicii 
similare! 


d) Freelancerul învaţă mult și inovează ușor 

Cel puţin teoretic, un freelancer bun are ocazia de a interacţiona cu 
oameni și companii diferite. În acest fel el asimilează o experienţă și o 
expertiză pe care le poate multiplica sau replica foarte ușor în cazul 
viitorilor clienţi. Această situaţie permițându-i să fie mult mai flexibil și 
mai inovator, poate avea rezultate strălucite. 


e) Freelancerul și-a asumat responsabilitatea propriilor rezultate 

Ca freelancer dispare discuţia că șeful te plătește prea puţin sau că 
plătești angajaţii prea mult. Având acest statut vei fi plătit exact pentru 
munca pe care o depui, nici mai mult nici mai puţin! Freelancerul va 
putea să-și fixeze singur tarifele și să le crească sau să le scadă după 
bunul plac, evident ţinând cont de piaţa muncii. 


2. Care sunt dezavantajele acestui statut? 


Acest statut este frumos, trebuie însă să fim corecţi și să vedem și 
dezavantajele acestuia. Nu putem spune că sunt multe sau puţine, însă 
la fel ca și în cazul celorlalte colţuri ale pentagonului este bine să 
cunoaștem aceste dezavantaje pentru a le putea contracara mai ușor! 


a) Omul bun la toate 
Ca freelancer, fie că-ţi place sau nu, trebuie să preiei cam toate 
rolurile existente într-o companie: portar, secretară, casier, finanţist, 

agent vânzări, reprezentant marketing, reprezentant PR, dactilograf etc. 
+ meseria ta de bază. Aceste lucruri la un moment dat te pot ţine în loc 
de la a-ţi face bine treaba. Poate deveni obositor și uneori neplăcut. 


b) Lipsă de venituri constante 


Sunt și cazuri fericite în care poţi avea o constanţă în venituri, însă 
de cele mai multe ori nu vei avea parte de o asemenea plăcere. Ar 
trebui să fii salariat pentru a avea venituri constante. Facturile tale te 
pot presa uneori, ajungând chiar să lucrezi pe tarife mici sub presiunea 
plăţii facturilor! 


c) Muncă multă 


Ca freelancer va trebuie să muncești mai mult, în ciuda aparenţelor! 
Acest punct se leagă de primul dezavantaj și anume de volumul de 
munci administrative pe care va trebui să-l depui în cazul în care vrei 
să-ţi crești veniturile. 


d) Marginalizare 

Nu este o situaţie permanentă, însă este foarte posibilă. O 
companie de obicei lucrează cu freelanceri pe termen scurt. Pe termen 
lung ideea de freelancer nu le sugerează seriozitate. Ei preferă o 
companie care să le livreze serviciile respective. De obicei, o companie 
are o credibilitate mai mare decât un freelancer, însă, repet, nu este 
valabil în toate cazurile. De exemplu, dacă ești trainer freelancer, o 
companie va apela la tine doar atunci când nu are altă variantă. 
Companiile vor prefera fie să angajeze, fie să lucreze cu colaboratori 
dedicați lor, și nu freelanceri care lucrează și cu concurenţa. Prin urmare, 
poţi fi un freelancer bun, însă dat la o parte din considerentele enunțate 
mai sus. 


e) Lipsă suport și expertiză extinsă 

Ca freelencer va fi foarte greu să obţii suport de la terţi. Te poţi baza 
eventual pe prieteni, însă cu măsură. De exemplu, atunci când ești 
angajat poate prelua un coleg de-al tău anumite sarcini sau te poate 
ajuta. Te poţi sfătui cu ei și cu șeful și vă puteţi sprijini reciproc. Puteţi 
pune resursele și cunoștințele în comun și lucrurile devin mai simple. 
Freelancerul nu beneficiază de acest suport. Totodată, beneficiind de o 
expertiză restrânsă poţi pierde clienţi. Un client poate are nevoie de a, 
b, c, d și e. Este greu ca o persoană să fie cu adevărat expertă în toate, 
astfel că o companie va apela la o altă companie care-i poate livra la 

pachet întreaga gamă de servicii. Uneori poate e nevoie de un singur 
lucru, însă în același timp în orașe diferite. Va fi greu pentru un 
freelancer să se cloneze, astfel că se va vedea în imposibilitatea de a da 
curs solicitării clientului. 


Am răspuns primelor două întrebări, și anume care sunt avantajele 
și dezavantajele acestui statut. Poate fi frumos atâta timp cât 
freelancerul îşi asumă prețul plătit. Poţi invidia un freelancer pentru 
avantajele pe care le are. A fi freelancer poate reprezenta o bucurie 
nemărginită dacă vei putea să contracarezi din dezavantaje. 
Freelancerul îşi poate trăi viaţa din plin și, cu puţină măiestrie, poate 
primi bani mulți făcând ceea ce-i place. 


3. Trecând la a treia întrebare, și anume „cum putem avea rezultate 
strălucite ca freelanceri?”, se conturează mai multe direcţii utile. Poţi 
să le consideri sfaturi, urmând să le alegi pe acelea care sunt mai 
potrivite situaţiei și nevoilor tale. Vreau să îţi amintești că freelancerul 
se poate bucura de munca pe care o face și poate avea rezultate 
remarcabile! 


Sfatul 1: Alege-ţi un domeniu precis de expertiză! Un freelancer 
bun va fi căutat doar dacă reușește să răspundă unei nevoie precise. 
Asigură-te că ești bun în ceea ce faci, învaţă permanent și dezvoltă-te. 
Ca freelancer mediocritatea nu există. Poţi să reziști doar făcând 
excelent ceea ce te pricepi cel mai bine! 


Sfatul 2: Construiește-ţi un personal branding de invidiat! Fă-ţi un 
blog, comunică cu oamenii, participă la întruniri ca invitat sau ca 
speaker, scrie articole sau chiar cărţi pe domeniul tău. Caută căi pentru 
a fi invitat în emisiuni TV sau radio. 


Sfatul 3: Identifică precis cine sunt clienţii tăi și încearcă să te 
promovezi în primul rând în mediul acestora! Nu-ţi permiţi să investești 
timp și bani pentru o notorietate în rândul oamenilor care nu reprezintă 
piaţa ta ţintă. Nișează și du-te direct către ei. Poţi rezista având un 
marketing extrem de precis și extrem de eficient. Clienţii tăi probabil 
au cluburi, asociaţii, merg la anumite evenimente sau poate sunt 
grupaţi în reţelele online precum Facebook sau Linkedin. Ca strategie, 
primul lucru (1) ascultă-l exact să vezi care este situaţia, apoi (2) 
apreciază-l, (3) discută cu ei și (4) vino cu un plus valoare întotdeauna 

și, cel mai important, (5) oferă resurse, soluţii și suport! Dacă nu poţi 
aduce un plus valoare pe domeniul tău în discuţii, mai bine te lași de 
meserie. Această schemă este valabilă şi în cadrul întâlnirilor deschise, 
pe blogul tău sau în reţelele online! Pașii trebuie urmaţi în ordinea 
enunțată! 


Sfatul 4: Evită capcana expertizelor multiple! Vei pierde din valoare 
dacă vei încerca să răspunzi nevoilor clienţilor asemenea unei firme. Nu 
vei putea să faci excelent acel lucru! Nu vei putea fi niciodată un 
mecanic strălucit, un trainer bun și un designer de excepţie. Alegând o 
abordare multiplă, clienţilor le va fi greu să te găsesească. Trebuie să 
fie un singur domeniu și un singur cuvânt care să te reprezinte. Dacă 
ești solicitat pe mai multe domenii unde nu excelezi, mai bine refuzi, 
este singura cale de a-ţi păstra brandul intact. Dacă nu faci faţă 
problemelor administrative, poţi să-ţi iei un secretar care să te ajute, 
dar nu mai mult. Dacă ai o reţea de clienţi pe care crezi că o poţi 
valorifica eficient, poate ar fi mai bine să demarezi o afacere și să te 
înconjori de oameni cel puţin la fel de buni ca și tine. 


Sfatul 5: Fii serios! Poate cumva se subînţelege din sfaturile de mai 
sus, însă am vrut să fiu precis aducând în discuţie acest aspect separat. 
Faptul că nu ai șefi sau angajaţi în faţa cărora să dai socoteală înseamnă 
că ai clienţi! Reziști doar dacă ești serios și se pot baza pe tine. Fă 
întotdeauna ce-ai promis că faci, nu promite mai mult decât poţi, nu fă 
rabat de la calitate, mergi la întâlniri la orele stabilite, dă ce-i mai bun 
din tine fără să ai reținerea că e prea mult sau nu merită! Fiecare client 
este unic, respectă-l și respectă-i nevoile. Fii discret și nu povesti altor 
clienţi sau cunoscuţi problemele pe care le-ai găsit în firma X sau Y. Poţi 
problematiza fără să nominalizezi. Nu deveni arogant, judecă mai puţin 
clienţii și, dacă poţi, ajută-i. Nu intra în concurenţă cu alţi freelanceri, 
intră în primul rând în concurenţă cu tine și încearcă să te autodepășești 
de fiecare dată depășind așteptările clienţilor. 


Sfaturile de mai sus nu sunt limitative. Mai pot fi adăugate, eu le- 
am ales pe cele pe care eu le-am considerat importante. La fel și lista 
avantajelor și dezavantajelor poate fi extinsă. Unii oameni devin 
freelanceri pentru că li se potrivește acest statut. Alţii au ales acest 
statut de nevoie, poate pentru că au fost daţi afară de la serviciu sau 
au demisionat. Sunt și alţii care au ales acest rol întrucât nu au vrut să 
treacă la povara conducerii unei afaceri. Oricare ar fi calea prin care 
ajungi freelancer, important este ce vei face odată ajuns aici! Reţine, nu 

ești cu nimic mai presus decât un angajat sau un antreprenor, poţi fi 
mai presus doar faţă de tine ca persoană cu fiecare proiect pe care-l 
desfășori. 


închei oferindu-vă definiţia din Wikipedia a termenului de 
freelancer: 


„Un freelancer (lucrător freelance) este o persoană care lucrează 
independent, care desfășoară o profesie fără un angajament pe termen 
lung cu un angajator. Termenul de «freelancer» a fost inventat de Sir 
Walter Scott (1771-1832) în romanul istoric lvanhoe pentru a descrie 
un «războinic medieval mercenar» (sau free-lance). A fost recunoscut 
oficial ca verb în 1903 de către diferite autorităţi în etimologie, cum ar 
fi Oxford English Dictionary.” 


La ce vă duce cu gândul istoria acestui cuvânt? 
Îţi doresc multă baftă! 


Scris de Marian Rujoiu 

Nu ştii încotro să o apuci? Te ajutăm noi! 
MANAGEMENTUL OBIECTIVELOR — STUDIU DE CAZ 


Mai jos sunt spicuiri dintr-un e-mail primit de Extreme Training. Îţi 
recomand să citeşti acest articol şi să tragi acele învăţăminte cheie din 
el, fie că te afli în aceeaşi situaţie, fie că nu te afli! 


PE În liceu, în afară de baruri şi petreceri nu prea am realizat nimic. 
În tot acest timp am ştiut foarte clar că eu voi merge la Drept şi voi fi 
avocat. Simt şi acum că aş fi unul foarte bun şi asta o spun nu ca să par 
demagog, ci pentru că aşa simt. Insă, pe parcursul anului I din facultate, 
am înfiinţat o firmă cu un prieten, care, sigur, nu a mers prea mult, după 
aceea altă firmă care a mers binişor, dar, din cauză că nu aveam nici eu 
nici prietenul cunoştinţele necesare, a dat faliment şi acea firmă. Eu am 
intrat în organizaţii studenţeşti, pe una am şi condus-o. Nefiind 
preşedinte, am dat dovadă de creativitate, am strâns repede un grup 
de oameni operaţionali în jurul meu, am realizat proiecte ample. 

Momentan mă ocup de manageriat trupe. Merge binişor, doar că 
este greu să mă abţin câteodată să nu spun ce gândesc, să obţin preţul 
vrut şi alte chestii mai micuţe. 

Cea mai mare problemă a mea, după mine: focusul, atitudinea (cred 
că atitudinea este cea mai mare problemă pentru că înglobează 
termenul «mai multe departamente» care trebuie reparate) şi modul 
de gândire. La ce m-am gândit că m-ar ajuta este un plan bine definit 
prin care să fie precizat: asta aşa şi aşa trebuie făcut; astea trebuie 
citite, astea trebuie repetate, încercate, testate şi toate astea în atât 
timp. Vă rog să spuneţi o părere despre acest e-mail, poate dacă aveţi 
cumva şi o hartă sau un drum spre o hartă. Vă mulţumesc anticipat!” 


Răspunsul meu la această „problemă” îl găsiţi mai jos şi sper să 
găsiţi deosebit de util diagnosticul pentru persoana în cauză, căreia, cu 
permisiunea dumneavoastră, nu o să-i menţionez numele. 


Vă spun sincer că iniţial acest e-mail mi s-a părut mult prea complex. 
La a doua citire am avut însă o revelaţie, să spun aşa. Ca de obicei, o să 
încerc să fiu cât se poate de punctual. 


Primul diagnostic este simplu: ţie nu-ţi trebuie o hartă. Am observat 
că te „mişti” destul de bine pe această hartă. La fel îţi spun că nici ipoteza 
lansată de tine, că ai avea o problemă cu atitudinea, nu este una 
plauzibilă. 

Aici, mai jos, te citez pe tine: 

„La ce m-am gândit că m-ar ajuta este un plan bine definit prin care 
să fie precizat: asta aşa şi aşa trebuie făcut, astea trebuie citite, astea 
trebuie repetate, încercate, testate şi toate astea în atâta timp.” 


Ai nevoie de aceste lucruri, însă nu este de ajuns. Acestea sunt 
necesare, sunt lucruri pe care tu ar trebui să le poziţionezi pe harta ta. 
Mai este nevoie de ceva înainte de aceste lucruri. 


Ca să intrăm în esenţa problemei: ceea ce-ţi trebuie ţie nu este o 
hartă, ci o BUSOLĂ! Adică ai avea nevoie de o busolă care să-ţi arate 
direcţia. În plus, mai trebuie să ştii dacă vrei să mergi spre nord, sud sau 
vest sau est. 


Practic, acum tu te plimbi fără să ai o idee bine definită exact încotro 
mergi. Aducând discuţia în planul real, trebuie în mod obligatoriu să-ţi 
fixezi obiectivele. Adică trebuie să stabileşti dacă vrei să mergi spre 
nord, de exemplu. 


CUM ÎŢI FIXEZI OBIECTIVELE? 


PASUL1 


Un obiectiv este acel lucru, stare, situaţie în care tu vrei să ajungi. 
Să-ţi dau câteva exemple de obiective: Vreau să ajung un avocat de 
succes! Vreau să fiu cel mai bun trainer din România! Vreau să devin 
un om bogat! etc. Evident, lista poate continua la nesfârşit. la o foaie 
de hârtie şi notează obiectivele tale. Pot să fie cât de multe, însă pentru 
început îţi sugerez doar trei! 


PASUL 2 

Acum, odată ce ai stabilit, urmează o întrebare cheie: cum o să-mi 
dau seama că am atins acest obiectiv? Este o întrebare foarte grea, 
însă este o întrebare cheie în demersul tău. Răspunsul la ea clarifică 
obiectivul, mai ales dacă acesta a fost formulat în termeni generali! De 
exemplu, dacă vrei să devii un avocat de succes trebuie să poţi formula 
ce înseamnă acest lucru pentru tine. Poate să însemne un număr de 
100 de clienţi pe an, care să-ţi aducă un venit de 50.000 de euro pe an 
şi să ai 80% din procese câstigate. Acestea sunt doar exemple. Poţi 
formula tu acele cuantificări care clarifică pentru tine ideea de avocat 
de succes. 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 210 


PASUL 3 


Care sunt acele acţiuni pe care ar trebui să le întreprind pentru a 
atinge obiectivul? Abia acum stabilim acel drum care trebuie urmat. 
Acum stabilim dacă trebuie să citeşti x cărţi, să participi la cutare şi 
cutare curs, să faci stagii de practică într-o companie multinațională, să 
pleci la un master la o universitatea Z, să-ţi deschizi o firmă, să-ţi iei un 
asociat etc. Nu uita, se lucrează cu pixul şi cu hârtia în faţă. Poţi împărţi 
foaia pe orizontală în 3 dacă ai 3 obiective, iar apoi fă 5 coloane. În 
prima coloană treci obiectivul, în a doua coloană treci pasul 1, în a treia 
pasul 2, în a patra pasul 3, iar în a cincea pasul 4! 


PASUL 4 

Ce voi face după ce am atins obiectivul? Aceasta este a patra 
întrebare cheie, care-ţi asigură o continuitate a planului. Practic, aici îşi 
poţi fixa un alt obiectiv care să fie în continuarea celui stabilit. 


Aceşti patru paşi vor fi condiţia esenţială pentru ca tu să atingi 
obiectivele. Gândeşte-te că vrei de exemplu să-ţi construieşti o casă. Să 
presupunem că acesta este obiectivul tău: să-ţi construieşti o casă. 
Urmând paşii vei ajunge în pasul 3, la acţiuni! Ideea este următoarea: 
planul de casă nu este un plan de afacere, de exemplu. Adică nu te 
aştepta să demarezi o afacere cu un plan de casă. Vreau să subliniez aici 
că desfăşurarea unor acţiuni întâmplătoare nu are cum să te facă să 
reuşeşti fără a avea obiective ferme. Nu ai cum să semeni grâu, de 
exemplu, şi să te aştepţi să recoltezi porumb! Posibil ca obiectivul tău 
să fie în nord (pe hartă), în acest caz nu ai cum să atingi acest obiectiv 
dacă te îndrepţi către vest sau către est sau către sud. 


În afară de cei patru paşi, ar fi util dacă ai mai răspunde la două 
întrebări? 


1. Ce piedici pot să apară în atingerea obiectivelor şi cum am de 
gând să le trec? 


2. Ce fac dacă nu-mi ating obiectivele? 


Am citit pe undeva o zicală: „Niciun vânt nu-ţi este prielnic dacă 
nu ştii unde vrei să ajungi”. Fixarea obiectivelor este esenţială şi ea 
trebuie formulată în termeni pozitivi (nu negativi). 


PROIECT FII GENIAL 


PAG. 211 MANAGEMENTUL OBIECTIVELOR - STUDIU DE CAZ 


Să iau un ultim exemplu. Să presupunem că te duci să cumperi un 
bilet de tren. O să imaginez un dialog! 


Casiera: Unde doriţi să mergeţi? 

Tu: Nu ştiu! 

Casiera: Domnu’, trebuie să-mi spuneţi unde doriţi să mergeţi, altfel 
nu am cum să vă dau un bilet! 

Tu: Eu vreau doar un bilet! 

Casiera: Domnule, sunteţi nebun! 

Tu: Să înţeleg că nu aveţi bilete? 

Casiera: Ba avem! 

Tu: Am înţeles, ştiţi, nu aş vrea să merg la Suceava? 

Casiera: Dar unde? 

Tu: Ştiţi, n-aş vrea nici la Galaţi! 

Casiera: Domnu’, uitaţi aici, vă dau acest bilet, este cadou! Este un 
bilet spre IAD! 

Casiera: Poliţia, vă rog să interveniţi pentru că am un nebun la 
ghişeu! 


Sper că acest dialog v-a plăcut! Probabil e greu să întâlnim în 
realitate această situaţie! Dar acest dialog e plin de semnificaţii. Nu ai 
cum să ajungi undeva dacă nu ştii unde vrei să mergi. La fel, nu ai cum 
să ajungi undeva dacă spui unde nu vrei să mergi. Se pare că poţi ajunge 
totuşi undeva, anume în iad, folosind termenul acesta figurat, adică la 
o viaţă nefericită, plină le lucruri inutile, plină de timp irosit. Dacă la 
ghişeu ai fi spus unde vrei să ajungi, cu siguranţă ţi s-ar fi dat un bilet şi 
ajungeai în Ploieşti, de exemplu. Era de ajuns să ştii! 


În concluzie: stabileşte-ţi obiectivele, urmează-le cu îndârjire şi le 
vei atinge! 
Succes! 


Scris de Marian Rujoiu 

SECŢIUNEA 3 (angajator) 


Leadership 


Te adaptezi sau dispari 
CUM DEZVOLȚI UN MANAGEMENT MODERN ȘI EFICIENT? 


Tehnicile de management se actualizează permanent. Fiecare 
companie este în căutare de instrumente care nu trebuie doar să fie 
moderne, ci și să răspundă nevoilor actuale. Atunci când te hotărăști să 
implementezi o idee în companie, fie că ești manager sau șef de echipă, 
vrei rezultate, vrei mărirea eficienţei. 


Am întâlnit companii care s-au plâns că au încercat fel și fel de 
softuri pentru creșterea eficienţei sau pentru îmbunătăţirea 
comunicării. Principalul impediment constatat este că se alege o soluţie 
astăzi, însă mâine ea nu mai corespunde cerinţelor. Disney, o companie 
renumită pentru inovaţie, a găsit rapid o soluţie. Aceasta nu a fost un 
soft performant și nici superindicatori de măsurare sau formule 
complicate. Soluţia este mai aproape decât credem și aceasta se 
numește blog intern al companiei. 


Da, aţi înţeles bine, prin crearea unui blog intern poţi crește 
eficienţa unei companii și poţi îmbunătăţi comunicarea între membrii 
echipei. 


S-a constatat că folosirea unor softuri comportă trei dezavantaje 
majore: 

1. nevoile companiei sunt în schimbare permanentă (lipsă de 
dinamică) 

2. sunt plictisitoare, nu permit discuţie sau un flux al ideilor 

3. stopează creativitatea și nu fructifică potenţialul fiecărui membru 
al echipei 


La fel, folosirea e-mailului pentru creșterea performanţei comportă 
o serie de dezavantaje cum ar fi: 


- este greu de găsit exact e-mailul care te interesează 

- firul discuţiei în cadrul unei echipe este greu de urmărit 

- sunt greu de găsit unele tipizate sau documente (ultima variantă) 

- feedbackul este primit (în cel mai bun caz) doar de cel care a trimis 
e-mailul 

- e-mailul nu este un instrument care asigură memoria organizaţiei 
(când angajatul pleacă, este înlocuit sau este în concediu, cu greu poate 
continua cineva munca) 

- se primesc multe e-mailuri nedorite, astfel că sortarea și separarea 
lor de cele importante ale companiei devine groaie 


Lista dezavantajelor poate continua atât în cazul e-mailurilor, cât și 
în cazul softurilor. Atenţie, vreau să precizez că atât e-mailul cât și 
softurile îţi pot asigura anumite avantaje, astfel că ele trebuie păstrate. 
Blogul intern răspunde avantajelor, astfel că e-mailurile vor fi doar 
reduse, și nicidecum eliminate. 


Un blog intern, protejat cu parolă, va fi accesat doar de angajaţi și 
de manager. În acest fel, oricine va putea fi la curent cu orice idee din 
companie și poate avea acces instant la orice resursă sau document 
postat. Folosirea unui blog intern duce la o îmbunătăţire a 
managementului pe două paliere (comunicare și administrare). 


La nivel de comunicare, blogul intern poate fi folosit în următoarele 
moduri: 

- managerul pune în discuţie o idee, primește feedback, care poate 
fi văzut de toţi ceilalţi. Întotdeauna de la o idee îţi vine alta și așa mai 
departe, astfel încât feedbackul devine mult mai consistent; 

- prin postarea unei informaţii, toţi angajaţii sunt informaţi în timp 
record, iar atunci când este vorba de o problemă cineva poate veni cu 
o soluţie rapid și are ocazia să primească feedback la fel de rapid; 

- printr-un blog intern se asigură paternitatea ideilor. Dispare astfel 
discuţia atât de întâlnită privind paternitatea unei idei; 

- prin intermediul blogului intern pot fi puse la dispoziţia angajaţilor 
fie de către angajator, fie de către angajaţi, diferite informaţii de ordin 
personal (discounturi, oferte speciale, locuri în care au mers etc.); 

- blogul intern oferă fiecărui angajat ocazia de a-și expune o idee 
(nu toţi angajaţii cu idei bune vor lua cuvântul în ședințe și-și vor spune 
părerea). Ideea poate fi astfel scrisă, analizată și văzută de toţi, începând 
de la manager până la colegul de birou; 

- un blog intern poate asigura o dinamică a echipelor, o consolidare 
a acestora și o valorificare mai mare a potenţialului fiecărui individ, 
crescând în acest fel apartenenţa lor la valorile companiei. 


La nivel administrativ, blogul intern oferă instrumente prin care 
poate fi îmbunătăţit managementul: 

- organizarea fișierelor și indexarea lor rapidă; 

- oricine, în orice moment (în funcţie de eventualele restricţii 
necesare), va avea acces la documentul potrivit; 

- găsirea rapidă a unor soluţii; 

- semnalarea unor probleme foarte rapid; 

- ideile pot fi îmbunătăţite și discutate, de la egal la egal; 

- orice angajat nou poate avea acces la memoria organizaţiei; 

- se pot aduce oricând informări privind stadiul sau progresul într- 
un anumit moment (într-un soft veţi pune doar o cifră corespondentă 
și nu este suficient); 

- regulamente interne, tipizate, etc. toate pot fi arhivate și accesate 
rapid; 

- dispare problema „ultimei variante” a unui document; 

- se pot trasa sarcini foarte rapid și se poate oferi feedback 


Listele pot continua, blogul intern fiind un instrument performant. 
Blogul, așa cum este el gândit, este flexibil, în orice moment îi poţi 
adăuga diferite opţiuni sau un nou design. El poate răspunde oricărei 
provocări, tocmai pentru că nu este standardizat. Flexibilitatea este 
cuvântul cheie care definește blogul intern. Vă recomand Jeremy 
Wright — Blog marketing pentru a afla mai multe despre puterea 
blogului intern și a blogului corporate. 

S-ar putea obiecta că în acest fel angajaţii pot oferi oricui din afară 
acces la acest blog prin transmiterea unui user și a unei parole. Și aici 
departamentul IT poate avea soluţii, însă această problemă oricum 
există în cazul e-mailului sau prin folosirea unui stick. Blogul intern nu 
este o soluţie pentru creșterea siguranţei datelor, ci pentru inovaţie, 
performanţă și comunicare. 

Blogul intern reprezintă un plus, un instrument la care poate apela 
orice companie indiferent de numărul angajaţilor. În concluzie, repet 
câteva motive principale pentru care ai putea apela la această soluţie: 


1. este rapidă 
„ presupune costuri foarte reduse 
. oferă flexibilitate maximă 
. motivează nonfinanciar angajaţii 
. crește performanţa 
„ consolidează echipele 
„ eficientizează din punct de vedere administrativ 
„valorifică potenţialul fiecărui membru al echipei 
9. asigură o comunicare autentică în relaţiile angajaţi-angajatori 
și angajaţi-angajaţi 
10. poate fi accesat de angajaţi din orice loc unde există internet 
și poate fi actualizat permanent. 


ONNULDLUWUN 


Amintește-ţi că în general ai doar două variante: te adaptezi sau 
dispari, până la urmă este o alegere pe care trebuie să o faci! Lipsa 
alegerii reprezintă de fapt tot o alegere! 


Îţi doresc forţa și voinţa de a reuși! 


Scris de Marian Rujoiu 

CINE ESTE MAI PUTERNIC: INDIVIDUL SAU ECHIPA? 
Mitul Echipei sau Mitul Individului? 


Tot mai mult în ultima vreme se pune accentul pe lucrul în echipă! 
Mulţi dintre noi suntem de acord cu acest concept mai mult în teorie, 
când vine vorba de practică ne convingem cu mare usurinţă că ceea ce 
faci TU este mai bun făcut. Ba, mai mult, vezi în lucrul în echipă o 
pierdere de vreme, mai ales că ţi se pare că se pierde mult prea mult 
timp cu discuţii inutile! Lista dezavantajelor poate continua şi nu are 
rost să ne ascundem susţinând că formula ideală de lucru este cea în 
ECHIPA. 


Nu mi-am propus în acest articol să demonstrez că lucrul în echipă 
este doar un mit, întrucât realitatea m-ar contrazice imediat! Cert este 
însă că sunt oameni care sunt de acord că lucrul în echipă este mai 
eficient şi oameni care afirmă contrariul! Cea mai mare greşeală ar fi să 
spunem ca unii dintre ei greşesc, iar ceilalţi au dreptate. Fiecare are 
dreptate. 


Aici avem de-a face cu două categorii de oameni! 


Oamenii tip INDEPENDENT - numiţi în cazul de faţă VULTURI 
Vulturii văd lucrurile în felul următor: 

- vor să lucreze singuri; 

- vor să-şi asume responsabilitatea; 

- îşi spun: e mai greu de unul singur, dar mai sigur. 


Oamenii tip COOPERANT - numiţi în cazul de faţă RÂNDUNICI 
Rândunicile văd lucrurile cu totul diferit: 

- cred că 1 + 1 = 3 (unde sunt doi puterea creşte); 

- munca în echipă dă rezultate mai bune; 

- nu vor să lucreze singuri. 


Orice manager de resurse umane trebuie să înţeleagă aceste două 
tipologii. Ar fi un eşec să încerci să le convingi pe oricare din ele că 
lucrurile stau diferit! Prin urmare, trebuie să te aşezi acolo unde îţi este 
locul. Posibil ca tu să ai rezultate excelente într-o echipă sau poate în 
afara ei! 

Nici vulturul, nici rândunica nu trebuie luaţi în sens negativ sau 
pozitiv - acestea sunt tipare de lucru şi trebuie să le acceptăm ca atare! 


Lucrul în echipă este un fenomen. Chiar şi în vânzări sunt companii 
care au adoptat o politică a lucrului în echipă dând target de echipă, iar 
vânzările merg foarte bine. 


De ce sunt totuşi importante echipele? Care sunt avantajele lor? 

Dragi Vulturi, încercaţi măcar să înţelegeţi că şi lucrul în echipă 
poate să dea rezultate, uneori chiar foarte bune. Un manager iscusit 
trebuie să ştie să îmbine aceste două tipologii chiar şi atunci când avem 
de-a face cu o singură echipă formată atât din vulturi, cât şi din 
rândunici, găsind pentru fiecare un rol potrivit competenţelor sale. Am 
ţinut să fac aceste precizări legate de tipologii nu pentru a vă înţelege 
pe voi, ci pentru a-i înţelege pe ceilalţi, mai ales pe cei diferiţi de voi, 
atunci când vine vorba de lucrul în echipă! 


Şapte trăsături de AUR ale echipelor? 

1. Sunt cele mai indicate pentru a rezolva probleme complexe care 
necesită opinii şi cunoştinţe diferite! 

2. Reprezintă un excelent mediu de învăţare! 

3. Sunt mult mai orientate spre obiective decât organizaţia în 
ansamblu sau şi îşi stabilesc mult mai uşor o viziune şi un scop propriu 
(este mai uşor de identificat un obiectiv al unei echipe)! 

4. Valorifică mai bine resursele fiecarui membru! 

5. Sunt mai flexibile decât grupurile organizaționale, pentru că pot 
fi mult mai uşor formate, dizolvate, reorganizate sau redimensionate! 

6. Cultiva loialitatea şi funcţionează pe principiul „toţi pentru unul 
şi unul pentru toţi”. 

7. Favorizează delegarea de responsabilităţi pentru că oferă 
garanţia de a controla comportamentul membrilor săi, prin norme 
proprii. 


Concluzii şi sfaturi: 

Pentru departamentul HR: Când faci recrutarea, ar fi foarte bine să 
ştii dacă îţi trebuie o Rândunică sau un Vultur. Odată ce ştii ce-ţi trebuie, 
ai la îndemână destule instrumente HR pentru a-l găsi şi a-l alege! 

Pentru cei care cred în echipă: Ea funcţionează atâta vreme cât e 
manageriată bine şi e compusă preponderent din Rândunici. Nu poţi 
contesta însă niciodată valoarea unui Vultur dacă acesta are disponibil 
„Piscul” pe care să se aşeze! 


Pentru cei care nu cred în echipe: Încearcă să înţelegi şi să accepţi 
că şi o echipă poate avea rezultate care nu pot fi atinse individual! 


Atât valoarea individului cât şi valoarea echipei vor face față 
provocărilor capitalismului. Depinde doar de obiectivele pe care le 
avem. Unele pot fi atinse de către o echipă, altele de către indivizi care 
nu lucrează obligatoriu în echipă. 


Care este Mitul? 

În ciuda faptului că se face apologia echipei tot mai mult, în mai 
toate revistele de specialitate, consider cu tărie că individul nu trebuie 
dezumanizat, nu trebuie să-i negăm comportamentul, nu are rost să ne 
furăm căciula singuri, nici nu are rost să ne transformăm în cooperativă 
dacă nu este cazul! 


Care este Mitul până la urmă, individul sau echipa? Raspunsul este 
simplu! Mit este acela care afirmă ca eficienţa este dată fie numai de 
echipe, fie numai de indivizi! Eficienţa este dată de folosirea 
corespunzătoare atât a individului în afara echipei, cât şi a echipei în 
sine atunci când este necesar! 


Scris de Marian Rujoiu 

CUM COMUNICĂM SCHIMBAREA? 


Sunt multe tips&triks pentru comunicarea schimbării. Voi aborda 
în acest articol cel mai simplu lucru atunci când vine vorba de schimbare 
- şi l-aş putea numi principiul numărul 1 în comunicarea schimbării. 


Cum procedează managerii cel mai des? 

Orice companie trece periodic prin schimbări: schimbări de sarcini, 
schimbări tehnologice, schimbări de şefi, schimbarea sediului de lucru 
etc. Cel mai adesea managerii nu ştiu cum să comunice schimbarea. 


Exemplu 

Luăm exemplul real al evoluţiei unui ziar, care a trecut printr-o 
perioadă de schimbări tehnologice. Mai exact, este vorba de momentul 
în care maşinile de scris sunt înlocuite de calculatoare. Redacţia ziarului 
este „dezorientată”. Această schimbare tehnologică este vitală, mai 
toate ziarele trec prin ea, iar pentru a rămâne competitivi această 
schimbare este vitală. Angajaţii ziarului sunt de diferite vârste, începând 
de la 20 de ani până la 55 de ani. 


Managerul discută cu departamentul administrativ, iar într-o zi 
decide înlocuirea maşinilor de scris cu PC-uri. Se gândeşte chiar că va 
face o surpriză plăcută. El aşteaptă bucuros întoarcerea oamenilor din 
teren. În jur de ora 6 pm, oamenii se întorc din teren, iar la ora 6.30 
toată redacţia este convocată la şedinţă. 


În cadrul şedinţei managerul formulează următoarele mesaje: 

1. Începând de astăzi lucrurile nu vor mai fi la fel. 

2.Am schimbat maşinile de scris cu calculatoarele! 

3.Era o schimbare necesară, o schimbare tehnologică ce ne va mări 
viteza de lucru. 

4.Uitaţi de maşinile de scris hodorogite şi priviţi la aceste minunate 
calculatoare! 

5 Intrăm într-o nouă eră, nimic nu va mai fi la fel. 


Oamenii rămân fără cuvinte. Pe feţele lor nu apare bucuria 
aşteptată de manager. Cei 9 oameni din cadrul redacţiei primesc vestea. 
Paradoxal, în ciuda faptului că schimbarea era necesară şi bună 
totodată, ei îi comunică managerului că au înţeles şi se aşază în faţa 

noilor „maşini de scris”, a calculatoarelor. Ei au parte de un mini-training 
în care li se explică faptul că aceste calculatoare sunt total diferite de 
maşinile de scris. Practic, nimic nu mai este la fel. Oamenii încep să 
lucreze sfioşi pe ele, cu gândul însă la tradiţionalele maşini de scris. Unii 
dintre ei aveau 20 de ani de când lucrau cu maşinile de scris. 


După o lună de zile, patru angajaţi din cei nouă îşi dau demisia. 
Presa nu mai era ceea ce ştiau ei. Ceilalţi 5 rămaşi în redacţie parcă se 
posomorâseră. La 3 dintre ei le scăzuse inexplicabil calitatea 
materialelor scrise. Parcă nu mai erau încărcate de atâta suflet. Are loc 
o discuţie cu managerul în care ei sunt întrebaţi ce se întâmplă. Aceştia 
nu pot oferi o explicaţie, singura plauzibilă fiind faptul că ei nu mai sunt 
atât de inspirați de PC aşa cum erau de maşina de scris. 


Povestea continuă, iar redresarea ziarului se realizează în aproape 
un an de zile. Vorbim numai de o redresare, în sensul că jumătate din 
echipă era una nouă, iar calitatea materialelor era una mediocră. 


Unde s-a greşit? 

Probabil este clar pentru fiecare dintre noi că schimbarea era 
necesară. Unde s-a greşit? Cum s-ar fi putut face astfel încât oamenii 
să nu-şi dea demisia, iar schimbarea să aibă un impact pozitiv. 


Felul în care comunicăm schimbarea este mai important decât 
schimbarea în sine, indiferent de mărimea sau de importanţa 
schimbării. Majoritatea managerilor - de altfel, de bună credinţă - aleg 
să comunice schimbarea într-un mod care nu poate fi primit cu bucurie. 
Fie că acceptăm sau nu, schimbările, cel puţin iniţial, nu sunt 
acceptate. Fiecare dintre noi manifestă o rezistenţă mărită la schimbare. 
Ne obişnuim cu anumite lucruri, iar schimbarea lor nu ne bucură, ba 
din contră. De cele mai multe ori eficienţa sau necesitatea nu sunt 
argumente care conving. Plecând de la obiceiurile cele mai simple până 
la cele mai complicate, preferăm să le păstrăm. Ştim de cele mai multe 
ori că obiceiurile noastre nu sunt „sănătoase”, ele însă sunt ale noastre 
şi dorim păstrarea lor. Fie că e vorba să ne schimbăm biroul de lucru, 
locuinţa, serviciul, ora de trezire, sarcinile de la serviciu sau orice altă 
schimbare, aceste schimbări ne creează un disconfort. Greşeala 
managerială este situaţia în care managerul prezintă schimbare drept 
ceva „total diferit”, „nimic la fel”. 


PROIECT FII GENIAL 


PAG. 221 CUM COMUNICĂM SCHIMBAREA? 


Cum ar trebui să procedăm astfel încât trecerea peste schimbare 
să fie una cât mai uşoară? 

În procente, numai maxim 20% dintre oameni caută permanent 
schimbări. Aceştia vor accepta întotdeauna schimbările şi le vor 
considera noi provocări. Părerea noastră despre noi este că suntem 
deschişi la nou, că ne plac schimbările. În realitate, însă, schimbările ne 
modifică un ritm al vieţii cu care ne-am obişnuit. De exemplu, cunosc 
foarte mulţi contabili care nu au acceptat programele informatice. Ei 
preferă în continuare să lucreze cu pixul, iar dacă vine vorba de făcut 
ceva la calculator - „să le facă altcineva!”. 


Pentru a comunica eficient o schimbare cu cât mai puţine pierderi, 
trebuie reformulat mesajul schimbării. Limbajul este prima cale la care 
trebuie să apelăm. Este cel mai uşor de folosit şi cel mai eficient 
totodată. Indiferent de schimbare, trebuie să „înmuiem” efectele ei cât 
mai mult posibil, trebuie să realizăm trecerea de „baubaul pe care nu- 
| cunoaşteţi, total diferit de ce-a fost” la „acelaşi baubau îmbunătăţit”. 


Trebuie să facem trecerea de la: 

e total diferit — la — aproape la fel 

e totul se va schimba — la — totul va rămâne la fel 

e schimbare — la — îmbunătăţire 

e trebuie să vă schimbaţi — la — trebuie să ne adaptăm 

e intrăm într-o nouă eră — la — continuăm munca noastră 


Practic, schimbarea trebuie comunicată ancorând-o în ceea ce 
există în momentul respectiv. Oamenii acceptă schimbarea dacă li se 
explică că avem de-a face cu o continuare a ceea ce facem. În discursul 
nostru trebuie să se regăsească toate punctele comune. Cu cât vor fi 
găsite mai multe legături între ceea ce a fost şi ceea ce urmează, cu atât 
schimbarea va fi mai mult percepută ca o continuare a ceea ce a fost. 
„Noua eră” şi „total diferit”, „nimic la fel” nu sunt mesajele care conving. 
Acestea sunt mesajele care asigură că schimbarea va avea „pagubele 
cele mai mari posibile”. Nu este vorba de a păcăli, ci de a umaniza 
mesajul şi de a înţelege că oamenii sunt rezistenți la schimbare. 


Toată explicaţia de mai sus se reduce la un lucru foarte simplu: 
atunci când comunicăm o schimbare trebuie să punctăm înainte de 
toate ce rămâne la fel, iar lucrurile care se schimbă total trebuie 
explicate ca o continuare a ceea ce a fost. Cu cât vor fi punctate mai 
multe lucruri care rămân la fel, cu atât şansa ca oamenii să perceapă 
pozitiv creşte. 

Reîntorcându-ne la ziar, cele 5 mesaje cadru pot fi reformulate în 
felul următor: 


1. Începând de astăzi, lucrurile se vor îmbunătăţi. 

2. Vom folosi maşini de scris mai eficiente! 

3. Veţi putea scrie materiale mai uşor. Veţi avea ocazia să 
îmbunătăţiţi ideile scrise într-un mod plăcut. 

4. Maşinile de scris vor rămâne în aceste birouri să ne amintească 
de istoria noastră. 

5. În sfârşit tehnologia ne va permite să punem în practică mai uşor 
ideile noastre. 


Dialogul continuă, iar schimbările vor fi percepute ca îmbunătăţiri. 
Nu se mai intră cu „violenţă” în obiceiurile oamenilor, ci li se explică că 
obiceiurile lor vor fi menținute. Li se va explica oamenilor până în cel 
mai mic detaliu cât de asemănătoare sunt lucrurile (cele noi cu cele 
vechi): literele sunt aşezate la fel pe tastatură, ceea ce scrii se va vedea 
tot în faţă, se va lucra la aceleaşi birouri, fiecare îşi va păstra direcţia 
redacțională. Comunicarea schimbării va fi astfel mai lejeră, amintindu- 
se şi alte lucruri care rămân la fel (chiar dacă nu au legătură cu 
schimbarea). Lucrurile explicite vor fi verbalizate atenuându-se impactul 
schimbării: programul va rămâne la fel, vom trata aceleaşi subiecte, 
machetarea ziarului va fi aceeaşi. 


Sunt modalităţi şi mai complexe de implementare a unei strategii 
în cadrul unei organizaţii, pe care le tratam în trainingurile noastre de 
management, schimbare şi performanţă. 


Punctual, în acest articol, mi-am propus să atrag atenţia asupra unei 
greşeli manageriale foarte des întâlnită. Această greşeală managerială 
vine şi pe fondul în care leaderul vrea să transmită o nouă viziune, 
uneori „revoluţionară”. Poţi transmite - după cum am observat - şi 
viziunea revoluţionară, folosind însă un limbaj mai moderat, cu mesajul 
„aproape la fel”. 


Folosind strategia prezentată, dai şansa oamenilor să accepte 
schimbarea mai uşor şi să se adapteze cât mai rapid posibil. Este un 
detaliu minor, efectele lui sunt însă majore, uneori hotărâtoare pentru 
viitorul organizaţiei. 


Scris de Marian Rujoiu 

MANAGEMENTUL RISCULUI - STRATEGII DE CONTRACARARE! 


Firma Standish Group a derulat în anul 1995 un studiu asupra a 
peste 1000 de manageri, obiectul acestuia fiind constituit de 
principalele motive şi riscuri care duc la eşecul unui proiect. În urma 
acestui studiu, pe primele 10 locuri s-au situat riscurile de mai jos: 


„Cerinţele incomplete privind proiectul 

. Parteneri implicaţi parţial în proiect 

„insuficienţa resurselor 

. Estimarea nerealistă a rezultatelor proiectului 

„Suportul executiv insuficient 

„Schimbările survenite în timpul derulării proiectului 
„Planificarea precară a activităţilor 

„Lipsa elementelor esenţiale pentru derularea proiectului 
. Managementul defectuos 

10. Suportul tehnologic slab 


OWONDNDUBP UN 


Riscul este un fenomen întâlnit în viaţa de zi cu zi a oricărei instituţii, 
el fiind asociat de cele mai multe ori cu termenul de „nesiguranţă”. 
Potrivit dicționarului Webster, riscul este văzut ca o „posibilitate de a 
suferi o pierdere”, iar acest lucru se întâmplă ori pentru că în derularea 
proiectului a intervenit un lucru neplanificat, ori pentru că un lucru care 


a fost planificat nu s-a întâmplat tocmai aşa cum a fost prevăzut. 


Riscurile pot avea atât un caracter intern, referindu-ne aici la 
greşelile manageriale, cât şi un caracter extern reprezentat practic de 
orice eveniment din afara organizaţiei care poate afecta în mod negativ 
derularea proiectului. Persoana responsabilă de managementul riscului 
trebuie să aibă în vedere aceşti factori interni şi externi şi să 
monitorizeze în permanenţă situaţiile de risc. Mai exact, ea trebuie să 
elaboreze un plan de management al riscului, iar, atunci când acesta 
apare, să ştie cum să îl diminueze şi să îl controleze. 


Managementul riscului presupune parcurgerea a 6 etape esenţiale: 
1. Descrierea contextului 

2. Identificarea riscurilor 

3. Analiza şi ierarhizarea riscurilor 

5. Elaborarea planului de management al riscurilor5. 
6. Implementarea planului de management al riscurilor 


7. Monitorizarea şi actualizarea planului iniţial de management al 
riscurilor 


Pentru a şti ce trebuie să prevină, un manager de proiect trebuie 
să identifice mai întâi eventualele riscuri. De aceea, este absolut 
necesar ca fiecare manager de proiect să răspundă pentru început la 
următoarele întrebări: 


e Ce reprezintă riscul pentru acest proiect? 

e Ce reprezintă riscul pentru o anumită activitate a proiectului? 
e Ce riscuri există? 

e Care este probabilitatea ca acestea să se producă? 

e Care sunt pierderile ce pot rezulta din aceste riscuri? 

e Care sunt alternativele de rezolvare a situaţiei de criză? 


O metodă foarte des întâlnită în identificarea şi analizarea riscurilor 
este metoda biletelelor Crawford, care presupune ca managerul de 
proiect să răspundă cu câte un alt răspuns de 10 ori consecutiv la 
întrebarea: „Care credeţi că este cel mai mare risc pentru proiectul 
dvs.?”. 


Este foarte important ca, după ce identificăm riscurile, să le 
analizăm şi să le ierarhizăm în funcţie de impactul lor şi de 
probabilitatea de a se întâmpla, astfel: 

e Riscuri cu impact mare şi probabilitate mare 

e Riscuri cu impact mare şi probabilitate mică 

e Riscuri cu impact mic şi probabilitate mare 


Bineînţeles, există şi câteva strategii generale pe care le are la 
dispoziţie un manager atunci când doreşte să reducă riscurile din cadrul 
proiectului său: 


1) Acceptarea riscurilor presupune ca managerul de proiect să fie 
perfect conştient de dimensiunea mică a riscurilor apărute la un 
moment dat şi ia decizia de a nu acţiona în niciun fel pentru înlăturarea 
sau diminuarea acestora. 

2) Evitarea riscurilor are loc atunci când apar modificări 
semnificative în procesul de derulare a proiectului, moment în care 
managerul de proiect hotărăşte să înlăture total aceste riscuri, mergând 
chiar până la stoparea executării proiectului. 


3) Monitorizarea riscului şi elaborarea unui plan pentru situaţiile 
imprevizibile implică alegerea unor indicatori şi monitorizarea acestora 
pe toată durata derulării proiectului. Se vor întocmi planuri de rezervă 
menite să ofere alternative de recuperare a pierderilor. 


4) Transferul riscurilor reprezintă modalitatea de transferare a 
riscurilor apărute către un intermediar, de obicei o instituţie specializată 
în domeniu sau un expert. 


5) Reducerea sistematică a riscurilor presupune totalitatea 
metodelor şi strategiilor care sunt destinate diminuării riscurilor în mod 
sistematic, până ce se ajunge la un grad optim pentru manageri. 


Deşi managerii şi natura umană în general au o anumită aversiune 
faţă de ideea de risc, este extrem de important ca orice manager de 
proiect să ia în considerare întotdeauna toate riscurile posibile, să le 
analizeze, să le ierarhizeze, să elaboreze planuri de diminuare a acestora 
şi să fie capabil să ţină toate aceste situaţii de risc sub control. 


Scris de Andreea Marc 

MOTIVAŢIE VERSUS DEFICIT DE COMPETENȚĂ 
Lipsa de motivaţie şi metode manageriale de motivaţie! 


Am hotărât abordarea acestei teme într-un mod puţin diferit, în 
sensul că înainte de a discuta de metode cheie de motivare trebuie să 
identificăm corect dacă avem de-a face cu lipsă de motivaţie sau cu un 
deficit de competenţă profesională ! 


În acest articol vom stabili exact cum anume putem pune un 
diagnostic corect pe problema: deficit de competenţă sau lipsă de 
motivaţie. Totodată, în termeni de soluţii voi prezenta care sunt acele 
metode prin care putem rezolva fiecare din cele două probleme. 
Subiectul este foarte important întrucât lipsa motivaţiei sau deficitul de 
competenţă sunt generatori imediaţi de neperformanţă, lucru pe care 
probabil ni-l dorim cel mai puţin! 


Este bine când dorim să motivăm angajaţii, dar mai înainte de asta 
trebuie să aflăm dacă acestora le lipseşte într-adevăr motivaţia! 


Analizând cazul în care salariaţii obţin performanţe scăzute trebuie 
să avem în vedere dacă performanţa scăzută este rezultatul unei 
competenţe profesionale scăzute sau este cauzată de lipsa motivaţiei. 
Astfel, în cele două situaţii atitudinea adoptată de manager trebuie să 
fie total diferită. 


Competența profesională scăzută se observă mai ales în cazul în 
care, fiind pus în faţa unor sarcini dificile, angajatul poate dovedi o 
„insuficienţă” a competenţei profesionale, ale cărei cauze pot fi: 

- cunoştinţe de specialitate reduse; 

- lipsă de experienţă; 

- atitudine nepotrivită a angajatului (faţă de muncă, faţă de echipă, 
faţă de superiori); 

- abilitate redusă în domeniul în care performanţa nu a atins nivelul 
aşteptat. 


Cum punem diagnosticul corect? 


1. Pentru a se stabili că, într-o anumită situaţie concretă, este vorba 
despre competenţă profesională scăzută, trebuie să se ia în considerare 
felul în care a acţionat salariatul în trecut faţă de sarcini asemănătoare. 

În cazul în care în perioadele trecute acesta a făcut faţă cu succes unor 
sarcini similare, înseamnă că este vorba de o lipsă de motivaţie. 

2. De asemenea, se va lua în considerare şi dificultatea sarcinii care 
a generat lipsa de performanţă. Dacă avem de-a face cu sarcini care nu 
presupun un „consum” sporit de cunoştinţe şi deprinderi, lipsa oricărui 
progres în realizarea sarcinii dovedeşte lipsă de interes, deci lipsă de 
motivaţie. 

3. Un alt punct care trebuie luat în seamă este observarea reacției 
salariatului în faţa neîndeplinirii sarcinii. Dacă acesta manifestă 
dezinteres faţă de nerealizarea adecvată a sarcinii, este din nou un semn 
al lipsei de motivaţie. 


Cum îmbunătăţim competențele? 

În situaţia în care se stabileşte în mod clar că nu lipsa de motivaţie 
a cauzat nivelul redus de performanţă, se va stabili împreună cu 
salariatul un plan de îmbunătăţire a competenţei profesionale, după 
cum urmează: 

- se va stabili ce curs de perfecţionare trebuie să urmeze salariatul; 

- se vor identifica procedurile de lucru care-i sunt neclare angajatului; 

- se vor revizui aceste proceduri; 

- se va explica încă o dată cum trebuie urmată procedura de lucru 
pentru sarcina în care angajatul a dovedit competenţă profesională 
scăzută. 


Indicatori fermi ai lipsei de motivaţie: 

Odată ce am stabilit că nu avem de-a face cu deficit de competenţă 
profesională, se trece la analiza motivaţiei acestuia. Lipsa motivaţiei 
unui salariat se poate recunoaşte prin faptul că acesta: 

- nu cooperează atunci când este nevoie de un efort suplimentar; 

- întârzie; 

- pleacă mai devreme; 

- îşi ia zile libere fără a da explicaţii satisfăcătoare; 

- lungeşte cât se poate de mult pauzele pentru a rămâne cât mai 
puţin timp de lucru; 

- nu se oferă niciodată să efectueze ore suplimentare; 

- nu respectă termenele limită; 

- nu-şi asumă răspunderea pentru lucrurile care merg prost; 

- nu urmează instrucţiunile care i se dau. 

CE METODE MANAGERIALE DE STIMULARE A MOTIVAŢIEI AVEM 
LA ÎNDEMÂNĂ? 

Mai jos, vă voi prezenta patru metode de stimulare a motivaţiei, 
utile mai ales managerilor HR, dar utile şi acelor angajaţi care vor să-şi 
îmbunătăţească motivaţia internă! 


1. Comunicarea în procesul de motivare 

Comunicarea în procesul de motivare a angajaţilor se va face în 
funcţie de nevoile acestuia, de factorii care îl stimulează spre a lucra 
mai bine, precum şi de ceea ce-l determină să dorească să obţină 
rezultate mai bune. 

Momentele alese pentru a efectua comunicarea sunt: 

- înainte, pentru a preîntâmpina lipsa performanţei; 

- în fiecare moment, deci permanent, pentru a urmări realizarea 
performanţei, şi 

- după, pentru a analiza împreună cu salariaţii ceea ce s-a realizat 
comparativ cu ceea ce s-a propus şi pentru a aduce la cunoştinţă 
recompensele şi sancţiunile stabilite. 


Prin discuţii individuale, prin fişe de stabilire a standardelor de 
performanţă se realizează informarea salariaţilor cu privire la 
standardele de performanţă stabilite şi împreună cu aceştia se hotărăsc 
recompensele, dar şi sancţiunile care vor fi aplicate în cazul nerealizării 
performanţei, personalul având astfel posibilitatea de a înţelege 
consecinţele acţiunilor lor. 


Periodic, prin sistemul de monitorizare a performanţelor se va 
explica angajaţilor unde anume greşesc şi cum se pot îndrepta, 
oferindu-le soluţii şi accentuând impactul nerealizării performanţei 
asupra echipei de lucru. Mai înainte de toate, este foarte important a 
nu se trece cu vederea efectul unei munci bine făcute şi se vor încuraja 
salariaţii să-şi aprecieze singuri performanţa pentru a găsi apoi 
împreună principalele modalităţi de a o îmbunătăţi. 


Analizând împreună cu salariaţii ceea ce s-a realizat comparativ cu 
ceea ce s-a propus se va conduce discuţia astfel încât salariatului să-i 
fie clar ce a făcut bine şi ce a greşit, recompensele şi sancţiunile care se 
impun fiind comunicate în timp util şi aplicate exact aşa cum s-a 
convenit iniţial. 

2. Managementul prin obiective 

Managementul prin obiective este una dintre cele mai utilizate 
metode moderne de stimulare a motivaţiei, pentru aplicarea căreia se 
va ţine seama de următoarele măsuri: 

- încadrarea obiectivelor compartimentului în obiectivele generale 
ale organizaţiei; 

- stabilirea obiectivelor fiecărui salariat; 

- alinierea obiectivelor angajaţilor la obiectivele organizaţiei; 

- consultarea angajaţilor la stabilirea obiectivelor, a modalităţilor 
prin care acestea vor fi atinse, precum şi cu privire la fixarea termenelor 
de lucru; 

- stabilirea împreună cu salariaţii a libertăţii de acţiune pe care 
aceştia o vor avea, precum şi supervizarea necesară; 

- decizia cu privire la modul de măsurare a performanţelor şi la tipul 
de recompense şi sancţiuni aplicate. 


Managementul prin obiective conduce la rezultate foarte bune în 
procesul de stimulare a motivaţiei dacă se îndeplinesc o serie de condiţii 
cumulative: 

- salariaţii cunosc obiectivele; 

- obiectivele sunt realiste, posibil de atins şi precis descrise; 

- termenele să fie posibil de atins şi corelate între ele; 

- salariaţii sunt instruiți în ceea ce priveşte acest sistem de 
management; 

- sistemul să fie în permanenţă monitorizat şi corectat când este 
cazul; 

- corecţiile să fie cunoscute de salariaţi în cel mai scurt timp. 


Avantajele acestei metode în planul motivării şi performanţelor 
salariaţilor sunt următoarele: 

- performanţa cerută este precis delimitată; 

- fiecare salariat cunoaşte cu precizie ce anume se aşteaptă de la el 
în îndeplinirea unei sarcini; 

- fiecare salariat ştie ce are de făcut pentru atingerea performanţei 
cerute; 

- fiecare salariat cunoaşte cum trebuie să acţioneze, când trebuie 
să acţioneze şi ce resurse are la dispoziţie; 


- recompensele şi sancţiunile sunt acordate în concordanţă cu 
atingerea obiectivelor stabilite; 

- măsurarea performanţelor şi acordarea recompenselor se face în 
funcţie de gradul de realizare a obiectivelor individuale. 


3. Delegarea 

O altă metodă de stimulare a motivaţiei, eficientă şi uşor de aplicat, 
este delegarea, în aplicarea căreia se impun următoarele măsuri: 

- stabilirea clară a sarcinilor ce pot fi delegate; 

- stabilirea clară a persoanelor cărora le pot fi delegate sarcini şi ce 
fel de sarcini pot fi delegate acestor persoane; 

- stabilirea, prin consultare cu salariatul, a standardelor de 
performanţă, a rezultatelor aşteptate şi a perioadei delegării; 

- acordarea unei depline libertăţi de acţiune salariatului căruia îi 
este delegată o sarcină; 

- atribuirea, odată cu sarcina, a autorităţii necesare salariatului 
pentru buna îndeplinire a acesteia. 


Ca metodă de stimulare a motivaţiei, delegarea va fi reuşită în 
momentul când se vor îndeplini cumulativ următoarele condiţii: 

- sarcina este atribuită pe o perioadă limitată de timp; 

- atribuirea sarcinii are un caracter formal (să fie oficializată); 

- salariatul căruia i s-a delegat o sarcină se bucură de încrederea 
superiorilor săi; 

- sarcina delegată corespunde profilului persoanei căreia îi este 
atribuită. 


Ca avantaje ale delegării asupra motivării şi performanţelor 
salariaţilor se poate nota că salariatul primeşte dovada încrederii în 
capacităţile sale şi performanţa aşteptată este precis descrisă. 


4. Managementul participativ 

Realizarea unor motivații de mobilizare, de implicare, specifice 
întreprinderilor performante se află în legătură directă cu aplicarea unui 
management participativ. 


Primele domenii în care salariaţii au participat la activităţile de 
organizare şi gestionare ale companiilor au fost: îmbunătăţirea 
condiţiilor de lucru, lărgirea sarcinilor la nivelul unor compartimente, 
conducerea prin obiective etc., în prezent fiind aplicate în ţările 
dezvoltate o serie de metode participative care duc la îmbunătăţirea 

folosirii resurselor umane şi la creşterea gradului de motivare a 
angajaţilor. 


Notă: Foarte important a se face distincţie între motivare şi 
motivaţie. Acest articol a abordat problema numai din punct de vedere 
al motivaţiei individului, acel mecanism intern care îl pune în mişcare! 


Vedem aşadar că lucrurile nu sunt deloc simple. Uneori simţim că 
suntem în situaţii fără ieşire, însă acest sentiment este doar aparent, 
întrucât metode de a acţiona conform unor principii manageriale 
eficiente există, nu ne rămâne decât să le punem în practică! 


Scris de Marian Rujoiu și Alina Rujoiu 

DESPRE TAINELE MOTIVĂRII NONFINANCIARE! 


Tocmai am finalizat studiul privind Motivarea Nonfinanciară printre 
angajaţii români. Am plecat de la la ipoteza că românii, în afară de 
considerentul financiar, mai sunt motivaţi, în compensare, și de sistemul 
nonfinanciar! Privind rezultatele studiului derulat de Extreme Training, 
am simţit o stare de disconfort! Se vede clar că angajaţii români au nevoi 
nonfinanciare nesatisfăcute! Acestea sunt pentru ei un factor 
demotivator maxim! Extreme Training a observat, în cadrul proiectelor 
derulate, îngrijorarea companiilor privind fluctuaţia de personal, însă 
am observat că acestea nu sunt dispuse să acţioneze ferm pentru a 
remedia acest lucru! Eventual sunt dispuse să mărească salariile, însă 
sunt atâţia oameni care renunţă pur și simplu la job pentru că „s-au 
săturat de compania respectivă”! 


Portretul angajatului român este de fapt oglinda angajatorului; când 
un angajat se plânge de personal, el se plânge de fapt de însăși prestaţia 
sa fără să-și dea seama de acest lucru! Portretul angajatului român, în 
două, cuvinte ar fi: Nemotivat și Demotivat! Rolul motivării 
nonfinanciare încă nu este înţeles pe deplin de angajatorii români, 
Extreme Training preconizând un termen de 5 ani, timp în care 
motivarea nonfinanciară va deveni o practică curentă în fiecare 
companie din România! La sfârșitul acestui articol veţi regăsi câteva 
spicuiri din rezultatele studiului derulat! 


Nenumărate studii arată lipsa de eficienţă pe termen lung a 
sistemelor de motivare financiară. Primul bonus funcţionează ca un 
„drog”. Are efect pe moment, dar pe o perioadă mai lungă de timp îi 
face pe angajaţi să nu mai lucreze decât dacă primesc bonusuri 
financiare. 


De asemenea, pe termen lung, bonusurile financiare îi fac pe 
angajaţi să fie nemulţumiţi și să intre într-un soi de competiţie cu colegii 
lor. Lucrul în echipă devine astfel de domeniul basmelor. Soluţia este 
un sistem de motivare nonfinanciară. Motivare nonfinanciară 
înseamnă implementarea unui sistem de recompensă și recunoaștere 
(Rewards and Recognition). 

Scopul  motivării nonfinanciare este acela de a crește 
productivitatea firmei, de a-i îmbunătăţi calitatea, de a avea angajaţi 
mulţumiţi, lucru care duce direct la creșterea performanţei angajaţilor. 

Cum facem să implementăm un astfel de sistem? 


Implementarea unui sistem de motivare nonfinanciară de succes 
(programul de R&R) presupune respectarea unor reguli. Recompensa 
trebuie să fie un lucru dorit de angajaţi. Este un lucru pozitiv dacă 
implicăm angajaţii în alcătuirea unor grile/criterii ce vor ajuta managerul 
să știe cine trebuie recompensat și conform căror criterii. Din moment 
ce angajaţii sunt cei ce vor primi recompensa, e binevenit ca tot ei să 
aleagă ce recompensă și-ar dori mai mult (bineînţeles, în limita bunului 
simţ). 


De asemenea, managerul trebuie să încurajeze recunoașterea nu 
doar pe verticală, ci și pe orizontală (nu doar manager-angajaţi, ci și 
angajaţii între ei; de exemplu: biletele de recunoaștere și mulţumire 
între colegi). Acest lucru îi creează angajatului un sentiment de 
importanţă (ceea ce face el este important pentru echipă și pentru 
companie). O urmare a conștientizării importanţei lui în companie este 
responsabilitatea de care acesta va da dovadă („Ceea ce fac eu aici este 
important și nu pot să o dau în bară”, „Ceea ce fac eu în această 
companie este deosebit de important pentru mine, echipă și companie 
și trebuie să am cele mai bune rezultate posibile”.) 


încurajând angajaţii să se motiveze între ei, să își recunoască 
rezultatele între ei, să își mulţumească reciproc pentru ajutor și să se 
felicite, îţi poţi face o idee și despre cine pe cine respectă în companie, 
care sunt relaţiile dintre colegi. 


Succesul unui sistem de R&R depinde și de frecvenţă. Nu trebuie să 
sărim peste o recompensă doar pentru că o altă recompensă a fost 
oferită de curând, dar nici nu trebuie abuzat de acestea. Dacă 
recompensele sunt oferite prea des, angajaţilor li se poate imprima 
involuntar că nu e așa o mare scofală. 


Sistemele de R&R s-au dovedit a fi benefice pentru companii din 
punct de vedere financiar, nu doar pentru că ele cresc productivitatea 
firmei, dar și pentru că nu mai trebuie cheltuiţi bani pentru bonusuri 
financiare. 

Experiențele marilor manageri au dovedit că recunoașterea 
individuală are mai mult succes decât recunoașterea sau 
recompensarea echipei. Totuși, nici aceasta din urmă nu trebuie lăsată 
la o parte. Un exemplu de motivare a întregii echipe, fără a uita de 

performanţele individuale (și a se crea astfel frustrări între angajaţi), de 
care vreau să amintesc este al unui manager care, la sfârșitul unui 
proiect de succes, și-a recompensat echipa cu mici cadouri diferite - în 
funcţie de performanţe, după cum am scris anterior -, dar de aceeași 
valoare. Personal, mi se pare un foarte bun exemplu de a încerca să 
mulţumești pe toată lumea și de a evita eventualele frustrări ale 
angajaţilor. 

Mai jos regăsiţi câteva dintre rezultatele studiului! După cum 
spuneam la începutul acestui articol, avem de-a face cu un angajat 
dispus să muncească mai mult, dispus să fie fidel, însă poate face acest 
lucru dacă este motivat nu doar financiar, ci și nonfinanciar! Rezultatele 
complete ale studiului sunt disponibile pe www.traininguri.ro 


Ai şanse de promovare la actualul loc de muncă? 

Da 43% 

Nu 57% 

Ai echipamentul necesar la dispoziţie pentru a-ţi face bine treaba? 

Da 62% 

Nu 38% 

Ai ocazia să înveţi lucruri noi? 

Da 70% 

Nu 30% 

Este apreciată de cineva munca pe care o faci? 

Da 43% 

Nu 57% 

E o atmosferă plăcută în companie? 

Da 56% 

Nu 43% 

Aş munci mai mult dacă: 

șeful m-ar aprecia mai mult 13% 

ar fi o atmosferă mai plăcută în companie 15% 

și ceilalți colegi și-ar da un interes mai mare 27% 

mi s-ar delega mai multă autoritate şi încredere 45% 

Postul pe care îl ocupi îţi pune talentele în valoare? 

Nu 53% 

Da 47% 

Şeful meu este un Tratează în mod Apreciază angajaţii la 
specialist în domeniu | corect angajaţii justa valoare 

Da 56% 52% 43% 

Nu 44% 48% 57% 
Managerul repartizează Monitorizează atent Ţine cont de părerile 
clar sarcinile îndeplinirea sarcinilor angajaţilor 

Da 39% 49% 54% 

Nu 61% 51% 46% 

Ce anume ai schimba în compania în care lucrezi dacă ai avea ocazia? 

nimic 9% 

echipamentul 10% 

colegii 11% 

clienţii 15% 

şeful 17% 

salariul 38% 

Primul pas în implementarea unui program de motivare 
nonfinaciară este conștientizarea angajatorului asupra necesităţii 
acestuia! Dacă tu, ca angajator, vrei un angajat responsabil și 
performant, trebuie să începi cu tine! Mai priviţi o dată la rezultatele 
de mai sus: doar 10% sunt foarte mulţumiţi de actualul loc de muncă! 
Fiind mai atent la considerentele nonfinanciare poţi ridica procentul 
până la 20% sau chiar mai mult! Acest lucru se poate transpune pe 
termen lung într-o creștere a profitului de 20-40%, ce poate deriva 
numai din performanţele deosebite ale echipei! 


Scris de Oana lbanescu & Marian Rujoiu 

7 SFATURI CHEIE PENTRU A MOTIVA NONFINANCIAR ANGAJAŢII 


1) Primiţi ceea ce recompensaţi 

Asiguraţi-vă că aţi definit clar ceea ce vreţi să obţineţi, apoi folosiţi 
recompense și recunoașterea pentru a vă îndrepta către acele 
obiective! Stabilirea unor metode de a recompensa echipa și de a 
recunoaște meritele vă va ajuta să obţineţi acele rezultate pe care le 
doriţi, acele rezultate care duc la atingerea unui target. Un program de 
recompense și recunoaștere este mijlocul cel mai simplu, dar în același 
timp și cel mai eficient, de a atinge respectivul target. 


2) Ce motivează angajaţii? 

Factorii motivatori variază de la un individ la altul. Pentru a vă atinge 
obiectivele, întrebaţi angajaţii ce își doresc! Nu e de ajuns să faceţi un 
program de recompensă și recunoaștere și să-l impuneţi angajaţilor, 
respectivul program trebuie să se muleze pe dorinţele și pe nevoile lor. 
Astfel, înainte de a alcătui o vitrină de premii, de exemplu, trebuie să 
aflaţi ceea ce își doresc angajaţii, doar ei sunt cei care vor munci pentru 
respectivele recompense, pentru respectivele premii. Așadar, premiile 
puse la bataie trebuie să fie exact ceea ce își doresc angajaţii. Dacă de 
exemplu angajaţii s-ar simţi mai recompensaţi primind o zi liberă pentru 
un rezultat foarte bun pe care l-au avut, exact acest lucru trebuie să îi 
daţi, adică exact ceea ce i-ar putea motiva. 


3) Este nevoie de bani puţini sau chiar deloc pentru cele mai 
motivante recompense 

Recompensaţi-vă angajaţii cu un sincer „Mulţumesc!”, furnizându-le 
informaţii, implicându-i în procesul de luare a deciziilor - mai ales dacă 
este vorba despre decizii care îi afectează pe angajaţi! Amintiţi-vă că 
premiile în bani funcţionează doar pentru o perioadă scurtă de timp!!! 
In momentul în care le daţi angajaţilor recompense financiare des, 
acestora li se va părea natural să primească bani mai mulţi continuu. 
Așadar, nu este o metodă de recompensă care să îi motiveze pe angajaţi 
să lucreze mai eficient pentru mult timp. Rezultatele acestui tip de 
recompense sunt pe termen scurt. În schimb, un angajat se simte mult 
mai responsabil și mai important pentru companie dacă îi multumesti 
pentru efortul pe care l-a depus și dacă îi spui cât de mult înseamnă 
pentru companie munca pe care o face el. Așadar, motivarea unui angajat 
se poate face și cu un buget scăzut sau chiar fără bani. Important este să- 
i arătaţi aprecierea. Metoda de a face acest lucru ţine de creativitatea 
fiecărui manager în parte și de ce l-ar motiva pe respectivul angajat. 

4) Fiecare dintre noi își dorește să fie recompensat 

Angajaţii și managerii vor să știe că ceea ce fac ei este important și 
ajută la atingerea obiectivelor echipei și ale companiei. Nu este de ajuns 
să recompensăm doar angajaţii, ci și managerii, pentru că, de obicei, 
managerii recompensează și recunosc meritele angajaţilor lor, dar pe 
ei... cine-i recompensează? Așadar, trebuie avute în vedere toate 
persoanele care lucrează în respectiva companie, de la femeia de 
serviciu la președintele companiei, pentru că, fără ei, puzzle-ul ar fi 
incomplet. Femeia de serviciu și un om de vânzări sunt la fel de 
importanţi pentru o companie; este adevărat că cel care aduce banii 
companiei este omul de vânzări, dar fără un birou curat, fără plante 
udate la timp, în fine, fără condiţiile de igienă omul de vânzări nu și-ar 
putea face treaba. Ba, mai mult, dacă un client intră în sediul companiei, 
trebuie să vadă o clădire curată, impecabilă, altfel nu își poate face o 
părere bună despre respectiva companie. Așadar, fiecare persoană care 
lucrează într-o companie este importantă și trebuie avută în vedere 
atunci când facem un program de recompensă și recunoaștere. 


5) Comportamentele sunt controlate de consecinţele lor 

Urmările/rezultatele pozitive vor conduce foarte repede la 
comportamentul dorit al angajaţilor și, prin urmare, și la performanţă. 
Recompensa a funcţionat întotdeauna mult mai eficient decât pedeapsa 
(de exemplu: tăierea din salariu, ameninţări etc.). Atunci când un 
angajat se bucură că munca lui a fost apreciată, lăudată și 
recompensată, va dori ca acest lucru să se repete. În consecinţă, va lucra 
mai eficient, lucru care va conduce la performanţă. 


6) Managementul este ceea ce faci cu angajaţii, nu ceva ce le faci 
angajaţilor 

Spuneţi-le angajaţilor ceea ce vreţi să faceţi și de ce! Implicându-i 
și pe ei, veţi câștiga mai ușor sprijinul și dedicarea lor. Nu alcătuiți un 
program de recompense pe care să îl impuneţi angajaţilor! Implicaţi-i 
și pe ei în alcătuirea lui, întrebându-i ce și-ar dori să conţină respectivul 
program. Implicându-i, vor avea un sentiment de importanţă, lucru care 
îi va atrage de partea voastră și a programului pe care doriţi să îl 
implementaţi. Angajaţii trebuie să înţeleagă din atitudinea 
dumneavoastră că programul de recompense este ceva ce faceţi pentru 
ei, nu ceva ce le impuneţi. 

Bunul simţ nu e întotdeauna o practică comună 

Nu ceea ce credeţi sau ziceţi e important, ci ceea ce faceţi. 
Recunoașteţi-le oamenilor rezultatele zilnice! Dacă vă doriţi de la 
angajaţi un anumit comportament, trebuie să aveţi comportamentul 
respectiv, să susţineţi prin comportamentul propriu strategia de 
motivare a angajaţilor. Fiţi exemplul de urmat pentru angajaţii 
dumneavoastră, așa cum spunea Gandhi: „Fii schimbarea pe care vrei 
să o vezi în lume!” 


Scris de Oana lbanescu 

TEAMBUILDING LA BIROU — 82 DE EXEMPLE PRACTICE 
DE MOTIVARE NONFINANCIARĂ 


Mic îndrumar pentru managerii care vor să constituie echipe 
eficiente 


Actualul context economic are și partea plină a paharului, anume 
că ne împinge să ne imaginăm soluţii de eficientizare a activităţii 
companiei. Teambuilding la birou este un concept relativ nou. El se 
referă la acele activităţi care pot fi făcute la birou și au în vedere 
îmbunătăţirea atmosferei de lucru, creșterea coeziunii echipei și 
sudarea relaţiilor de echipă. „Teambuilding la birou” nu este numai o 
„soluţie de criză”, ci poate fi o stare permanentă care are efecte 
benefice asupra angajaţilor. În primul rând, prin activităţi gen 
teambuilding la birou se realizează motivarea nonfinanciară a 
angajaţilor, iar un efect direct al motivării nonfinanciare duce automat 
la fidelizarea angajaţilor și la creșterea performanţei acestora. 


Am scris foarte multe articole despre motivarea nonfinanciară, pe 
care le puteţi accesa gratuit pe site. În acest articol o să mă opresc la 
exemplificarea teambuildingului la birou prin câteva exemple pe care 
sper să le găsiţi utile. Unele idei, pentru a fi puse în practică, necesită 
un mic efort financiar, însă cele mai multe idei nu costă absolut nimic. 


1. Mici cadouri, de aceeași valoare, dar diferite, oferite variat în 
funcţie de performanţe. 

2. Când ceva pozitiv se întâmplă, scrie un bilet și pune-l într-o cutie 
specială („smile box”). Cineva va citi câte un bilet pe zi/săptămână. 

3. Pune o steluţă aurită sau un post-it cu un mesaj de mulţumire pe 
computerul angajatului. 

4. Un prânz de întâmpinare pentru colegii nou veniţi. 

5. Un picnic cu toţi colegii din echipă este mai mult decât binevenit. 

6. Bileţele de mulţumire scrise de mână (managerului)/ alternativ 
e-mail. 

7. Anunţ în newsletter-ul companiei. 

8. Pizza party cu tot departamentul. 

9. Să citeşti scrisori de la clienţii multumiţi în faţa angajaţilor. 

10. Fă un sondaj de opinie printre angajaţi ca să afli ce își doresc ei 
în ceea ce privește atmosfera de lucru. 

11. Îngheţată/cafea etc. dăruite de către manager personal. 

12. Recunoaștere one-on-one: întâlnire între manager și angajatul 
de recompensat. 

13. Pauză de masă mai mare (într-o singură zi 9). 

14. Tricouri cu logo-ul firmei. 

15. Ore/zile libere. 

16. Cești de cafea personalizate. 

17. O strângere de mână și o felicitare din partea ta/ a directorului 
general. 

18. Prânzuri sau întâlniri cu echipa, în care sunt recunoscute 
meritele angajaţilor. 

19. Bilete la film sau la teatru. 

20. Să dai telefoane acasă să verifici dacă familia angajatului este 
în regulă, atunci când acesta este plecat într-o delegaţie. 

21. Să tratezi persoanele ca pe unele profesioniste dacă vrei 
profesionalism din partea lor. 

22. Mici premii oferite public pentru cea mai bună idee, cea mai 
bună sugestie, orientare către client etc. 

23. O sesiune de motivare ţinută de managerul firmei (îi învaţă pe 
angajaţi că au încrederea, abilitatea și oportunitatea de a schimba și 
îmbunătăţi mediul personal și profesional). 

24. Premii anuale care să poarte numele unor angajaţi care au făcut 
ceva memorabil. 

25. Un simplu „Mulţumesc!” sau „Bravo!” are un efect magic. 

26. Flori sau bomboane însoţite de o felicitare din partea 
managerului. 

27. Întâlniri cu toţi colegii în afara locului de muncă, într-un spaţiu 
mult mai relaxant (ex: munte, o pădure, un lac etc.). 

28. Prânzuri cu toată echipa, unde să se discute orice în afară de 
lucruri legate de serviciu. 

29. Felicitări cu ocazia zilelor de naștere. 

30. O echipă care, folosind un buget redus, să se ocupe de 
motivarea angajaţilor. 

31. O cină plătită de firmă cu absolut toţi angajaţii firmei. 

32. Flexibilitate în ceea ce privește alegerea perioadei de concediu 
pentru un angajat care a avut rezultatele cele mai bune sau a depășit 
targetul. 

33. Apreciere spontană: un post-it pe care să scrie „Felicitări!” pe 
parbrizul mașinii. 

34. Bilete la un meci de fotbal. 

35. Un premiu trimestrial pentru cea mai bună participare/cel mai 
punctual angajat (premiul ar putea fi câteva ore libere). 

36. Un premiu anual pentru cel mai punctual angajat (ex: un pix 
personalizat, o diplomă). 

37. O sedinţă de masaj. 

38. „Prietenul secret”: de la angajat la angajat, aceștia își fac cadouri 
periodice care să amintească de evenimentele personale din viaţa 
angajaţilor. 

39. Lasă-i pe angajaţi să plece mai devreme de la serviciu dacă și- 
au atins sau depașit targetul zilnic. 

40. Adu ceva din vacanţă pentru angajaţii tăi. 

41. Afişează o scrisoare de mulţumire a unui client. 

42. Trimite-i o scrisoare de mulţumire soţului sau soţiei unui angajat 
pentru a-i mulţumi pentru sprijinul pe care i l-a acordat partenerului în 
ceea ce a întreprins. 

43. Organizează pe zile muzica la birou (fiecare angajat, prin rotaţie, 
este disk-jockey-ul zilei) 

44. Fii creativ în legătură cu zilele de naștere ale angajaţilor: în loc 
de baloane și prăjituri ca și cadou, „complotează” cu echipa ca să faceţi 
cadouri mai frumoase, personalizate și mereu altele. 

45. Nu tolera bârfa! Încurajează atitudinile pozitive. 

46. Cărţi de vizită personalizate cu porecle. 

47. Mergeţi împreună cu toţi angajaţii la un restaurant și închinaţi 
un pahar de vin în cinstea tuturor angajaţilor, numind meritele pe care 
le are fiecare în echipă. 

48. În cinstea unui obiectiv atins sau a unui rezultat foarte bun, 
cumpără un obiect (destul de mare; ar putea fi o sticlă de vin sau un 
tricou etc.) pe care să semneze toate persoanele care au lucrat la 
respectivul proiect. Puneţi-l la loc de cinste, astfel încât angajaţii să îl 
poată vedea și să își amintească cu plăcere de rezultatele pe care le-au 
obţinut la respectivul proiect. 

49. Cafea/ceai gratis pentru angajaţi în zilele friguroase sau băuturi 
răcoritoare în zilele caniculare, invocând un rezultat bun pe care l-au 
avut; acestea au un efect mult mai bun dacă sunt servite de manager. 

50. Fă-ţi întotdeauna timp să-ţi feliciţi și să-ţi încurajezi echipa. 

51. Dă feedback zilnic în legătură cu performanţa angajaţilor. 

52. Recunoaște în public meritele unui angajat. 

53. Fă publice feedbackurile pozitive ale clienţilor. 

54. Ca semn de recunoaștere, daţi angajaţilor produse ale firmei. 

55. Cană de cafea personalizată (porecla, „Angajatul lunii 
decembrie” etc.). 

56. Calendar anual cu toţi angajaţii companiei. 

57. întâmpină într-o dimineaţă angajatul sau angajaţii care au avut 
rezultate deosebite cu o cană de cafea de care să fie legate niște 
baloane. 

58. Tricouri comemorative (care să amintească de un anumit 
proiect, de un anumit rezultat). 

59. Un buchet de flori care să plece de la manager către un angajat 
care a avut rezultate foarte bune în ultima perioadă. Acest angajat va 
păstra buchetul de flori timp de o oră, după care îl va da mai departe 
unui coleg care consideră el că îl merită și tot așa... Acest procedeu 
poate continua atât de mult timp cât florile rămân proaspete. 

60. Scrie câte trei lucruri pe care le apreciezi la membrii echipei tale 
și dă-le aceste notițe personal. 

61. Încurajaţi fiecare departament să aibă propriul lui program de 
recunoaștere. 

62. Găseşte cât mai multe motive ca să sărbătoriţi și să îţi faci colegii 
să simtă atmosfera plăcută de la serviciu. 

63. Pizza gratis pentru o anumită persoană sau pentru un 
departament la depășirea targetului. 

64. Întâlniri cu toţi angajaţii companiei, unde să se prezinte slide- 
show-uri cu poze ale angajaţilor și poze legate de rezultatele lor, pe 
fundal muzical (funcţionează pentru empowerment); managerul firmei 
felicită persoana/persoanele, echipa/echipele care au avut rezultate 
bune. 

65. Trebuie să recunoști și să recompensezi și îmbunăţirile 
angajaţilor, nu doar înalta performanţă. 

66. Atunci când vezi ceva care nu funcţionează, dacă nu ai timp să 
te ocupi, notează-ţi! 

67. Cultura organizaţională: în ce mediu a lucrat? Relaxant, intens, 
stresant. 

68. Cum poţi să-i atragi pe cei mai buni? Fiind cel mai bun! 

69. Daţi-le oamenilor ce se așteaptă și ceva în plus! 

70. Unii angajaţi au memorie „selectivă”! Luaţi notițe și faceţi o 
copie pe care i-o înmânaţi. 

71. „Este posibil orice” versus „nu sunteţi în stare”! Se poate! 

72. Sinergia echipei: inamicul comun, țeluri comune, sărbătorirea 
victoriilor. 


PROIECT FII GENIAL 


PAG. 243 TEAMBUILDING LA BIROU — 82 DE EXEMPLE PRACTICE DE MOTIVARE NONFINANCIARĂ 


73. Degeaba ai ușa deschisă, dacă nu ai și mintea deschisă (judecă 
problema, nu persoana). 

74. Păstrarea informaţiei reprezintă o sursă de putere, dar nu una 
motivatoare! 

75. Cereţi ajutorul! Orice prost poate critica, condamna sau se 
poate plânge! 

76. Nevoia emoţională primează în faţa oricărei nevoi! Oamenii vor 
să fie doriţi, apreciaţi, respectaţi și necesari. 

77. Hoţia cea mai mare este lenea excesivă; când cineva este excesiv 
de leneș, așteaptă-te ca ceilalţi angajaţi să fie demotivaţi. Prin urmare, 
nu tolera lenea! 

78. Motivare: normare... sau mai bine - repere! 

79. Nu acorda premii fixe întotdeauna; acordă și variante când este 
posibil! 

80. Sabotori externi, mesaje negative! Mesaj negativ... 
contrabalansează-l cu o vorba bună! Atitudine pozitivă! 

81. Dacă tu crezi că poţi, atunci poţi; dacă tu crezi că nu poţi, atunci 
nu poţi! Ajută-i pe oameni să poată! 

82. Angajaţii, înainte de toate, vor să știe cât de mult vă pasă de ei, 
nu cât de multe ştiţi! 


Cum aplici aceste idei? 

Pentru început le poţi printa pentru a le avea mereu în atenţie. Apoi 
alege să pui în practică numai câteva dintre ele. Nu încerca să le pui în 
practică pe toate odată, pentru că o să-i sperii pe angajaţi. Nicio idee 
nu funcţionează oricum și oriunde. Când una dintre idei nu 
funcţionează, încearcă altă idee. Aceste idei nu se bagă pe gât 
angajaţilor. Chiar dacă foarte multe dintre ele sunt foarte bune, au fost 
testate în companii. Este nevoie de tact și diplomaţie pentru a le pune 
în practică. Ideile sunt în esenţă lucruri mici care cu timpul pot duce la 
efecte spectaculoase. Nu există o reţetă standard privind forma de 
aplicare a lor, aceasta este aleasă de manager în funcţie de mediul 
organizaţional. 


Mult spor în aplicarea ideilor! 


Scris de Marian Rujoiu și Cristina Raţiu 

ÎNNOIREA UNUI PROGRAM DE RECUNOAȘTERE 


Nici măcar cel mai bun program de recunoaștere nu durează o 
veșnicie. Pentru ca un asemenea program să fie în continuare 
„proaspăt” și eficient, trebuie să evaluezi periodic ce merge bine și ce 
nu merge așa de bine în legătură cu programul. Indicatori că programul 
pe care îl folosești ar putea avea nevoie de o evaluare sunt: 


Lipsa de încântare. Dacă energia pentru acest program a dispărut, 
astfel că nimeni nu mai vorbește despre el, despre persoanele care au 
fost recompensate cu acest program, despre rezultate, despre premiile 
puse la bătaie, atunci o evaluare a programului este necesară. 

Participarea scăzută. Dacă odată cu trecerea timpului din ce în ce 
mai puţini angajaţi (și manageri) participă la acest program, este un 
semn clar că interesul pentru acest program este în continuă scădere. 
Un program de recunoaștere bun devine tot mai puternic cu trecerea 
timpului, iar angajaţii se simt onoraţi să participe la acest program; 
recunoașterea primită este valorificată. 

Glume și plângeri. Dacă în loc să fie o sursă de mândrie, angajaţii 
fac glume pe seama programului de recunoaștere, iar cei care participă 
la el nu sunt onoraţi de acest lucru, este clar momentul să reevaluaţi 
scopul, credibilitatea și mecanica acestui program. Pentru ca programul 
de recunoaștere și recompensă să fie eficient, premiile primite prin 
intermediul acestui program ar trebui să fie o onoare, nu o glumă. 


Reevaluarea programului 

Orice program trebuie să înceapă prin colectarea de informaţii: cine 
folosește programul (și de ce) și cine nu folosește programul (și de ce 
nu)? Ce elemente ale programului sunt eficiente și agreate de angajaţi? 
Ce elemente ale programului sunt lipsite de popularitate printre 
angajaţi și ineficiente? 

Puteţi obţine aceste informaţii printr-un simplu sondaj de opinie 
printre angajaţi, o discuţie într-un „focus group” (grup ţintă) sau chiar 
informaţii primite individual de la angajaţi. După aceea, această 
informaţie colectată devine punctul de plecare pentru revizuirea 
programului de recompensare și recunoaștere. Premiile puse în joc nu 
mai prezintă interes pentru angajaţi? Participanţilor le-ar plăcea o 
selecţie mai puţin riguroasă? Le-ar plăcea mai degrabă ca premiile să 
constea în obiecte pe care să le poată împărţi cu familia decât obiecte 
pe care le pot folosi doar individual? Durează prea mult să strângi 
punctele necesare? Faceţi schimbările de cuviinţă!!! 

Păstraţi programul „proaspăt” și eficient! 

Odată reenergizat, ce poţi face pentru a păstra programul 
„proaspăt” și eficient? Folosiţi varietatea!!! Schimbaţi felul în care 
comunicaţi despre program, bugetul pe care îl folosiţi pentru acest 
program, schimbaţi managerii care joacă un rol important în susţinerea 
programului ş.a.m.d. Adăugaţi bonusuri și surprize (cum ar fi un bonus 
pentru fiecare a zecea persoană recompensată sau un premiu pentru 
tot departamentul atunci când toată lumea din respectivul 
departament a fost premiată)!!! Sau, în mijlocul programului, îndreptaţi- 
vă atenţia către acei manageri care au jucat un rol important în 
demersul programului și care și-au făcut timp să recunoască meritele 
angajaţilor săi și continuă să folosească și să încurajeze programul (dacă 
managerii își recompensează angajaţii, pe manageri cine îi 
recompensează?). 


Setaţi-vă așteptări realiste 

Nu vă așteptați ca programul să funcţioneze pentru totdeauna. 
Majoritatea programelor de recunoaștere au o viaţă de la 12 până la 
18 săptămâni. Este posibil să creaţi un program de recunoaștere 
eficient, care durează mai mult de 18 săptămâni, dar necesită din partea 
dumneavoastră un efort și mai mare pentru a păstra un nivel înalt de 
energie și pentru a face în așa fel încât angajaţii, nu conducerea, să fie 
elementele proeminente ale programului. 


Implicaţi și persoanele din top management în programul de 
recunoaștere 

Pentru ca un program de recunoaștere să reziste în timp, este 
nevoie de sprijinul și de implicarea top managementului. Acest lucru 
nu presupune doar o semnătură din partea unui manager pe un bilet 
de felicitare sau doar prezenţa fizică a managerilor la evenimentele de 
recunoaștere, ci, mai mult, managerii trebuie să folosească acest 
program zilnic pentru a le arăta angajaţilor că ei cred cu adevărat în el. 
Managerii, prin atitudinea lor, trebuie să încurajeze nu doar angajaţii, 
ci și pe ceilalţi manageri să folosească programul de recunoaștere și să 
evidenţieze oportunităţile de recunoaștere. 


Nu există metodă corectă, care să fie pe placul tuturor! 


Scris de Oana lbănescu 

3.2. Antreprenoriat 


CUM POȚI DEVENI ANTREPRENOR? 


Tot mai des, în ultima vreme, discutând cu oamenii online sau faţă 
în faţă, m-am confruntat cu situaţia în care ei jucau un joc al resemnării, 
al victimizării sau al pesimismului. Am auzit de zeci de ori următoarele 
cuvinte: „Am potenţial, am trimis CV-ul la sute de firme, însă nimeni nu 
mă angajează”. 


În afară de a-ţi mai aranja puţin CV-ul şi a nu mai transmite scrisori 
de intenţie „universale” potrivite pentru orice post vrei să aplici, există 
multe soluţii, mai poţi să faci ceva şi anume să-ţi deschizi propria 
afacere. 


În acest articol mi-am propus să vorbesc despre primii paşi în 
antreprenoriat, mai ales în cazul în care ai un şef care nu-ţi place deloc 
şi consideri că ai potenţial. Nimic nu te opreşte să-ţi deschizi propria 
afacere. 


Pentru început, aş vrea să-ţi spun ce nu-ţi trebuie obligatoriu pentru 
a deschide o afacere: 


- nu-ţi trebuie un MBA; 
- nu-ţi trebuie economii în bancă; 
- nu trebuie să fii obligatoriu absolvent de facultate. 


În schimb, pentru început îţi trebuie câteva lucruri: 
1. hotărâre 

2. putere de muncă 

3. voinţă 

4. credinţă în ideea pe care vrei să o pui în practică. 


Prima problemă de care se lovesc „potenţialii antreprenori” este că 
în scurt timp ei constată: „Este mai greu decât credeam”. În aparenţă, 
a fi propriul şef pare un lucru simplu văzut din exterior, de cele mai 
multe ori însă trebuie să munceşti mult mai mult pentru a avea propria 
afacere. Din această cauză spuneam mai sus că trebuie să ai putere de 

muncă. Celelalte trei ingrediente (hotărârea, voinţa şi credinţa) îţi vor 
asigura energia necesară ducerii proiectului mai departe. 


Primul obstacol, în cazul în care hotărâți să vă deschideţi o afacere, 
sunt prietenii. Paradoxal, aşa este. Cei mai mulţi vă vor descuraja, nici 
n-o să termini de spus ideea şi-ţi vor zice: NU VA MERGE PENTRU CA...! 
Acesta este un adevărat război psihologic. O să auzi de atâtea ori acest 
lucru şi va fi foarte greu să ai puterea să mergi mai departe. Ca 
mecanism de apărare, ori de câte ori îţi va spune cineva acest lucru te 
poţi gândi: UITE UN ASPECT INTERESANT, O SĂ-L IAU ÎN CALCUL ŞI O SĂ 
GĂSESC CEA MAI BUNĂ CALE! Practic, poţi folosi toţi aceşti oameni care 
te descurajează în interesul tău, îi poţi folosi ca resurse. Până la urmă 
ei îţi dau „consultanţă pe gratis”. 


Ca primi paşi pentru a-ţi deschide o afacere sunt următorii: 

1. Hotărăşte-te să devii antreprenor! 

2. Găseşte ideea pe care vrei să o pui în practică! 

3. Analizează ideea sub toate aspectele ei! 

4. Caută peotenţiali parteneri în cazul în care consideri că ai nevoie! 
5. Pune pe hârtie un mic plan de afaceri! 

6. Aplică o strategie de marketing potrivită ideii! 

7. Treci la implementare! 


Eu, care scriu aceste rânduri, chiar consider că ştiu despre ce 
vorbesc. În urmă cu 5 ani, nu pot spune că nu-mi mergea bine, ba din 
contră. Am hotărât însă că doresc mai mult. Am devenit propriul şef, 
iar Extreme Training merge foarte bine. Am avut totdeauna o plăcere 
în a-i ajuta pe cei care vor să deschidă o afacere şi totdeauna i-am 
încurajat. 


Scris de Marian Rujoiu și Dan Lambescu 

TREI PROBLEME ALE AFACERILOR NOU INIȚIATE 
ȘI SOLUȚII ALE ACESTORA 


Sunt trei probleme cu care se confruntă cel mai adesea start-up- 
urile din România 


1. dorinţa de a vinde cât mai mult (nu se realizează segmentarea 
de piaţă) 

2. lipsa de credibilitate din partea potenţialilor clienţi 

3. lipsa pregătirii agenţilor de vânzări 


În ce situaţii apare fiecare dintre aceste probleme? 


Prima problemă apare în situaţia în care start-up-urile se adresează 
tuturor: persoane fizice, persoane juridice, instituţii, persoane de toate 
vârstele, indiferent de ocupaţie, indiferent de nevoile acestora. Kotler, 
părintele marketingului, spunea: „nu vă pot da formula succesului, dar 
v-o pot da pe cea a eşecului: încercaţi să mulţumiţi pe toată lumea!” 

Lipsa de credibilitate apare automat în cazul unui start-up. 
Potenţialii clienţi vor manifesta reticenţă crescută atunci când au de-a 
face cu o firmă proaspăt înfiinţată. Atunci când oamenii cumpără, sunt 
de cele mai multe ori atenţi pe ce dau banii, prin urmare sunt atenţi şi 
la experienţa furnizorului, la portofoliul acestuia. 

A treia problemă, şi anume lipsa pregătirii agenţilor de vânzări, este 
una prezentă în majoritatea start-up-urilor. De obicei, din dorinţa de a 
eficientiza costurile şi prin prisma lipsei de experienţă, antreprenorii 
presupun că a vinde este un lucru foarte uşor. De obicei chiar 
antreprenorul face şi vânzările la început. Depinde însă de pregătirea 
antreprenorului. Dacă are experienţă în vânzări, atunci lucrurile sunt 
ceva mai simple. De cele mai multe ori însă, start-up-ul, din dorinţa de 
a nu investi foarte mult, angajează persoane la început de pregătire. 
Astfel, agentul start-up-ului va concura cu agenţi extrem de pregătiţi 
din companiile concurente. Aceşti concurenţi au investit în training 
pentru angajaţi şi au şi experienţă foarte bogată. 


Care sunt cauzele fiecăreia dintre aceste probleme? 


Efectele problemelor de mai sus fac de cele mai multe ori ca 9 din 
10 afaceri să dea faliment în primii 5 ani. Prin prima problemă compania 

va constata după scurtă vreme, fără să înţeleagă de ce, că are vânzări 
mult sub aşteptări. Lipsa unui segment de piaţă precis conduce prin sine 
la dezinteresul tuturor categoriilor către care s-a orientat, dintr-un 
motiv simplu: fiecare segment de piaţă va înţelege că nu se adresează 
lui, că se adresează în general tuturor. 

Lipsa credibilităţii, a doua problemă întâlnită de majoritatea start- 
up-urilor, nu poate fi eliminată complet şi automat, cel puţin la început. 
Cel mai probabil nu vei avea vânzările spectaculoase. 

A treia problemă, cea a lipsei de pregătire, la fel poate avea un efect 
devastator asupra companiei. Poţi să ai un produs extraordinar, fără 
agenţi însă care să ştie să pună în valoare beneficiile a ceea ce ai de 
oferit se poate ajunge în situaţia în care start-up-ul nu vinde absolut 
nimic. 

Majoritatea start-up-urilor sunt predispunse la problemele de mai 
sus. Sunt predispuse mai ales start-up-urile conduse de un antreprenor 
specialist care nu are însă cunoştinţe despre marketing şi vânzări sau 
are foarte puţine. Altă cauză este ignoranţa și anume: neluarea în serios 
a problemei vânzărilor decât prea târziu, atunci când nu mai este nimic 
de făcut. 


Cum poate fi evitată fiecare dintre aceste probleme? 


Vestea bună este că aceste probleme pot fi evitate. Primul pas este 
conștientizarea acestor probleme și întocmirea unui plan de bătaie. 

Segmentarea de piaţă trebuie făcută obligatoriu. Este bine să se 
facă puţin studiu sau să se apeleze la un specialist. Ideea este simplă: 
trebuie ca start-up-ul să poate descrie cât mai amănunţit cui se 
adresează şi apoi să-și facă toată promovarea în raport cu acest public 
ţintă. Trebuie să cunoști multe lucruri despre piaţa către care mergi: 
vârsta, obiceiuri, puterea de cumpărare, nevoile, problemele, aria 
geografică, hobbyuri etc. 

Problema credibilităţii nu poate fi eliminată complet, ci pot fi făcute 
anumite lucruri pentru a o atenua. Multe companii folosesc preţul 
foarte mic drept strategie pentru intrarea pe piaţă, dar atenţie să nu fie 
extrem de mic pentru că va atrage multe suspiciuni. Apoi, pentru 
sporirea credibilităţii, puteţi abate atenţia prin lansarea unor produse 
sau servicii care au clar un avantaj competitiv faţă de celelalte. La fel, 
credibilitatea poate fi construită prin prezentările pe care le faceţi, prin 
profesionalismul web-site-ului și prin modul cum încercaţi să faceţi 
vânzare. În plus, solul credibilităţii afacerii va fi chiar agentul de vânzări. 
Acesta trebuie să fie un om integru, atent la nevoile clienţilor, un bun 

vânzător și o persoană care trebuie să creadă cu adevărat în ceea ce 
vinde. Mai poate fi făcut ceva - și anume dezvoltarea unui marketing 
bazat chiar pe acţiuni care să sporească credibilitatea, cum ar fi: apariţii 
în presă, acţiuni demonstrative, articole de specialitate sau oferirea de 
mostre gratuite. 

Pregătirea agentului de vânzări este aspectul esenţial. Acesta 
trebuie instruit continuu. Agentul de vânzări este cel care poate vinde 
și poate asigura profitul afacerii. Astfel, ca start-up ai două variante: fie 
iei o persoană mai puţin pregătită, dar cu potenţial și o instruiești cât 
mai repede cu putinţă, fie găsești o persoană cu experienţă în domeniu 
(experienţă de vânzare pe produse sau servicii similare). 

Problemele de mai sus au soluţii și pot fi anticipate. Chiar și în cazul 
în care ai deschis afacerea și nu ai fost atent la aceste probleme, nu-i 
târziu nici acum. Practic, soluţiile de mai sus rămân de actualitate şi în 
cazul în care a trecut ceva timp de când au apărut problemele. 


Problemele de mai sus nu apar doar în domeniul unei afaceri nou 
iniţiate. Ele pot să apară și la companiile aflate în dezvoltare sau chiar 
la cele ajunse la maturitate. Adaptaţi sfaturile de mai sus nevoilor 
companiei dumneavoastră și ori de câte ori aveţi o întrebare puteţi 
vizita blogul meu personal www.marian-rujoiu.ro urmând să vă răspund 
cu cea mai mare plăcere. 


Scris de Marian Rujoiu și Cristina Raţiu 

CUM ACCESEZI ȘI IMPLEMENTEZI PROIECTE 
CU FINANȚARE EUROPEANĂ 


Din luna mai 2009 până în august 2010, Extreme Training derulează 
proiectul Business StartUp cofinanţat prin Programul Operaţional 
Sectorial Dezvoltarea Resurselor Umane prin Ministerul Muncii, Familiei 
şi Egalităţii de Şanse şi de Uniunea Europeană prin Fondul Social 
European. 

În interviul de mai jos cu Marian Rujoiu, General Manager Extreme 
Training, aflaţi detalii despre cum puteţi accesa acest program, despre 
scrierea şi managementul proiectului, precum şi sfaturi privind 
implementarea unui proiect cu finanţare europeană. 


Cum a luat naştere ideea de proiect? 

Proiectul s-a născut din dorinţa Extreme Training de a oferi 
posibilitatea tuturor celor interesaţi de a-şi dezvolta abilităţile 
antreprenoriale, fără implicaţii financiare din partea acestora. Totodată, 
a realiza un proiect cu finanţare din fonduri europene este o dovadă de 
implicare socială activă din partea unei firme, care conştientizează 
necesitatea atragerii acestor sume către sectorul privat, pentru 
dezvoltarea sustenabilă a acestuia. Pe lângă aceste aspecte am luat în 
calcul și dezvoltarea companiei, proiectul contribuind din plin la 
împlinirea acestui deziderat. 


Cum a decurs procesul de elaborare a proiectului/a cererii de 
finanţare? Ce dificultăţi aţi întâmpinat în elaborarea proiectului? 

Având în vedere că unul din domeniile în care Extreme Training are 
expertiză este cel de scriere proiect/management de proiect, scrierea 
proiectului nu a reprezentat o problemă. Trebuie însă acordată o mare 
atenţie la Ghidul Solicitantului, care trebuie parcurs integral şi corelat 
în permanenţă cu corrigendum-urile pe care cei de la AM POSDRU 
obişnuiesc să le dea. Practic, trebuie să fii foarte atent şi să accesezi în 
permanenţă pagina web a Autorităţii de Management, pentru că 
regulile sunt schimbate în timpul jocului destul de des. De asemenea, 
sunt multe lucruri în ghidul solicitantului destul de subiective, care lasă 
loc de intrepretare, şi o parte dintre ele nu pot fi clarificate nici măcar 
de reprezentanţii AM POSDRU. 


Care este, după părerea dvs., cea mai importantă parte din 
cererea de finanţare/proiect căreia solicitanţii trebuie să îi acorde 
maximă atenţie? 

Bugetul este un element esenţial în cadrul oricărui proiect, după 
cum reiese şi din punctajul pe care un proiect îl poate obţine la 
evaluarea bugetului în cadrul POSDRU: 25 de puncte din 100. Practic, 
este necesar ca bugetul să fie unul realist în primul rând, corelat cu 
preţurile actuale ale pieţei, şi cât mai bine detaliat pentru a putea fi 
ulterior şi uşor de gestionat. Este foarte important să se respecte toate 
plafoanele prevăzute în ghidul solicitantului, cum sunt de exemplu 
costurile de tip FEDR (investiţii, echipamente etc.) costuri care nu 
trebuie să depăşească 10% din valoarea totală a proiectului pentru 
axele prioritare 1-5 şi maxim 15% pentru axa prioritară 6. Un algoritm 
similar se aplică şi costurilor administrative, care nu trebuie să 
depăşească 7% din valoarea costurilor directe ale proiectului. Chiar dacă 
aplicaţia electronică permite transmiterea bugetului într-o formă foarte 
sintetizată (se transmit numai totalurile categoriilor de cheltuieli, fără 
a prezenta şi modalitatea de calcul folosită care a generat acele sume), 
solicitantul are la dispoziţie 7.000 de bytes pentru a justifica bugetul, 
câmp în care trebuie explicat algoritmul de calcul şi argumentate 
sumele în cauză. 

Un alt element important al cererii de finanţare îl reprezintă 
justificarea proiectului, câmp în care solicitantul de finanţare trebuie să 
aducă argumente solide pentru a convinge evaluatorul de necesitatea 
finanţării şi implementării proiectului. 

Practic, trebuie prezentate, detaliate cantitativ şi calitativ nevoile 
care afectează situaţia grupului ţintă vizat de proiect, beneficiile aduse 
de proiect şi modul în care proiectul va răspunde sau va încerca să 
soluţioneze problemele grupului ţintă şi valoarea adăugată a 
proiectului. 

Nu este de neglijat nici capitolul sustenabilităţii, care este de altfel 
foarte important în convingerea evaluatorului că proiectul îşi va 
continua efectele asupra grupului ţintă şi după finalizare. Astfel că 
trebuie detaliate modalităţile prin care se va autosusţine proiectul din 
punct de vedere financiar şi din punct de vedere instituţional, după 
finalizarea acestuia. 


Care este efortul de timp pe care un solicitant trebuie să îl aloce 
pentru redactarea unei cereri de finanţare? 

Dacă partenerii sunt deja agreaţi/stabiliţi şi există datele necesare 
(cantitative şi calitative despre grupul ţintă), aproximativ 8-10 zile sunt 
suficiente pentru elaborarea proiectului. Nu este însă o regulă generală 
pentru fiecare proiect, deoarece în funcţie de complexitatea acestuia 
şi de numărul de parteneri, efortul necesar pentru elaborarea şi 


PROIECT FII GENIAL 


PAG. 253 EȘTI GENIAL ORICUM 


definitivarea proiectului poate fi mai mare sau mai mic, depinde de 
situaţie. 


Cum apreciaţi modalitatea de transmitere a proiectelor specifică 
POS DRU, prin utilizarea aplicaţiei online action web? 

Este o modalitate mult mai la îndemâna beneficiarilor şi care 
contribuie la realizarea unor economii în termen de timp, resurse 
financiare şi umane, faţă de depunerea clasică a unui proiect, de regulă 
în 3 copii şi un original cu toate documentele aferente, ajungându-se 
de cele mai multe ori la tone de hârtie consumate inutil. Pe de altă 
parte, limitarea dimensiunii câmpurilor din cererea de finanţare, 
practice, încadrarea în numărul maxim de bytes permişi reprezintă o 
adevărată provocare pentru că trebuie să convingi evaluatorul că 
proiectul propus este necesar şi merită finanţarea. Aşa că în cuvinte 
puţine trebuie detaliat cât mai exact cu date concrete că nevoile cu care 
se confruntă grupul ţintă nu sunt satisfăcute prin intermediul altor 
activităţi şi că proiectul îşi justifică necesitatea. 


Cât de mult a durat perioada de evaluare/aprobare a proiectului? 

De la momentul depunerii proiectului până la iniţierea procedurii 
de contractare şi semnare a contractului de finanţare a trecut o 
perioadă de aproximativ 8 luni. Proiectul a fost depus în iulie 2008, iar 
contractul de finanţare l-am semnat la începutul lui 2009. 


Cum a decurs procedura de contractare? Cât de uşor aţi intrat în 
posesia prefinanţării? 

În perioada de contractare ne-au fost solicitate o serie de documente 
justificative, care să dovedească statutul firmei, situaţia economică a 
acesteia, cât şi a partenerilor din proiect. Trebuie mare atenţie la 
documentele solicitate şi trebuie obţinute foarte repede deoarece timpul 
de depunere al acestora este foarte scurt, de regulă 10-12 zile 
calendaristice. Practic, după ce ai semnat contractul poţi intra în posesia 
prefinanţării realizând o cerere prin care o soliciţi. În cazul nostru, banii 
din prefinanţare ne-au fost viraţi destul de repede în contul proiectului. 
În momentul de faţă suntem la depunerea primei cereri de rambursare, 
la care s-a muncit destul de mult având în vedere toate documentele 
solicitate. Cel mai dificil este cu fişa de identificare a grupului ţintă, 
deoarece pentru fiecare persoană implicată în activităţile proiectului este 
necesar să prezinţi autorităţii de management un formular individual cu 
datele de identificare ale acesteia. Astfel că, dacă ai un grup ţintă de 1.000 
persoane, vei avea de realizat cel puţin 1.000 de astfel de formulare. 

Cum decurge implementarea proiectului? Care este modalitatea 
agreată de Autoritatea de Management în privinţa utilizării 
contribuţiei proprii în proiect? 

Implementarea proiectului a decurs fără probleme până în acest 
moment, toate activităţile realizate fiind conforme cu graficul de 
activităţi. In primele 6 luni de implementare am achiziţionat materialele 
şi echipamentele bugetate în proiect, a fost realizat web-site-ul 
proiectului şi s-a demarat campania de informare a grupului ţintă cu 
privire la oportunităţile proiectului. Din toamnă vor începe cursurile. În 
privinţa prefinanţării nu există o regulă aplicabilă tuturor beneficiarilor, 
sau cel puţin nouă nu ne-a fost comunicată de AM POSDRU. Noi am 
mers pe varianta în care am asigurat partea de contribuţie proprie 
pentru prima tranșă de rambursare, ceea ce înseamnă că din suma 
solicitată vom primi cu 5% mai puţin. 


Ce sfat puteţi acorda potenţialilor beneficiari de finanţare în ceea 
ce priveşte procesul de elaborare, contractare şi implementare a 
proiectului? 

Să lucreze cu multă atenţie faţă de documentele importante: ghidul 
solicitantului, corrigendum-uri etc., să ceară în permanenţă clarificări 
la AM POSDRU atunci când aspecte din ghid par foarte subiective şi să 
menţină lucrurile cât mai simple şi pe înţelesul evaluatorilor. Cu atât 
mai mult cu cât există limitarea de spaţiu pentru cererea de finanţare. 
Având în vedere experienţa noastră, am hotărât organizarea de sesiuni 
de training pentru împărtășirea experienţei noastre în detaliu. Detalii 
despre cursuri pot fi găsite pe wwwitraininguri.ro. Extreme Training este 
o companie ce oferă servicii de training în domeniul managementului 
şi al negocierii, înfiinţată în 2005. Misiunea Extreme Training este de a 
crea angajaţi mai performanţi, de a dezvolta abilităţi şi de a găsi soluţii. 


Sper ca aceste informaţii să vă fie de un real folos! 


Interviu acordat de Marian Rujoiu 

Management: lăsat singur, cuvântul nu excelează prin înţeles. 
Asociat altor cuvinte, prinde sens (încearcă Viaţa, Resurse Umane). 
Intensitate sensului e variabilă. 

Managementul Vieţii începe cu ţipătul pornit din Mintea goală în 
ticăitul Programat al Timpului. 

Intrăm în prima organizaţie, Familia, ca membru cu drepturi depline. 
Creştem în cultura ei organizaţională, ne dezvoltăm, evaluăm şi ne 
lăsăm evaluaţi, recompensaţi şi pedepsiţi, dezvoltați, măsuraţi cu Hărţi 
de Competenţe gândite de generaţii trecute, care ne pregătesc pentru 
un viitor neclar şi-n mintea lor. 

Ca membru cu drepturi depline, aşa mic, devii managerul propriei 
tale vieţi, contribuind — sau NU -— la dezvoltarea culturii organizaționale 
în care ai intrat. 

Te laşi modelat ca o plastilină de cei care îţi „vor binele”, ajungând 
să trăieşti într-o cămaşă de forţă care nu are nicio legătură cu viaţa ta, 
cu dorinţele şi aspiraţiile tale. Ajungi să accepţi fără împotrivire Cultura 
organizaţională tip: 


„Fii cuminte! 

Nu e frumos! 

Să nu mă faci de râs! 

Fă ce-ţi spun! 

Mănâncă tot! 

Nu mai băga aia în gură! 
Nu plânge! 

Fii bărbat! 

Nu aşa se poartă o domnişoară! 
Îmbracă-te cu asta! 
Tunde-te! 

Nu vorbi urât! 

Ai grijă cum te porţi!” 


Sau te revolţi şi devii un copil „rău”... 


Cu Binele şi Răul învăţate din poveşti, ajungi în cultura 
organizaţională a şcolii. Aici - ca şi acasă - ţi se spune că trebuie să fii 

cel mai bun, să fii la fel de bun la toate (!), ţi se interzice să scrii cu stânga 
(deşi tu cu stânga simţi că poţi să scrii şi nu înţelegi ce-i rău în asta!), 
încerci să desluşeşti Competiţia ca bază a succesului multilateral (1). Pe 
nimeni nu interesează talentul tău. 

Ajungi din nou la Modelare... sau la Revoltă când înţelegi că 
dorinţele tale diferă de-ale lor, încercând să te formezi liber după 
propriile tale reguli şi aspirații. În căutarea propriei Căi, accepţi doar 
minima reglementare a Punctului de Start şi de Sosire asumându-ţi 
alegerea traseului dintre cele două repere. 

Cu 7 ani de acasă şi ceva şcoală, ajungi în prima companie dispusă 
să primească generaţia de mâine. 

Dacă te simţi bine, rămâi şi parcurgi diverse dimensiuni ale 
Resurselor Umane, pe care le ştii deja din managementul propriei Vieţi: 
Selecţie şi Integrare, Evaluarea Performanţei, Training şi Dezvoltare, 
Compensaţii şi Beneficii, Managementul Competenţei, Succesiune şi 
Carieră, Managementul Capitalului Uman, Dialog Social şi Relaţii de 
Muncă. 

Dacă nu, pleci în căutarea Împlinirii şi Fericirii într-o organizaţie ale 
cărei interese şi valori se suprapun peste interesele şi credinţele tale. 
Sau rămâi şi dacă nu ţi-e bine, trăind Nemulțumit cu tine şi cu ceilalţi 
asemeni ţie. 

Repetarea conduce la învăţare. Uneori, rareori, la înţelegere. 

Repetarea exagerată conduce la pierderea sensului. Limita Învăţare/ 
Înţelegere / Pierderea sensului este individuală. Îmi vine în minte o 
integrală simplă dintr-o funcţie de Repetare (x), aplicabilă în intervalul 
închis [Învăţare; Pierderea sensului] cu valori în [împlinire Profesională; 
Viaţă Personală]. 

Managementul Vieţii seamănă cu Managementul Resurselor 
Umane? 

Posibil. Amândouă au dimensiuni comune şi se învaţă! 


Scris de Florin Rău 

Am şi eu nevoie de nişte sugestii referitoare la recrutarea unui 
director de vânzări. Cam pe ce anume ar trebui structurat interviul şi ce 
teste ar fi relevante pentru a obţine rezultatele necesare? Vă 
mulţumesc! 


Cam asta ar fi problema. Eşti pus în situaţia de a face o recrutare şi 
nu ştii dincotro să o apuci! În acest capitol o să găsiţi câteva sfaturi 
pentru a face o recrutare eficientă, exemplificând cazul de faţă, cel al 
directorului de vânzări! 


De unde începem? 

Începem prin a ne clarifica ce vrem de la postul respectiv. Adică 
trebuie să definim rezultatele. Înainte de a face postul public, înainte 
de a te întâlni cu potenţialii candidaţi trebuie să ştii clar ce cauţi. Ce 
cauţi s-ar putea să fie definit în fişa postului. Dacă fişa postului nu te 
ajută prea mult, fiind foarte generală, vei merge mai departe şi vei 
întocmi profilul candidatului ideal. În cazul de faţă, având informaţii 
minime, pentru directorul de vânzări eu aş propune următorul profil 
cadru: 


„să cunoască domeniul vânzărilor; 

„să cunoască domeniul în care urmează să activeze; 

„să fie orientat către rezultate; 

„să aibă bune abilităţi de comunicare; 

„să aibă abilităţi de coordonare; 

„să poată privi o situaţie atât în ansamblu, cât şi în detaliu; 
„să aibă iniţiativă; 

„să aibă capacitate analitică şi sintetică; 

„să fi lucrat minim 1 an în domeniul vânzărilor; 

10. să aibă minime abilităţi manageriale şi de leadership. 


OWOONNDU PUN 


Cam aceasta ar fi o fişă cadru. Aici trebuie să fii foarte atent, pentru 
că a şti să vinzi şi a conduce o echipă de vânzări sunt două lucruri total 
diferite. Multe companii eşuează promovând în această funcţie pe cel 
care are rezultatele cele mai bune în teren. Eşuează pentru că cel care 
s-a dovedit foarte bun în a vinde un produs nu are abilităţi manageriale 
(de a conduce o echipă). Prin urmare, cine are rezultate foarte bune nu 
este obligatoriu cel mai bun manager. Sunt viziuni şi păreri că aceste 

domenii nu au nicio legătură, mergând până la a spune că un şef nu 
trebuie să fi avut neapărat experienţă în domeniu. Un şef trebuie să 
aibă capacitatea de a-i motiva, de a-i încuraja, de a-i monitoriza, de a-i 
controla. 

După cum observați, într-adevăr fişa de post a unui director de 
vânzări este cu mult diferită de cea a unui agent de vânzări! 


Pasul 2 — Anunţul de recrutare 

Aici are loc adevărata triere. Anunţurile nu trebuie să fie nici de 
jumătate de pagină, nici de un rând, ele trebuie să aducă oamenii care 
pe tine te interesează. Pot să-ţi sosească şi 1000 de CV-uri şi să nu 
găseşti pe nimeni potrivit! Anunţul trebuie să fie bine direcționat astfel 
încât să ai posibilitatea de a alege pe cel mai bun dintre cei buni! De 
exemplu, dacă ai nevoie de o secretară poţi da un anunţ de genul: 
Angajăm persoană organizată pentru activitate de secretariat. 
Persoanele interesate sunt rugate să ne trimită prin fax şi e-mail CV şi 
scrisoare de intenţie. Probabil mai poate fi lucrat la acest anunţ, însă 
acesta mi-a trecut prima dată prin minte. Scopul acestuia este de a găsi 
persoana potrivită. Prin urmare, o activitate de secretariat înseamnă 
faxuri, e-mailuri, organizare etc. Puţine persoane vei găsi dispuse să-ţi 
trimită CV-ul atât prin fax cât şi prin e-mail. Însă acele persoane care îţi 
vor trimite sunt mai degrabă potrivite pentru această activitate! Nu 
vreau să lungesc explicaţia, voi mai da încă un exemplu pentru 
clarificare. 


De exemplu, cel al directorului de vânzări. Presupunând că eşti într- 
o situaţie de declin şi ai nevoie de un director de vânzări care să aibă 
iniţiativă! Cum poţi da un anunţ astfel încât să nu spui doar că vrei un 
director cu iniţiativă, ci să şi găseşti un director cu iniţiativă! Nimic mai 
simplu! Anunţul tău trebuie să verifice dacă el are iniţiativă sau nu. 
Astfel, cel mai potrivit anunţ poate fi ceva de genul acesta: Companie 
multinațională de bere aşteaptă să o suni pentru a te programa la un 
interviu în vederea ocupării postului de director vânzări. Află mai multe 
detalii şi programează-te la interviu la telefon 0726.00.55.33. 

Într-adevăr, anunţul este destul de agresiv, însă el îţi poate asigura 
succesul. Nu vă aşteptaţi ca telefonul să sune nonstop, pentru că acesta 
nu va suna. Scopul nostru nu este însă de a avea activitate telefonică, 
ci de a găsi candidatul potrivit din miile de candidaţi ce-şi caută loc de 
muncă! Anunţul dat ne garantează că doar cei cu iniţiativă vor suna. 


La fel şi pentru un agent de vânzări, poţi insera în textul anunţului: 

Sună-ne şi convinge-ne că eşti ceea ce noi căutăm! Când aceştia sună, 
poţi face de asemenea o triere, prin întrebări filtru. Să sperăm că vei 
aplica această tehnică, pentru oricare din posturile pe care le ai vacante. 
Să trecem însă la pasul următor. 


Pasul 3 — Interviul 


O întrebare bine pusă face cât o mie de răspunsuri! Odată ce ai 
stabilit ce vrei, trebuie doar să-ţi dai seama dacă persoana pe care o ai 
în faţă este în conformitate cu ceea ce cauţi. Un specialist în recrutare 
ştie ce are de făcut, însă câteva sfaturi în plus nu strică nimănui. Să 
spunem că te interesează capacitatea lui de sinteză. Pune-l să-ţi spună 
o părere generală despre evoluţia vânzărilor de dero (un domeniu pe 
care-l cunoaşte sau care te interesează să vezi dacă-l cunoaşte). Din 
răspunsul lui vei vedea dacă are capacitate de sinteză, în sensul că a 
surprins (sau nu) principalele aspecte pe această zonă. Dacă el cunoaşte 
domeniul, însă a abordat numai un aspect din acest domeniu pe care l- 
a despicat până în cel mai mic detaliu, s-ar putea să fie un om 
profesionist, însă nu este ceea ce cauţi tu. Presupunând că ţi-a răspuns 
foarte bine în ansamblu, vezi în detaliu cum se descurcă! 


Alte exemplificări 

De exemplu, vrei să afli dacă este orientat către rezultate, întreabă- 
| ce a făcut în ultimul an! Unii vor vorbi despre realizările lor, de 
rezultatele pe care le-au avut, alţii vor vorbi despre capacitatea lor de 
a rezolva probleme, iar alţii doar despre probleme, alţii nici de rezultate 
nici de probleme! Acum tu, dacă ştii ce cauţi, vei şti dacă ai în faţă 
candidatul pe care-l cauţi sau nu! Evident, întrebări suplimentare sau 
de control nu strică niciodată! 


Să presupunem că vrei un angajat fidel companiei, care nu va fugi 
la concurenţă cu prima ocazie, cu tot cu informaţiile din compania ta. 
Astfel că îl poţi întreba despre compania în care a lucrat, cere-i cât mai 
multe informaţii. Dacă îţi va da toate informaţiile pe care i le ceri, cu 
siguranţă nu este ceea ce tu cauţi. Bine că ai aflat din timp J! 


Dacă vrei să afli cât sunt de importanţi pentru el oamenii pe care-i 
coordonează. Tu ca angajator ar trebui să ştii dinainte ce director cauţi, 
unul care să pună compania în primul plan sau unul care pune angajatul 
în primul plan! Pune-l să-ţi vorbească despre ultima vacanţă, de 
exemplu, şi ascultă! Nici prin cap nu-i va trece ce urmăreşti. Observă 

dacă îţi vorbeşte de locuri, de facilităţi etc... îţi vorbeşte despre oamenii 
pe care i-a cunoscut sau îţi povesteşte despre ambele. Tu ştiind ceea ce 
cauţi! 


Să presupunem că ai nevoie de un om plin de creativitate, 
preocupat în permanenţă de noi soluţii, noi oportunităţi. Sau poate, din 
contră, vrei un om care să respecte clar regulile, să nu reacționeze 
niciodată sub impuls, care să respecte procedurile înainte de toate. Aici 
numai tu ştii ce cauţi! Pune-l să-ţi povestească despre ultima problemă 
pe care a rezolvat-o. Cu siguranţă cel intervievat va crede că eşti 
interesat de capacitatea lui de a rezolva probleme, însă tu, ca un fin 
recrutator ce eşti, vei fi foarte atent să vezi şi să asculţi care este 
mecanismul prin care el a rezolvat problema! Astfel că el fie va insista 
pe soluţiile geniale pe care le-a identificat, fie pe procedura standard, 
care oferea o rezolvare clară! 


Cât priveşte partea de cunoştinţe, aici trebuie să-i pui întrebări din 
domeniu. Întrebarea clasică pentru un agent de vânzări este cum vinzi 
o sobă la Ecuator sau cum vinzi un frigider la Polul Nord. De regulă, 
Extreme Training tratează acest subiect al descoperirii a ceea ce ai în 
faţă la cursul de manipulare, abia apoi vine pasul doi, acela în care 
trebuie să acţionezi! 


În concluzie: 

1. Trebuie să ştii ce cauţi 

2. Interviul îţi va oferi ocazia să afli dacă cel pe care-l ai în faţă este 
în conformitate cu ceea ce tu cauţi 

3. Întrebările bine puse îţi pot oferi mai multe informaţii decât îţi 
închipui! 

4. Limbajul celui intervievat îţi va spune clar ce fel de persoană ai 
în faţă. 


Mai sunt un infinit de lucruri ce pot fi abordate la capitolul 
recrutare, însă am preferat să le aduc în discuţie pe acelea care vă pot 
ajuta să găsiţi ceea ce căutaţi. Cu această ocazie, şi cealaltă categorie, 
a celor care merg la un interviu, văd că nu e deloc simplu, mai ales dacă 
în faţă este un profesionist! Capcanele vor fi la tot pasul! 


Mult succes! 
Scris de Marian Rujoiu și Alina Rujoiu 

În ultima perioadă, discuţiile despre proiecte s-au înmulţit şi s-au 
întețit... Oameni obişnuiţi, anonimi (în înţelesul propriu al adjectivului), 
„vedete” ale mass-media, entităţi diverse, dar şi mari corporaţii 
multinaționale utilizează cu o frecvenţă năucitoare termenul „proiect” 
în discuţii mai mult sau mai puţin serioase, în ştiri şi în comunicate de 
presă. Toate aceste „proiecte” şi proiecte fie se materializează (rareori 
în condiţiile gândite iniţial), fie sunt abandonate în diferite stadii. 


Recent, am intrat în posesia câtorva date statistice aduse la 
cunoştinţa publicului de către Standish Group International, referitoare 
la proiecte. Astfel, dintre toate proiectele ce se realizează pe plan 
mondial, doar circa 16% sunt încheiate la timp, încadrându-se în buget, 
oferind livrabile la calitatea convenită; aproximativ 30% dintre proiecte 
sunt stopate din diferite motive, iar restul de circa 54% sunt duse la 
îndeplinire: 

- fie cu depăşiri substanţiale ale timpului alocat (durata finală, în 
medie, fiind mai mult decât dublă faţă de cea planificată); 

sau/şi 

- având costuri care reprezintă aproape dublul bugetului. 


Cifrele nu s-au modificat substanţial faţă de acum 4-5 ani, ceea ce 
poate conduce la ideea că progresul tehnologic nu determină, în mod 
concludent, performanţa în managementul proiectului. 


La prima vedere, doar 16% dintre proiectele demarate sunt de 
succes, restul fiind într-un fel sau altul, eşuate. 


De ce merită să discutăm aceste date? Pentru că: 

- un proiect de succes determină încredere care, bine gestionată, 
devine un ingredient nelipsit al succeselor unor viitoare proiecte; 
organizaţiile care realizează proiecte de succes vor repeta experienţa, 
provocând şi producând schimbări benefice; 

- un proiect eşuat provoacă teamă, reţinere, neîncredere în 
capacitatea de a duce lucrurile la bun sfârşit, cu toate consecinţele 
corespunzătoare; organizaţiile care înregistrează un proiect eşuat vor 
depune eforturi mari pentru a-şi menţine competitivitatea. 

Cadrul teoretic al conceptului de proiect este definit de triada 
buget/durată/calitate. 

Depăşirea limitei bugetului, creşterea duratei sau neîndeplinirea 
condiţiilor de calitate convenită fac, tot la nivel teoretic, să discutăm 
despre un proiect eşuat. De foarte multe ori însă, realitatea este mult, 
mult mai nuanţată. Situaţiile concrete pot balansa proiectul spre succes 
ori spre eşec. 

Să ne imaginăm că proiectul se finalizează într-un timp mai scurt 
decât durata planificată, calitatea este cea dorită, dar bugetul este 
depăşit. Este oare acesta un proiect eşuat? 

Depinde: sunt situaţii când, pe parcursul derulării proiectului, 
sponsorul sau clientul cer scurtarea duratei proiectului, asumându-şi 
depăşirea bugetului. 

O altă situaţie este cea în care este necesară reducerea bugetului, 
chiar dacă durata iniţial planificată este depăşită. Nici în acest caz nu se 
poate afirma că proiectul a eşuat. 

Pe de altă parte, o situaţie contrară poate fi aceea în care, deşi toate 
elementele triadei de care discutam au fost îndeplinite, livrabilul 
proiectului nu mai provoacă acea schimbare benefică dorită iniţial sau 
provoacă chiar schimbări nedorite. Este un exemplu, paradoxal în 
aparenţă, de proiect eşuat. 

Deşi am marcat situaţii în care, la prima vedere, înţelesul comun al 
succesului sau al eşecului unui proiect este contrazis, în cele ce urmează 
vom îndrepta discuţia către situaţiile majoritare, unde nu mai poate fi 
loc de nuanţe. 


1. Depăşirea bugetului — ca factor de eşec al unui proiect 

lată prezentarea succintă a doar câtorva cauze majore ce pot 
determina creşterea nedorită şi incontrolabilă a bugetului: 

a) studii precare de fezabilitate financiară, tehnică, socială, a 
mediului, managerială, organizaţională; 

Fezabilitatea financiară trebuie să determine foarte corect cash-flow- 
ul, ratele de actualizare, IRR-ul. Cea tehnică va analiza modul de 
angrenare a noului sistem, creat prin proiect, cu cel existent. Componenta 
de mediu şi cea socială vor aborda preocupările celor implicaţi în proiect 
asupra măsurilor de protejare a mediului şi a impactului asupra 
comunităţilor locale afectate de proiect. Din punct de vedere managerial 
se determină implicaţiile privind relaţiile şi practicile de muncă. În fine, 
trebuie apreciat corect, prin prisma culturii organizaționale, în ce măsură 
proiectul motivează şi poate fi acceptat şi susţinut. 

b) analiza şi managementul riscului tratate superficial; 

Este evident că riscurile neidentificate sau cele evaluate greşit (ca 
probabilitate şi/sau impact) vor necesita costuri extrabugetare pentru 
a fi tratate. Se poate ajunge chiar în situaţia extremă de a abandona 
proiectul, ceea ce implică pierderea tuturor resurselor consumate până 
la momentul materializării riscului neidentificat. 

c) durata mare a ciclului de viaţă elementar al proiectului; 

Este, în sine, un risc - datorită aspectelor PESTLE (politic, economic, 
social, tehnic, ecologic, legislativ) care pot schimba radical condiţiile în 
care proiectul evoluează, implicit costurile acestuia. 

d) estimarea / planificarea deficitară a resurselor financiare; 

Estimarea greşită duce la însăşi creşterea finanţării, cât şi a 
costurilor finanţării; planificarea deficitară provoacă sincope în 
respectarea calendarului proiectului, ceea ce determină esenţial 
creşterea bugetului. 

e) probleme financiare cu care se confruntă sponsorul; 

Pot duce la cheltuieli suplimentare de conservare, de reprogramare, 
la materializarea unor riscuri care nu au fost tratate în planul de proiect, 
cu reflectare în mărirea bugetului. 

f) probleme de comunicare apărute în procesele de management 
de proiect. 

Constituie o cauză frecventă a creşterii bugetului proiectului. O 
bună comunicare cu stakeholderii (în special cu sponsorul şi clientul), 
dar şi între membrii echipei de proiect preîntâmpină multe acţiuni de 
corecție ce se pot dovedi foarte costisitoare pentru buget, dar şi pentru 
durata proiectului. 


2. Depăşirea duratei — ca factor de eşec al unui proiect 

De ce depăşirea duratei planificate etichetează, de multe ori, un 
proiect ca fiind eşuat? 

Explicaţia este evidentă: în multe organizaţii, realizarea unui proiect 
face parte din planificarea strategică. Or, creşterea duratei provoacă 
decalări ale altor proiecte, ceea ce cauzează imposibilitatea atingerii 
obiectivelor stabilite (aşa cum au fost formulate) la momentele 
planificate. lată doar câteva posibile cauze care pot provoca depăşirea 
duratei proiectului : 

a) planificare defectuoasă; 

Nu a fost corect identificată succesiunea activităţilor din structura 
WBS, relaţiile dintre activităţi, nu sunt corect alocate resursele, ceea ce 
duce la depăşirea marjelor activităţilor. 

b) management inadecvat al echipei de proiect 

Locul şi rolul membrilor echipei nu sunt suficient cunoscute; aceştia 
nu cunosc bine ce au de făcut, se iroseşte timp pentru clarificări şi 
acţiuni corective. 

c) factorii PESTLE. 


Ca şi în cazul depăşirii bugetului, creşterea probabilității de 
manifestare apare la proiecte ale căror cicluri elementare de viaţă sunt 
relativ mari (în general de ordinul anilor). 


3. Calitatea necorespunzătoare — ca factor de eşec al unui proiect 

Calitatea necorespunzătoare a livrabilului unui proiect poate fi 
privită din cel puţin două perspective: 

a) ca şi percepţie a existenţei unor neconformităţi (pornind de la 
definiţia „calitatea este măsura în care un set de caracteristici 
esenţiale corespund anumitor cerinţe”); 

În acest caz, este banal de constatat discrepanţa între cererea 
clientului şi livrabilul proiectului (clientul doreşte culoarea alb şi i se 
livrează negru). 

b) ca şi distanţă între cerinţele şi nevoile clientului. 


Această perspectivă aduce în discuţie abilitatea echipei de 
management de proiect (şi, implicit, a managerului de proiect) de a 
menţine în permanenţă o comunicare adecvată cu clientul pentru a 
identifica adevăratele nevoi ale acestuia, nevoi pe care acesta le 
cuantifică iniţial, în mod vag, în cerinţe. Continua comunicare va facilita 
reducerea diferenţei cerinţe-nevoi. E posibil ca cerinţele să nu fie foarte 
clar reprezentate şi formulate de către client încă din fazele iniţiale ale 
proiectului (un exemplu exagerat: „pantof comod” poate avea pentru 
client semnificaţia „în care să te simţi confortabil timp de 10 ore”, în 
timp ce pentru managerul de proiect poate însemna „care să poată fi 
încălţat fără aplecare”). 


Scurta analiză a modurilor în care cele trei elemente definitorii ale 
proiectului pot face diferenţa între succes şi eşec evidenţiază un factor 
comun ce acţionează asupra tuturor componentelor triadei. Imi voi lua 
libertatea de a-l numi „factorul social al managementului de proiect”, 
deoarece include relaţii complexe (comunicare, motivare, recunoaştere, 
recompensare, leadership etc.) de natură socială, ce se stabilesc între 
toate părţile implicate în proiect (sponsor, manager proiect, echipă, 

client, ceilalţi stakeholderi). Importanţa acestui factor constă, deci, atât 
în omniprezenţa sa pe parcursul întregului ciclu elementar de viaţă al 
proiectului, cât şi în potenţialul de a stabili sensul schimbărilor 
provocate de proiect. 


Faptul că un proiect a realizat obiectivele în durata stabilită, cu 
bugetul aprobat, la calitatea convenită, face, în mod suficient, să fie 
considerat de succes? 


Pentru cei tentaţi să dea, în mod grăbit şi neîndoielnic, un răspuns 
afirmativ, voi oferi câteva argumente în favoarea meditaţiei... 

Revine îndoiala strecurată de răspunsul a cărui formulare se 
deschide cu „depinde...”: 

- depinde de capacitatea organizaţiei de a-şi continua activitatea 
după ce livrabilul a fost predat clientului (nimeni nu poate avea 
pretenţia realizării unui proiect „de succes” în urma căruia organizaţia 
să-şi vadă ameninţată existenţa); 

- depinde de modul şi măsura în care schimbările produse de 
realizarea proiectului sunt benefice pentru organizaţie; 

- depinde de modul în care clientul percepe calitatea livrabilului 
proiectului, în conformitate cu cerinţele sale; 

- depinde de modul în care, în urma realizării proiectului, clientul 
devine fidel organizaţiei. 


Aşadar, pentru a da şanse unui proiect să fie de succes, echipa de 
management a proiectului se va asigura, cu necesitate, că: 

Y are confirmarea clientului că a înţeles, fără echivoc, necesităţile 
acestuia, necesităţi care trebuie îndeplinite de proiect; 

Y proiectul porneşte de la un studiu de fezabilitate corect întocmit; 

Y obiectivele proiectului sunt S.M.A.R.T.; 

Y proiectul nu depăşeşte, ca durată, un timp suficient de mic, astfel 
încât schimbarea mediului extern (mediu ce nu poate fi controlat de 
echipă) să fie predictibilă, pentru a permite o planificare corectă. Este 
de preferat ca, în cazul unor proiecte de durată mare, acestea să fie 
divizate într-o succesiune de proiecte scurte, tocmai pentru ca 
prognozele asupra factorilor PESTLE să aibă precizie şi acuratețe 
corespunzătoare; 

v riscurile au fost corect identificate, analizate şi s-a stabilit 
strategia corespunzătoare de tratare ; 

Y are, în permanenţă, sprijinul sponsorului; 

Y dispune, la momentele potrivite, de resursele umane, materiale 
şi financiare necesare; 

v întreţine, cu toate părţile interesate de proiect, o comunicare atât 
eficientă, cât şi eficace; 

Y magnitudinea schimbărilor produse de proiect nu va ameninţa 
existenţa organizaţiei; 

Y a obţinut fidelitatea clientului, pentru viitoare proiecte. 


Când toate aceste criterii vor fi fost îndeplinite, riscurile ca proiectul 
să eşueze tind, asimptotic, la zero... 
Succes la... proiecte de succes ! 


Scris de Constantin Nechita 

3.3. Negociere 


TIMPUL ÎN NEGOCIERE 


Timpul are un rol cheie în negocieri. Poţi să-l faci să lucreze în 
favoarea ta, însă dacă nu eşti suficient de atent se poate transforma 
într-un dezavantaj. 


Îmi place foarte mult să dau drept exemple în negocieri copiii. 
Aceştia sunt cei mai experimentați negociatori. Aplică nativ tehnici pe 
care nici nu ţi le imaginezi. Paradoxul este că pe măsură ce înaintează 
în vârstă aceste abilităţi se pierd. Prin antrenament însă ele pot fi 
reactivate. 


De exemplu, îţi duci copilul la şcoală cu maşina. Stai de vorbă şi 
discutaţi ca între oameni mari. Îţi povesteşte despre şcoală, despre unde 
ar vrea să meargă în vacanţă etc. Chiar în momentul în care vrea să 
coboare îţi spune că are nevoie de 70 de lei. ÎI întrebi de ce şi-ţi spune 
că vrea să-şi cumpere un set de pixuri. încerci să ai o conversaţie cu el 
despre nevoia lui, însă trebuie să coboare pentru că tocmai aţi ajuns la 
destinaţie. Copilul coboară din maşină şi cu uşa deschisă te întreabă: 
„Îmi dai, te rog, hai că-ţi explic diseară când ajung acasă”. Cel mai 
probabil vei scoate portofelul şi-i vei da cei 70 de lei. 


Copiii ştiu să folosească presiunea timpului. Ar fi putut să-ţi spună 
încă de când s-a urcat în maşină, însă el a ales să-ţi spună când nu mai 
avea timp suficient, când era aproape să coboare. El foloseşte presiunea 
timpului pentru a te determina să te decizi. Curios este că, în cazul 
deciziei pe care o iau oamenii atunci când sunt supuşi unei presiuni a 
timpului, ei cedează de obicei. N-aş putea să explic de ce, cert este însă 
că în cele mai multe cazuri oamenii cedează atunci când sunt supuşi 
presiunii timpului. 


Alt exemplu este cel al reclamelor care te invită să suni chiar în 
momentul difuzării acestora pentru a achiziţiona. Îţi mai spun că 
beneficiezi de un discount dacă vei suna chiar acum. Tot cu presiunea 
timpului avem de-a face şi în acest caz. 


La fel sunt şi reclamele care îţi prezintă o maşină frumoasă pe care 
o poţi achiziţiona într-un anumit termen la un anumit preţ, oferta 
nefiind valabilă decât 3 sau 4 săptămâni. 

Şi agent de vânzări dacă eşti, în momentul în care prezinţi o ofertă 
care este valabilă numai astăzi, cel mai probabil cei mai mulţi dintre 
clienţi vor fi tentaţi să o acceseze. 


La fel, presupunem că eşti din Bucureşti ai un partener de afaceri 
din Cluj. Îi spui că mergi la el pentru a-i face o propunere, că vei lua 
avionul şi vei ateriza la ora 14.30 şi că aveţi două ore la dispoziţie să 
ajungeţi la o înţelegere pentru că ai avion de înoarcere la 17.30. Din 
nou presiunea timpului va lucra în favoarea ta. 


Este o maximă a lui Murphy: Ce poţi face azi nu lăsa pe mâine, ci 
pe poimâine, poate nu va mai fi nevoie. Aşa şi cu timpul, cu cât îi laşi 
timp de gândire mai mare, cu atât probabilitatea de a-l convinge scade. 
E posibil ca între timp să se întâlnească cu alt agent care va folosi timpul 
în favoarea lui sau pur şi simplu se răzgândeşte şi nu mai cumpără deloc. 


Avertismentul pe care vreau să-l fac este că trebuie să dai dovadă 
de maximă eleganţă în folosirea presiunii timpului. Dacă forţezi prea 
mult, probabil îţi este clar că tehnica nu va avea efect, ba din contră. 


Reţine: În viaţă nu primeşti ce meriţi, primeşti ce negociezi! 


Scris de Marian Rujoiu 

CAPCANA ÎNTÂLNITĂ ÎN NEGOCIERI — ACCEPTUL IMEDIAT 


Una dintre numeroasele tactici imorale folosite de negociatori este 
tactica ofertelor false, care îi angrenează defavorabil în jocul său atât 
pe vânzători, cât şi pe cumpărători. Fie că este vorba de negocierea unui 
contract, a unui parteneriat sau despre vânzarea unui automobil, 
această tehnică este atât de des întâlnită, încât am considerat că merită 
o expunere separată şi exemplificată în acelaşi timp. 


Această tactică presupune că cel care o foloseşte îţi dă un accept 
imediat pe oferta iniţială, arătându-se extrem de interesat, când de 
fapt el are în minte doar înlăturarea concurenţei. Consider că cel mai 
potrivit ar fi să dau un exemplu concret pentru ilustrarea ei. 


Exemplu - Aprovizionarea cu geam termopan 

Presupunem că reprezinţi o companie de construcţii. Ai prins un 
contract cu renovarea unui hotel. Trebuie să pui şi geamuri termopan. 
Presupunem că nu mai lucrezi cu vechiul tău furnizor de geamuri 
termopan şi acum trebuie să-ţi găseşti unul nou. În medie, vechiului 
furnizor îi plăteai cam 65 euro/mp. Trimiţi câteva cereri de ofertă şi 
primeşti câteva oferte, începând de la 55 euro/mp, până la 80 euro/mp. 
Termenul de finalizare al lucrării este de 50 de zile şi estimezi că 
geamurile termopan îţi vor trebui în maxim 3 săptămâni. 


Te sună una dintre firmele care ţi-a făcut oferta de 65 euro/mp şi- 
ţi spune cam aşa ceva: 


EL : Am primit cererea dumneavoastră de ofertă. V-am şi răspuns 
la ea. Vă sun întrucât sunt dispus să negociez pe marginea preţului pe 
care vi l-am oferit. 

TU: Ştiţi, nu mă interesează, pentru că am primit oferte mult mai 
mici. 

EL: Care este cea mai mică ofertă pe care aţi primit-o? 

TU: 55 euro/mp 

EL: Aceasta este o comandă singulară sau mai există posibilitatea 
de colaborare în viitor? 

TU: În cazul în care treaba merge bine, colaborăm şi în viitor! 


EL: În acest caz sunt dispus să vă fac o ofertă cât mai aproape de 
50 de euro. 

TU: Haideţi să ne întâlnim să vedem cum putem face. 

EL: Când aţi dori? 

TU: Propun mâine sau poimâine. 

EL: Acum sunt în Cluj. Am o lucrare aici, o să mă întorc cel mai 
probabil poimâine, adică joi. Propun să ne întâlnim vineri. 

TU: Este perfect 

(se stabilesc astfel detaliile întâlnirii, data şi locaţia) 


Mai jos aveţi un flux al evenimentelor care au urmat: 

++ vineri dimineaţa primeşti telefon, cu mii de scuze că nu reuşeşte 
să ajungă din diferite motive, şi propune întâlnirea pentru luni; 

++ luni vă întâlniți, vă cunoaşteţi şi îţi face o părere bună; 

++ începeţi să discutaţi aspecte tehnice, are cataloage, îţi explică 
toate detaliile, îţi spune că are capacitate de producţie excelentă; 

++ trebuie să mergeţi să faceţi măsurătorile foarte exact; 

++ îţi spune că vă trimite un meseriaş în două zile să ia măsurătorile; 

++ eşti de acord şi conveniţi să semnaţi contractul imediat ce vor fi 
gata măsurătorile; 

++ în două zile vine meseriaşul şi face toate măsurătorile; 

++ vorbiţi telefonic cu el şi vă spune că ar trebui să îi faceţi o 
comandă fermă, pentru că e vorba de multe materiale şi el îşi planifică 
resursele; 


++ joi dimineaţă îi trimiţi un fax ce conţine o comandă fermă şi 
stabiliţi telefonic să vă vedeţi vineri după-amiază, să încheiaţi contractul; 


++ vineri dimineaţa îţi spune că ar vrea să semneze contractul după 
modelul lor; 

++ astfel, îţi trimite contractul să-l studiezi şi tu; 

++ nu-ţi place deloc forma contractului şi clauzele din el nu te 
avantajează; îl suni şi-i spui; 

++ el este de acord cu tine şi îţi propune să propui tu o formă a 
contractului; 


++ îţi propune să vină la tine, însoţit de avocat, pentru a lucra pe 
contract; 

++ cădeţi de acord, însă primeşti în 5 minute telefon de la el că 
avocatul nu este disponibil în această după-amiază şi că singura soluţie 
este să vă vedeţi luni dimineaţă, pentru că are încredere în tine că nu 
te răzgândeşti. 

++ în weekend cazi pe gânduri, au trecut aproape două săptămâni 

şi îţi trebuie termopanele într-o săptămână; te consolezi, însă, cu gândul 
că te-a asigurat că are capacitatea de producţie foarte mare; îţi trece 
prin minte să mai începi discuţia cu alt furnizor, însă este deja târziu, 
mai ales că ai mai fost sunat şi le-ai spus că ai ales deja un furnizor; 
astfel că aştepţi ziua de luni; 

++ luni la prima oră vă întâlniți; 

++ vă puneţi de acord asupra formei contractului; 

++ el propune 50 euro/mp şi termen de finalizare în 21 de zile; 

++ nu te avantajează deloc, pentru că tu în 25 de zile trebuie să 
predai lucrarea; practic, 21 de zile plus încă 7-8 zile montarea, ajungi 
deja la 30 zile; 

++ are loc o discuţie pe marginea termenului de livrare şi-ţi spune 
că nu are cum să le producă mai repede. Ar exista o soluţie, anume să 
oprească celelalte lucrări, să plătească mici penalităţi prestatorilor, însă 
acest lucru ar însemna categoric creşterea preţului; 

++ Îți avansează cifra de 80 euro/mp. Evident, nu-ţi convine, pentru 
că de la 50 la 80 de euro este totuşi o diferenţă; 

++ până la urmă cedezi şi ajungi la un preţ de 70 euro/mp, cu livrare 
la termenul convenit de tine. 


URÂT: În urma negocierii, cheltuielile tale sunt cu aproape 50% 
mai mari decât cele estimate iniţial. Nu mai ai o altă variantă, pentru 
că ştii că acum e foarte puţin probabil să mai găseşti un alt furnizor 


O tehnică nu tocmai morală, însă se aplică cu atâta eleganţă, că nici 
nu realizezi. 


Această capcană operează în felul următor: 

- lansează o ofertă tentantă pentru a înlătura concurenţa; 

- amână intenţionat semnarea contractului folosind tehnici cât se 
poate de elegante (inclusiv punerea de întrebări, clarificarea unor 
aspecte, care teoretic sunt semne de bună credinţă, practic însă — nu!). 

- te împinge într-un termen limită, îşi reconsideră apoi oferta, 
retrăgându-şi oferta iniţială. 


Pare puerilă şi probabil mulţi dintre voi spun că vouă nu are cum să 
vi se întâmple. Sper să aveţi dreptate şi vă urez ca niciodată să nu vi se 
întâmple! 

Exemple de alte domenii în care este operabilă această capcană 
ce ţi se poate întinde: 


- domeniul imobiliar (ţi se oferă un preţ mai bun, sub pretextul că- 
i place mult, şi-ţi cere să-l laşi câteva zile să facă rost de bani, tocmai 
bine cât tu să-ţi îndepărtezi potenţialii clienţi pentru acel imobil); 

- domeniul parteneriatelor (lansezi o cerere de parteneriat şi vine 
cineva cu o ofertă tentant de bună; începe imediat o discuţie legată de 
aspectele tehnice sau despre amănunte diverse, care poate amâna 
finalizarea înţelegerii, înlăturând astfel ceilalţi potenţiali parteneri; de 
fapt, tu îţi înlături potenţialii parteneri pentru că tu crezi că ai deja un 
partener); 

- domeniul serviciilor (web site etc.; pe acelaşi principiu). 


Sfaturi cheie pentru contracararea acestei capcane: 


1. Această capcană poate îmbrăca orice formă, în orice domeniu. 
Este foarte important pentru tine, ca negociator experimentat, să 
opreşti discuţiile cu ceilalţi parteneri NUMAI în momentul în care ai 
semnat un contract cu cel care ţi-a făcut o ofertă bună. 

2. Dacă simţi că îţi este întinsă această capcană, poţi verifica 
solicitând celeilalte părţi încheierea unui contract foarte rapid. Dacă 
acesta vă amână, este un semn al capcanei. Dacă nu doreşte amânarea, 
cel mai probabil eşti fericitul „posesor al unei oferte bune”. 

3. Alege-ţi partenerii de afaceri cu grijă, studiază înainte, cere 
referinţe, dă un search pe Google sau Yahoo, consultă-te cu persoanele 
de încredere. 


Sper să fiţi atenţi în viitor. Personal, recunosc că am avut de-a face 
cu persoane care au încercat această tehnică cu mine şi eram foarte 
aproape de a cădea în plasă. Din fericire, n-am căzut, însă mi-am propus 
să fiu şi mai atent, dovadă că nu toţi sunt de bună credinţă la fel ca şi 
tine. Îi rog pe cei care folosesc această capcană să mă ierte că avertizez 
şi alţi oameni, însă o consider una dintre tehnicile mult prea imorale. 


Scris de Marian Rujoiu și Raluca Rujoiu 

TREBUIE SĂ VÂND CONTRA CRONOMETRU! 
LEGEA COERENȚEI! 


Cineva foarte drag mie lucrează la o bancă. O cheamă Oana, are 
un job foarte omenesc, la ghişeu. Oamenii vin, plătesc rate, fac 
depuneri, retrageri, fel şi fel de operaţiuni. Are însă şi un target, trebuie 
să vândă pachete (cum le numesc ei), adică să le facă un card cu opţiuni 
multiple (e-banking, asistenţă telefonică etc.) 


Unde este problema? O voi cita pe Oana: Oamenii vin la ghişeu, 
stau la coadă, sunt puţin nervoşi şi numai chef de a auzi ofertele noastre 
speciale la carduri nu au. Intr-o zi, i-am întrebat pe toţi: vă interesează 
o ofertă specială pe care o avem la carduri? Răspunsul sec al oamenilor 
a fost: Nu, mulțumesc! 


Mi-a povestit că a făcut şi un training la angajare, că i-au învăţat ei 
nişte lucruri acolo, însă specific pe acest lucru, anume cum să-i vinzi 
unui om „aterizat” în bancă cu o altă problemă - nu i-au învăţat. 


Voi ce credeţi, cum ar trebui procedat? 


Mi-am bătut puţin capul, am analizat pe toate părţile şi am găsit o 
soluţie. Erau trei probleme la mijloc: 

1. Timp foarte puţin la dispoziţie. 

2. Oamenii veneau cu alte probleme decât aceea de a-şi face un 
card. 

3. Nu funcţiona tehnica de tip „ofertă specială”. 


Astfel, în urma unei discuţii cu Oana am ajuns la următoarea 
concluzie: 


- trebuie folosită o tehnică aplicabilă într-un timp foarte scurt; 
- trebuie folosită cumva supărarea lor (că au stat la coadă); 
- trebuie găsită o formulă de început, alta decât „oferta specială”; 


- întrucât timpul avut la dispoziţie este foarte scurt, mai trebuia 
găsită o tehnică de provocare a deciziei în două-trei minute. 


Pentru început, mi-am dat seama că ar putea fi folosită Legea 
Coerenţei. Aceasta înseamnă construirea unui silogism care determină 
interlocutorul să spună „Da!”. Exemplul clasic, când vine vorba de 
această lege, este al domnişoarei drăguţe care vă bate la uşă şi spune: 

- Îmi pare bine să vă cunosc, reprezint Fundaţia „Aproape de tine”. 

- Bună ziua! 

- Aş dori să vă pun câteva întrebări, 1-2 minute, se poate? 

- Da... 

- Sunteţi un bun creştin? 

- Da! 

- Consideraţi că un bun creştin îi ajută pe cei aflaţi la necaz? 

- Da! 

- Dacă aţi avea ocazia, i-aţi ajuta pe cei care au nevoie de ajutor? 

- Da! 

- Acum fundaţia noastră ajută un copil care are cancer şi dorim să- 
l ajutăm. Íl puteţi ajuta şi dumneavoastră cu o sumă cât de mică? 

- Da... 


Fata şi-a atins scopul. V-a provocat să spuneţi „Da!” la fiecare 
întrebare, construind astfel un raţionament din care face parte şi cel 
vizitat. V-a făcut să vă construiți un punct de vedere pe care, de dragul 
coerenţei faţă de el, va trebui să-l apere. Acest răspuns - DA - spus în 
repetate rânduri are un efect major. Este mult de discutat pe marginea 
acestei legi din negociere, legea coerenţei, însă vreau să rămân acum 
la tema articolului. 


Revenind la Oana care doreşte să vândă carduri. Probabil mulţi 
dintre voi sunteţi puşi în situaţia de a vinde rapid un serviciu. 


Am instruit-o pe Oana, care acum se descurcă. Consider că cel mai 
nimerit ar fi să vă prezint câteva exemple de conversații din care să vă 
daţi seama cum funcţionează această tehnică. Exemplele sunt reale, 
fiind culese din discuţia cu Oana după ce a început aplicarea acestei 
tehnici. Menţionez că Oana a înţeles tehnica, o aplică, iar în termeni de 
rezultate rata de succes i-a crescut cu aproximativ 50%. 


Exemplul 1 

Clientul: Vreau şi eu să plătesc o rată! 

Oana: Daţi-mi buletinul dumneavoastră, vă rog! 

Oana: Observ că acest credit este pe numele soţului. 
Clientul: Da, mereu mă trimite, nu are timp să vină! 

Oana: Înţeleg că v-ar plăcea să vină soţul dumneavoastră? 
Clientul: Da, vă daţi seama! 


Oana: V-ar interesa să vă găsesc o soluţie, să nu mai fie nevoie să 
veniți la bancă? 

Clientul: Da, dar nu văd cum! 

Oana: Bănuiesc că nu aţi mai vrea să staţi nici la coadă, de fiecare 
dată! 

Clientul: Da, desigur. Asta mă enervează cel mai mult! 

Oana: Nu am foarte mult timp, însă v-aş putea rezolva aceasta 
problemă chiar acum! 

Clientul: Da? 

Oana: Haideţi mai bine să rezolvăm acum, probabil şi 
dumneavoastră aveţi alte lucruri mai bune de făcut decât să veniţi la 
bancă şi să staţi la coadă! 

Clientul: Cum s-ar putea face? 

Oana: Vă pot face un card foarte folositor, pe care îl puteţi alimenta 
la roboţel în fiecare lună. Puteţi vedea de acasă soldul, puteţi plăti de 
acasă şi alte facturi. Este foarte uşor de folosit! 

Clientul: Interesant, cât costă? 

Oana: Cardul sau timpul dumneavoastră? (îi spune râzând) 

Clientul: (Zâmbeşte şi el). 

Urmează o scurtă discuţie tehnică şi cardul, împreună cu pachetul, 
este efectuat. 


Exemplul 2 

Clientul: În sfârşit, aştept de o grămadă de vreme, vreau să plătesc 
şi eu o factură! 

Oana: Sunt şi soluții mai simple, care vă scutesc de statul la coadă! 

Oana: Daţi-mi buletinul, vă rog! 

Clientul: Poftiţi, vă rog! 

Oana: Aceste plăți pot fi făcute şi de acasă, dacă doriţi! 

Clientul: Da? Cum? 

Oana: Înţeleg că sunteţi un om ocupat! 

Clientul: Da, sunt şi nu am timp să stau la coadă. 

Oana: Înţeleg că v-ar plăcea să nu mai staţi la rând, poate nici măcar 
să nu mai veniţi la bancă. 

Clientul: Vă daţi seama că da! 

Oana: Acum sunt foarte multe persoane după dumneavoastră, altfel 
aş fi putut să vă rezolv problema chiar acum! 

Clientul: Cum adică? 

Oana: Mai bine vă spun acum despre ce este vorba. Probabil când 
veţi veni data viitoare va fi aceeaşi situaţie! 

Clientul: Spuneţi-mi! 
Discuţia continuă şi vânzarea are loc. 


Ghid pentru folosirea acestei tehnici: 

e plecaţi de la o problemă pe care o are clientul - sondarea nevoilor 
sau a problemelor (de regulă, în acest caz este lipsa timpului); 

e obţineţi acordul clientului că vrea rezolvarea problemei (implicaţi- 
| pe client în vânzare); 

e determinaţi-l să spună un număr succesiv de da-uri, pentru a crea 
clientului sentimentul că doreşte să-şi rezolve problema (legea 
coerenţei); 

e nu-i prezentaţi oferta de card/pachet decât la sfârşitul 
conversaţiei (soluţia); 

e acţionaţi contra timp, presaţi clientul în vederea unei decizii 
imediate (finalizarea ofertării - nu am timp în acest moment, dar aş 
putea să vă rezolv această problemă chiar acum); 

e manieră: se trece de la atitudinea fără rezultate: Observ că n- 
aveţi card, nu vreţi unul? Avem o ofertă specială la carduri - la 
atitudinea cu rezultate: Dumneavoastră aveţi o problemă, iar eu vă pot 
fi de folos. Nu prea este timp acum, dar aş putea face acest lucru pentru 
dumneavoastră. 

e poate fi folosită când ai la dispoziţie foarte puţin timp (20 secunde 
- 3 minute): la ghişeele bancare, la vânzarea cu amănuntul, în domeniul 
serviciilor ( IT, organizare evenimente etc.) 


Evident, vor fi şi cazuri în care tehnica nu va funcţiona, în sensul că 
omul poate chiar nu are chef de vorbă sau pur şi simplu refuză oferta 
când îi este prezentată sau se poate bloca discuţia în care ai intuit greşit 
nevoia lui (ex: aveţi un client care are mult timp liber). Sunt soluţii şi 
pentru aceste situaţii! 

Avantajele acestei tehnici: 

- necesită foarte puţin timp; 

- realizează o sondare rapidă a nevoilor; 

- prezintă o soluţie, urmare a unei discuţii; 

- este o manieră elegantă de abordare; 

- arată o deschidere a vânzătorului faţă de nevoile pe care le are 
potenţialul cumpărător. 

Încercaţi şi voi! Cu siguranţă rezultatele vă vor surprinde! 

Scris de Marian Rujoiu 

NONVERBAL ÎN NEGOCIERI — LIMBAJUL OCHILOR 


Staţi de vorbă cu cineva şi aţi vrea să aveţi mai multe repere decât 
limbajul verbal. Mai jos aveţi câteva lucruri despre limbajul ochilor şi 
ce înseamnă ele. Folosirea acestor instrumente este o adevărată artă! 


Această metodă nu este infailibilă, ea trebuie corelată cu întrebări 
specifice, cu verificare și reverificare. Puneţi-l pe colegul dumneavoastră 
să-şi amintească ce a făcut săptămâna trecută şi vedeţi unde îşi aruncă 
privirea. Puneţi-l apoi să-şi imagineze ceva. Odată ce aţi văzut unde îşi 
aruncă privirea în ambele situaţii, i-aţi identificat formula după care îşi 
imaginează ceva şi după care îşi aminteşte ceva. Avantajul acestei 
metode este că poate fi testată aproape instantaneu. Mult succes în 
practicarea ei! 


Reţineţi, îl întrebaţi diverse lucruri despre care știți că sunt 
adevărate, care s-au întâmplat și vedeţi unde-și aruncă privirea, iar apoi 
puteţi trage concluzia că atunci când vă spune adevărul se uită în stânga. 
Apoi, prin întrebări elegante, puneţi-l să-și imagineze ceva. Ar trebui să 
se uite în dreapta sus. Dacă așa este, puteţi trece mai departe. L-aţi 
„calibrat” - cum se numește în limbajul de specialitate. Folosind aceste 
informaţii puteţi trece la discuţii serioase și puteţi asocia limbajul 
ochilor cu ceea ce el vă spune. 


De exemplu, în recrutare se poate folosi metoda cu succes. La un 
moment dat, la un interviu pentru angajare s-a prezentat o fată. Am 
„calibrat”, am văzut că respectă parametrii și am trecut la întrebări mai 
serioase. Săraca fată, minţea de rupea. Nu-și lua ochii din drepta sus 
aproape mai deloc. Am zis că n-oi fi calibrat eu bine și am început să 
pun întrebări mai precise, cerându-i dovezi care să susţină ceea ce 
spunea. Evident, m-am trezit cu un răspuns de genul: „Știţi, nu se 
poate... bla, bla”. Eram amuzat de situaţie. Mi-am dat seama că nu e ok, 
însă am zis să-i organizez un training pilot să văd ce poate. În training s- 
a confirmat totul, adică temerile mele, ceea ce eu văzusem deja în 
limbajul ochilor. Aceasta este o situaţie care nu m-a costat nimic, dar 
care m-a convins într-adevăr că metoda merită folosită cu încredere. 
Am câţiva ani de când folosesc metoda și îmi este de un remarcabil 
folos. Știu când un om mă minte, când e încercat de o emoție sau când 
îmi spune adevărul. 

Mai jos veţi găsi descrise mișcările pupilei și semnificaţia asociată 
acestora: 

Ochii sunt îndreptaţi în STÂNGA SUS: Amintire vizuală 

Oamenii privesc astfel când își aduc aminte ceva. Aceste imagini le- 
au mai văzut cândva. Poate fi imaginea unui partener de afaceri, o 
imagine din vacanţă, ce au făcut cândva, o zi de la şcoală, o imagine din 
traficul rutier, o persoană, o rudă, un prieten, un afiş, o pictură, o 
maşină, un televizor etc. De regulă, indică spunerea adevărului! 


Ochii sunt îndreptaţi în DREAPTA SUS: Construcţie vizuală 

De regulă, ne închipuim cum va arăta un anumit lucru. Sau ne 
imaginăm ceva. Mai ales atunci când nu vrem să răspundem la o 
întrebare, căutăm un răspuns sau imaginăm alt răspuns decât realitatea, 
sau atunci când improvizăm. Aceeaşi direcţie este folosită atunci când 
ne închipuim consecinţe sau vedem cum va arăta afacerea noastră, 
atunci când facem presupuneri referitoare la: consecinţe, riscuri, locuri 
de vacanţă, locuri de întâlnire, o casă în care am vrea să locuim etc. 

Ochii sunt îndreptaţi ÎNAINTE: Vizualizare 

De regulă, indiciul ni-l dă poziţia corpului asupra semnificației. Dacă 
observăm că greutatea corpului este sprijinită pe stânga, atunci avem 
de-a face cu o amintire; dacă este pe partea dreaptă, avem de-a face 
cu o construcţie. 


Ochii sunt îndreptaţi în STÂNGA LATERAL: Amintire auditivă 

Ne aducem aminte un sunet, o melodie, o voce, un foşnet, un 
trăsnet, un țipăt. Se referă la sunete care ne sunt cunoscute şi pe care 
le-am mai auzit. 


Ochii sunt îndreptaţi în DREAPTA LATERAL: Construcţie auditivă 

„Oare cum ar suna?” Aceasta este întrebarea cadru care ne vine în 
minte. Ne închipuim cum ar suna o melodie. Sau ne închipuim cum ar 
suna vocea unui prieten mai aspră (ton pe care nu l-am mai auzit). 
Caracteristic acestui mod este faptul că în mintea noastră creăm un 
sunet pe care nu l-am mai auzit niciodată. 


Ochii sunt îndreptaţi în STÂNGA JOS: Dialog intern 


Această ipostază o întâlnim atunci când o persoană se gândeşte la 
un lucru, îşi pune o serie de întrebări, analizează şi îşi răspunde la 
întrebări. Este caracteristică celui care „stă pe gânduri” 

Ochii sunt aţintiţi în DREAPTA JOS: Emaoţii 

Această ipostază se întâlneşte atunci când încercăm senzaţii sau 
sentimente noi: bucurie, tristeţe, ruşine, teamă. Când spun sentimente 
noi, mă refer la sentimente care ne determină o anumită stare, diferită 
de cea anterioară. 


Recomandări 


Prima data calibraţi! În prima fază, când discutaţi diverse, urmăriţi 
cum „îi joacă ochișorii” interlocutorului. După ce v-aţi asigurat că 
interlocutorul intră pe tipar sau este inversul tiparului, fără să-și dea 
seama vă va transmite mai multe semnale decât își imaginează. O să 
vedeţi că, atunci când puneţi o întrebare, primul instinct este să-și 
arunce privirea în stânga sus (caută răspuns), iar dacă are un răspuns 
aici, rămâne cu privirea în stânga. Însă dacă nu are răspuns, în cel mult 
două secunde își va muta privirea în dreapta sus și vă va înșira verzi și 
uscate. Dacă ţine numai puţin privirea în dreapta sus, cel mai probabil 
nu minte, se gândește cum să formuleze ce vrea să vă spună, însă dacă 
rămâne mai mult de cinci secunde cu privirea în dreapta sus, nu prea 
este de bine. 


Dacă vă este greu să vă concentrați pe semnificaţia celor 6 puncte, 
antrenaţi-vă și începeţi numai cu stânga sus (adevărul) și dreapta sus 
(falsul/improvizaţia). La un moment dat o să vă intre în instinct și vă va 
fi foarte ușor. 


Este mult de povestit. Ceea ce am scris aici este numai o parte din 
limbajul ochilor, un fel de primă lecţie. Este o tehnică folosită foarte 
mult de negociatorii experimentați, începând de la anchete (în 
interogatorii) sau mediul business, până la viaţa cotidiană, în relaţia de 
cuplu. După ce vă obișnuiți cu cele 6 puncte, se poate trece la 
următoarea etapă, în care să folosiţi toate aceste semnale, aflaţi 
permanent lucruri, schimbaţi stări etc. Limbajul ochilor este un 
instrument foarte puternic și vă poate oferi un avantaj. Testaţi metoda 
și oferiţi-mi feedback. 


Scris de Marian Rujoiu 

STRATEGIA DE NEGOCIERE CÂȘTIGĂTOARE 


„Un fenomen ciudat - mulţi oameni gândesc că ei au câştigat 
automat atunci când partenerii lor au ieşit în pierdere! Nimic mai 
fals!” (Marian Rujoiu) 


Fiecare dintre noi am tot auzit de strategii Win - Win sau Win - Lose. 
În definitiv, la ce ne folosesc acestea? La ce ne ajută pe noi să adoptăm 
o strategie Win - Win şi să o evităm pe cea Win - Lose? Cum ar trebui 
să procedăm până la urmă şi de ce? 


Schematic vorbind, avem de-a face cu patru strategii de negociere: 
1. Lose — Lose (eu pierd - el pierde) 
2. Lose — Win (eu pierd - el câştigă) 
3. Win — Lose (eu câştig - el pierde) 
4. Win — Win (eu câştig - el câştigă) 


Studiu de caz: 

Să presupunem că vindeţi servicii de recrutare. Aveţi un client 
(companie de utilaje) care doreşte angajarea a doi directori regionali. 
Acesta a încercat site-urile de recrutare, însă nu a găsit niciunul dintre 
cei doi directori, astfel că se decide să apeleze la o firmă de recrutare 
(întâmplător acest caz este unul real). Voi exemplifica acest caz din 
prisma fiecărei strategii de negociere. 


1. STRATEGIA LOSE — LOSE (TU PIERZI - EL PIERDE) 

Tuturor ne este clar faptul că această strategie este aceea în care 
pierd ambii parteneri. Este situaţia nefericită în care nimeni nu câştigă 
nimic. Este foarte posibil ca acest „noncâştig” să se cuantifice de fapt 
într-o pierdere. Uneori este de preferat să adoptați această strategie şi 
să blocaţi negocierea mai ales atunci când anticipaţi că veţi pierde, chiar 
dacă nu câştigaţi nimic. 


Strategia Lose — Lose se manifestă de cele mai multe ori atunci când 
ambii parteneri vor să adopte strategia numărul 3, anume fiecare dintre 
ei să câştige şi celălalt să piardă. Această situaţie nu este neapărat 
intenţionată, pur şi simplu fiecare dintre parteneri se gândeşte numai 
la el, astfel că fiecare bate în retragere la final, considerând-o o 
negociere nereuşită. 

Exemplificare: 

Plecând de la exemplul de mai sus, strategia Lose — Lose este 
prezentă în momentul în care cei doi parteneri se vor regăsi într-una 
dintre situaţiile următoare (sau una asemănătoare). 

se încheie un contract, iar clientul constată că aţi folosit un site 
oarecare de recrutare, aţi aplicat trei filtre, iar directorii propuşi nu sunt 
alţii decât unii pe care-i găsise şi el iniţial. Aţi fost plătit pentru a face 
această muncă, în aparenţă aţi câştigat. Însă, clientul este foarte supărat 
şi vă va da în judecată. El câştigă procesul, voi îi returnaţi banii, 
alegându-vă cu o imagine foarte şifonată şi cu timp pierdut. Este Lose 
pentru voi, pentru că aţi pierdut un client, aţi câştigat o proastă 
reputaţie şi aţi fost angajat într-un proces care nu v-a avantajat deloc. 
Este Lose şi pentru clientul vostru pentru că acesta a pierdut timp şi nu 
a găsit cei doi directori în timp util, în acest fel bunul mers al afacerii 
fiindu-i afectat. Aceasta este situaţia în care firma de recrutare nu-şi 
face treaba şi, în spatele unei prezentări frumoase, nu face altceva decât 
să dea un search pe site-urile de recrutare; 

pierdere - pierdere (Lose - Lose) poate fi şi atunci când firma de 
recrutare solicită un preţ foarte mare. Firma de utilaje încearcă să 
negocieze, iar dumneavoastră nu cedaţi deloc. Din nou este posibil ca 
ambii parteneri să piardă. Ca firmă de recrutare, aţi fi putut să-i oferiţi 
cei doi directori într-un timp foarte scurt, iar firma de utilaje nu şi-a 
găsit nici ea cei doi directori. A apelat la o altă firmă de recrutare care 
i-a oferit un preţ mai mic, însă tot nu și-a găsit directorii potriviţi. Practic, 
inflexibilitatea voastră asupra preţului a dus la Lose — Lose. 


Recomandări: 

evitaţi pe cât posibil această situaţie; 

nu vă angajaţi să faceţi lucruri pe care nu le puteţi duce la bun 
sfârșit; 

aplicaţi această strategie atunci când anticipaţi pierderi (este de 
preferat să nu câştigaţi nimic decât să pierdeţi timp şi resurse); 

fiţi creativi — căutaţi soluţii pentru transformare în Win — Win, iar 
dacă nu puteţi să faceţi acest lucru, reevaluaţi-vă şi căutaţi alţi clienţi 
pe care-i puteţi mulţumi. 


2. STRATEGIA LOSE — WIN (TU PIERZI - EL CÂŞTIGĂ) 

Strategia Lose — Win este aceea în care voi ieşiţi în pierdere, iar 
partenerii voștri ies în câştig. De cele mai multe ori, pe termen lung, 
acest Lose - Win se transformă în Lose — Lose. Se poate ajunge la 

această situaţie fie pentru că nu aţi fost suficient de atenţi şi la voi, fie 
pentru că aţi avut un partener care s-a gândit excesiv de mult la el. 
Atenţie mare, pentru că de foarte multe ori veţi întâlni parteneri care 
se vor gândi exclusiv la ei. Ca şi primă strategie, aceasta este o strategie 
nefericită, în care nu câştigaţi absolut nimic, ba, din contră, este posibil 
să pierdeţi. Cu siguranţă, mulţi dintre dumneavoastră au avut de-a face 
cu parteneri care au câştigat numai ei şi dumneavoastră aţi ieşit în 
pierdere. Este uşor să aruncăm vina pe celălalt, însă este mai realist să 
dăm dovadă de atenţie maximă, pentru că foarte rar cineva va fi dispus 
să vă poarte de grijă mai mult decât sunteţi dispuși dumneavoastră să 
vă purtaţi. Este posibil, însă, ca partenerul dumneavoastră să nu 
acţioneze cu rea-credinţă, ci pur şi simplu să nu vă cunoască situaţia. 


Exemplificare 

- abordând acelaşi caz de mai sus cu firma de recrutare, o 
exemplificare de Lose - Win poate fi aceea în care voi, ca firmă de 
recrutare, găsiţi cei doi directori, însă constataţi că aţi ieşit în pierdere. 
Mai exact, costurile dumneavoastră de recrutare au fost atât de mari, 
încât aţi pierdut resurse financiare şi timp încercând să onoraţi cererea 
clientului. Acest lucru este posibil să se fi întâmplat fie pentru că nu v- 
aţi evaluat corect acest proiect, fie pentru că partenerul v-a oferit un 
preţ foarte mic şi voi l-aţi acceptat. Voi aţi sperat că veţi reuşi să vă 
încadraţi, însă acest lucru nu a fost posibil. 

- Lose - Win poate fi şi atunci când voi, ca firmă de recrutare, aţi 
stipulat în contract că plata va fi onorată numai dacă îi veţi găsi clientului 
cei doi directori. După o muncă de căutare găsiţi cei doi directori, iar 
firma de utilaje vă spune că sunt nepotriviţi. Intr-un final, această 
atitudine se dovedeşte falsă, deoarece la o lună după terminarea 
proiectului, firma de utilaje contactează cei doi directori şi-i angajează 
fără ca voi să ştiţi. Practic, voi aţi consumat o serie de resurse, nu aţi 
încasat niciun ban, iar firma de utilaje şi-a atins obiectivul. 


Recomandări 

- pentru a nu ajunge în această situaţie (Lose - Win) primul lucru 
bun pe care puteţi să-l faceţi este să vă alegeţi partenerii cu grijă; 

- pregătiţi-vă înainte de negociere şi aflaţi cât mai multe lucruri 
despre partenerul de negociere; 

- amânaţi luarea unei decizii atunci când simţiţi că rezultatul unei 
discuţii nu este tocmai ce vă aşteptaţi; 

- evaluaţi-vă corect atât ca negociatori, cât şi ca servicii pe care 
urmează să le oferiţi. 

3. STRATEGIA WIN - LOSE (EU CÂŞTIG - EL PIERDE) 

Această tactică este cel mai des întâlnită. Îndrăznesc să afirm că în 
România ea se plasează în topul strategiilor favorite. Fiecare comerciant 
sau negociator încearcă să câştige cu orice preţ. Uneori, am văzut 
situaţia hilară în care obiectivul negociatorului este ca celălalt să piardă. 
Există o răutate, o invidie în care nu putem gândi relaţia de parteneriat, 
ci doar pe aceea de opozant. Practic, partenerul este un duşman care 
trebuie învins. Această strategie este simțită de fiecare dintre noi, acesta 
fiind şi motivul pentru care în spatele oricărei tranzacţii se ascund 
sentimente de neîncredere şi suspiciune. Multe afaceri şi parteneriate 
se blochează tocmai în acest punct, ele transformându-se astfel în 
situaţii Lose - Lose. Astfel, sunt negocieri care eşuează pentru că părţile 
nu se înţeleg la formularea unui articol din contract. Nu avem cum să 
acuzăm pe nimeni în mod specific, de vină este situaţia în ansamblul ei, 
în care sunt prea multe exemple în care unii pierd, iar ceilalţi câştigă. 
Aici devine valabil şi citatul de la începutul temei: „Un fenomen ciudat, 
mulţi oameni se gândesc că ei au câştigat automat atunci când 
partenerii lor au ieşit în pierdere! Nimic mai fals”. Am întâlnit atât de 
multe cazuri de acest fel, că am rămas mut de uimire. Oameni care uitau 
de ce se află la masa negocierii, pentru care nu conta dacă ei câştigau 
sau nu, singurul lucru important pentru ei fiind ca celălalt să piardă. Cu 
cât celălalt pierdea mai mult, cu atât aveau impresia că ei câştigau. Erau 
bucuroşi pentru că „l-au făcut” sau „l-au ars”, fără să se gândească dacă 
l-au ars sau nu degeaba. Aceşti oameni câştigă ceva, şi anume mulţi 
duşmani. 


Curios, plecând de la această teamă a eşecului în care fiecăruia 
dintre noi îi este frică să nu piardă, se încearcă o răsturnare a situaţiei. 
Astfel, fiecare dintre parteneri, drept contrapondere, încearcă strategia 
Win - Lose. În acest moment, când fiecare dintre părţi adoptă o poziţie 
inflexibilă în care se gândeşte doar în termeni din Win - Lose, multe 
dintre negocieri eşuează. Poate este mult spus, însă acesta este şi 
motivul pentru care mediul business din România nu se dezvoltă 
sănătos. Un exemplu strălucit sunt serviciile hoteliere din România, când 
impresia consumatorului este că a pierdut atunci când apelează la ele. 


Win — Lose este atunci când voi sunteţi mulţumiţi, iar partenerul 
dumneavoastră are un regret că a făcut afacerea cu voi fie pentru că a 
simţit că nu aţi meritat banii, fie pentru că nu v-aţi ţinut de cuvânt 
privind asistenţa post-achiziţionare, fie pentru că produsul de dovedeşte 
sub calitatea aşteptată. 

Exemplificare 


Întorcând-ne la situaţia celor doi directori regionali, Win — Lose 
înseamnă în primul rând acea situaţie în care vă încasaţi onorariul şi nu 
găsiţi cei doi directori. Este întâlnită această situaţie în care contractul 
prevede că firma de recrutare se obligă să facă propuneri. Lose pentru 
firma de utilaje se dovedeşte atunci când niciunul dintre directorii 
propuşi nu corespunde standardelor, iar voi, ca firmă de recrutare, 
încasaţi banii. Este dificil de dat un verdict, anume dacă firma de 
recrutare a făcut tot posibilul sau nu. 


Recomandări 


- nu vă bucuraţi că aţi păcălit un client; pe termen mediu şi lung 
este foarte posibil să plătiţi înzecit; 

- atunci când simţiţi că aţi câştigat, opriţi-vă o clipă şi gândiţi-vă: 
oare partenerul meu va regreta mâine că a încheiat această afacere? 
Dacă răspunsul este DA, încercaţi să priviţi puţin şi din punctul lui de 
vedere şi căutaţi soluţii în care şi el să rămână mulţumit; pe termen 
mediu şi lung veţi avea numai de câştigat. 


4. STRATEGIA WIN - WIN (CÂŞTIG-CÂŞTIG) 

O strategie frumoasă, dar atât de rar întâlnită. Motivul este simplu: 
cele trei situaţii de mai sus sunt cele care ne opresc în a gândi în termeni 
de câştig - câştig. Cu toate acestea, această strategie este singura care 
asigură succesul pe termen lung şi buna reputaţie a celui care o practică. 


Este greu să gândiţi în aceşti termeni, tocmai din acest motiv nu 
foarte mulţi oameni o fac. Este mult mai simplu să vă gândiţi numai la 
voi sau, şi mai simplu, să vă retrageţi. Dacă vreţi să construiți, să 
dezvoltați relaţii de lungă durată şi să vă clădiţi o bună reputaţie, trebuie 
să regândiţi puţin strategia, astfel încât să găsiţi acea situaţie în care 
câştigaţi şi voi, dar şi partenerul vostru. Având ca primă opţiune Win - 
Win, veţi intra nu numai în categoria negociatorilor experimentați, ci și 
în categoria oamenilor sau companiilor căutate. Nu de puţine ori veţi 
găsi parteneri de rea-credinţă. Chiar şi în acest caz nimic nu vă opreşte 
să încercaţi strategia Win - Win. Aveţi grijă de câştigul vostru, dar şi de 
câştigul lor şi este foarte posibil să aveţi o negociere reuşită. O negociere 
reuşită creează premise pentru o a doua negociere reuşită şi aşa mai 
departe. 

De multe ori este greu să ajungeţi la Win - Win pentru că aveţi 
parteneri care îşi ţin nevoia ascunsă. Ei o cunosc, dar nu vor să o declare 
sau pur şi simplu nu ştiu să o expună. În acest caz, un bun negociator 
nu trebuie neapărat să obţină preţul cel mai bun, ci să afle exact de ce 
anume are nevoie partenerul de negociere. Mulţi cad în păcatul ca, 
după ce află de ce anume are nevoie celălalt, să-l strângă cu uşa, acesta 
fiind şi motivul pentru care multe companii îşi ţin nevoia ascunsă, de 
frică să nu li se ceară un preţ prea mare, spre exemplu. 


Exemplificare 

Nimic mai simplu în cazul cu recrutarea. Win - Win este cazul în care 
voi, ca firmă de recrutare, găsiţi cei doi directori şi firma de utilaje îi 
angajează. Acest lucru înseamnă nu numai că v-aţi ales cu plata făcută, 
ci şi că aveţi un client mulţumit. De asemenea, înseamnă că el vă va 
recomanda la rândul lui şi, cu prima ocazie când va avea nevoie, tot la 
serviciile voastre va apela. Win - Win înseamnă nu numai să vă faceţi 
bine treaba, ci să faceţi astfel încât să aveţi un client mulţumit. Puteţi 
să vă ascundeţi în spatele chichiţelor contractuale şi să spuneţi că aţi 
făcut bine treaba, însă dacă nu aveţi la final un client mulţumit 
înseamnă de fapt că aţi ajuns la strategia Win - Lose. Căutaţi formula 
potrivită! Uneori este prea aproape de noi şi nu o vedem, iar alteori e 
nevoie de creativitate şi imaginaţie pentru a găsi soluţia optimă. 


Recomandări: 


Singura recomandare este să căutaţi întotdeauna această situaţie. 
încercaţi să maximizaţi nu numai profitul vostru, ci şi pe cel al 
partenerului. Conform studiilor, un client mulţumit spune acest lucru 
unui număr de patru persoane, pe când un client nemulţumit spune 
unui număr de 20 de persoane. Mergând pe strategia Win — Win, daţi 
drumul unei liste de potenţiali clienţi destul de mare. Aceste 
recomandări pozitive, după cum știți, se extind cu o viteză mai mică. 
Este de preferat această situaţie. Win - Lose vă aduce însă nu numai 
pierderea unui client, ci şi o proastă reputaţie în rândul a minim 20 de 
potenţiali clienţi. Scurta bucurie a unui profit, atunci când nu câştigă şi 
celălalt, prefigurează de regulă începutul sfârşitului afacerii. Dacă vă 
trece prin cap că nu se va afla, cu siguranţă nu este un gând favorabil. 
În aceste momente informaţia se răspândeşte cu repeziciune, fie ea 
bună sau rea. Atenţie, mai repede se răspândeşte cea rea. 

Dacă nimic etic din voi nu vă face să vă gândiţi şi la celălalt, puteţi 
gândi din punct de vedere matematic sau economic şi veţi înţelege că 
aplicând Win - Win nu poate decât să vă avantajeze, indiferent de 
situaţie. 


Acestea sunt doar câteva idei menite să clarifice magia acestui Win 
— Win atât de simplu, atât de bun, dar atât de rar în întâlnit în practică. 
Mai mult, este foarte important de ştiut cum procedaţi pentru a ajunge 
la strategia Win - Win. 


Scris de Marian Rujoiu 

LIMBAJUL TRUPULUI — CÂT ESTE MIT ŞI CÂT ESTE ADEVĂR? 
Greşeli în interpretarea limbajului trupului! 


În orice librărie aţi merge, cu siguranţă daţi peste o carte despre 
limbajul trupului. Acest lucru e valabil pentru cei care au avut ocazia să 
treacă în ultima vreme printr-o librărie. 

Dacă nu aţi citit asemenea cărţi, cu siguranţă aţi auzit despre acest 
subiect. 


Să începem cu lista neadevărurilor şi a interpretării gesturilor: 
- pune mâna pe nas — înseamnă că minte 

- nu te priveşte în ochi — înseamnă că îţi ascunde ceva 

- îşi ţine mâinile încrucişate — înseamnă că a devenit defensiv 
- vine spre tine — e o persoană ofensivă 

- îşi ţine picioarele încrucişate — se simte în nesiguranţă 

- scoate pieptul în faţă — e arogant sau încrezut 


Lista poate continua cu încă 100 de asemenea semnificaţii. Acest 
limbaj al semnelor de cele mai multe ori este doar apă de ploaie. 
Probabil unii dintre dumneavoastră sunteţi surprinşi de această 
afirmaţie. Le fel sunt şi majoritatea cursanților mei. Acest limbaj al 
semnelor, desprins din context, vă poate induce în eroare. Cel mai 
adesea se atrage atenţia că uneori poate însemna şi altceva. Din 
perspectiva pe care v-o prezint în aceste rânduri, lucrurile stau pe loc. 
Adică: doar uneori mâna dusă la gură poate însemna că minte sau că a 
spus ceva care nu vroia să spună. Aş da şi un procent, anume 10%. Cu 
alte cuvinte, eu cred că doar 10% din aceste semnalmente exprimă ceea 
ce se dă de obicei de alţi autori cu siguranţă, avansând chiar procentul 
de 90%! 


De ce această reţetă a limbajului trupului este doar un mit? Care 
sunt de fapt adevărurile? 


1. Fiecare persoană este unică! 

Dacă acceptaţi acest postulat, veţi vedea şi înţelege de ce acest 
limbaj al trupului apare în forma care a fost prezentată mai sus! Fiecare 
persoană are propriile gesturi, propriul sistem de valori, propria 
educaţie sau autoeducaţie, gândeşte într-un anume fel, e interesat de 
ansamblu sau de detalii, este un analist sau un filosof, are anumite 

informaţii, are anumite experienţe proprii. Acestea, ca multe alte 
caracteristici, fac din fiecare om un individ unic. Această unicitate a 
fiecărei persoane se reflectă în limbajul trupului într-o măsură mai mare 
sau mai mică. 


2. Limbajul trupului este barometrul individului, nu al oamenilor! 

Limbajul trupului devine astfel barometrul stării interne a 
partenerului. A separa limbajul trupului de unicitatea persoanei este 
apă de ploaie, este o cale greşită. Limbajul trupului este un univers al 
fiecărei persoane. Limbajul trupului este foarte important, el ne poate 
comunica foarte multe informaţii ce le putem folosi. Punerea unui 
şablon universal pe gestica omului contrazice ideea de fiinţă umană! 
Câţi indivizi cunoaşteţi asemenea dumneavoastră? Probabil foarte 
puţini! Dar câte persoane cunoaşteţi la fel ca dumneavoastră? Probabil 
niciuna! Revenind la limbajul trupului... acesta ne dă indicii doar asupra 
unei persoane şi trebuie interpretat ca atare. Acelaşi gest la o persoana 
poate însemna la fel de bine opusul la altă persoană! 


3. Limbajul trupului este un detector de minciuni sau adevăr 
NUMAI dacă ştii să-l foloseşti! 

Este nevoie de mult antrenament şi instruire pentru a putea 
surprinde EXACT ce aveţi în faţă. Trebuie să vă adaptaţi rapid persoanei 
şi să „culegeţi” gesturi asociate cu ceva, nu doar gesturi. Mai clar, 
trebuie să observați: Ce face atunci când vorbește despre ceva frumos? 
Ce gesturi face când nu-i place ceva? Ce face când îşi imaginează ceva 
plăcut? Totul funcţionează asemenea unui detector de minciuni. Întâi 
adunaţi informaţii adevărate, apoi informaţii false, în faza doi faceţi 
corelarea, iar în ultima fază, în funcţie de corelarea anterioară, veţi 
prelucra noile informaţii obţinute. 


4. Cum vă puteţi perfecționa? 

De regulă, aceste deprinderi unii le au nativ, au o capacitate empatică 
de a-şi da seama exact ce gândeşti în acel moment. Dacă-i întrebaţi de 
unde ştiu, îţi vor spune că şi-au dat seama. La următoarea întrebare: cum 
anume şi-au dat seama? - majoritatea vor repeta ce au spus: „mi-am dat 
seama” sau vă vor spune „pur şi simplu”. Sunt şi persoane care vă vor 
explica, de exemplu, „am văzut că îi tremură vocea” sau „a devenit agitat” 
etc. Prin antrenament însă, aproape oricine poate căpăta aceste 
deprinderi. De regulă, antrenamentele sunt eficiente dacă sunt într-un 
cadru organizat, de exemplu la un training. Nu este deloc greu să vedeţi 
EXACT CE AVEŢI ÎN FAŢĂ! Trebuie doar să vă antrenați în acest sens! 

5. Ce este mit şi ce este adevăr în limbajul trupului? 

Este un mit acel şablon rigid care-ţi dă soluţia dând o semnificaţie 
certă unui anume gest: de exemplu, încrucişarea braţelor înseamnă că 
partenerul se apără! 


Acest barometru al trupului (limbajul trupului) are limite? 

Acest barometru este o unealtă excelentă atâta timp cât ştiţi să o 
folosiţi. Trebuie să fiţi conştient în acelaşi timp că interpretarea 
dumneavoastră nu este 100% adevărată. Interpretarea vă oferă anumite 
repere în funcţie de care să vă poziţionaţi şi să mergeţi mai departe. 
Această scanare corectă a partenerului, în NLP, este numită calibrare. 


Exemplu 

Cel mai greu test la interpretarea limbajului trupului îl dau jucătorii 
de poker. Aceştia încearcă să descopere exact când anume partenerul 
are o mână bună, când are o mână rea. Ei încep prin a studia 
comportamentul interlocutorului, iar după ce văd exact ce cărţi a avut 
trag concluziile, cum ar fi: Deci partenerului meu când are o mână bună 
i se măresc pupilele, respiră parcă mai repede, își încrucişează foarte 
des picioarele şi se uită de cel puţin 5 ori la cărţi în timpul jocului. Apoi, 
în următorul joc, urmăreşte din nou semnalmentele şi caută să afle dacă 
într-adevăr ceea ce a observat mai înainte apare şi acum. Dacă aceste 
semne apar din nou şi el are o mână bună, el va reacţiona în consecinţă. 
La fel, va încerca să descopere semnalmentele pentru o mână 
necâştigătoare. 

Lupta în limbajul trupului în jocurile de poker devine şi mai grea 
întrucât jucătorii experimentați emit semnale nonverbale menite să-şi 
inducă în eroare partenerul. Trebuie să reuşeşti să le descoperi pe 
acelea care sunt relevante. 


Distincţii conceptuale 
La ce anume ne referim când spunem limbajul trupului? 


CORP 

+ poziţia în care este aşezat 
+ mişcări mâini şi picioare 
+ postură 

+ respiraţie 

+ agilitatea mişcărilor 

+ poziţia coloanei 

+ poziţia picioarelor 

+ momentul mişcărilor 
+ ritmicitatea mişcărilor 


CAP 

+ expresia feţei 

+ mişcările ochilor 

+ trăsături musculare (mişcări) 
+ buzele (gura) 

+ mişcările şi postura capului 
+ culoare (ex: roşu în obraji) 


VOCE 

+ ton 

+ intonaţie 

+ ritmicitate 

+ sublinieri, accentuări 
+ viteză 

+ claritate 

+ volum 


Scris de Marian Rujoiu 

TEHNICA DE PERSUASIUNE — MUTAREA ÎN TIMP SAU SPAȚIU 


Tehnica de mai jos este extrem de utilă. Nu este doar utilă, ci este şi 
uşor de folosit. Are un efect de „blocare“ a partenerului de discuţie, 
aducând totodată o forță de convingere foarte mare. Tehnica face parte 
strategia de convingere care se numeşte „Sleight of mouth”. Ca fapt 
inedit, denumirea de „Sleight of mouth” derivă din „Sleight of hand” 
care se referă la puterea unui magician de a face trucuri aparent 
imposibile. 


În continuare voi prezenta „Schimbarea mărimii cadrului” care este 
un model din cele 14 concepute de Robert Dilts. 


Această tehnică constă în spargerea convingerilor partenerului prin 
reevaluarea implicaţiilor credinţei, plasând-o într-un alt context/ spaţiu 
sau prin mutarea ei în timp. 


Exemple elocvente de folosire a acestei tehnici 


Partenerul: Dacă te culci cu un arab înseamnă că eşti o femeie 
uşoară. 

Răspuns persuasiv: Îţi dai seama câte femei uşoare sunt în Arabia 
Saudită? 

Notă: Am schimbat cadrul spaţial, plasând interlocutorul în Arabia 
Saudită. 


Partenerul: Programarea neurolingvistică este periculoasă pentru 
că este manipulativă. 

Răspuns persuasiv: Peste ani de practică probabil îţi va fi greu să îţi 
aduci aminte de această convingere. 

Notă: Observaţi cum, prin acest răspuns, am schimbat cadrul 
temporal, mutând convingerea din prezent într-un viitor mai apropiat 
sau mai îndepărtat. 


Partenerul: Nu pot să iau examenul de matematică pentru că 
profesorul nu mă place. 

Răspuns persuasiv: La festivitatea de absolvire o să ai alte 
preocupări decât relaţiile cu cadrele didactice. 

Notă: În acest exemplu am deplasat din nou în timp convingerea şi 
am schimbat cadrul spaţial, transferând credinţa într-un loc plăcut 
pentru subiect. 


Partenerul: Nu fac afaceri cu tine pentru că te îmbraci sport. 
Răspuns persuasiv: Marile afaceri se încheie pe terenul de golf. 
Notă: Actualul cadru spaţial este înlocuit cu un teren de golf. 


Partenerul: Nu cumpăr maşini nemţeşti pentru că sunt scumpe. 

Răspuns persuasiv: Peste ani, când o să te uiţi la bordul maşinii şi o 
să observi că ai parcurs peste 100.000 de km fără a avea probleme de 
mecanică, o să te feliciţi pentru investiţia făcută în fiabilitate şi calitate. 

Notă: Se transformă cadrul temporal şi spaţial, partenerul de dialog 
fiind plasat în habitaclul maşinii într-un viitor nespecificat. 


În concluzie, acest model poate fi folosit în următoarele situaţii: 


- pentru a amortiza cu succes obiecțiile clienţilor în cursul unui 
proces de vânzări; 

- la serviciu, împotriva veşnicilor cârcotaşi, care nu scapă nicio 
ocazie de a vă pune la punct; 


- asupra celor care, în cadrul unor dezbateri mai restrânse sau mai 
largi, doresc să vă reducă la tăcere fără să se gândească că rolurile se 
pot inversa; 


- în orice negociere, atunci când vrem să „spargem” anumite 
convingeri ale partenerului care împiedică discuţia să urmeze cursul 
dorit de noi. 


Dacă vrei să verifici în ce măsură ai înţeles tehnica, mai jos ai situaţii 
în care trebuie să dai un răspuns persuasiv utilizând această tehnică. 
Încearcă mutări în timp sau în spaţiu ale problemei expuse de 
interlocutor. 


Partenerul: Cred că procedând aşa o să dăm greş. 
Răspuns persuasiv: ..... 


Partenerul: Cred că preţul este prea mare. 
Răspuns persuasiv: ..... 

Partenerul: Am oferte mai bune. 
Răspuns persuasiv: ..... 


Partenerul: Am mai auzit asemenea aberaţii. 
Răspuns persuasiv: ..... 


Partenerul: Miroşi a parfum, cred că mă înşeli. 
Răspuns persuasiv: ..... 


Răspunde întrebărilor de mai sus, folosind tehnica schimbării 
cadrului. 


Pentru cei care vor să aibă o viziune generală asupra „Sleight of 
mouth” aveţi mai jos câteva repere. 


„Sleight of mouth” este un sistem de 14 patternuri (modele) de 
limbaj folosite în persuasiune. Acest sistem a fost conceput de Robert 
Dilts, care a copiat modul în care personalităţi în comunicare 
răspundeau atunci când încercau să convingă pe cineva. Unul dintre cei 
modelaţi a fost Richard Bandler, cofondator al Programării 
Neurolingvistice, un maestru al persuasiunii şi argumentaţiei logice. Se 
presupune, la nivel de mit, că atunci când Robert Dilts a conceput 
„Sleight of mouth”, i-a modelat chiar şi pe lisus Hristos, Mahatma 
Ghandi, Platon, Dalai Lama etc. 

Scopul este acela de a permite oamenilor să înţeleagă cum 
funcţionează influenţa limbajului şi, totodată, de a pune la dispoziţia 
oricărei persoane interesate abilităţile de persuasiune ale oamenilor 
modelaţi de Dilts prin intermediul acestor patternuri. 


Scris de Dan Lambescu şi Marian Rujoiu 

TEHNICA ÎNTREBĂRILOR ÎN NEGOCIERE 


Probabil aţi mai auzit ideea că întrebările sunt importante. în 
negociere. Într-o negociere este mai puternic cel care știe și află mai 
multe și în niciun caz cel care vorbește multe. Mi-aduc aminte de o 
mică întâmplare. Eram în vizită la un prieten, care de obicei vorbește 
destul de mult. Este, de altfel, un tip foarte inteligent, de la care am 
învăţat multe. La un moment dat, vine în vizită un alt prieten de-al lui 
pe care nu-l cunoșteam. M-am retras din discuţie, din câmpul lor vizual, 
însă auzeam fără să vreau cam tot ce se spunea. De fapt nu se spunea, 
ci doar prietenul meu Paul vorbea. Și vorbea și vorbea... și iar vorbea. 
Musafirul din când în când mai punea câte o întrebare: și cum așa? 
Frumos! Când s-a întâmplat? lar din când în când dădea aprobator din 
cap. Discuţia lor a durat cam 15 minute, ce m-a marcat însă a fost 
contrastul: Paul, care vorbea foarte mult, și musafirul care nu a vorbit 
în total mai mult de două minute. Și nu a fost de ajuns contrastul, ci 
concluzia lui Paul la plecarea musafirului: 


„De mult nu am mai avut cu cineva o discuţie atât de aprinsă și atât 
de plăcută. Te aștept pe la mine să mai stăm de vorbă.” 


Musafirul a plecat, iar Paul a continuat să-l laude: „Este un tip 
extraordinar, plin de bune intenţii, poţi să porţi cu el o discuţie 
serioasă...” ș.a.m.d.. 


Mai departe, vă voi prezenta câteva moduri de a pune întrebări, 
urmând ca în funcţie de situaţie să le adaptaţi pentru a avea un succes 
deplin. 


1. Întrebări indirecte pentru a pregăti acordul partenerului de 
negociere 

De foarte multe ori oamenii nu pot să se hotărască rapid, astfel că 
uneori este binevenit să-i induci ideea că ar putea să ia o decizie în 
cadrul discuţiei. Asemenea întrebări, pe care le consider elegante, pot 
da interlocutorului senzaţia că decide, iar la nivel inconștient el va 
analiza întrebarea mai mult decât vă închipuiţi. Exemple de asemenea 
întrebări: 

e Ai putea să iei în considerare că am putea lua o decizie astăzi? 

e Ai putea să te gândești o clipă că ai nevoie de acest produs? 


e Poţi să-ţi imaginezi că acest produs îţi va face viaţa mai ușoară? 

e Când ar fi nimerit să-ţi fac o ofertă finală, acum sau la sfârșitul 
discuţiei? 

e Crezi că ai putea să facem această afacere astăzi, iar mâine să fii 
bucuros? 

e Ai putea să-ţi imaginezi că începând chiar de mâine ai putea 
beneficia de acest serviciu? 

e Ai putea să-ţi imaginezi cum îţi poate crește afacerea? 

Lista întrebărilor poate continua, chiar ai putea să mai adaugi 
câteva. Ideea este că asemenea întrebări pleacă de la anumite premise, 
anume că partenerul s-ar putea bucura dacă face afacerea. Observaţi 
că întrebările sunt puse la o manieră simplă, fără a brusca 
interlocutorul. Atenţie, fie că îţi răspunde sau nu, în mintea lui va da 
anumite răspunsuri, care de regulă te vor avantaja. Te invit să testezi 
această tehnică, iar atunci vei fi pe deplin edificat! 


2. Întrebări care sunt menite să sporească încrederea partenerului 
de negociere în dumneavoastră 


Încrederea este un lucru greu de obţinut. În primul rând, prin ceea 
ce faci poţi demonstra dacă se poate avea încredere în tine, apoi ceea 
ce ai de oferit și, nu în ultimul rând, ceea ce spui. Există însă și un anumit 
gen de întrebări care ajută la construirea încrederii. Mai jos aveţi 
exemple de asemenea întrebări: 


e Încrederea înseamnă că acest serviciu este ceea ce vă doriţi, 
dumneavoastră ce vă doriţi mai exact? 

e În timp ce voi expune avantajele acestui produs, încrederea în el 
v-ar putea crește. Vă puteţi gândi foarte serios că sunt banii 
dumneavoastră și probabil vreţi să faceţi cea mai bună alegere, nu-i 
așa? 

e Ce anume v-ar determina să aveţi mai multă încredere în noi? 

e Aţi putea avea mai multă încredere în noi, nu-i așa? 

e Clienţii noștri au încredere în noi. Ei știu că ne facem bine treaba 
și puteţi lua în considerare că în scurt timp veţi avea si dumneavoastră 
încredere în noi. 


Observaţi, că formulările de mai sus au o doza de ambiguitate 
intenţionată. Scopul este de a redirecţiona puţin atenţia pentru a 
induce partenerului ideea de încredere. Repet, aceste întrebări ajută 

și pot face diferenţa între tine și ceilalţi, ele nu sunt totul, sunt un fel 
de accesorii care ne ajută. 


3. Întrebări de aflare a lucrurilor care sunt cu adevărat importante 
pentru partener 


Acest tip de întrebări ne ajută foarte mult în construirea unei poziţii 
care să fie agreată de interlocutor. Pui întrebări cu scopul de a afla 
informaţii. Unele dintre ele nu te ajută neapărat, însă unele dintre ele 
se vor dovedi extrem de utile. Câteva exemple de întrebări: 


e Ce apreciaţi mai mult la oamenii cu care lucraţi? 
e Ce vă mulțumește cel mai mult atunci când încheiaţi o afacere? 


e Dacă aș avea o baghetă magică care v-ar putea îndeplini o 
dorinţă, care ar fi aceasta? 


e Sunt anumite aspecte care vă preocupă în legătura cu produsul 
nostru? 


e Ce anume v-ar putea determina să încheiem afacerea chiar 
acum? 


Întrebările de mai sus sunt exemple de întrebări care îţi pot fi de 
folos, mai mult sau mai puţin, în funcţie de situaţie. Ele au rolul de a 
obţine informaţii suplimentare de la partener. Odată aflate informaţiile, 
îţi va fi mai ușor să-l convingi. Află tot ce poţi: valorile lui, bucuriile, 
temerile, criteriile de alegere, caracteristici, clienţi, prieteni, hobbyuri... 
orice. 


4. Întrebări finale - decizia finală 


Foarte mulţi agenţi întâmpină următoarea dificultate: nu reușesc 
să smulgă un DA final clientului. Partenerul pare convins, totuși afacerea 
nu se încheie. Sunt câteva întrebări care-l pot ajuta să se hotărască. 


e Încheiem afacerea chiar acum? 

e Cum preferaţi plata? 

e Când aţi vrea să se facă livrarea? 

e Câte bucăţi doriţi? 

e Le preferaţi pe cele roșii sau pe cele albastre? 


e Dacă v-aș mai putea face un discount de 2% am încheia afacerea 
chiar acum? 

Întrebările finale trebuie puse cu grijă, astfel încât să nu obţinem 
efectul contrar. Ele „forţează” puţin clientul să se decidă să încheie 
afacerea. Întrebările pleacă de la premisa că partenerul este hotărât 
(chiar în cazul în care nu a verbalizat acest lucru). 


Cele patru tipuri de întrebări de mai sus nu sunt nicidecum 
acoperitoare. Ele au valoare de exemple. Unele dintre ele ţi-ar putea fi 
folositoare în activitatea viitoare. Tipurile de categorii de întrebari pot 
fi infinite, eu alegându-le în acest articol pe primele care mi-au venit în 
minte. Aș vrea să reţineţi că forţa unei întrebări este mult mai puternică 
decât pare la prima vedere. Vă invit să exersaţi și să practicaţi întrebările 
în discuţii. 


Reţine: În viaţă nu primeşti ceea ce meriti, ci ceea ce negociezi! 


Scris de Marian Rujoiu 

LEGEA DOVEZII SOCIALE ÎN NEGOCIERI 


În acest capitol voi aborda o lege cunoscută în negociere, și anume 
Legea Dovezii Sociale. Probabil v-aţi întrebat: de ce oare se numesc 
Legi, și nu Tactici, spre exemplu? Motivul este destul de simplu. Ele 
funcţionează atât de bine, încât sunt considerate mai mult decât tactici, 
iar aria lor de aplicabilitate este foarte mare. Să luăm câteva exemple! 


Exemplul 1 - Ce este oare? 

Mergeţi pe stradă și observați un grup de oameni care se uită toţi 
în sus. Fără să vă gândiţi foarte mult, veţi face același lucru, vă veţi uita 
în sus! 


Exemplul 2 - Sala de spectacole 

Mergeţi la un concert de muzică dance, spre exemplu. Nu v-a plăcut 
în mod deosebit. Spectacolul se termină, iar artiștii sunt aplaudaţi. Cel 
mai probabil, chiar dacă pentru puţin timp, veţi aplauda și 
dumneavoastră. De ce oare? 


Exemplul 3 - La cumpărături 

Sunteţi la mare și observați că într-un anume loc se vând gogoși. 
Chiar dacă lângă el mai este tot un chioșc de gogoși. La acesta stau 4-5 
persoane la rând, iar la celălalt niciuna. Veţi considera mai nimerit să 
vă așezați în spatele celorlalţi, plecând de la presupunerea că aici 
„probabil sunt mai bune”! 


Exemplul 4 - Reclamele 

Dacă veţi urmări o pauză de reclame, veţi observa cel puţin o 
reclamă care folosește legea dovezii sociale într-o formă sau alta. 
Exemple: un grup de oameni mulţumiţi, un grup de oameni care aleargă 
după chipsuri, prezentarea unui om care a câștigat participând la o 
tombolă etc. 


Exemplul 5 - Dezbatere televizată 

Foarte adesea, atunci când are loc o dezbatere televizată ce are și 
un public, cel care face montajul emisiunii poate transmite 
telespectatorilor un anumit sentiment. De pildă, atunci când vorbește 
un invitat, vor arăta oameni din public foarte atenţi, care eventual dau 
și aprobator din cap, iar când vorbește celălalt invitat arată oameni 

plictisiţi, care eventual strâmbă și din colţul gurii. Această metodă se 
folosește pentru a transmite telespectatorului sentimentul dorit, 
întrucât acesta, inconștient, tinde să fie de acord cu publicul. Acest 
exemplu l-am oferit mai mult pentru a ști să vă apăraţi de această lege, 
atunci când este aplicată asupra voastră. 


Folosirea acestei legi este foarte puternică, ea operează în realitatea 
cotidiană la tot pasul. Inconștient, fiecare dintre noi ia decizii de 
cumpărare sau de refuz atunci când este folosită. Intrebarea care 
probabil o aveţi în minte ar fi următoarea: „Bine, bine... dar cum o 
folosesc în negociere?” 


În negociere este folosită foarte frecvent. Atunci când veţi negocia 
ceva, veţi aduce în discuţie acei clienţi mulţumiţi cu care lucraţi, 
numărul mare de unităţi vândute etc. Veţi avea probabil un catalog care 
arată oameni mulţumiţi care folosesc aceste produse. Uneori se 
apelează la vedete care consumă produsul respectiv, iar aici tot de 
Dovadă Socială este vorba. 


În concluzie, vă sfătuiesc să folosiţi Legea Dovezii Sociale ori de câte 
ori aveţi ocazia. Oamenii se vor lăsa mai ușor convinși dacă puteţi să le 
exemplificaţi foarte ferm multumirea clienţilor sau situaţii similare în 
urma cărora oamenii, procedând într-un anumit fel, au avut de câștigat. 


Scris de Marian Rujoiu 

NEGOCIEREA ÎN AFACERI — CUM VÂND CEVA SCUMP? 
Strategie în vânzări — ce e ieftin e scump 


Mulţi dintre agenţii de vânzări mi-au semnalat că au dificultăţi în 
a vinde un produs sau un serviciu care este mai scump. Din experienţa 
proprie, pot să afirm că oamenii nu cumpără numai produsele care au 
cel mai mic preţ. Mi-am propus să explic cum putem demonstra 
clienţilor că produsele scumpe sunt o alegere fericită. Puteţi să vedeţi 
mai jos cum să poziţionaţi oferta dumneavoastră (mai scumpă) faţă de 
una mai ieftină. 

Oamenii au mai multe criterii în funcţie de care achiziţionează, fără 
a se limita la acestea: 

- Persoana care face vânzarea (îi place sau nu-i place) 

- Beneficiile imediate 

- Beneficiile pe termen lung 

- Părerea despre produs 

- Raportul preţ/calitate 

- Bugetul disponibil 

- Marca produsului sau a serviciului 


Realitatea ne demonstrează permanent că nu se vând doar cele mai 
ieftine produse sau servicii. Întrebarea de o mie de puncte este „cum 
faci să vinzi un produs foarte scump?” În cursurile noastre de negociere 
şi vânzări prezentăm mai multe modalităţi, însă în acest articol mă voi 
rezuma la una din ele, care funcţionează în multe cazuri. 

Întrebarea pe care o pun este simplă: 

Poţi demonstra că produsul tău scump este de fapt foarte ieftin? 


Când un client spune că vrea să cumpere un produs mai ieftin, în 
acel moment eu sunt bucuros, pentru că își întinde singur o capcană și 
îmi oferă posibilitatea să demonstrez că ce este ieftin este scump şi, 
cumpărând de la mine, el ia un produs foarte ieftin. Puteţi face un joc 
de cuvinte și de argumente perfect fundamentat, aşa cum veţi vedea 
în exemplul de mai jos: 


Exemplu: Telefon mobil clasic versus telefon cu tastatură completă 


Presupunem că telefonul simplu costă 50 de euro, iar cel 
performant cu tastatură completă costă 200 de euro, un preţ de patru 
ori mai mare. În asemenea situaţii putem pune întrebări de genul: 

- Este importantă imaginea dumneavoastră? Cât ar valora? 

- Scrieţi mesaje? Puteţi scrie un mesaj în jumătate din timp. 
Economisiţi 30 de secunde la fiecare mesaj, astfel că veţi scrie poate 
câteva mii în plus. Cât valorează o secundă din viaţa dumneavoastră? 
Poate 10 cenți, poate mai mult. Dacă ar valora 10 cenți şi aţi scrie 2000 
de mesaje în următorii 2 ani, înseamnă o economie de 200 de euro de 
exemplu. 

- Navigaţi pe internet? Puteţi răspunde rapid la e-mailurile 
importante, ceea ce vă poate aduce afaceri profitabile de sute sau chiar 
mii de euro, deoarece partenerii de afaceri apreciază promptitudinea. 

Întrebările pot continua, acestea au doar valoare de exemplu 
pentru a înţelege tehnica. Evident, întrebările trebuie adaptate 
contextului, interlocutorului şi produsului pe care-l oferiţi. Ideea este 
simplă: trebuie să găsiţi acele lucruri care fac diferenţa și să încercaţi 
o cuantificare financiară a acestora. Practic, exagerând puţin, în 2-3 
ani, telefonul de 200 de euro vă poate ajuta să câștigați mii de euro. 
Telefonul de 50 de euro nu prea oferă aceste posibilităţi. 

Vedem cum ce e ieftin e scump pentru că punctând anumite 
diferenţe puteţi să-l convingeţi că ceea ce-i oferiţi nu este mai scump, 
ba, din contră, este foarte, foarte ieftin, îi aduce chiar şi profit. Poate 
da 50 de euro fără să aibă beneficii sau poate da 200 de euro şi să 
câştige mii de euro. Deci care telefon este mai ieftin? 

Ar putea să vă placă această strategie de negociere pentru că oferă 
o cale de trecere peste impas. Cheia este punctarea beneficiilor şi 
valorizarea lor. Oamenii nu vor să facă afaceri proaste şi se pot gândi la 
ceea ce le veţi spune. La nivel inconştient, fiecare om, într-o măsură 
mai mare sau mai mică, face acest lucru. Dacă veţi merge într-un 
supermarket veţi observa o gamă foarte mare de produse şi veţi vedea 
că nu doar cele mai ieftine se vând, ci şi cele din alte categorii, pentru 
că oamenii, la nivel inconştient, judecă valoarea produsului, şi nu preţul. 
Decizia se ia inconştient şi de cele mai multe ori în mod automat. Mulţi 
oameni nu vor cumpăra cel mai ieftin produs tocmai pentru că este cel 
mai ieftin. 

Încercaţi tehnica, puneţi o valoare pentru ceea ce oferiţi şi dacă 
interlocutorul nu răspunde, începeţi să cuantificaţi beneficiile a ceea 
ce aveţi de oferit. Inclusiv a lucra cu dumneavoastră poate fi un 
beneficiu. 

Vânzătorii profesionişti nu se tem că există produse mai ieftine. Ei 
vor trece la acţiune și vor explica cum produsul sau serviciul este extrem 
de ieftin, când el este de fapt foarte scump, iar produsul pe care-l oferă, 
aducând nenumărate beneficii, devine aproape o sursă de bani. 

Experimentaţi tehnica şi veţi avea rezultate foarte bune. Doresc să 
fac avertizarea că această tehnică funcţionează în multe cazuri, dar nu 
în toate. Un negociator experimentat va intui imediat ce tehnică se 
potrivește mai bine fiecărei situaţii. A negocia este un lucru frumos, 
care te face să preţuiești mai mult ceea ce ai de oferit și îţi crește 
totodată încrederea în tine pe măsură ce obţii rezultate remarcabile. 
Negociem permanent, în afaceri, la serviciu sau în viaţa personală. 

Reţineţi: În viaţă și în afaceri nu primiţi ceea ce meritaţi, ci ceea 
ce negociaţi! 


Scris de Marian Rujoiu 

TEHNICA PRESUPOZIȚIEI — CÂT DE UȘOR AR FI SĂ...? 


Tehnica presupoziţiei pleacă de la premisa că „se poate” și pune 
totul într-o formulare pozitivă: „Cât de ușor ar fi să...?” 

Sunt o serie de întrebări pe care un negociator experimentat ar 
trebui să știe să le pună, deoarece îl ajută să obţină rezultatele dorite. 

Una din aceste întrebări este „cât de ușor ar fi să...?” Pare o 
întrebare banală, dar o să realizaţi la sfârșitul acestui capitol impactul 
real pe care îl are. 


Exemplul 1 

Am sunat la un moment dat la un hotel și am întrebat: „Cât de ușor 
ar fi să mă cazez la ora zece?” (cazările începeau la ora 12 și, implicit, 
rezervarea mea era făcută cu acest interval orar) Mi s-a răspuns: „Numai 
puţin, staţi să verific”. A revenit cu răspunsul: „Ştiţi, nu ar fi foarte ușor!” 
Era exact răspunsul pe care îl doream, anume că totuși „se poate”. Am 
folosit puterea presupoziţiei în această situaţie și am oferit o sugestie — 
că este ușor și că se poate! În mod evident, răspunsul final a fost că se 
poate și că voi fi cazat, chiar dacă iniţial mi s-a răspuns că nu este foarte 
ușor 


Exemplul 2 

În cadrul proiectului Business StartUp trebuiau împărţite formulare 
către beneficiari și distribuită o carte gratuit. Mă sună persoana care 
distribuia cartea și formularele și îmi spune: „M-a oprit poliția și îmi 
spune că nu avem autorizaţie să facem asta”. întreb: „Ce autorizaţie îţi 
trebuie, în condițiile în care dăm ceva gratuit?” Am cerut să vorbesc cu 
persoana de la poliţie. l-am explicat despre ce este vorba, că facem ceva 
frumos, iar la sfârșit am pus o întrebare: „Nu vă supăraţi, cât de ușor ar 
fi să ne lăsaţi să împărţim cărţile sau să ne recomandaţi un alt loc în 
care să le putem distribui fără probleme?” Persoana răspunde că nu ar 
fi foarte ușor, cu toate acestea ne-a recomandat până la urmă un alt loc 
în care să putem distribui cărţile. 


Scris de Marian Rujoiu 


PROIECT COFINANȚAT DIN FONDUL SOCIAL EUROPEAN PRIN 
PROGRAMUL OPERAŢIONAL SECTORIAL DEZVOLTAREA RESURSELOR UMANE 2007 - 2013 


EȘTI GENIAL ORICUM PAG. 304 


3.2.2. Vânzări 
ATITUDINEA GREŞITĂ ÎN VÂNZĂRI: SĂ ÎNCERCI SĂ VINZI! 


Probabil titlul ţi se pare un nonsens, cum adică atitudinea greşită 
în vânzări este aceea în care vinzi? În trainingurile mele de vânzări 
totdeauna am întâlnit întrebarea: ce atitudine trebuie să am în relaţia 
cu cel căruia vreau să-i vând ceva, iar răspunsul meu este de obicei: 
aceea în care tu nu ai nimic de vânzare. Văd ochi mari prin sală, văd 
cum participanţii sunt nedumeriţi. Încep apoi să explic de ce cred acest 
lucru şi văd la final feţele lor luminate, simțind că în sfârşit au înţeles 
ce atitudine trebuie să aibă în vânzări. Acest lucru o să-l vezi şi tu citind 
acest articol. 


O să plec de la un caz real, care-mi este proaspăt în minte. Vreau 
să-mi construiesc o casă şi chiar ieri m-am întâlnit cu unul dintre 
constructori. Mi-a plăcut enorm de mult atitudinea lui. 


Mi-a povestit despre echipa lui, despre cum se poartă el cu ei, 
despre casele pe care le-a făcut. Apoi a început să mă întrebe care-i 
treaba cu mine: de unde sunt, ce vreau să fac cu acea casă, unde lucrez, 
câţi ani am, ce lucrez etc. Mi-a intrat, elegant, în viaţa personală. A 
trecut unul dintre muncitorii lui pe lângă noi. L-a oprit şi a început să-i 
povestească despre mine ceva de genul: uite, acest băiat vrea să-şi facă 
o casă, este din... lucrează... etc. Mă trezesc cu următoarea întrebare, 
la care recunosc că nu mă aşteptam: 


„Stii de ce te-am întrebat aceste lucruri?” 

Eu răspund: 

„Nu ştiu, de ce?” (În gândul meu... de curios, de ce oare?!) 
lar el îmi răspunde: Ştii, eu nu fac pentru oricine case! 


Aceasta este expresia cheie a acestui articol: „Știi, eu nu vând oricui” 
sau „Vreau să mă conving că merită să beneficiezi de ceea ce am eu de 
oferit!” 


Mai mult, continuând discuţia cu acel constructor, a început să-mi 
povestească despre un caz de-al lui de cu câteva zile în urmă: „A venit 
o femeie la mine, că vrea să-i fac o casă. Nu o să i-o fac pentru că nu 

mi-a plăcut de ea. Nu mi-a plăcut, eu mai mă uit şi la om, ţie o să-ţi fac 
dacă ne înţelegem”. 


Pentru mine discuţia cu acest om a fost o lecţie din teren. Acest 
constructor trăieşte la ţară şi nu a beneficiat de formări naţionale sau 
internaţionale! Este mult peste vânzători cu care am avut de-a face de 
la companii multinaționale. Mi-a vândut excelent, fără să-mi vândă, a 
schimbat poziţia, aproape eu eram vânzătorul şi el cumpărătorul. 
Evident, am făcut faţă acestei poziţii cu succes, cu toate acestea chiar 
mă gândesc serios să lucrez cu el, pentru că prin atitudinea lui mi-a 
inspirat încredere. 


O să enumăr mai jos punctele cheie din discuţia cu el, ca principii 
de atitudine în orice vânzare: 


„Nu îi vinzi nimic, tu îl ajuţi să se dezvolte. 

„Nu duci lipsă de clienţi. 

„Fă-l să înţeleagă că îţi alegi cu grijă clienţii. 

„Arată-i că îţi pasă de ceea ce faci şi crezi în ceea ce faci. 

„ Explică-i că dai importanţă echipei cu care lucrezi, ai grijă de ei etc. 
. Fă-l să se simtă onorat că lucrează cu tine. 

„Intră în sfera personală la începutul discuţiei. 

„Încearcă să-i stârneşti dorinţa de a lucra cu tine. 

„Lasă-l pe el să te convingă să-i vinzi! 


OWOONNUBPUWUN= 


Un cârcotaş poate să spună: „Da' nu merge totdeauna, da’ e prea 
agresivă, da’ este foarte greu”. 

În acest caz eu aş răspunde: aşa este, nu merge întodeauna, dacă 
ar fi o metodă 100% sigură ar deveni reţetă universală, ceea ce nu este 
cazul în vânzări. Apoi, din nou i-aş da dreptate acestui cârcotaş, în sensul 
că tehnica nu-i foarte uşoară, iar cât priveşte agresivitatea... aici nu sunt 
de acord. Totul depinde de tine, de eleganța şi de stilul tău, de modul 
cum îţi alegi cuvintele, de tonul pe care îl foloseşti! 


Aplică această tehnică şi vei face parte dintr-o clasă superioară a 
agenţilor de vânzări. În acest fel vei trece de la poziţia de milog 
disperat: „Cumpără de la mine, am nevoie de acest lucru” la poziţia: 
„Pot fi partenerul tău, este o onoare să lucrezi cu mine, te ajuţi pe tine 
dacă vei cumpăra de la mine”. Spune sincer, tu ai cumpăra de la un 

agent disperat? Probabil că nu, sau dacă ai întâlni aşa ceva, ai forţa 
negocierea, i-ai cere discounturi peste discounturi! Aştept feedbackul 
tău cu interes. 


încheind, sper că acest articol vă va fi util şi că aţi înţeles care este 
atitudinea potrivită în vânzări şi negociere. 


Scris de Marian Rujoiu 

CUM SĂ CONVINGI ÎN 5 PAŞI SIMPLI? 


Fie că este vorba de a negocia, de a vinde sau de a convinge, pentru 
o înţelegere mai uşoară a felului în care putem convinge este foarte 
uşor să facem o paralelă cu piramida lui A. Maslow. Cinci trepte şi cinci 
trebuinţe simple care îţi pot mări puterea de convingere. Uneori observi 
că nu reuşeşti să convingi, astfel că este foarte posibil ca tot modelul 
lui Maslow (prima variantă) să te lămurească. 


Cele cinci trepte pe care ai putea să le urmezi sunt: 

1. Convinge-l că are nevoie! 

2. Convinge-l că ceea ce-i propui îi sporeşte securitatea! 

3. Convinge-l că cei care au mai procedat în acest fel au făcut o 
alegere bună şi că alegând lucrul respectiv are acces la o comunitate 
selectă! 

4. Convinge-l că ceea ce-i propui îi oferă un plus faţă de ceilalţi! 

5. Convinge-l că face o afacere bună şi că va avea un sentiment de 
împlinire, depăşind astfel condiţia actuală! 


La ce ne ajută aceşti 5 paşi? 

Ne ajută să înţelegem care este firul prin care putem convinge pe 
cineva. Fie că e vorba de ceva personal sau profesional, trebuie să 
înţelegem că lucrurile capătă logică când avem în minte aceşti paşi. 


Să presupunem că vrei să vinzi o maşină, o Dacie de exemplu, veche 
de trei ani. Vecinul tău are un Audi A4, cumpărat în urmă cu un an. Crezi 
că vei reuşi să-i vinzi Dacia ta? Cel mai probabil nu vei reuşi pentru că 
nu are nevoie de ea, nu e mai sigură decât a lui; nu cred că vei găsi 
exemple prin care să-l convingi că va avea „acces la o clasă superioară”, 
nici că va fi un plus faţă de maşina lui şi probabil nu ai argumente să-l 
convingi că în urma achiziţionării unei Dacii va simţi satisfacţie maximă 
sau că a făcut o afacere bună. Este posibil numai într-un singur caz, 
anume numai dacă are datorii mari şi urgente şi între a nu avea maşină 
deloc (presupunem că are de gând s-o vândă) şi a avea o Dacie nu foarte 
veche care să-i asigure nevoile de bază, ai o şansă. Un vânzător bun nu 
este acela care vinde frigidere la Polul Nord. Pe acesta eu l-aş întreba... 
„ce cauţi la Polul Nord, când ai putea vinde foarte bine în zona 
Ecuatorului?” Intrăm în acest fel în zona managementului vânzărilor, 
anume că trebuie să acţionezi acolo unde este nevoie, să foloseşti 

timpul aşa cum trebuie, în locul care trebuie şi acolo unde există o 
nevoie de bază (treapta | conform clasificărilor). 


Dacă însă celălalt vecin al tău nu are maşină deloc, este posibil să 
ai şanse mult mai mari, iar un dialog ar putea fi de forma celui de mai 
jos: 


Tu: Salutare, vecine, ce mai faci? 

Vecinul: Uite, fac foarte bine, aranjez şi eu puţin grădina! 

Tu: Vecine, uite, mă întrebam de ce nu ai tu maşină? Cu siguranţa 
ai avut nevoie până acum. E mai greu să te descurci fără o maşină 
atunci când ai nevoie. (treapta 1) 

Vecinul: Da, am nevoie, dar mă descurc şi fără. 

Tu: O maşină înseamnă siguranţă şi libertate de mişcare. Poţi să ai 
grijă de familia ta, de copii, îţi asigură confortul psihic, ca atunci când 
trebuie să ajungi undeva - te-ai urcat în maşină şi ai plecat să rezolvi 
problema. Nu mai spun situaţii medicale delicate, salvările astea ajung 
la tine într-o oră, două. Ai maşina ta, ai siguranţă! (treapta 2 — nevoia 
de siguranţă) 

Vecinul: Poate că ai dreptate, sper însă să nu am niciodată vreo 
problemă! 

Tu: E bine ca fiecare om să aibă o maşină. Până la urmă intri în 
rândul oamenilor normali: ai o casă, ai o maşină. Ţine şi de imaginea 
ta. Orice om serios are o maşină. (treapta 3 - apartenenţa) 

Vecinul: Şi ce câştig eu dacă am maşină? 

Tu: E un bun, e al tău şi ştii că poţi face orice cu el. E un plus, e o 
valoare. Până la urmă e un indicator al nivelului de trai! (treapta 4 — 
avantajul, acumularea) 

Vecinul: Hm... cred că tu vrei să-mi vinzi maşina ta! 

Tu: Cred că e mai important că ai tu nevoie, decât că vreau eu să o 
vând! Până la urmă să ai o maşină e o realizare. Nu crezi că te-ai simţi 
bine să ai tu maşina ta? Ai o satisfacţie. (treapta 5) 

Vecinul: Cred că ai dreptate, cât ceri pe ea? 

Şi începe negocierea pe marginea preţului! 


În exemplul de mai sus, aşa cum a fost construit el, observăm că 
decizia de a deschide negocierea a fost provocată abia la treapta 5. Era 
foarte greu dacă începeam direct de la cinci. Trecerea prin celelalte 
trepte are valoarea de suport al provocării unei decizii. De exemplu, în 

cazul celuilalt vecin cu Audi, negocierea se opreşte la prima treaptă 
pentru că omul nu are nevoie. Prin traseul discuţiei de mai sus, pornim 
de la bază, ne asigurăm înainte de toate că are nevoie şi că înţelege 
acest lucru. Chiar în prima frază ne spune: „am nevoie, dar mă descurc 
şi fără”. Înseamnă că suntem pe drumul bun, anume că am trecut de 
treapta întâi şi că sunt alte elemente care l-ar putea determina să ia 
decizia. 


În afară de a fi o schemă care ne ajută uşor să convingem, trebuie 
să înţelegem că succesul unei negocieri este cu atât mai mare cu cât 
sunt satisfăcute mai multe din cele 5 coordonate, de jos în sus. 


Cele cinci elemente (1 - nevoia primară; 2 — securitatea; 3 - accesul 
la comunitate; 4 - dorinţa de acumulare şi 5 - realizare şi satisfacţie) 
pot funcţiona şi secvențial. De exemplu, dacă ne uităm la reclamele la 
hipermarket: „găseşti tot ce ai nevoie (1 - nevoia) la cel mai mic preţ 
(risc scăzut, economie)”, ele merg primordial pe primele două trepte. 
Pe măsură însă ce ne îndreptăm spre clasa produselor de lux, apar 
reclame de la treapta 3-4 în sus: intri într-o categorie a oamenilor de 
succes având produsul respectiv (4 - accesul la o comunitate) şi vei avea 
un sentiment de satisfacţie, de împlinire (5 - realizare). În acest din urmă 
caz, se presupune că publicul căruia îi este adresat produsul sau serviciul 
respectiv are satisfăcute celelalte nevoi. 

Trebuie să reținem că în cadrul discuţiilor noastre una dintre cele 5 
trepte provoacă decizia. Practic, faptul că are nevoie nu duce neapărat 
la luarea deciziei, ci nevoia (treapta 1) aduce numai un aport în luarea 
deciziei. De exemplu, dacă te duci într-un magazin, este mult mai uşor 
să iei decizia de a cumpara o pereche de pantofi scumpi dacă ai şi 
nevoie în acel moment de pantofi. Dacă nu eşti însă foarte convins că 
ai nevoie, este foarte posibil să amâni decizia ta şi să-ţi învingi 
sentimentul de satisfacţie de a avea perechea de pantofi respectivă 
(treapta 5) sau dorinţa de a fi special în rândul cercului frecventat de 
tine (treapta 4). 


Sfaturi în loc de concluzie: 

1. Începeţi să convingeţi de jos în sus (de la treapta 1 către treapta 5)! 

2. De multe ori nu poţi convinge un om pentru că blochezi discuţia 
pe o treaptă, pe securitate de exemplu. Securitatea ajută la luarea 
deciziei, dar poate că nu provoacă decizia. 

3. Nu insistaţi pe treptele unde clientul/partenerul este deja convins 
sau nu este nevoie să-l convingi (ex. - produsele de lux)! De exemplu, 
dacă încerci să convingi că produsul de lux este foarte ieftin şi că va face 
economie în acest sens, s-ar putea să nu-l mai convingi deloc, pentru 
că „ieftin” în cazul de faţă intră uşor în contradicţie cu treptele 4 şi 5. 

4. Folosiţi aceşti 5 paşi simpli şi oferiţi-mi feedbackul! Eu am testat 
şi a funcţionat. 


Scris de Marian Rujoiu 

CUM VINDEM ÎN SITUAȚII DE CRIZĂ 


Tot am primit în ultima vreme solicitări de la companii de genul: 
vreau un program în care să-mi învăţaţi agenţii cum să vândă în situaţii 
de criză. Voi lua un caz specific întâlnit foarte recent, mai exact cu 
directorul unei companii pe care o voi numi RBD. Până aici toate bune 
şi frumoase, însă lucrurile s-au complicat când am intrat în detalii. 


Întotdeauna suntem atenţi la nevoile clienţilor, astfel că-i întrebăm: 
In viziunea dumneavoastră cum ar trebui să arate un program de 
vânzări în perioadă de criză? 


Răspunsul directorului RBD a fost ceva de genul: vreau agenți de 
vânzări agresivi care să fie mult mai incisivi. Vreau să vândă fără ezitare 
şi fără sentimente şi mai vreau ceva, să vândă foarte repede pentru că 
nu avem timp de pierdut. 


Vreau să fac o mică paranteză şi o să vă rog să vă imaginaţi că sunteţi 
client şi aveţi de-a face un agent de vânzări care încearcă să vă facă să 
cumpăraţi de la compania pe care o reprezintă. Vreau să vizualizaţi 
situaţia în care discutaţi cu agentul de vânzări şi aveţi senzaţia că cel din 
faţa dumneavoastră: 


- este agresiv 

- se grăbeşte să vă bage produsul pe gât 

- nu este interesat de ce anume aveţi nevoie exact 
- insistă să luaţi o decizie rapid 

- vorbeşte de rău concurenţa 


Cum v-aţi simţi? Cel mai probabil nu foarte confortabil. Veţi căuta 
rapid o cale prin care să amânaţi luarea unei decizii şi să încheiaţi 
discuţia. 


Profilul de mai sus în niciun caz nu este unul care să crească 
vânzările. Consumatorul, în această perioadă, va fi mult mai atent decât 
în alte perioade. În situaţii de criză fiecare dintre noi va încerca să-şi 
dea seama dacă aruncă banii pe fereastră sau nu, iar cel mai important 
este ca cel din faţa noastră să ne inspire încredere, iar graba sau 
agresivitatea în niciun caz nu sunt motive pentru a avea încredere. Să 

fim oneşti cu noi şi să recunoaştem că în această situaţie vom fi mai 
suspicioşi ca oricând. 


Revenind la discuţia cu RBD, am încercat să-i explic că un asemenea 
program nu va avea randament. 

l-am răspuns: Dacă vom creşte agresivitatea agenţilor, clienţii vor 
deveni mult mai suspicioşi, iar implicit vor provoca decizia de cumpărare 
din ce în ce mai rar. 


Agresivitatea directorului RBD a crescut şi m-a întrebat: Extreme 
Training poate să facă acest lucru sau nu? 


Răspunsul meu a fost sincer, clar şi la obiect: Poate să facă acest 
lucru, însă nu o va face. 


(mi-amintesc şi acum nedumerirea directorului) 


Directorul RBD: Cum adică, sunt client şi-mi spuneţi că eu plătesc şi 
nu pot primi ceea ce vreau? 

Eu: Exact, noi nu vă putem oferi ceea ce doriţi dumneavoastră. 

Directorul RBD: Cum aşa? 

Eu: Dumneavoastră doriţi creşterea vânzărilor, nu-i aşa? 

Directorul RBD: Da... 

Eu: Atâta timp cât noi suntem convinşi că nu aceasta este calea prin 


care pot fi crescute vânzările, nu vi se pare onest să vă şi spunem acest 
lucru? 

Directorul RBD: Ba da... 

Eu: Una dintre valorile Extreme Training este integritatea. Mai exact, 
când spunem că facem un lucru, şi facem acel lucru. Sunt singur că peste 
jumătate dintre companii v-ar oferi fără ezitare un program de creştere 
a agresivității agenţilor. Mai ştiu însă un lucru! 

Directorul RBD: Care anume? 

Eu: Că după o lună de zile, când veţi vedea că vânzările nu au 
crescut, ba din contră, cu siguranță aţi renunţa la colaborarea cu 
respectiva companie de training. Am dreptate? 


Directorul RBD: Categoric! 


Eu: Vreau să avem de lucru şi peste două luni, motiv pentru care 
dorim să vă propunem soluţii care într-adevăr să vă crească vânzările! 
Sunt convins că şi dumneavoastră vă doriţi acelaşi lucru. 


Directorul RBD: Am înţeles. Prin urmare, ce-mi propuneţi? 


Dialogul a continuat, iar discuţia s-a transformat într-una elegantă. 
L-am convins că profilul agentului, aşa cum îl vedea el anterior, într- 

adevăr nu ar fi condus la creşterea vânzărilor. Scriu acest articol într-un 
moment în care se dovedeşte că am avut dreptate, iar rezultatele se 
văd. Acum directorul RBD este fericit că a mers pe mâna mea şi că a 
ales un program diferit de ceea ce a avut iniţial în plan. Este fericit 
pentru că efectele trainingului deja se văd în cifre. 


Probabil vă întrebaţi: Bine, bine... şi ce i-ai propus? 

l-am propus un program care să dezvolte un profil total diferit de 
cel descris mai sus. Am convenit ca prin programul de training să 
instruim agenţii să dobândească următoarele abilităţi: 


- cum să-şi scadă agresivitatea 

- cum să câştige încrederea clienţilor 

- cum să răspundă obiecţiilor ridicate de clienţi 

- cum să construiască relaţii de durată 

- cum să convingă mai uşor 

- cum să racordeze nevoia clienţilor la oferta lor 
- cum să preîntâmpine regretul postachiziţionare 
- cum să fidelizeze clienţii 


Acesta este profilul în care eu cred. În niciun caz nu cred în profilul 
agresiv. Acesta este profilul care generează rezultate. Este drept, în 
perioadă de criză una dintre etape poate fi disperarea. Astfel că acum 
recomand mai mult ca oricând agentul de vânzări profesionist. În niciun 
caz disperarea, graba sau agresivitatea nu va aduce nimic bun. 


În concluzie, creşterea vânzărilor poate fi făcută numai în două 
feluri: 


1. creşterea numărului de clienţi 
2. păstrarea actualilor clienţi 


Aceste două lucruri simple pot fi atinse abordând o strategie 
asemănătoare celei de mai sus: 

Creşterea încrederii, construirea de relaţii, atenţie la nevoile lor, 
putere de convingere, fidelizarea clienţilor. 


Prin urmare, foarte mare atenţie! Fie că eşti agent, fie că eşti 


director al unei echipe de vânzări, caută strategii câştigătoare pentru 

creşterea vânzărilor. Disperarea nu este o soluţie, iar agresivitatea nici 
atât. Adaptat la produsele companiei, găseşte acele căi prin care poţi 
creşte încrederea şi poţi construi relaţii de durată. În plus, îţi mai poţi 
pune o serie de întrebări cum ar fi: 


1. Cunoştinţele tale — Eşti un profesionist? 

2. Felul tău de a fi — Inspiri încredere? 

3. Nonverbalul şi paraverbalul — Eşti un maestru al comunicării? 

4. Ce ai de oferit — Te recomandă sau nu? 

5. Poziționarea — Tu vinzi sau el cumpără? 

6. Orientare în teren — Faci vizite la întâmplare sau eşti în vizită la 
un potenţial client? 

7. Timpul — Cât de grăbit eşti să cedezi? 

8. Imaginea ta — Dacă ar vorbi, ce ar spune? 

9. Starea ta de spirit — Pesimist sau optimist? 

10. Respectul — Cine pe cine respectă? 


Scris de Marian Rujoiu 

NEGOCIEREA SALARIULUI ÎN SITUAȚIA DE CRIZĂ 


Trăim vremuri grele. Realist vorbind, în aceasta perioada cele mai 
multe negocieri vor fi purtate pe tema păstrării actualului nivel salarial 
şi foarte posibil pe a păstrării locului de muncă. Sper să citeşti cu plăcere 
acest articol şi să-l foloseşti atunci când vei fi pus în această situaţie, 
anume a negocierii salariului în avantajul tău. 


PREGĂTIREA NEGOCIERII 


Un lucru esenţial care ţine de reuşita unei negocieri presupune 
cunoaşterea în detaliu a partenerului de negociere. Trebuie să ştii foarte 
multe lucruri despre el. Cu cât vei şti mai multe lucruri, cu atât vei avea 
şanse mai mari. Greşeala pe care mulţi negociatori o fac este aceea că 
ei, deşi cunosc multe lucruri legate de partener, nu ţin seama de ele. 
Pune-te în locul partenerului tău de negociere şi şansele de reuşită vor 
creşte cu cel puţin 30%. În cazul de faţă, în primul rând trebuie să te pui 
în pielea şefului tău: să încerci să gândeşti ca el, să simţi ca el, să vezi ca 
el, să auzi ca el şi să iei decizii ca el. 


Ai făcut un prim pas mare dacă te vei pune în pielea şefului tău. 
Gândeşte-te că nu mai eşti un angajat, ci eşti angajatorul şi eşti 
ameninţat de un posibil faliment. Încearcă să rămâi măcar câteva 
minute în această situaţie. Gândeşte-te profund, iar dacă într-adevăr 
vrei să ai toate argumentele pentru a-ţi convinge şeful, ia o hârtie şi un 
pix şi completează spaţiile libere în propoziţiile de mai jos. Reţine! Eşti 
în pielea şefului. Să presupunem că te chemă Ştefan! 


Eşti şeful şi îţi dai seamă că: 


1. Cel mai probabil în anul 2011 profitul companiei o să ................... 
2. Anul 2011 este un an de........... 
3. Cel mai probabil în anul 2011 o să: 

a. Măresc salariile 

b. Menţin salariile 

c. O să scad salariile 
4. Cel mai mult apreciez la Ştefan .......... 
5. Cel mai mult mă deranjează la Ştefan 
6. Mă pot baza pe Ştefan mai ales atunci când ..........ee nene 

7. Ştefan, în conformitate cu postul pe care-l ocupă, are un salariu: 

a. Mai mare decât în alte companii 

b. Similar 

c. Mai mic decât în alte companii 
8. Cred că Ştefan mai poate lucra pentru a-şi îmbunătăţi................... 
9. Munca lui Ştefan îmi generează lunar un profit de aproximativ .... 
10. În cadrul echipei Ştefan are rolul de ........... mecanice 
11. Realizările lui Ştefan din ultimele 3 luni au fost... 
12. Ştefan are responsabilităţi care duc la dezvoltarea companiei: 

a. În mare măsură 

b. În oarecare măsură 

c. În mică măsură 
13. Dacă îi măresc/menţin salariul lui Ştefan, ar trebui să măresc 

salariile întregii echipe 

a. da 

b. nu 
14. Ştefan ar putea prelua şi responsabilităţile legate de ................... 
15. Ştefan este cel mai bun în ...... cena nenea 


Acestea au fost numai câteva dintre ideile pe care şeful tău le are 
sau le poate avea la un moment dat. Răspunzând sincer, evaluezi corect 
situaţia. Cu cât vei da răspunsuri mai aproape de ceea ce ar răspunde 
şeful tău, cu atât vei avea o viziune mai realistă asupra situaţiei. 


SĂ ÎNCEPEM! 


Câteva lucruri pe care le ai de făcut înainte de a începe marea 
bătălie: 


1. Răspunde sincer la cele 15 întrebări de mai sus! 

2. Atitudinea ta: nimic nu trebuie să te oprească în a cere un salariu 
mai mare, în condiţiile în care consideri că meriţi acest lucru. Este 
evident că nu poţi avea un salariu mai mare dacă nu ceri acest lucru. 

3. Evaluează nevoile companiei! 

4. Evaluează situaţia! 

5. Evaluează adevărata ta valoare - ca individ în cadrul companiei! 

6. Evaluează valoarea ta în cadrul grupului! 

Două întrebări de referinţă ce pot măsura care sunt şansele de a 
ţi se acorda mărirea de salariu şi/sau a condiţiilor de lucru: 


1. În ce măsură angajarea altcuiva ar presupune costuri 
suplimentare? 


2. În ce măsură locul tău ar putea fi preluat fără probleme de către 
un angajat nou? 


Având răspunsul la aceste două întrebări poţi afla poziţionarea ta 
în cadrul companiei. Într-adevăr, îţi trebuie un moment de sinceritate 
pentru a răspunde la aceste două întrebări. Tendinţa noastră va fi aceea 
de a ne supraevalua. Gândiţi-vă la dumneavoastră ca la o a doua 
persoană, ca la un coleg de serviciu şi încercaţi să va detaşaţi! 


LĂRGEŞTE-ŢI PERSPECTIVELE! 

Ce înseamnă de fapt salariul? Adesea când spunem salariu, ne 
gândim la cât câştigăm din punct de vedere pecuniar. O viziune reală 
asupra unui loc de muncă ar trebui să cuprindă tot ce primeşti în 
schimbul prestaţiei tale şi cum primeşti aceste beneficii. Dacă avem în 
vedere doar banii, nu vom avea o viziune corectă asupra modului cum 
suntem răsplătiți. O enumerare a aspectelor care pot fi luate în discuţie 
la o negociere de salariu ar fi următoarele: 


e Bonusuri 

e Zile de lucru 

e Vacanţe 

e Timpul de lucru 

e Acoperirea transportului 
e Deplasările 

e Asigurare 

e Salariul fix 

e Spaţiul de lucru 

e Echipamentul pus la dispoziţie 
e Puterea de decizie 

e Posibilităţi de promovare 

Factorii cheie ce au/pot avea legătură cu negocierea salariului 
(Pregătirea negocierii) 


1. Gradul de dependenţă al firmei faţă de munca pe care o prestezi 

2. Rata inflaţiei 

3. Costurile tale primare legate de locuinţă, transport sau alte 
cheltuieli constante ce au intervenit între timp 

4. Situaţia companiei (în creştere/ în descreştere/ imaginea slabă/ 
angajează/ reduce personalul) 

5. Disponibilitatea/ potenţa firmei de a oferi un salariu mai mare 

6. Media salariului pe piaţă, pe aceeaşi poziţie pe care te afli în acel 
moment 

7. Ce precedente are compania în acest sens — care au fost situaţiile 
în care aceasta a oferit măriri de salariu? 

8. Ce valoare ai tu pentru şef şi pentru companie? 

9. Ce extraresponsabilităţi ai putea să preiei? 

10. Eşti dispus/ă să munceşti mai mult pentru a primi un salariu mai 
mare? 

11. Ce competenţe ai, astfel încât să poţi fi reangajat/ă într-o altă 
companie cu aceleaşi responsabilităţi, dar având un salariu mai mare? 

12. Cum vede şeful această problemă a măririi salariului? 

13. Ce l-ar putea determina totuşi să ofere o mărire? Încearcă să 
corelezi acest lucru cu obiectivele sale personale în cadrul companiei 
precum şi cu obiectivele companiei. 

14. Există alte persoane în firmă prin intermediul cărora propunerea 
ta de mărire de salariu ar avea şanse mai mari? În ce măsură ai acces la 
aceste persoane? 

15. Găseşte acel motiv pentru care ar fi normal să ţi se acorde 
această mărire: există un buget alocat salariilor sau o anumită politică 
salarială? Nu s-ar crea oare un precedent care nu poate fi susţinut de 
către firmă? Eşti doar unul dintre sutele de angajaţi!!! 


După cum observați, această mărire de salariu nu este o sarcină 
tocmai uşoară. Trebuie să priveşti atât din punctul de vedere al 
companiei, cât şi din al dumneavoastră. Mai mult de atât, trebuie să 
evaluezi situaţia atât separându-vă pe dumneavoastră de companie, cât 
şi în relaţie cu aceasta. 


Scris de Marian Rujoiu 

Să negociem salariul! 
Patru Sfaturi Cheie! 


v Solicită o întâlnire cu şeful în cel mai bun moment. Nu-i spune 
din start că tema discuţiei este dorinţa ta de a ţi se mări salariul. Alege 
Locul şi Timpul Potrivit!! 

v În timpul discuţiei încearcă să foloseşti acele argumente pe care 
şeful le aduce de obicei. Încearcă să foloseşti acelaşi tip de argumentare. 
Citează-l dacă este nevoie! De exemplu, dacă şeful nu este de acord să 
facă această concesie pentru niciun angajat, încearcă să afli ce l-ar 
determina să o facă. 

v În cazul în care răspunsul nu este pozitiv şi nici nu vi se oferă o 
variantă în care acest lucru s-ar întâmpla, puteţi întreba: DE CE nu este 
posibil acest lucru? 

v În cazul în care discuţia permite, poţi spune: „În acest caz, este 
forte posibil ca la un moment dat să-mi caut alt loc de muncă deoarece 
înţeleg că într-adevăr nu este posibilă sub nicio formă o mărire de 
salariu, însă, din nefericire, am anumite cheltuieli pe care nu reuşesc să 
le acopăr. Evident, această alternativă nu mă încântă! (acest ultim 
aspect este ultima forţare). Dumneavoastră veţi şti dacă trebuie să 
faceţi acest lucru sau nu. Dacă v-aţi hotărât totuşi să spuneţi acest lucru, 
aveţi grijă cum o spuneţi. Alegeţi tonul potrivit, astfel încât să nu sune 
ca o ameninţare, ci mai degrabă trebuie să fie luată ca onestitate din 
partea dumneavoastră. De obicei acest lucru este apreciat... însă nu 
întotdeauna. 


Cum pui problema? Cum poți face astfel încât să dai dovadă de 
eleganţă maximă şi să ai un succes maxim? 


v În primul rând, arată-i că ai responsabilităţi pe care le iei în serios. 

v În al doilea rând, arată-i, într-un mod cât se poate de elegant, 
măsura în care tu contribui la dezvoltarea companiei şi la creşterea 
profitului acesteia (pregăteşte-ţi eventuale grafice care să arate acest 
lucru). 

v Este greu să ceri o mărire de salariu dacă nu ai măcar câteva 
realizări vizibile pe care le poţi arăta. Prin urmare, încearcă să ai realizări 
constante şi vizibile... 

v După ce ţi-ai făcut „reclamă”, o întrebare de testare ar fi 
următoarea: „Ce consideraţi dumneavoastră că ar fi necesar să fac în 

cadrul acestei companii pentru a avea un salariu mai mare?” Această 
întrebare merge direct la esenţa problemei şi îţi va da acel indiciu cheie 
de care depinde mărirea salariului. 

Y Atunci când nu ţi se dă un răspuns clar, poţi încerca următoarea 
întrebare: „Cred că pot avea realizarea „X” în cadrul companiei Extreme 
Training! Consideraţi că această realizare ar putea fi recompensată în 
vreun fel?” 


Alte întrebări ajutătoare: 

Y Cum aş putea contribui la dezvoltarea firmei, astfel încât să 
primesc un salariu mai mare? 

v Care este politica salarială a firmei? 

Y Care sunt acele lucruri care v-ar determina să oferiţi o mărire de 
salariu unui angajat? Aceasta este o întrebare subtilă care forțează un 
răspuns şi te protejează în acelaşi timp. Cu alte cuvinte, dai dovadă de 
onestitate prin faptul că nu vrei ceva special pentru tine, ci te 
interesează condiţiile cadru în care ar putea fi realizat acest lucru. 

Y Aş dori un sfat de la dumneavoastră! Putem discuta despre rolul 
meu în organizaţie, despre rezultatele mele şi despre dezvoltarea mea? 
(întrebare introductivă, de tatonare, care pregăteşte terenul pentru o 
discuţie constructivă). 


Douăsprezece motive pentru care ţi-ar fi oferită o mărire de 
salariu: 
1. Realizările tale recente. 
2. Reuşitele tale care nu figurau în fişa postului (extrarealizări în 
cadrul companiei). 
3. Îndeplinirea la timp a sarcinilor. 
4. Propunerile tale au fost preluate şi s-au dovedit a fi cele mai bune. 
5. Managementul (informal) pe care l-ai practicat. 
. Cuantificarea globală a realizărilor tale (pe an de preferat). 
. Calificările obţinute de tine în ultima vreme. 
„ Abilităţile dobândite de tine în ultima vreme. 
. Noile responsabilităţi/sarcini pe care ai fi dispus/ă să ţi le asumi; 
10. Eficienţa ta: număr de sarcini/timp (un grafic din care să reiasă 
că eşti eficient) 
11. Creşterea salariului ar duce la o creştere a calităţii vieţii, care în 
mod evident s-ar răsfrânge pozitiv asupra calităţii muncii pe care o prestezi. 
12. Pentru că o ceri. 


WOoOoNOD 

Poţi folosi aceste ultime motive drept chestionar pentru a stabili un 
barometru al şanselor tale de reuşită înainte de a începe negocierea 
salariului. Dacă la 10 din cele 12 puncte poţi aduce argumente, 
înseamnă că ai şanse foarte mari de a primi o mărire de salariu şi că TU 
meriţi această mărire de salariu. 


Acest articol nu îşi propune să vă înveţe să obţineţi o mărire de 
salariu atunci când nu există niciun motiv pentru a o primi. Explicaţiile 
oferite în acest articol vă vor ajuta să vă poziţionaţi cât mai bine pentru 
a obţine efectul dorit pe de o parte, iar pe de altă parte vă ajută să fiţi 
conştienţi de instrumentele pe care le aveţi la dispoziţie şi cum să 
folosiţi aceste instrumente. Voi folosi o metaforă pentru a mă face mai 
bine înţeles: Veţi reuşi să vindeţi şefului vostru ZAHĂR numai dacă 
aveţi zahăr. Este greu să-i vindeţi zahăr dacă aveţi numai sare. Acum, 
trecând la partea optimistă, măriri de salariu se oferă permanent şi poţi 
fi chiar tu unul dintre aceia care o obţin! Suntem convinşi însă că există 
cel puţin un motiv pentru care ai merita această mărire de salariu: 
pentru că o ceri. Este foarte puţin probabil ca mărirea de salariu să vină 
în condiţiile în care nu ceri acest lucru, exceptând cazurile în care 
politica salarială a companiei este foarte fermă şi ştii în ce condiţii te 
poţi aştepta la o mărire de salariu. 


Acest articol îţi poate fi util şi în cazul în care îţi negociezi salariul la 
un nou loc de muncă. Te sfătuim însă să nu renunţi la actualul loc de 
muncă pentru că este mult mai accesibilă negocierea condiţiilor în 
cadrul actualului loc de muncă, de cele mai multe ori invocând vechea 
zicală românească: „Nu da vrabia din mână pe cioara de pe gard!” 


Nemulțumirea faţă de un loc de muncă ne ispiteşte în a lua decizia 
care este cel mai la îndemână: îmi schimb locul de muncă, PLEC! Este o 
poziţie interesantă, însă această decizie ignoră de cele mai multe ori o 
serie de întrebări cum ar fi: Cum mi-aş putea face o viaţă mai bună la 
acest serviciu? Ce mă face să cred că nu voi găsi aceeaşi situaţie şi la alt 
loc de muncă? De unde ştiu că nu va fi chiar mai rău? Ce lucruri mă fac 
să cred că şeful, colegii sau salariul vor fi mult mai satisfăcătoare la un 
alt loc de muncă? Acestea sunt doar câteva întrebări. Lista poate 
continua. Uneori avem indicii asupra răspunsurilor la aceste întrebări. 
Cunosc destule persoane care şi-au schimbat locul de muncă şi, 
culmea!, contrar previziunilor optimiste, au descoperit că schimbarea 
locului de muncă nu a fost o decizie deloc potrivită. De obicei, aceste 
persoane invocau argumentul: mai rău de atât nu se poate! Această 

afirmaţie este uşor de făcut, dar din păcate este lipsită de consistenţă. 
Dragi cititori, ştiţi la fel de bine ca şi mine că întotdeauna e loc de mai 
bine, dar şi de mai rău! 


În concluzie! Pregătiţi-vă şi îndrăzniţi să cereţi o mărire de salariu! 
Acest subiect, al măririi salariului, „Extreme Training” l-a abordat de 
obicei în trainingurile de Negociere şi comunicare şi vă garantăm că 
această metodă funcţionează. E-mailurile de mulţumire primite de la 
cursanţii noştri, ulterior însuşirii acestor tehnici, ne-au confirmat că 
mărirea de salariu se poate obţine. 


Scris de Marian Rujoiu 

STRATEGII DE CONTRACARARE A OBIECȚIILOR (PREȚUL ESTE PREA MARE!) 


O întrebare venită de la un utilizator al site-ului www.traininguri.ro 
suna cam aşa: 


„Am oferte mai bune”- aceasta este una dintre obiecțiile cel mai 
des întâlnite la clienţi şi nu mai ştiu cum să fac pentru a-i aduce în 
terenul meu, simt că mă blochez. Aceleaşi probleme sunt şi în cazul 
obiecţiei „CRED CA PREŢUL ESTE CAM MARE, AM ALTE OFERTE MAI 
BUNE. Două obiecţii în acelaşi timp, cum să dobor aceste obiecţii??? 


Oferta concurenţei este lucrul care dă bătăi de cap cel mai mult 
celor care vor să vândă ceva. Nici nu ai început bine şi te trezeşti cu 
replica: „Preţul e prea mare!” Poate că aşa este, însă de cele mai multe 
ori aceasta este numai o tehnică a cumpărătorului de a-ţi testa poziţia 
şi de a te face să mai laşi din preţ. 


Trebuie să înțelegem că această replică este numai o tehnică şi să 
ne bucurăm pentru că în marea majoritate a cazurilor orice vânzare 
începe cu o obiecţie. Fie că are dreptate, fie că nu, trebuie să fim 
pregătiţi să-i răspundem clientului nostru. Depinde doar de noi şi de 
profesionalismul nostru. Recunosc, a fost o vreme când şi eu mă 
temeam de această obiecţie, însă acum mi se pare foarte de simplu de 
contracarat. 


Fie că vinzi case sau maşini, fie că vinzi băuturi alcoolice sau 
anvelope, fie că prestezi servicii de web design, cred că cel puţin o dată, 
atunci când ai încercat să vinzi ceva, ţi s-a ridicat o obiecţie. Situaţia în 
care nu apare nicio obiecţie din partea cumpărătorului este rarisimă, 
alteori nu este deloc formulată sau este formulată destul de vag. Uneori 
această obiecţie este exprimată clar şi concis, alteori trebuie să te 
aventurezi tu în căutarea ei pentru a putea finaliza vânzarea. De cele 
mai multe ori obiecțiile nu sunt întotdeauna formulate clar. 

Acestea nu trebuie privite ca pe un război iminent, ele trebuie 
privite ca aspecte normale ale unei vânzări. De obicei, orice vânzare 
începe cu o obiecţie. 


Obiecţiile pot fi legate fie de lipsa de timp, fie de preţ, fie de nevoia 
consumatorului. Pentru un cumpărător, mai ales când nu este el cel care 
este în căutarea produsului sau a serviciului respectiv, este o obişnuinţă 

să răspundă cu o obiecţie. Obiecţia nu este neapărat reală, însă aceasta 
se ridică, iar tu trebuie să o ocoleşti sau să o contracarezi. Odată ce un 
cumpărător a ridicat o obiecţie, depinde numai de tine trecerea peste 
aceasta. 


Gândeşte-te de câte ori ai spus că nu ai timp să cumperi ceva, că 
nu ai bani suficienţi sau că nu ai nevoie, însă nu puţine au fost situaţiile 
când totuşi ai cumpărat produsul respectiv. Acest lucru s-a întâmplat 
pentru că vânzătorul a ştiut să treacă peste obiecţie la un mod cât se 
poate de elegant. Atunci când se ridică o obiecţie nu înseamnă că 
vânzarea nu va avea loc. Acest lucru înseamnă doar că vânzarea abia 
începe. Cele mai întâlnite obiecţii ridicate sunt: 


Kl nu am timp 

IX] mă mai gândesc 

Xl preţul e prea mare 

Xl trebuie să vorbesc cu şeful 
Xl] am oferte mai bune 

Xl nu vreau pur şi simplu 

X] lucrez cu altcineva 

X] nu avem bani 

Xl nu se vând 

X] nu avem nevoie 


De ce apar obiecțiile? 


Există cazuri în care cumpărătorul chiar are o obiecţie reală care îţi 
este pusă pe tavă, iar cumpărătorul chiar doreşte un răspuns la obiecţia 
sa. Nu este o strategie tocmai potrivită aceea de a te face că nu ai auzit 
obiecţia sau să treci peste ea fără discutarea ei ca şi cum ar fi ceva 
irelevant. Este o adevărată măiestrie să răspunzi unei obiecţii în mod 
constructiv, astfel încât să începi o vânzare cu succes, mai ales că oamenii, 
de cele mai multe ori, ajung să cumpere tocmai din acelaşi motiv pentru 
care au refuzat iniţial vânzarea ridicând obiecţia. De exemplu, îi poţi 
demonstra că tocmai pentru că nu are bani suficienţi va trebui să 
cumpere, pentru că va face economii importante. Prima obiecţie ridicată 
este întâiul indiciu asupra nevoilor consumatorului, care fie vrea să se 
asigure că a dat un preţ bun, fie are nevoie de un furnizor de încredere, 
fie vrea într-adevăr să vadă că are de-a face cu un profesionist. 

Referitor la obiecţia de mai sus, trebuie să fim atenţi, pentru că nu 
putem răspunde la două obiecţii în acelaşi timp: „preţ prea mare” şi 
„am oferte mai bune”. Alegem obiecţia care ne convine mai mult şi la 
aceasta răspundem pentru început. În acest caz, voi alege preţul, pentru 
că este ceva mai greu de contracarat decât „am oferte mai bune”. 


Voi expune două tehnici de a răspunde acestei obiecţii. Prima 
tehnică este culeasă mai mult din experienţă şi este preferata mea, iar 
a doua tehnică este potrivită în cazul oricărei obiecţii şi este un fel de 
artilerie grea, atunci când prima tehnică nu şi-a făcut efectul. 


Prima cale: Tehnica valorii percepute 

Această tehnică nu este încărcată de un profund profesionalism, 
însă se dovedeşte de cele mai multe ori a fi foarte utilă. O greşeală pe 
care o fac de cele mai multe ori negociatorii neexperimentați este să 
vorbească mai mult despre concurenţă decât despre ei. Atenţie, faptul 
că vei denigra produsele concurenţei şi vei demonstra că nu sunt bune 
de nimic nu te va ajuta prea mult. În primul rând trebuie să fii focusat 
nu pe a-l convinge să nu cumpere de la concurenţă, ci pe a-i arăta 
motivele pentru care el ar cumpăra de la tine. 


Două dintre replicile mele preferate atunci când mi se ridică obiecţia 
preţului sunt: 

„Ştiţi, nu avem nimic împotriva celor care vând ieftin, ei ştiu cel mai 
bine cât valorează ceea ce oferă ei!” 

sau 

„Ce e ieftin e scump!” 


Sper să vă placă. Sunt replicile mele preferate când cineva pune 
problema că preţul este prea mare. 


Important de reţinut! 


În cazul folosirii acestei tehnici, după cum observați, asociem preţul 
cu valoarea şi plasăm problema în terenul concurenţei. Cred că în 
jumătate dintre cazurile de negociere când am întâlnit această obiecţie 
clienţii au renunţat la obiecţie. Dacă ai un client convins că ai un preţ 
nejustificat, n-ar mai fi la masa negocierii cu tine. Pur şi simplu spui 
replica cu numărul 1 de mai sus şi aştepţi reacţia clientului. Este 
important ca, în acelaşi timp, să ai o atitudine relaxată şi optimistă, iar 
apoi trebuie să fii capabil să-ţi prezinţi oferta ta. 

Dacă observăm că avem un client care nu prea s-a lămurit, venim 
cu replica numărul 2: „Ce e ieftin e scump!”. Aceasta este o vorbă 
evreiască. În funcţie de ceea ce vinzi, trebuie să fii capabil să-i 
demonstrezi clientului că achiziţionând cu cel mai mic preţ, s-ar putea 
să se aleagă de fapt cu cel mai scump produs. Aici trebuie să ai pregătită 
o poveste cu un client de-al tău care la fel a vrut cea mai ieftină ofertă, 
iar acum, din cauza calităţii slabe a ceea ce a achiziţionat, a plătit 
aproape dublu faţă de cât costa la tine. Trebuie să-l convingi că „preţul 
mic este numai în aparenţă”, iar tu poţi să-i dai cel mai mic preţ chiar 
dacă preţul de achiziţionare este mai mare. Atenţie, poţi să aduci în 
discuţie şi argumente care nu implică direct banii. Un argument forte 
este imaginea. Presupunând că reprezinţi o tipografie care execută cărţi 
de vizită, îi puteţi explica foarte simplu că o carte de vizită ieftină nu 
este imaginea pe care el probabil vrea să o transmită. „Făcând o carte 
de vizită ieftină puteţi fi considerat de către oamenii care vă văd cartea 
de vizită drept un partener neprofesionist, care nu are bani nici să-şi 
facă o carte de vizită serioasă”. Acesta este un exemplu de cost al 
imaginii, care cu siguranţa se poate transmite apoi către cifre şi profit. 


În concluzie, convinge-l pe clientul tău că ceea ce-i oferi tu are o 
valoare care va fi percepută de el imediat ce va beneficia de produs şi, 
prin urmare, preţul pe care tu i-l ceri merită din plin şi poţi chiar să mai 
adaugi: „cred că acesta este cel mai bun preţ de pe piaţă”. 


E posibil ca nici această tehnică să nu funcţioneze. Ce trebuie să 
reţii înainte de toate este că nu trebuie să te grăbeşti să laşi din preţ. 
Aşteaptă! Discută şi vezi de ce i se pare mare şi abia la final abordează 
problema preţului, eventual la finalizarea vânzării. Făcând un discount 
încă de la primele cuvinte este foarte posibil să laşi impresia că ceea ce 
ai tu nu valorează foarte mult. 


A doua cale de a răspunde obiecţiei: „Este normal să ştiţi pe ce 
urmează să daţi bani!” 


Această a doua cale nu-mi aparţine. Este o tehnică care se predă în 
majoritatea cursurilor de vânzări. Este o tehnică destul de precisă, iar 
de cele mai multe ori dă rezultate uimitoare. Pentru cei care vor să 
aprofundeze, le recomand „Tehnici de a vinde” scrisă de Dale Carnegie. 

Aruncând o privire sinceră asupra motivelor din pricina cărora apar 
obiecțiile am întocmit următoarea listă: 


1 Cumpărătorul doreşte clarificarea unor aspecte 


2. În acel moment cumpărătorul are alte lucruri de făcut, nu ai 
nimerit în momentul tocmai potrivit 


3. Cumpărătorul vrea o ofertă cât mai bună 

„Nu l-ai impresionat cu nimic 

„Are o relaţie bună cu vechii furnizori 

„Nu are bani suficienţi 

„Nu are încredere în agenţii de vânzări 

„Nu a realizat încă un „raport” cu clientul 

„Are bani, dar e prea zgârcit să-i cheltuiască 

10. Crede că poate obţine un preţ mai bun în altă parte 
11. Crede că preţul tău este prea mare 

12. Nu are încredere în firma pe care o reprezinţi 
13. Nu are nevoie de produsul tău în acel moment 


WOoNDNU P 


Vedem astfel că motivele pentru care apare o obiecţie pot fi cât se 
poate de diferite. Cel mai greu de acceptat pentru un agent de vânzări 
este acela că nu cumpără pentru că nu l-ai impresionat cu nimic sau 
că nu-i place de tine. 


Înainte de a învăţa cum se răspunde unei obiecţii trebuie să ai grijă 
la câteva aspecte cheie care pot asigura un start pozitiv în începerea 
vânzării. Sunt 4 REGULI de aur în momentul când vi se ridică o obiecţie. 
Acestea trebuie respectate cu sfinţenie. Respectarea lor asigură o 
discuţie relaxată în cadrul careia pot fi lămurite obiecțiile clientului. 


x Foloseşte un ton cât mai amiabil (nu linguşitor)! 
x Nu-i spuneţi celuilalt că nu are dreptate! 
x Evitaţi cu orice preţ discuţiile în contradictoriu! 


x Faceţi astfel încât cumpărătorul să fie bucuros că se discută pe 
marginea obiecţiei sale! 


Sunt agenţi de vânzări care ştiu „instinctua!” să răspundă unei 
obiecţii, însă aceştia se pot perfecționa. Contracararea obiecţiilor este 
un mecanism simplu, care, odată aplicat, duce către maximizarea 

rezultatelor, acesta putând fi aplicat de orice agent de vânzări în vederea 
creşterii vânzărilor. 


A răspunde unei obiecţii în mod profesionist înseamnă a vinde mai 
mult. Acest lucru poate face diferenţa dintre tine şi ceilalţi agenţi. De 
cele mai multe ori o vânzare începe cu o obiecţie. Vrei să îi prezinţi 
oferta ta şi îţi spune din start fie că ai un preţ prea mare, fie că lucrează 
cu altcineva, fie că nu are timp. 


Marea artă constă în a înţelege că nu trebuie convins clientul că nu 
are dreptate, nu trebuie să sărim pe el şi să-i demonstrăm că se înşală. 
Se constată că de foarte multe ori clienţii cumpără într-un final tocmai 
din motivul pentru care nu vor să cumpere iniţial. Trebuie să parcurgem 
5 paşi simpli şi să rezistăm în primul rând tentaţiei de a-i demonstra 
clientului nostru că se înşală, fie că acest lucru se întâmplă, fie că nu. 


Cei cinci paşi sunt: 

1. Amortizarea 

2. Clarificarea 

3. Identificarea obiecţiilor ascunse 
4. Răspunsul tău 

5. Evaluarea situaţiei 


PASUL 1 
Amortizarea obiecţiei 


Amortizarea obiecţiei înseamnă a atenua în mod profesionist 
obiecţia ridicată de clientul nostru. A da răspunsuri de genul celor de 
mai jos nu va face decât să stârnească o reacţie adversă din partea 
clientului nostru. Cel mai probabil, clientul este pierdut. Cel mai 
consolator pentru noi ar fi să ne spunem că avem de-a face cu un client 
„nebun” care „nu înţelege”, mai ales că „noi aveam dreptate 100%”. 


Priviţi la rândurile de mai jos şi luaţi aminte de ceea ce nu trebuie 
să faceţi atunci când vi se ridică o obiecţie: 


Cum NU se face amortizarea? 

f Domnul Constantin, dar nu este aşa, nu aveţi dreptate! 
P Este o adevărată nebunie să credeţi acest lucru. 

į Nu este adevărat, acest preţ este cel mai mic. 

f Nu aveţi nevoie de timp de gândire. 

f Procedaţi greşit tratând cu o singură sursă. 

f Greşiţi, este de cea mai bună calitate posibilă. 

P Eu sunt cel care are dreptate, ceilalţi încearcă să vă păcălească. 


Probabil că vă întrebaţi: dacă nu se face aşa, atunci cum se face? 
Răspunsul e foarte simplu. În prima fază nu trebuie să contracaraţi 
obiecţia, ci doar trebuie să-i arătaţi clientului dumneavoastră că vă 
preocupă obiecţia ridicată de el. 

De exemplu, dacă vă spune: Preţul dumneavoastră este mult prea 
mare! 

Îi puteţi răspunde foarte simplu: Este cât se poate de logic şi normal 
să vă preocupe valoarea investiţiei! 


Câteva sfaturi practice pentru Amortizare 


1. Nu folosiţi: „Da..., dar...” 

Ex: aveţi dreptate, dar randamentul este mare! 

2. Trimite eventual la argumentare! NU ÎNCEPE ÎNSĂ SĂ 
ARGUMENTEZI! 

Ex: Aveţi dreptate! Apreciez într-adevăr observaţia făcută de 
dumneavoastră, doamna Lidia! Valoarea investiţiei este foarte 
importantă (...pauză...) Să discutăm puţin despre acest lucru! 


PASUL 2 - Clarificarea obiecţiei 
Când dorim să clarificăm o obiecţie trebuie să-l abordăm pe 
clientul nostru cu o curiozitate asemănătoare cu cea a unui copil 


De foarte multe ori, în SPATELE obiecţiei ridicate rapid de 
cumpărătorul nostru există: 


- O altă obiecţie 
- Sau o explicaţie 


Important: nu trebuie să presupunem! Trebuie să sondăm pentru 
a afla de ce nu are timp sau de ce i se pare preţul mare sau de ce are 
nevoie de timp de gândire sau de ce trebuie să-şi întrebe şeful. 

Întrebări de precizie care ne pot ajuta în clarificarea obiecţiei! 
1 .Ce înseamnă preţ mare? 

2. Ce înseamnă oferte mai bune? 

3. Ce înseamnă adânc? 

4. De ce nu puteţi ajunge acolo? 

5. Ce anume nu vă place? 

6. De ce aţi ales acest furnizor? 


Acesta este pasul în care punem întrebări, fără a folosi un ton 
agresiv sau acuzator, şi ascultăm. Acum este momentul să-l lăsaţi pe 
clientul vostru să vorbească despre ceea ce şi-ar dori, ceea ce nu şi-ar 
dori, cum a ajuns în situaţia de nu are timp sau de ce anume i se pare 
preţul mare. Putem afla, de asemenea, motivul pentru care preferă 
vechiul furnizor sau putem afla în ce condiţii poate lua o decizie. Trebuie 
să avem răbdarea de a pune întrebări şi de a asculta. 


PASUL 3 - Identificarea obiecţiilor ascunse 

Înainte de a da răspunsul nostru, trebuie să mai realizăm o mică 
sondare a nevoilor clientului nostru. Din moment ce l-aţi determinat să 
discute despre prima problemă menţionată de el, foarte uşor va fi să v- 
o spună şi pe a doua. Acest al treilea moment este acela în care poţi 
aduna noi informaţii care te pot ajuta în formularea răspunsului potrivit. 

Este imperios necesar să nu treceţi peste acest pas, deoarece a-ţi 
formula un răspuns concentrându-vă pe preţ, după cum el v-a 
menţionat iniţial de exemplu; poate fi un eşec dacă el este preocupat 
de altceva şi anume de corelaţia calitate-preţ. 


Întrebări de precizie pe care le poţi folosi sunt: 
- În afară de timp, vă mai preocupă ceva? 
- În afară de preţ, mai este ceva care să vă facă să ezitaţi? 


- Dacă ar fi un preţ mai bun, aţi achiziţiona fără ezitare? (întrebare 
de testare) 


Dacă răspunsul este nu, atunci cu siguranţă mai sunt unele aspecte 
importante pentru dumneavoastră. Mi le-aţi putea preciza? 


Dacă formulează o nouă obiecţie nu ne rămâne decât să ne 
întoarcem la început şi să începem cu amortizarea ei. 

PASUL 4 — Respingerea obiecţiei 

Răspunsul nostru trebuie să fie simplu şi la obiect. Cum 
răspundem? 

x Încălecăm obiecţia şi mergem cu ea mai departe. 

x Oferim dovezi. 

x Dăm explicaţii. 

x Justificăm valoarea produsului oferit, prezentăm beneficiile 
acestuia. 


PASUL 5 - Evaluarea poziţiei 

Aceasta este fază finală de testare în care puteţi pune întrebări de 
testare. Întrebările de testare vin pe marginea obiecţiilor ridicate iniţial 
de client. De exemplu: 

1. În această situaţie preţul vi se pare unul mare sau nejustificat? 

2. Având în vedere că aveţi la dispoziţie oferta noastră de creditare, 
putem concluziona că dacă veţi cumpăra acum amortizarea investiţiei 
se va realiza mult mai rapid? 

3. Credeţi că vom putea lucra împreună? 

4. Câte bucăţi doriţi? 


După cum vedeţi, pasul cinci este acela în care tu sondezi dacă ai în 
faţă un client pregătit să cumpere. Dacă îţi spune că nu doreşte, îl vei 
întreba de ce, iar dacă acesta ridică o nouă obiecţie, va trebui să te 
întorci la amortizarea obiecţiei, la clarificarea ei şi aşa mai departe. 


Poate vi se pare un demers complicat, însă prin puţin exerciţiu 
lucrurile pot lua o întorsătură pozitivă. În trainingurile noastre de vânzări 
exersăm răspunsuri la fiecare din obiecţii şi vă spun că acest lucru se 
poate. Mai mult de atât, această tehnică o puteţi testa cu prima ocazie. 
Lucrurile sunt simple, pentru că odată ce aţi înţeles mecanismul de 
contracarare, nu vă rămâne decât să-l adaptaţi fiecărei situaţii şi să-l 
personalizați în funcţie de obiecţia care vi se ridică. Evident, ca orice 
metodă din vânzări, nu este infailibilă, însă este un instrument în plus 
care vă poate ajuta. 

În final, voi face o enumerare a factorilor cumulativi care pot duce 
la depăşirea obiecţiilor. 


Aceştia sunt: 

x Cunoaşterea şi însuşirea abilităţilor de vânzare 
x Cunoaşterea produsului tău 

x Cunoaşterea produselor oferite de concurenţă 
x Relaţia cu potenţialul client 

x Atitudinea ta 

x Dorinţa de a-i oferi cea mai bună soluţie 

x Creativitatea ta 

x Perseverenţa ta 


Ai acum două metode simple. Foloseşte-le cu încredere! 


Scris de Marian Rujoiu 

Proiect cofinanțat din Fondul Social European prin Programul Operaţional Sectorial Dezvoltarea Resurselor Umane 2007-2013 
"investeşte În oameni!” 


Fiecare om poate fi genial, fie că este angajat, fie că este 
angajator. Sperăm ca această carte să vă ducă mai aproape de 
jobul dorit sau de iniţierea unei afaceri. Orice ai face, FII 


PREZENT în viața ta astfel încât tu să fii arhitectul proriului 
viitor. Imposibilul devine posibil, dacă tu crezi că este posibil! 


Manager Extreme Training — dr. Marian RUJOIU 


EDITURA 


(FA) EXTREME TRAINING 
(9) PUBLISHING 


ISBN 978-606-92968-0-6 


Editorul materialului: Extreme Training 
Data publicării: julie 2011 
Conţinutul ocestul mater g u pozitia oficială a 
806 


nii Europene s$ i ei 


97 8606911296 


